
r^\VA knjiga priča o osobnim doživljajima , tako osobnima , da se u 

četiri godine nisam mogao skaniti da ih napišem. Različita je od bilo 
kojega djela , što sam ga ikad u životu napisao. Ostale su mi knjige bile 
činjenični , bezlični izvještaji o mojim ekspedicijama i letovima. Ova 
pak priča o iskustvu , koje je u znatnoj mjeri subjektivno. Zamalo da 
ne umrijeh , prije nego što sam završio taj pothvat. A kako su moje 
patnje igrale u njemu pretežnu ulogu i kako čovjek nagonski takve do. 
življaje zadržava za sebe , nije mi bilo jasno, kako bih mogao pisati o 
Istaknutom uporištu , a da u isto vrijeme neumjesno ne iznesem svoje 
osjećaje . Osim toga, dugo sam se oporavljao od posljedica svoga boravka 
na 80° 08' južne širine, i cijeli mi je pothvat bio tako svjež u pamćenju , 
da sam posumnjao, da ću se moći latiti da ga nepristrano opišem . 

Međutim moji me prijatelji nisu pustili da krzmam. Kamo god sam 
išao, salijetali me pitanjima. I napokon, u mjesecu prosincu godine 1937 . 
sastadoh se jedne večeri u Neio Yorku s nekoliko njih najbližih. Oni 
me nagovoriše da napišem ovu knjigu, dok su mi činjenice još svježe 
u pamćenju. Pristadoh, ali ne baš drage volje. 

Predvidio sam, da će mi se odmah u početku ispriječiti cijeli niz 
poteškoća, koje će me mučiti. Znao sam najprije, da ne će biti druge 
nego darnuti u srce i oživjeti neke gorke časove, što sam ih doživio na 
Istaknutom uporištu. Zatim sam bio svijestan, da ću morati raspravljati 

0 osobnim doživljajima na sebi nemio način. Ali, ohrabren oduševlje- 
njem prijatelja i poticajima nakladnika, oslobodio sam se tih sumnja 

1 pristao da se latim posla. 

Pri daljem pisanju potvrdile su se moje prijašnje slutnje , Bilo je 
odista časova, kad se omalo nisam okanio pisanja, a zasigurno bih to 
i učinio, samo da je bilo ikakva časna izlaza iz toga položaja. Bilo je 
naime takvih činjenica i takvih stanja, koja najradije ne bih uopće 
spominjao, jer uključuju onaj čudni osjećaj, što ga nazivamo samo- 
poštovanje. No ipak sam završio ono, što sam započeo, te ova knjiga 
prikazuje čistu istinu o meni i o mojim, poslovima u tome određenom 
vremenu. 

Spočetka sam namjerio da upotrebim svoj dnevnik, koji je vrlo 
podroban i opširan, i da on bude glavna sastojina ove knjige. Dobrzo sam 
međutim uvidio, da je gotovo nemoguće održati razumljiv i suvisao 
slijed i razmjer, oslanjajući se samo na dnevnik, jer je bio neizbježivo 

pun opetovanja, tajanstvenih aluzija, koje imaju važnosti samo za 
mene, i, napokon, slučajnih bilježaka . Usto je bilo veoma mnogo sasvim 
osobnih podataka, koji se odnose na moju obitelj, a ne bi mi bilo drago 
da ih uvrstim u knjigu. Prema tome, premda sam upotrebio iz njega 
znatne odlomke i mnoge izvatke, naveo sam ih samo ondje , gdje sam 
mislio, da će osvijetliti prikazane okolnosti. Nisam se osobito trudio 
da u tekstu označim, da li je ono, što je iz dnevnika uneseno za dotični 
dan, potpuno, ili je samo istrgnut izvadak. Nisam htio pretrpati knjigu 
bibliografskim navodima. Uza sve to, poslužili su mi kao izvrsno sred- 
stvo da osvježim svoje uspomene, i dnevnik, i mnoge pribilješke, što 
sam ih ispisao na meteorološkim formularima, na kalendaru i na po- 
sebnim papirićima. 

Prozvao sam ovu svoju knjigu Sam. Očito je međutim, da nitko 
ne bi mogao postići ono, što sam ja postigao, bez čestite i prijateljske 
pomoći mnogih drugih ljudi. Ta je pomoć bila ono najdivnije u cije- 
lome pothvatu, a osobito se očitovala nakon moga povratka s Istaknu- 
tog uporišta, kada je pedeset i pet ljudi u Maloj Americi učinilo sve 
moguće da mi olakša breme vodstva ekspedicije. Sretan sam, što s time 
u vezi mogu priznati svoj dug starome svom brodskom drugu , Georgeu 
Novilleu, časniku, kojemu je bila dužnost da se brine za izvršenje mo- 
jih zapovijesti, što se neumorno skrbio za me, sve dok nismo stigli u 
Novu Zelandiju. 

Boston, Massachusetts, 

Mjeseca listopada 1938. 

R. E. B. 

1933: ZAMIŠLJENA OSNOVA 

STAKNUTO meteorološko uporište »Bolling«, u kojemu sam proži- 
vio sam antarktičku zimsku noć godine 1934., nalazilo se u mrkloj 
beskrajnosti Rossove ledene barijere, na crti koja se proteže između 
Male Amerike i Južnog pola. Bijaše to prva kopnena postaja, što je 
ikad uspostavljena na najjužnijem dijelu svijeta. Odluka da tamo pre- 
zimim bila je možda teža nego što su mislili čak i neki članovi moje 
ekspedicije u Maloj Americi. Spočetka smo naime zasnovali, da će više 
nas otići tamo kao posada. Međutim, kako ćemo domalo vidjeti, bilo 
nam je to onemogućeno. Prema tome, bilo mi je na izbor: ili se posve 
okaniti Uporišta (a s time i znanstvene misije, s njime povezane) ili 
otići tamo sam. Na prvu se alternativu nisam mogao odlučiti. 

Odmah u početku treba da istaknem činjenicu, kako sam nada sve 
ostalo (više nego radi goleme vrijednosti promatranja vremena i polar- 
nog svijetla u dotada neosvojenom području Antarktika, radi svoga 
zanimanja za ta proučavanja) želio zapravo da tamo odem radi doži- 
vljaja. Tako je poticaj za tu odluku bio djelomično osobne naravi. Osim 
promatranja meteoroloških promjena i osobitosti polarnog svijetla ni- 
sam imao nikakvih važnijih ciljeva, nikakvih zadataka. Ništa osim 
želje čovjeka da u potpunosti iskusi, šta znači neko vrijeme biti sam 
i toliko okusiti mir, tišinu i samoću, da spozna njihovu pravu vrijednost. 

Eto sasvim jednostavna razloga, koji će, mislim, nagonski razum- 
jeti svi oni ljudi, koje muči zapletenost i strka suvremenog života. Svi 
smo zahvaćeni vihorima, što viju sa svih strana. U metežu sadašnjice 
misaon čovjek upravo je natjeran da bez prestana mozga, kamo će ga 
vjetrina zanijeti, i da živo čezne za kakvim mirnim mjestancem, gdje 
može nesmetano razmišljati i ispitati svoju nutarnjost. Možebit će se 
kome činiti da pretjerujem, kad ističem potrebu za zgodimičnim pri- 
bježištem, ali mislim, da tu nema nikakva pretjerivanja, barem što se 
mene tiče, jer ja sam vazda trebao dulje vremena nego prosječni ljudi 
da bih mogao nešto temeljito promozgati. Time nipošto ne želim reći, 

da moj privatni život prije odlaska u Istaknuto uporište nije bio izvan- 
redno sretan. Naprotiv, sudbina me milovala više nego što sam imao 
prava od nje očekivati. Uza sve to, zavukla mi se u dušu velika zbu- 
njenost. Različite ekspedicije, sve jedna za drugom, toliko su četrna. 
estak godina obuzele moje vrijeme i misli, da gotovo ništa drugo nije 
dolazilo u obzir. Godine 1919. letio sam preko Atlantika u službi Ame- 
ričke mornarice; godine 1925. preletio Grenland; 1926. Sjeverni pol; 
1927. Atlantski ocean; 1928. — 30. Južni pol i 1933. — 35. ponovo Južni pol. 
Između ekspedicija nije uopće bilo odaha. Tek što se jedna završila, 
već sam pripremao novu. U međuvremenu sam održavao predavanja 
po cijeloj Americi, da bih smogao sredstava za život i platio dugove 
dovršene ekspedicije, ili sam obigravao od mjesta do mjesta, da napro- 
sim novaca i potrepština za novu. 

Možda će netko pomisliti, da čovjek, koji po svome zvanju odlazi 
u daleke krajeve, nema osobite potrebe za mirom i samoćom. Tko god 
tako misli, njegovo je znanje o ekspedicijama maleno. Najveći dio vre- 
mena njezini članovi provedu u grozničavoj strci i gunguli, neprestano 
pod bičem vremena. I nikad ne će biti drukčije, sve dok istraživači ne 
budu svime opskrbljeni, i dok istraživanje bude popraćeno neizvjesno- 
stima. Ljudi nesumnjivo misle, kako je baš stoga divno doprijeti do 
jednoga pola ili do obaju. Na tisuće je ljudi tome cilju posvetilo najbolji 
dio svoga života, a mnogi su i poginuli pri tome pokušaju. Ali među 
onom šačicom, koji su zaista doprli do devedesetog stupnja sjeverne 
ili južne širine, ne znam, ima li i jedan, koji je baš bio oduševljen nje- 
govim izgledom. Malo što imaš zapravo tamo i vidjeti: na jednom kraju 
zemlje matematička točka posred beskrajnog i pustog oceana, a na 
drugome kraju isto tako nezbiljska točka posred goleme vjetrovite viso- 
ravni. Nije nipošto bitno doći do pola. Znanstvena je vrijednost u 
nauku, što ga steknete, dok tamo dođete. Osim toga, vrlo je važno, da 
živi dospijete tamo i natrag. 

Eto, ja sam bio na oba pola. Već sam se unaprijed nadao, da će mi 
to dostignuće biti od velika zadovoljstva. Donekle je i bilo, uglavnom 
stoga, što su mi ta putovanja na polove omogućila da predobijem za se 
potporu javnosti i tako izvedem svoj dalekosežni znanstveni program, 
koji mi je u prvome redu bio na srcu. Svesci novinskih odrezaka, što 
ih je moja obitelj skupljala, sve su postajali deblji, a u većini su bile 
same pohvale. To je opipljiv uspjeh, barem u mojem zvanju. Ako tome 
dodamo neopipljivi ugled svog posla kod svojih mušterija, onda posje- 
dujem vidljivi imutak, premda moram istaći, da najmudriji među nama, 
poput starinskih knjigovođa, rijetko prenose ovu potonju stavku u 
novi račun s većim viškom od jednog dolara. 

Uza sve to, nisam baš imao dojam, da sam dostigao ono pravo. 
Štoviše, kad sam konačno napravio bilancu onoga, što sam postigao, 
obuzeo me osjećaj neke besciljnosti. Taj se osjećaj usredotočavao na 
male propuste, ali mi je zbog njih bilo krivo sve više i više. Uzmimo, 

na primjer, čitanje. Nije bilo ni kraja ni konca knjigama, za koje sam 
sebi neprestano obricao, da ću ih pročitati; ali čim je došlo vrijeme, da 
obećanje provedem u djelo, kao da nikad nisam imao ni vremena ni 
strpljivosti. S glazbom je bilo isto tako. Prema njoj sam gajio pravu 
ljubav, a mislim da me i privlačila nekom neodredivom potrebom, a 
uza sve to nisam smogao volje ni zgode da radi nje više nego na tili čas 
prekinem redoviti posao, koji je većini nas prirastao srcu kao jedini 
sadržaj života. 

Tako je bilo i s drugim mojim potrebama: s novim zamislima, s no- 
vim teorijama, s novim znanstvenim razvitkom, 6 kojemu sam znao 
malo ili uopće ništa. Činio mi se nekako ograničen moj način života. 
Možda ćete me zapitati: »A zašto ne uklopite sve to u svoj svakidašnji 
život? Zar baš morate otići i zakopati se usred polarne studeni i mraka, 
samo zato da budete sami? Ta, napokon, stranac koji šeće niz najpro- 
metniju njujoršku ulicu, Fifth Avenue, može isto tako biti osamljen 
kao i onaj putnik, što tumara po pustinji.« Sve vam ja to priznajem, 
ali uz ograničenje, da ni jedan čovjek ne može gajiti nadu, da će biti 
sasvim slobodan, dok god se vrze među svojim uobičajenim navikama 
i svakidašnjim nužnostima. Najmanje to može učiniti čovjek u mome 
položaju, koji mora tražiti od javnosti potporu i bez prestana polagati 
račun, kako je upravljao datim novcem. Nipošto se ne može poreći 
činjenica, da je naša civilizacija razvila divan sistem, da zaštiti privatni 
život pojedinca, ali oni između nas, koji moraju provoditi život pod 
svijetlom reflektora javnosti, nemaju te zaštite. 

Ja sam se dakle zaželio nečega višeg nego što je zatišje u geograf- 
skom smislu. Htio sam uroniti u razmišljanje, koje će me oživjeti i ispu- 
niti moju dušu novim vrednotama. Za to mi se pružila zgoda, kada sam 
zacrtao osnovu o Istaknutom uporištu. Tamo dolje na barijeri Južnoga 
pola, u krutoj studeni i mrklome mraku, kakav je bio u plistocenu, 
imat ću vremena da se saberem, da snatrim, da mislim i da slušam 
gramofon. Možda će mi biti moguće da sedam mjeseci živim po miloj 
volji, daleko od svih smetnja, uz najpriprostije razbibrige, ne robujući 
nikakvim prisilama, osim onima, što će mi ih nametnuti vjetar, noć i 
studen, ne pokoravajući se ničijim zakonima doli svojim vlastitim. 

Tako sam zamislio. Možda je bilo i više poticaja za tu osnovu. U 
ovolikoj vremenskoj udaljenosti ne mogu se sigurno svega sjetiti. Mo- 
žda me podilazila i želja da okušam stroži način života nego što sam 
ga dotad upoznao. Mnoge sam od svojih najboljih godina proveo u avi- 
jaciji. Letač upravlja svojom sudbinom sjedećke. Kad mu se aparat 
sukobi s prirodnim elementima, do njega to dolazi posrednim putem, 
ublaženo i sniženo mehaničkom prednošću koordiniranog udešavanja 
naprave, kojom se upravlja i vodi avion. Kad borba dođe do odlučnog 
vrhunca, sve se sretno ili nesretno riješi za nekoliko sati, dapače minuta 
i sekunda. A tamo, kamo sam namjerio poći, ovisio bih i duševno i 
tjelesno o samome sebi. Na mjestu, gdje je konačno uspostavljeno 

Istaknuto uporište, uvjeti života nisu baš mnogo različitiji od onih, u 
kakvima su živjeli prvi ljudi, kad su izronjavali iz sutona posljednjeg 
Ledenog doba. 

Svi smo znali, da nas čekaju pogibelji, ali nitko od nas, koliko smo 
bili kadri predvidjeti, nije smatrao, da su odviše velike. Inače se kao 
vođa velike polarne ekspedicije, podvrgnut svim odgovornostima jed- 
noga zapovjednika, ne bih bio odvažio na takav pothvat. Da sam se u 
računu prevario, pokazuje činjenica, što umalo nisam stradao životom. 
Nije mi ipak žao, što sam se dao na taj put. Ta načitao sam se željko- 
vanih knjiga, iako ne baš onoliko, koliko sam predvidio; naslušao se 
glazbe s gramofonskih ploča, iako mi je, čini se, samo pojačavala moje 
patnje; napromišljao se misli, iako ne uvijek veselih, kako sam se bio 
nadao. Sve je to bilo divno, moje vlastito. Nisam predvidio, da ću 
otkriti, kako čovjek može biti blizu umiranju, a da ipak ne umre ili 
da ne želi da umre. I to sam doživio. I to mi je na dobro poslužilo. To 
mi je iskustvo razmrsilo mnoga mučna razmišljanja o razmjerima i 
odnosima ljudskim, koja bi inače ostala bez odgovora. Začudno je, da 
približujući se konačnoj pouci spoznajemo, kako zapravo malo treba da 
znamo i zasigurno osjetimo. 

* * * 

Eto, ja ovako započeh svoje pričanje, jer je u nekim krugovima 
bilo nesporazuma s obzirom na razloge, zbog kojih sam u Istaknuto 
uporište otišao sam. Čak su mi neki i osporavali pravo da to učinim. 
Obično se misli, da nije mnogo važno, što ljudi misle o tebi, samo ako 
ti sam znaš, gdje je istina. Ali, uvjerio sam se, kao što su se uvjerili 
i ostali, koji se provlače po novinskim stupcima, da i to katkada može 
biti itekako važno. Čim naime jednom uđete u novinske natpise, do- 
znate, da nije samo jedna istina, nego da ima dvije: jedna za koju vi 
znate iz stvarnih činjenica, i druga, do koje dolazi javnost — barem 
onaj njezin dio, koji je neobično obdaren maštovitošću — nekom vrstom 
osmoze, to jest rastvorom činjenica kroz tanku kožicu mašte. Rijetko 
za ovu drugu istinu ikad sazna osoba, koje se to tiče; prijatelji se po- 
brinu za to. Uza sve to, ipak sam nekako došao do tobožnjih istina, 
koje su kružile o mome odlasku na Istaknuto uporište. Bog zna, koliko 
ih još ima, ali teško da natkriljuju ove, koje ću spomenuti. Jedni vele, 
da su me prognali moji vlastiti ljudi. Po drugima sam otišao tamo, da 
mogu nesmetano pijančevati. Nekad bi me takve brbljarije ogorčile, 
ili barem razbjesnile. Ali sada nipošto. 

Jedine kritike, nad kojom bih se možda zamislio, oslobodio me 
moj prijatelj Charles J. V. Murphy, član ekspedicije. Prije nego što 
sam krenuo u Istaknuto uporište, zamolio sam njega i svog zamjenika, 
doktora Thomasa C. Poultera, neka se brinu o mojim poslovima. Moju 
odluku, da sam odem u Istaknuto uporište, javio je Murphy rad ; otele- 
grafski u Sjedinjene Države tek pošto sam se uistinu tamo ustalio. U 

objavi je samo rečeno, da idem po svojoj želji. Moji su prijatelji doče- 
kali tu vijest različito. Za četrdeset i osam sati nakon toga upravo su 
pljuštale poruke preko radija. Većinom su ih slali ljudi, do čijeg sam 
mišljenja mnogo držao. Ako se uzme u obzir ono malo podataka, po 
kojima su mogli suditi, moram po duši reći, da su bili izvanredno ne- 
pristrani. A ipak su na svaku poruku odobravanja otpadale tri, u ko- 
jima se izriče sumnja ili otvoreno neodobravanje. Uporno su me za- 
klinjali, dapače naređivali mi, neka se dobro predomislim. Tvrdili su, 
da se moj odlazak mora svršiti nesretno, i to gotovo sigurno* po me, 
a možda i po pedeset i pet ljudi, što sam ih, tobože bez vodstva, osta- 
vio u Maloj Americi. Predsjednik neke velike geografske ustanove 
opomenuo me, bude li bilo što pošlo po zlu putu u Maloj Americi u 
mojoj nenazočnosti, da ću doživjeti veću sramotu, nego što je pala na 
Nobilea, čija ie krivnja bila u tome, što je izašao iz svoga raskrhanog 
dirigeablea prije nego što su se svi njegovi ljudi izbavili. Neki prijatelj 
bankar javio mi je otvoreno, da je cijela moja zamisao nesmotren hir 
i da bi sramota povratka bila više nego izravnana, ako je poredimo 
s onim posljedicama, koje bi me neminovno zadesile, ostanem li uporno 
pri svojoj odluci. 

Sve su te poruke bile upućene izravno meni, ali ih je primao 
Charlie Murphy, koji se tada našao u groznu škripcu. Spuštala se polar- 
na zimska noć, studen je postajala sve kruća, pa znam, da je bio zbog 
mene zabrinut. Usto je bio svijestan, kakvo me tijesno prijateljstvo 
veže s tim ljudima u Americi. Svakome je odgovarao, da sam tamo 
otišao u korisnu svrhu, o kojoj sam dobro razmislio; da su traktori već 
na putu iz Istaknutog uporišta u Malu Ameriku, a slati , ih natrag da 
bi značilo izvrgnuti druge ljude znatnoj pogibelji; da sam po njegovu 
mišljenju neopozivo odlučio da izvršim svoj naum. Kako je moje du- 
ševno breme bilo i onako dosta teško, smislio je, da mi ne javlja preko 
radija, kako je moje prijatelje zahvatio strah. Stoga je te poruke uredno 
spremao i čuvao u Maloj Americi do moga povratka u mjesecu listo- 
padu. Tada je bio mjesec ožujak. Imao sam proboraviti između toga 
šest mjeseci u tami i studeni. 

Ja, dabome, o svemu tome nisam imao ni nagovještaja. I drago mi 
je, što se tako zbilo. Toliko je u meni ljudske slabosti, da ne bih bio 
mogao podnijeti nerazumijevanje, barem od svojih prijatelja. Preslab 
sam bio za to. U svojim razgovorima preko radija sa mnom Murphy je 
bio vazda dobre volje. Nikad da bi spomenuo, što se događa. Nisam ni ja 
njega nikad zapitkivao, šta misle moji prijatelji, i to naprosto zbog 
toga, sto nisam htio da doznam. IVTislio sam dakako, da će biti kritike. 
Ali nisam htio da za nju znam, kad sam i onako uništio sve mostove 
iza sebe. Ne ću uopće da odgovaram na pitanje, bi li me nagovorili da 
se vratim, da mi je Murphy proslijedio spomenute poruke. Ta i besmi- 
sleno bi to bilo. Kad se pretresa koja stvar, pošto se dogodila, onda se 
pronađu različita poravnanja i pobude. Jedina mi je namjera pri izno- 

šenju ovih činjenica da osvijetlim neke nesporazumke, koji su bili 
pratnja mome odlasku na Istaknuto uporište i različite prepreke, koje 
neminovno iskrsnu, da bi odvratile od zasnovanog nauma čovjeka, koji 
pokuša štogod izvanredno. 

* * * 

Istaknuto uporište nije nipošto bilo nesmotren hir, nego plod če- 
tirigodišnjeg smišljanja. Prvotna se moja zamisao začela prigodom 
moje prve ekspedicije na Antarktik i bila je neizravni plod moga zani- 
manja za polarnu meteorologiju. Od svih različitih znanstvenih grana, 
kojima se služi ozbiljno zasnovana polarna ekspedicija (na posljednjoj 
smo bili od koristi dvadeset dvjema granama) ni jedna za opću javnost 
nema praktičnije vrijednosti od meteorologije. Farmer, čiji se život te- 
melji na ljetini, ljudi koji pune svoje želuce farmerovim prirodom, 
špekulanti koji mešetare njime na žitnoj burzi, industrijalac, čije 
tvornice ovise o farmerovoj kupovnoj moći, mornar na moru — svi 
ti i kojekakvi drugi, čak i slučajni turist na svome dopustu, upravo 
životno zavise od vremena. Međutim, malo njih uopće i sluti, u kakvom 
opsegu polovi djeluju na njihove osnove, koje su ograničene na uzak 
prostor. 

Većina nas ima tek školsko znanje o najjednostavnijim zakonima 
kolanja zraka: hladna zračna struja neprestano kola od polova prema 
ekvatoru, a protustruja toploga zraka vraća se prema polovima iznad 
prve. Obadva strujanja stvaraju beskonačno obnavljanu izmjenu, koja 
fvori disanje zemlje. Još se zasada nagađa o tome, u kolikom stupnju 
polovi djeluju na vrijeme. Neki stručnjaci idu čak dotle pa vele, da 
je svaki pol pravi tvorac vremena na svojoj polukugli. To je mišljenje 
formulirao Bjerknes u svojoj teoriji o polarnoj fronti, koja pokušava 
protumačiti atmosfersku cirkulaciju učincima, što ih proizvodi među- 
sobno djelovanje mase hladnoga polarnoga zraka, takozvane polarne 
fronte, s masom toploga ekvatorijalnog zraka, u koju se uvlači. 

Premda je znanje polarne meteorologije prijeko potrebno za va- 
ljano pretkazivanje vremena na dulji vremenski rok, ipak mi o njoj 
znamo vrlo malo. Kako je potrebno da budemo bolje obaviješteni o 
općim zakonima strujanja zraka, prva briga vođe ekspedicije ima biti, 
da za meteorološki odjel priskrbi što više sposobnih ljudi. Tu je oba- 
vezu ozbiljno shvatila većina ekspedicija, pa ipak su dosadašnji rezul- 
tati oskudni, ponajprije zato, što se Antarktik znanstveno istražuje 
manje od pol stoljeća, a onda, s obzirom na podatke o vremenu, glavno 
znanje crpemo iz istraživačkog rada možda tek dvanaest dobro opre- 
mljenih ekspedicija. 

Nemamo se baš čime pohvaliti, ako uzmemo u obzir da taj konti- 
nent obuhvaća, površinu od poprilici četiri milijuna pet stotina tisuća 
četvornih milja. Barem se meni čini, da su dosadašnji podaci šturi. U 

vrijeme prve moje antarktičke ekspedicije došlo mi je na um, da naj- 
vrednije vrelo meteoroloških podataka nije još uopće dirnuto. Raspolo- 
živi podaci većinom su skupljeni u stalnim uporištima na antarktičkoj 
obali ili na otocima uz nju; ili na brodovima, koji su istraživali susjedne 
vode; ili su se za ljetnih mjeseci zalijetale tamo nakratko terenske 
skupine, tehnički slabo opremljene. U meteorološkom pogledu unu- 
trašnjost Antarktika bješe potpuno neistražena. Nije nikad bilo stalnih 
meteoroloških postaja duboko u unutrašnjosti kopna; izvan obale nisu 
se vršila nikada zimska motrenja, a nepotpuni podaci, što su ih skupili 
vožnjama na saonicama, odnosili su se samo na razmjerno blage ljetne 
mjesece. Izvan dosega ublažujućeg utjecaja mora, koje okružuje konti- 
nent, vlada najstudenija studen na kugli zemaljskoj. Tamo treba da 
tražimo tipične kontinentalne vremenske prilike. Tamo sam namjerio 
uspostaviti Istaknuto uporište. Tamo se proizvodi vrijeme. Kad se po- 
daci skupljeni u Istaknutom uporištu porede s onima, koji se u isto 
vrijeme skupljaju u Maloj Americi, onda će to neminovno s nove strane 
osvijetliti činjenice o atmosferskim pojavama u visokim južnim širi- 
nama. Zar će civilizacija, koja je budna kao što je naša, i dalje trpjeti, 
da pogubne oluje, koje se prije toga kuhaju u dalekim olujnim sre- 
dištima, bjesne nad civiliziranim dijelovima svijeta bez primjerene pret- 
hodne opomene? Tek je nedavno upravitelj Američkog meteorološkog 
zavoda, Willis R. Gregg, prorekao, da će se u polarnim krajevima us- 
postaviti promatrači-roboti, koji će u kratkom trenu bežičnom telegra- 
fijom prenositi podatke u niže zemljopisne širine. Tako će meteorolozi 
moći istovremeno i neposredno promatrati vremenske prilike, kako se 
razvijaju u glavnim kuhinjama vremena i iskorišćivati to za meteoro- 
loške karte i vremenska pretkazivan ja. 

Kamo sreće da sam i ja o tome mislio, jer je Istaknuto uporište bilo 
kao stvoreno da postane glavna meteorološka postaja za cijeli niz 
sličnih predstraža po Južnome polu, samo što bi na njoj bilo biće od 
krvi i od mesa, a ne mehanički mozak, kojemu ne može nauditi ni stu- 
den, ni tama, ni slabost pamćenja. Naš je prvotni plan bio svakako 
smion. U prethodnim raspravljanjima s Billom Hainesom, koji je i na 
toj i na drugoj ekspediciji bio moj glavni meteorolog, nikad nisam tvr- 
dio, da je ta zamisao više nego teoretska. Drugim riječima, smatrali 
smo, da bi bilo divno, kad bismo je mogli praktički ostvariti. Konačno 
smo odlučili, da ćemo postaju smjestiti na podnožju Brda kraljice Maud. 
Uza sve to, bili smo svijesni, da i tim smionim pothvatom prelazimo 
svoje mogućnosti. I to je značilo kroz Rossovu Ledenu Barijeru, punu 
raspuklina, preko četiri stotine milja udaljenosti, dotegliti potrepštine 
i osloniti se na traktore, o kojih sposobnostima na površini Barijere 
možemo samo nagađati, jer sam bog zna, kako će izdržati. 

U svim smjerovima, osobito u psihološkom, opasnosti u vezi s tom 
osnovom zaista su očite. Tko god odabere da bude na takvome mjestu, 
mora se pomiriti s time, da će morati izdržati najgrozniju temperaturu 

što postoji, da ćte provesti dugu polarnu noć, mrklu kao neosvijetljena 

25S ne e n ST, ‘ da . t će K živjeti a usamljenosti, koju ni jedni S na 
zemlji ne može ukloniti, barem za šest mjeseci. Protiv studeni istra- 
znmc ima jednostavne ali obilne obrane. Protiv nezgoda, kojf u 5- 
ozbiljnija pogibelj usamljenosti, ima prirođenu domišljatost i oštroumlje 
Ali protiv mrklog mraka nema ništa doli svoje dostojanstvo 

U postaji, kakvu smo zamislili, redovite pogibli polarnog uporišta 
povećale bi se tisuću puta. Čekale bi nas velike poteškoće KoS 
potrepština koje bismo mogli dopremiti, bila bi vrlo malena, pa bi se 
oga posada mogla sastojati tek od vrlo malo ljudi. Ti bi bili stisnuti 
kao sardele J ” đ °. drUg0ga u ma jušnoj kolibici, zakopanoj u snijegu 

na dan^Promton 6n l ^ 12 m ° gU izaĆi više neg0 ukoliko sati 
na dan. Promjene u običnome smislu, bez koje je život iedva nođnošliiv 

^ ra '' t ‘° k ‘ UOpĆe ,J e b * bil °; Svi bi se mor ali pokoravati željeznoj stezi! 

n hi bio lstovito obnovljeni kalup sata; tjedan isto takav kalup dana 
pa bi jedva bio različit jedan od drugoga, čak i kao vremenski razmak’ 
Gdje nema širine i promjene u vanjskom svijetu, ljudi sve dublje i 
dublje pomru u svoju nutarnjost, da bi tamo potražili ono, što im ne- 
dostaje. O tim skrovitim slojevima samoobnavljanja, koje bismo mogli 
nazvati plodonosnim predjelima životne filozofije, ovisi sposobnost bilo 
druge** SkUPa l3Udl ’ da prežive takvo iskušenje i da ne zamrze jedni 

Zamislio sam da tri čovjeka odu kao posada Uporišta: po mogućno- 

notre^tin” 1 f - I - jedan radiotela grafist. Zbog poteškoća dovoza 

potrepština u unutrašnjost Antarktika mogla su u postaji biti najviše 

ne Crnilo U h-r 3 poglbeljl - osobito psihološke, nepobitno su nalagale, da 
ne snuje biti manje od trojice. Tri je klasičan broj. Trojica će držati 
međusobnu ravnotežu kao noge u tronoška. Kao da su u zajednici tro- 
jice ljudi vjerojatnosti usklađivanja ćudi neizmjerno veće nego kod 
dvojice, jer je u prirodi ljudskih međusobnih odnosa, da će onai treći 

s,toi 5 ^ eS M na t lg a atl Ul0gU uravnoteži telja, neutralnoga suca i prizivnog 
sudišta Mjesto da vječno slušaš isti glas, gledaš jedno lice i suočuješ 
se s istim navikama i osobitostima, imaš pred sobom neprestano dva 
lica, dvije ličnosti. 

Kad su samo dva čovjeka zajedno, ne treba mnogo vremena da 
progledaju jedan drugoga. I neminovno to čine, htjeli ne htjeli, ako ni 
zbog čega drugoga, ono zbog toga, što im nakon svršenih običnih dnev- 
nih poslova ne preostaje ništa drugo nego da se međusobno promatraju. 
Ne čine to namjerno i pakosno. Nego jednostavno dođe vrijeme, kad 
nema više ništa, što bi jedan drugome imali otkriti; kad unaprijed znaš, 
kakve ce biti još čak i neoblikovane misli drugoga; njegovi omiljeli 
razgovori postanu ti besmisleno naklapanje, a strašno ti dodija način 
kako tvoj drug trne svjetiljku na zgusnuti plin, kako baca čizme na 
pod ili kako jede. Takva sudba može zadesiti najbolje prijatelje. Ljudi 
koji su živjeli u kanadskoj divljini znaju vrlo dobro, šta se događa lov- 

cima na divljač, kad odlaze po dvojica da love krznaše u zamke. Ima- 
jući sve to na pameti, odmah sam ispočetka odlučio, da nipošto ne ce 
na Istaknutom uporištu biti samo dvojica. 

Cak sam u Maloj Americi poznavao ljude, koji su zajedno spavali, 
pa bi prestao jedan s drugim govoriti, objedujući se, da je ovaj đi onaj 
pomakao malko svoju opremu na mjesto, koje je bilo odre "eno njegovu 
drugu. Sjećam se jednoga, koji nije uopće mogao jesti, dok ne bi u 
blagovaonici našao takvo mjesto, odakle ne bi vidio Žvakala, koji je 
svečano prožvakivao svaki zalogaj dvadeset i osam puta, priJ e ne §° s ° 
bi ga progutao. Takve smiješne stvarce kadre su čak i naj disciplinira- 
nije gotovo izbezumiti. Za mog prvog zimovanja u Maloj Americi cijele 
sam sate potrošio u šetnji s jednim čovjekom, koji je bio na ru u u oj- 
stva ili samoubojstva, jer ga je tobože progonio neki drugi, koji ) e za ~ 
pravo bio njegov najodaniji prijatelj. Ta kamo ćeš pobjeći u toj snježnoj 
pustinji? Sa svake si strane okružen i svojim slabostima i tolikim smet- 
njama svojih drugova. Takve prilike mogu sretno preživjeti samo oni, 
koji znaju duboko crpsti iz svojih intelektualnih izvora, poput živo- 
tinja, koje prespavaju zimu, živeći od svoga sala. Kad bi trojica takvi 
ljudi živjela u Istaknutom uporištu, ne bi život bio pretežak. Tako sam 
barem ja mislio. 

* * * 

Mjesece i mjesece nakon povratka s prve antarktičke ekspedicije bez 
prestana je moju maštu salijetala zamisao o Istaknutom uporištu. Kako 
se nije dala potisnuti, ozbiljno sam stao proučavati mogućnosti njezina 
praktičnog ostvarenja. Davno prije nego što smo mobilizirali ljude za 
drugu ekspediciju pri kraju godine 1933., nas četvorica započeli smo iz- 
rađivati planove Uporišta. Jedan je od njih bio Viktor Czegka, pod- 
časnik, kojega mi je dodijelila Mornarica. Drugi Paul Siple. I jedan 
i drugi služili su u prvoj antarktičkoj ekspediciji, pa su im bile poznate 
poteškoće, koje valja svladati. Czegkin je posao bio da napravi nacrt 
kolibe, koja će služiti kao Uporište, a Sipleov da prouči, koji su ure- 
đaji najpotrebniji i da ih skupi. Sama gradnja kolibice povjerena je 
Ivoru Tinglofu, bostonskome stolaru, koji je izrađivao fino pokućstvo. 
Kada je zapovjednički brod druge moje ekspedicije, Jacob Ruppert , 
isplovio iz bostonske luke u listopadu 1933., u prostoru za tovar bjehu 
sakriti lukavo smišljeni, rastavljeni dijelovi kolibice za trojicu ljudi. 
Utovarili smo također četiri traktora, koji će otegliti Uporište u unu- 
trašnjost kopna. 

Osim Hainesa, graditelja i mene, svi drugi na brodu tek su neja- 
sno mogli naslućivati, čemu će poslužiti ta kolibica. Ja nisam o tome 
mnogo govorio, jer me iskustvo poučilo, kako polarni krajevi prije ili 
kasnije mogu pomrsiti najbolje zasnovane planove. Premda sam imao 
na pameti cijeli niz ljudi, koji bi došli u obzir za boravak na Istaknu- 

tom uporištu, uključujući u taj broj i više njih, kojih sam sposobnosti 
i značaj^ iskusao prilikom prvoga svog boravka u Maloj Americi ipak 
se konačno nisam zapravo još odlučio ni za jednoga. Vožnja morem od i 
petnaest tisuća milja (uzevši u obzir kurs, koji smo sebi zacrtali) pru- f 
zit ce mi, mislio sam, dosta prilike da promotrim i procijenim kandi- 
date. Sto se tiče mene, smatrao sam da će o tome odlučiti vrijeme i 
okolnosti. Isprva sam zapravo mislio, da i nemam prava stavljati svoje 
ime na popis kandidata. Kako sam sastavio ekspediciju usred ekonom- 
ske depresije, bio sam dakako dužan i kosom na glavi. Osim toga, za- 
povijedao sam dvama brodovima, četirma avionima i stotinom ljudi, 
tako da nade da ću se moći riješiti odgovornosti nisu baš bile ružičaste! 
Osim toga, kako ćeš tražiti od trojice ljudi da se dobrovoljno odvaže 
na jedan pothvat, kad nisi sam spreman da ga se latiš? 

* * * 

O dugome putu do Male Amerike ne ću ovdje ni pokušati pisati. 
Mislim, da sam o tome u dovoljnoj mjeri iznio u djelu Discovery (Otkri- 
će), koje sadrži opći izvještaj o ekspediciji. Pošto smo se probili u ledom 
posuta i maglom sputana morska prostorja još neotkrivenih obala istočno 
od Male Amerike, napokon smo uplovili u Uvalu kitova dne sedam- 
naestoga siječnja 1934. Tu smo prvi put djelomično uočili grozote ledenih 
prepreka, koje su imale neobično utjecati na sve naše namjeravane 
pothvate. Iako su gromade slobodnog, odlomljenog leda zakrčivale pro- 
strani ulaz uvale, ipak smo uspjeli pritjerati brod na tri milje udalje- 
nosti od Male Amerike. Mislim tri milje onako, kako ih u ravnoj liniji 
preleti antarktički golub. Međuprostor, duž istočne obale uvale, ispunjao 
je milju dug pojas zbijenoga leda, gdje su se val na valu nagomilale 
nadignute i razbijene ledene gromade, raskidane dubokim raspuklinama, 
ponorima i otvorenim vodenim prokopima, dubokim do 350 hvati. Ako 
niste vidjeli ledene gromade natisnute jedne na druge, ne ćete moći 
predočiti sebi taj prizor. Gledajući taj pojas, koji nas je rastavljao od 
Male Amerike, pomislio sam na uraganom uzburkano more, koje se 
skamenilo u času najvišeg komešanja. Sa dna do vrha nekih valova bilo 
je četrdeset stopa. Kad bi to bio cijeli jad, položaj ne bi možda bio ni 
upola tako loš. Međutim, ispod ledenih slojeva neprestano je radila ku- 
hinja plime, osjeke i struja. Mogao si čuti u isto vrijeme na desetak 
različitih mjesta stenjanje i nadimanje mora; na mjestu, koje ti je danas 
pružalo siguran prolaz, sutra su već zijevale provalije. Pošto smo 
avionom i izviđačkim skijaškim skupinama razgledali područje, došli 
smo do tužna zaključka, da se ne možemo bez pogibli probiti do Male 
Amerike čak ni psećom spregom, a kamoli traktorima. Upravo smo bili 
naumili da se okanimo prijelaza u Malu Ameriku i da uspostavimo novo 
uporište na zapadnoj obali Uvale kitova, kadli se skijaška skupina po-^ 
vrati s novošću, da su otkrili prolaz, doduše dug dobrih sedam milja \ 
pun vjerojatnih pogibli. ( 

Ipak smo se odlučili za nj, jer nam je bilo nemilo da gradimo novo 
glavno uporište na drugoj strani uvale. Prozvali smo ga Jadoviti prolaz 
f|li ni tim nazivom nismo u potpunosti prikazali njegove tegobe Cijela 
dva mjeseca, dvadeset i četiri sata na dan, šibali su nas elementi iz- 
među brodova i Male Amerike. Probijali smo se kroz prolaz prilagođu- 
jući se uvjetima leda, koji su se sveudilj mijenjali, praveći mostove 
preko najgorih ledenih rasjeklina, dok nam je more iza leđa drobilo 
led. Neke nas je dane ponoćno sunce, lijeno se vukući nebeskim okru- 
gom, grijalo cijelo vrijeme. Tako bi nas razgrijala ta toplina, da bi se 
/ momčad svlačila gola do pasa, dok bi sto i pedeset pasa, što smo ih sa 
sobom imali, zavratali od vrućine i stali se sve do trbuha valjati po 
snijegu, koji je omekšao. No većinom je bivalo vrijeme sasvim drukčije. 
Snježne su mećave zavijajući nadolazile puneći zrak ledenim iglicama 
i zasljepljujući vozače teglenjaka i saoničare, koji su napipavali putanju 
i obilježavali prolaz. Zračište je gotovo uvijek pritiskivala sura, po- 
gubna magla Uvale kitova, koja ne nalikuje ni na jednu drugu maglu, 
što sam je dotada ikad vidio. Gotovo je gusta kao mlijeko, a snijeg i 
atmosferu preobraća u plosnatu ravan, gdje su svi razmjeri užasno 
izobličeni i podaju putniku neki grozan osjećaj, da gazi po dnu uzbur- 
kanog oceana 

Ali dosta već o Jadovitom prolazu. Nadugo i naširoko opisao sam 
u knjizi Otkriće, kako smo prevezli u Malu Ameriku 650 tona potrep- 
ština i opreme. Ipak ćete možda čitati ta poglavlja, a da uopće ne stek- 
nete dojma o neizrecivoj iscrpenosti, koja nas je osvojila. Bila je tako 
golema, da su ljudi posrtali izvršujući naloge, kojih se nisu mogli sjetiti, 
kad bi stigli na cilj. Oči bi im se zacrvenjele od besanice, tijelo ukočilo 
od studeni, pa bi od klonulosti padali po utrtim stazama. Nakon duga 
vremena brodovi su otplovili. Tada jedne ponoći sunce nenadano utren 
utonu za obzorje i potom se svake noći nešto prije smirivalo. Nakon 
toga su se skrovišta robe na putu ispraznila, a zatim ponovo izgradismo 
i osvojismo Malu Ameriku i prvi put, činilo mi se u tisuću godina, mo- 
gao sam misliti na Istaknuto uporište. No tada je bilo već gotovo’ pre- 
kasno. Nadolazio je mjesec ožujak, zima pred vratima, neprekidna noć 
udaljena jedva šest nedjelja, a oko mene ljudi, kojima je snaga onemo- 
ćala gotovo do kraja. 

* * * 

Cijelo je to vrijeme stajala usred Male Amerike kolibica, određena 
za Istaknuto uporište, koju smo s najvećom brižljivošću prevezli preko 
ledene prepreke. Paul Siple stanovao je u njoj, da bi iskušao uređaje za 
ventilaciju i grijanje. Kako sam sada imao vremena da ozbiljno pro- 
mislim nije mi trebalo dugo da dođem do zaključka: ma gdje napokon 
uspio da uspostavim uporište, nipošto to ne će biti na podnožju Brda 
kraljice Maud ili gdje u njegovoj blizini. Vrijeme nam ponajprije smeta: 
i »Piesec je ožujak, kad temperatura spadne dvadeset, trideset ili čak 


četrdeset stupnjeva ispod ništice; u ožujku se obično vraćaju kući an- 
tarktičke terenske skupine saoničara, natječući se s tamnom polarnom 
noći. A onda, naša četiri teglenjaka, u koje smo se pouzdavali da će nam 
prevesti uporište, gotovo su sasvim uništena na Jadovitom putu, pa ih 
je valjalo skroz naskroz pomno pregledati i popraviti, prije negoli bismo 
ih mogli poslati na Barijeru. Psi nam za taj pothvat ne bi bili ni od 
kakve koristi. Najbolje je odveo sa sobom kapetan Innes-Taylor, koji 
je otišao da uspostavi uporište za pothvate, što smo ih imali obaviti na: 
jugu idućeg proljeća. Kad bi preostali psi bili i najsposobniji, ipak, bez 
pomoći vozila, ne bi bili kadri da prenesu na saonicama sedam tona 
opreme i zalihe, koja nam je trebala za Istaknuto uporište. 

Avioni bi nam mogli doduše poslužiti kao prenosioci tereta, ali sam 
se okanio te namisli, kada se avion tipa Fokker razbio na pokusnom letu 
i tako mi oduzeo svaku nadu, da ću ga moći upotrebiti. Preostala su nam 
još dva aviona, sposobna da prenesu kakav bilo teret: dvomotorac 
Condor (Kondor) i jednomotorac Pilgrim (Putnik). Prvi nisam htio upo- 
trebiti, jer bi se mogao izjaloviti cijeli naš istraživački program, kad bi 
mu se što dogodilo. Pilgrim sam upotrebljavao za prijenos lakših tereta. 
Kad bih u nj smjestio živež za slučaj nepredviđene pogibelji, opremu 
za momčad i zalihu pogonskog benzina, taj bi teret bio odviše neznatan 
da bi bio od velike koristi. Uza sve to ipak bih ga bio upotrebio, da se 
nije vrijeme pogoršalo. Njegova posada, na povratku s jednog pokusnog 
leta, zabludila je u magli, i umalo da nije stradala. Potrošili smo cijeli 
dan, dok smo je pronašli. Izatoga sam odlučio da ne ću više izvrgavati 
pogibli ni avijatičare ni avion, koji .mi jedini preostao za eventualne 
dužnosti. 

Prema tome, hoćemo li Istaknuto uporište odmaći ma i za stopu 
izvan Male Amerike, možemo to učiniti jedino traktorima, teglenjacima. 
Dokle će pak oni dotjerati, ovisit će opet o tome, za koliko će vremena 
Demas završiti pregledavanje i popravak motora i gusjenica, i kad će 
osim toga prepraviti jedan. stroj, koji je djelomično uništila vatra. Ja 
barem nisam bio osobito optimističan s obzirom na rezultat. Tri su 
teglenjaka bila francuske marke Citroen 10/20. Vožnja kroz Jadoviti put 
jasno je pokazala, kako su ti strojevi preslabi za neprestano teglenje po 
ledenoj barijeri. Četvrti je teglenjak bio američke marke Cletrac. Svi 
su bili kratki, svi teški, osobito šesttonski Cletrac. Zbog tih nedostataka 
lako su se oštećivali pri prolazu preko glečerskih raspuklina. 

S koje god strane gledao, to je putovanje bilo opasan pothvat. Bio 
je to prvi ozbiljan pokušaj da se na Antarktiku primijene mehanizirana 
prevozna sredstva. Stoga su i pogibli bile onakve, kakve neminovno 
prate pionirski pothvat. Ta tko bi znao, kako će funkcionirati motori u 
temperaturi od šezdeset stupnjeva ispod ništice ili, kako će gusjenice 
puzati po snježnoj površini, koju je studen isitnila do finoće pješčanog 
zrna, ili kako će se strojevi probijati preko usjelinskih prepreka. Mislio 
sam u sebi, da će zaista biti divno čudo, ukoliko ta vozila prodru na jug 

li a Bio sam spreman da se zadovoljim i sa sto i pedeset milja, 
manje ako ustreba, dokle prodor ne bude stavljao odviše velikih 

tegoba na ljude. 

nism0 imali mira da se za put pripremimo kako valja. Kad se 
• +• ^vih događaja pred odlazak, još se i sada pitam, kako smo ih 
^rPb^dili onako jeftino. Mladi John Dyer, glavni rađioinženjer, pao je 
« vrha antenskoga stupa, sa četrdeset i pet stopa visine, a nije zadobio 
ozbiljnije povrede, nego je samo ogulio golijen. Navigatora Rawsona mo- 
rali smo operirati zbog zadobivene infekcije streptokokima u grlu. 
Pelter stručnjak za fotografiranje iz zraka, obolio je od slijepog crijeva. 
Trebalo je dakle izvršiti drugu žurnu operaciju u prilikama koje su 
postale melodramatske, jer je liječnik nehotice uzrokovao veliku nepn- 
Uku prevrnuvši svjetiljku upalio je spremište kirurških instrumenata. 
Sve sam ljude sazvao brže bolje, da spase i instrumen e i dvanaestoricu 
ljudi koji su spavali u susjednoj prostoriji, te su bih u opasnos i a 
izgore. A sve se to desilo dan-dva, pošto se avion Fokker razbio pred 
očima cijeloga taborišta, a ispod razbijenih ostataka ispuzala četvorica 
ljudi posade, ošamućeni, ali inače neranjeni. 

Sve te nezgode i nesreće nadolazile su naglo jedna za drugom. 
Svaka je od njih mogla biti sudbonosna, pa nam je stoga razdrazivala 
živce, koji su i onako bili već prenapeti zamornom vožnjom kroz Jado- 
viti prolaz. Bili smo spremni na svaku nedaću. Tako smo jedan dan 
došli do nemila zaključka, da će se Mala Amerika otkinuti od Antark- 
tičkog kopna i zaplutati Rossovim morem kao odlomljen ledeni brijeg. 

Ta Mala je Amerika zapravo grad na splavi. Trista stopa debeli led, 
na kojemu počiva, zatvoren je obalnim područjem Rossove ledene ba- 
rijere, gdje se okomite stijene dižu mjestimično do sto i pedeset stopa 
iznad morske površine. Ta gorostasna Barijera, koja djelomično slo- 
bodno pluta, a djelomice počiva na dubokim podmorskim grebenima i 
prudinama, protežući se preko kopna, graniči s oceanom na četiri sto- 
tine milja duljine, a u kopno zadire sve do podnožja Brda kraljice Maud. 
Nije, dakako, nepomična kao što je nepomično kopno. Ona je zapravo 
golemi ledenjak, toliko širok da bi mogao prestrijeti površinu američkih 
država, koje se nalaze uz obalu Atlantika, te ifez prestana puze prema 
moru. Tjerana ostraga teškim širokim rijekama leda, što se kroz gorske 
tjesnace slijevaju s polarne visoravni, obalnim rubovima nastoji da se 
izboči iznad mora, dok se pod vlastitom težinom istaknute izbočine ili 
pod žestokim pritiskom plime i oluje ne stane lomiti u velikim groma- 
dama i otiskivati na morsku pučinu. 

Tako se stvaraju beskrajne flote ledenjaka, koje stražare nad ocean- 
skim prilazima Antarktiku. Svojim smo očima vidjeli te proizvode raspa- 
danja kopna. Za putovanja kroz Vražje groblje, daleko na sjever i na 
istok od Male Amerike, nabrojili smo ništa manje od osam tisuća lede- 
njaka u jednome ciglome danu, a neki su dugi dvadeset milja. Ja mislim, 
da ni jedan od nas ne će zaboraviti nikad zanikada prizore na Vražjemu 

groblju: besunčani prolazi kroz puste oceanske vode; magla se kadikada 
prorijedi, ali se nikad ne razmakne; grmi prasak oluja, a ovda onda iz- 
nad te buke uzdigne se još žešća tutnjava ledenjaka, koji se prevrću po 
olujnome moru; i posvuda brode te ledene flote, mnogo veće od svih 
mornarica na svijetu, i lutaju beznadno kroz maglovitu tmurovitost. 
Posred tih zasjeda tapkao je naslijepo naš brod i krivudao sad amo sad 
tamo kao kakav zalutali stvor, što ga kinje i muče dušmani. Motrioci. 
rijetko imaju čisti vidik pred sobom, pa poput tamnih i groznih sjena 
klizimo kroz maglu. Zvona mašinskog telegrafa u strojarnici neprestance 
su zvonila. Cijele mjesece poslije toga neki bi se od nas naglo trgli iz 
dubokoga sna, napeto iščekujući sudar, jer je jedva bilo nade, da ćemo 
mu zavazda moći izbjeći. Neodoljiva i strašna ukletost toga područja, 
spoznaja da bi i Maloj Americi moglo biti suđeno da se pridruži sabla- 
snim flotama, što brode prema sjeveru, bile su dovoljne da nas prenu 
iz naše umornosti; ta Mala je Amerika bila udaljena tek tri četvrti milje 
od ruba vodenog. 

Sve od našeg dolaska u mjesecu siječnju novi se led u Uvali kitova 
neprestance lomio s nečuvenom brzinom. Potkraj veljače, kada smo 
iz iskustva razložno očekivali mraz, lomljenje se još više ubrzalo. Nago- 
milani se led pokretao, a s njime i onaj spojni, koji je učvršćivao taj 
dio Barijere. Goleme su se provalije otvarale posvuda oko Male Ame- 
rike. Svaki su dan zijevale malko našire. Po noći, kada je posvuda 
vladao mir, mogao si katkada oćutjeti, kako se pod kolibe polako nadiže, 
uslijed bujanja, koje je zahvaćalo podnožje leda, stotinu stopa ispod 
nas. Bit će da su to uzrokovale bijesne oluje u oceanu sjeverno od nas. 
Valovi su se sveudilj razbijali o obalu lomeći stari led, a i novi, čim 
bi se stvorio. S nadstojnikom znanstvenih istraživanja, doktorom Poul- 
terom, poduzeo sam dulji izlet duž barijerske izbočine prema sjeveru 
i istoku. Kao da grmi uzbibalo more šezdeset stopa ispod nas. Kad se 
vozilo zaustavilo, čuli smo barem jednom daleko negdje strašan pljusak 
golemog ledenog odrona Barijere. 

Bili smo zabrinuti, nema zbora. Iskreno da kažem, bili smo u strahu, 
jer nismo znali, što nas čeka, a osim toga nemoćni smo i da se odupremo, 
ma kakva elementarna nezgoda nadošla. To me potaklo da se uteknem 
izvanrednom koraku. Sazvao sam sve ljude u blagovalište, izložio im 
činjenice i pozvao svakoga, neka iznese svoje mišljenje, što nam je 
činiti. Posljedica je bila odluka, da ostanemo, gdje jesmo, ali da u isto 
vrijeme oko trećine svoga skladišta prenesemo više u unutrašnjost Ba- 
rijere, jednu milju prema jugu. U slučaju da Mala Amerika otpliva, 
imat ćemo naručno mjesto, kamo ćemo se preseliti, s dovoljno spre- 
mljene opskrbe, da možemo prenijeti zimu. Ako opet ostane na mjestu, 
ne ćemo morati mnogo odvlačiti natrag. Tako smo za dva dana zabora- 
vili sve brige i tjeskobe, prevozeći u Povlačilište benzin, ugljen, hranu, 
odjeću i opremu. Da se požuri posao, izvukao sam iz popravljaonice 
teglenjake da i oni za to posluže. 

Sve je to imalo odjeka na sudbinu Istaknutog uporišta. Izgubili 
smo vrijeme, koje se nije više dalo nadoknaditi, a još se manje mogla 
nadoknaditi energija tolikih ljudi. Najžalosnije je pak, što j e na kraju 
ispalo, da je sve to bio zaludan posao. Tek što smo bili s prijevozom 
gotovi, kadli se more utiša, kršenje leda prestade, a smrzavanje nastade 
gotovo odmah. 

Umorni traktoristi dadoše se ponovo na posao. U ponoći, na pet- 
naestoga veljače, uz benzinsko svijetlo bijaše raspremljena kućica 
određena za Istaknuto uporište. Dijelovi su natovareni na saonice, koje 
su vukli teglenjaci. Slijedeće poslijepodne, četiri teglenjaka krenuše 
u ešelonu iz Male Amerike. Iza svakoga se kotrljala povorka saonica, 
natovarena hranom, gorivom i meteorološkom opremom, pa knjigama, 
odjećom, oruđem i ostalim nebrojenim stvarima, koje su potrebne za 
život na mjestu, koje čovjeku ne pruža ništa doli zrak, koji će udisati. 
Pred njima je na 178 milja otišla posred Barijere prethodnica, koja je 
zastavama obilježavala put. Bila je to Južna izviđačka grupa Innes- 
Taylorova, koja je upravo tada zaokretala da se vrati kući. 

U ekipi su bila devetorica, uključivši Siplea i Tinglofa, tesara, koji 
je u Bostonu napravio kolibu. June i Demas izmjenjivali su se u 
zapovjedništvu. Obojica su bili optimistični s obzirom na uspjeh. Ja 
nisam. Motreći kolonu kako mili duž bijele kosine prema jugu, podila- 
zile su me zle slutnje. Iako su saonice bile krcate do ruba, pošto smo 
brižljivo pregledali potrepštine, koje su odvezli, uvjerili smo se, da ne 
će dostajati za trojicu ljudi, i da će naši planovi uspostavljanja uporišta 
morati biti iz temelja izmijenjeni, ne uzmogne li se prije polarne zim- 
ske noći obaviti još jedan prijevoz. Međutim, odlučio sam da još pri- 
čekam, dok stvorim konačnu odluku. 

OŽUJAK: KONAČNA ODLUKA 

TZATOG su gotovo neprekidno stizali izvještaji, što ih je traktorska 
1 ekipa slala radiotelegrafskim putem. Većinom su bili nepovoljni. 
Strojevi su sporo odmicali, ometani studeni, mećavom i vijavicom i 
usporavani mekanim,, novim snijegom. Oko dvadeset i četiri milje 
južno od Male Amerike dva vozila jedva jedvice izmakoše nesreći pre- 
lazeći preko područja puna provalija, za koje nisu znali. Oko pedeset 
milja udaljenosti, u zdjelastoj uleknini zvanoj Dolina provalija, ekipa 
je bila prisiljena da znatno zaobiđe prema istoku, da bi izbjegla pri- 
kritim raspuklinama, kojih su mostovi bili dovoljno čvrsti da preko 
njih prođu Innes-Taylorove saonice sa psima, ali nisu mogli teško na- 
tovareni teglenjaci. Na tome drndanju, šezdeset i sedam milja od Male 
Amerike, Cletrac je posve obnemogao: puklo mu je koljeno na radilici, 
jer ga je studen učinila lomnim. Kako ekipa nije bila kadra izvršiti po- 
trebne popravke, napustili su ga. Tako je izgubljeno pedeset od sto no- 
sive sposobnosti. Porazdijelivši teret kako su najbolje znali i mogli, pod 
zapovjedništvom Junea i Demasa krenuše preostala tri teglenjaka dalje 
prema jugu. Nije više bilo vjerojatnosti da će doprijeti daleko. June je 
javio, da na sva tri preostala Citroena ima nekakva kvara. Dinami, pa 
i oni rezervni, bijahu dotrajali, hladnjaci su propuštali, sredstvo protiv 
zamrznuća iscurilo, vozači su trpali snijeg u hladnjake, da bi vozila 
uopće mogla ići, a jedna su kola bila bez velikih svijetla. 

Jasnije nego što su javljali zbiti izvještaji preko radija znao sam 
ja, šta su ti ljudi morali podnijeti. Naši saoničari, mrzeći prekid s tra- 
dicijom, zlobno su se podsmjehivali vožnji traktorima, nazivajući to 
»istraživanjem u limuzini«. Ali s obzirom na neugodnosti, ne znaš 
zaista, koja je gora od te dvije vrste putovanja. Nema zbora, traktorima 
se brže ide naprijed, više se prenese, a istraživači putuju sjedećke. Ali 

• p kva vožnja ima svoje teške nevolje, od kojih nipošto nije najmanja, 
d moraš očajno čekati po cijele sate, dok duhaljke za lemljenje ne 
dmrznu ulje u motorskoj kućici, mjenjaču i diferencijalu, jer ga je 
studen tako skrutila, pošto je stroj stao, da je postalo kruto poput 
kaučuka. Usto moraš iz benzinskih cijevi isisati smrznutu kondenziranu 
vodenu paru, pa otopiti snijeg u posudama za hranu, da se stvori vode 
za radijatore, koji stanu propuštati kao rešeta. Kako su metalni dijelovi 
odviše osjetljivi, da ih hvataš nezgrapnim šaknjačama, otpane ti meso 
s prsta, ako to radiš golim rukama. Sjediš u pokretnoj kabini kao u 
kakvoj stupici, neprestance očekujući strašne nagibe i snježne mase, 
koja svaki čas klizne, opominjući te, da se kora raspukline rastavlja 
pod teretom vozila. 

Cak i onaj zapovjednik, koji traži bezuvjetnu pokornost, ne može 
više tražiti od svojih podređenih nego što mogu tjelesno podnijeti. 
Uvečer dvadeset prvoga ožujka javio mi je traktorski odjel, da je pri- 
stigao do skladišta, što ga je uspostavila Innes-Taylorova južna grupa, 
na udaljenosti od sto dvadeset i tri milje od Male Amerike. Gotovo u 
isto vrijeme stigla je s juga tamo i spomenuta grupa, imajući na saoni- 
cama tek za jedan dan hrane za pse i donoseći glase o krutoj studeni 
i snježnim mećavama. Odlučio sam, neka stanu. Neka Istaknuto uporište 
bude izgrađeno na tome mjestu: na osamdeset stupnjeva i osam minuta 
južne širine i na sto šezdeset trećem stupnju i pedeset sedmoj minuti 
zapadne dužine, upravo za tanku dlaku udaljeno od meridijana Male 
Amerike. Ta je udaljenost po mišljenju meteorologa dovoljna, da bi se 
mogla izvršiti povezana vremenska motrenja. Juneu sam naložio, neka 
se vrati sutradan ujutro po ostatke materijala, koji nisu mogli natova- 
riti s pokvarenog traktora Cletrac. Na tom se mjestu temperatura 
međutim spustila do pedeset drugog stupnja ispod ništice. 

Te noći, između vremena kad je June stigao na osamdeseti stupanj 
i osmu minutu južne širine i kad se s nje vratio, ja sam stvorio svoju 
odluku. Na Istaknutom uporištu može i smije biti samo jedan čovjek. 
S osakaćenim traktorima i sa suncem, koje će za manje od mjesec dana 
potpuno zaći, nije bilo ni sredstava ni vremena da se baza opremi za 
trojicu ljudi, kako je bilo predviđeno. Alternativu dvojice ljudi ponovo 
sam odbacio iz istih razloga kao i prije, to jest zbog nemogućnosti potpu- 
noga sklada u naravima. Istini za volju velim, da se ni ja nisam usudio 
ići tamo još s jednim. Taj bi mi čovjek mogao omrznuti, kao što bih 
i ja njemu. Mrziti drugoga ili od njega biti omražen sramotno je 
iskustvo, koje ostavlja u srcu Kainov žig. S tako čvrstim osvjedoče- 
njem nisam dakako mogao tražiti ni od druge dvojice ljudi da učine 
ono, na što se ja nisam osmjelio. Na Uporištu je smio biti samo jedan 
čovjek, i to baš ja sam, ako ni zbog čega drugoga a ono zbog toga, što 
se nisam mogao odlučiti da od bilo kojega svoga podređenog tražim da 
se poduhvati toga zadatka. 

Na to, da se samo onako okanimo zamisli o Istaknutom uporištu, 
nismo nikad ozbiljno pomišljali. Odviše smo dugo ekspediciju planirali 
i odviše zbog nje podnijeli, da bismo se cilja na laku ruku odrekli, 
iako Uporište nismo mogli pomaći prema jugu onoliko, koliko bi 
meteorolozi bili željeli. Osim toga, kako već istakoh na početku knjige, 
čeznuo sam za zgodom da baš ja tamo pođem. Gladovao sam za tim 
doživljajem, čim se za nj pokažu mogućnosti. Bez obzira na to, ja sam 
bio bolje opremljen nego možda i jedan drugi u taboru da obavim taj 
posao kako valja. Ta ja sam ga zasnovao. Gajio ga poput dadilje od 
poroda. Gotovo sve što se tiče kolibe, od izolacije pa do dvostruko 
preklopnih vrata, bijahu moje omiljele zamisli. Od Dyera, koji me po- 
učio u radiotelegrafiji, doznao sam dovoljno temeljnih uputa, kako ću 
održavati vezu s glavnim uporištem, a Haines me naučio, kako ću se 
služiti meteorološkim spravama, koje su i onako većinom radile auto- 
matski. 

S obzirom na praktični život mislio sam, da me služba istraživača 
dovoljno pripremila da se mogu pouzdati u se. Ne tvrdim, da sam poput 
Thoreaua, kad se povukao u svoju osamljenu kućicu u Waldenu, bio 
sposoban sagraditi kuću, postaviti dimnjak, razgledati imanje i proizvo- 
diti olovke. Pravo da kažem, da nisam bio ni izbliza onako spretan, kako 
sam zamišljao, ali kraj sve moje nespretnosti, napravio sam na Istaknu- 
tom uporištu jednu dvije improvizacije, koje bi bile služile na čast 
spomenutom učenom eksperimentatoru, pa čak i onome nadahnutom 
pronalazaču, Robinsonu Crusoeu. 

Cijelu sam bogovetnu noć sviđao svoje poslove. Nije to bilo lako, 
kako sam zamišljao. Morao sam potpuno, brzo i neopozivo raskinuti 
sa svim povezanim udobnostima i običajima normalnog života. Bilo je 
časova kad mi se srce stezalo, kad me spopadala dvoumica, osobito 
kad sam sam sebi predočio, što će biti s mojom obitelji, ne uspijem li 
u svome pothvatu. Samo to me nagonilo da oklijevam. Što se tiče mo- 
ralnih obzira, da tobože ostavljam pedeset i pet ljudi bez vodstva u 
Maloj Americi, to me nije ni najmanje smetalo. Moji su časnici sasvim 
točno znali šta se od njih očekuje za vrijeme moje nenazočnosti. O tome 
smo gotovo neprestano govorili od ponoći do zore. Svojim sam zamje- 
nikom imenovao doktora Poultera, šefa znanstvene službe. Po tjelesnoj 
konstrukciji to je div od čovjeka. Premda je navikao na mirnoću 
sveučilišnog okola, taj je čovjek imao zdravo rasuđivanje i intelektualnu 
ravnotežu, prijeko potrebne odlike za onoga, koji misli biti vođa lju- 
dima, što se vole nazivati muževima djela. Kao da u takvu zapovjed- 
niku imaju podređeni sigurnost protiv zlih posljedica naglosti i nepro- 
mišljenosti. 

Poulter je imao pod svojim zapovjedništvom žilavu momčad, koja 
je bila kadra da se brine za sebe. Nove je ljude očeličio i iškolovao 
Jadoviti prolaz kao ni jedno drugo životno iskušenje. Uz njih je bila 
tvrda srčika veterana s prijašnjih mojih ekspedicija. Treći po rangu 

Haines i Demas služili su na trećoj mojoj polarnoj ekspediciji. Izvršni 
časnik Neville, koji je za vrijeme rata služio pod D’ Annunziom, bio je 
nadzornik zračne pošte i moj pratilac na letovima preko Sjevernog 
pola i Atlantika. June, kojega sam imenovao šefom štaba, letio je sa 
mnom preko Južnoga pola. Drugi pilot Bowl:'n imao je za sobom 
šesnaest godina službe u Mornarici. Innes-Taylor borio se s Cepelinima 
nad Londonom za vrijeme rata i u službi Kraljevske kanadske policije 
probio se kroz divlje područje Yukona. Siple, učenjak i vođa izviđačke 
grupe, pa Petersen, prvorazredni fotograf, radiomehaničar i skijaš, po- 
kazali su svoju sposobnost na prijašnjoj ekspediciji. Van der Wall, 
drugi pomorac, iskusio je torpediranje na Atlantiku, a Bob Young, 
drugi veteran i nekadašnji podčasnik Britanske mornarice, borio se u 
bitki kod Jutlanda. Napokon Rowson, premda najmlađi od sviju, ra- 
zumio se u sve poslove, jer je bio na četiri putovanja u Arktik. Imao 
sam dakle takve ljude i njima jednake. 

Takvim sam dakle ljudima mirne duše mogao povjeriti sudbinu 
Male Amerike u toj polarnoj zimi. Ponajprije, polarna je noć obično 
mirna. Ne treba da skupine idu na teren; ljudi su sasvim zaokupljeni 
pripremama za proljetnu kampanju; sigurni od snježnih vijavica i 
studeni, provode život ispod zemlje u novoj i udobnoj kolotečini. Osim 
toga, očekivao sam, da ću biti s njima neprestano u prilično tijesnoj 
vezi s pomoću radija. Stoga nisam smatrao potrebnim da izdajem bilo 
kakve zamršene propise, osim što sam Poulteru dao nekoliko posebnih 
naloga. Posljednja moja zapovijed, koja je ispočetka imala da bude 
neke vrste naloga, kako se ima vladati u taborištu, imala je manje od 
tri tipkane strane. Bio je to jednostavan poziv na marljiv i savjestan 
rad, na štednju zaliha, na obdržavanje sigurnosnih mjera i na pošti- 
vanje stege. Na kraju sam rekao: »Svaki u svome taborištu ima pravo 
da se s njime postupa učtivo i pravedno, pa molim časnike da to imaju 
na umu. U jednome smislu naš je položaj primitivan . . . Nema nikakvih 
klasnih razlika kao u civilizaciji. Što je koji u »Velikoj« Americi, to 
ništa ne znači u Maloj Americi. Tko nije uspio tamo, ima prilike da 
uspije ovdje, i ne ćemo ga suditi po položaju, koji zauzima, nego po na- 
činu, kako igra svoju ulogu i obavlja svoj posao, makar kako nezna- 
tan bio . . .« 


* * * 

Tu sam zapovijed svršio dvadeset drugoga ožujka, upravo prije 
leta prema Istaknutom uporištu. Nisam čak imao vremena ni da je 
javno oglasim, nego ju je netko pročitao ljudstvu, pošto sam otišao. 
Sobni sudrug Noville pomogao mi je da spremim nešto osobnih stvari: 
više desetaka knjiga, sekstant, dva krasna kronometra, fino i prilično 
elegantno krznom podstavljeno letačko odijelo, što mi ga je poklonio 
jedan prijatelj, pribor za brijanje, moju zbirku gramofonskih ploča i 

ostale različite sitne potrepštine. Nije bilo nikakvih oproštajnih cere- 
monija, jer takvima na Byrdovim ekspedicijama uopće nema mjesta. 
Kuhar je veselo doviknuo: »Ne zaboravite, admirale, da nema nikakvih 
klasnih razlika na Istaknutom uporištu!« 

Bawlin i Bailey uzrujavali su se u Pilgrimu. Premda su u motor 
upravo ulili vrućega ulja, u času se smrzlo pri temperaturi od četrdeset 
i tri stupnja ispod ništice, koja se još snižavala. Sjećam se, kako sam, 
prije nego što smo krenuli, pogledao na ručni sat. Bilo je deset sati, 
trideset i pet minuta po vremenu sto osamdesetog meridijana. Kao da 
je Bowlin suosjećao s mojim duševnim stanjem, nagnuo je avion na- 
stranu i zaokružio oko Male Amerike, prije nego što je upravio kurs 
prema jugu. Upila mi se u pamćenje svaka pojedinost. Ako sam u 
svome životu stvorio nešto opipljivo i jedinstveno, onda je to svakako 
taj gradić, nazvan Mala Amerika, koja se, stisnuta unutar istočnih vi- 
sočina Uvale kitova, nepravilno raskrakala na sve strane, napol zako- 
pana u zemlji, rigajući dim iz svoje nutrine. Pogled na nju ulio mi je 
hrabrosti. Posao ponovnog osvajanja bio je gotovo završen, pa mi se 
nije više trebalo brinuti oko toga. 

Časomičan pogled prema sjeveru potvrdio je, što sam već otprije 
znao: da se Rossovo more zamrzio sve do obzora, i da je minula bilo 
kakva opasnost, da će se Barijera dalje raspadati. S one strane 
Amundsenova rukava, gdje se Uvala kitova nazad uvija, južno od Male 
Amerike, opazili smo utrt put snježanik, što su ga napravili traktori. 
Rebrenasti tragovi gusjeničnih prolaza jasno su se isticali na bijeloj 
djevičanskoj puti Ledene barijere. Na svakoj trećini milje nalazila se 
narančasta signalna zastavica, a na svakih dvadeset i pet milja visoki 
snježni putokaz, na kojemu je vijorila zastava narančaste boje na bam- 
busovoj motki, s cijelim nizom trokutastih i uskih barjačića prema za- 
padu i istoku. To su bila spremišta, u kojima je Innes-Taylorova grupa 
pohranila hranu za glavna istraživanja u proljeću, a ujedno su ti bi- 
lježi : — antarktički ekvivalent cestovnih stajališta i putnih oznaka — 
pokazivali put prema Istaknutom uporištu. Kod šezdeset sedme milje, 
Bowlin se nisko spustio ponad mjesta, gdje je zatajio traktor Cletrac. 
Demas i Hill, koji su se još mučili oko motora, ispuzaše ispod zaštitne 
pokrivke i stadoše mahati pozdravljajući nas. Nedugo izatog crna mrlja 
na obzorju pretvorila se u skupinu šatora. Bijaše to Istaknuto uporište. 

Na mjestu, gdje se nalazi Istaknuto uporište, Rossova ledena bari- 
jera ravna je poput Kenzaških ravni. Snijeg se prostire u beskraj i 
sastaje se s nebom u nizu neprekinutog obzorja. Bješe to prostranstvo- 
pustinje; rekli bismo, prostranstvo prvobitne materije, od koje je stvoren 
svijet. Stisnuta hrpa šatora, traktora, pasa i ljudi bijaše poput iglenog 
uboda u kakvu bezmjerju. Premda mi je sve to bilo znano, tek sam 
tada u potpunosti spoznao, što me čeka. Kad baš hoće da započne opa- 
san pothvat, i najtrezniji čovjek postane svijestan o času upozorenja, 
kada iz ničega izvrve posljednje nerazmršene slutnje zlokobnice. Kakve 

bile da bile, odagnao sam ih, prije nego što smo avionom dodirnuli tlo. 
Innes-Taylor i Siple dolazili su mi ususret, a Bowlin je bio nestrpljiv 
da odleti, doK mu ne bi studen ustavila motor. Nakon petnaest časaka 
avion je ponovo plovio zrakom. Para iz ispuha ostavljala je iza sebe 
povlaku poput golema barjaka, koji je vijorio, pošto je avion već davno 
nestao u blijedom, niskom polarnom suncu na smiraju. 

»Kako napreduje gradnja kolibe?« upitao sam Siplea. 

»Sporo«, odgovori mi. 

Gledajući njega i ostale, koji su pridošli, da me pozdrave, vidio sam, 
kako su im lica požutjela od ozeblina, a iz vunenih eskimskih kukuljica 
napukle su se usne razvlačile u neveselo cerenje. 

»Svi živi i zdravi?« upitao sam dalje. 

»Svi su zdravo, osim Blacka«, nato će Innes-Taylor. »On je pozli- 
jedio koljeno. Ako pristajete i ako brzo uzmognemo podići kolibu, htio 
bih za dan dva odavle krenuti sa svojom skupinom.« 

»Vidjet ćemo,« rekoh mu na to. 

Predobro sam znao, da mi i ne rekne, šta mu je na pameti. On i 
trojica njegovih ljudi: Paine, Ronne i Black već su tri tjedna na putu 
podnoseći temperaturu veću od pedeset stupnjeva ispod ništice. Doznao 
sam, kako su mnogo prepatili, najviše stoga, što su im se pokvarile 
zaponke na vrećama za spavanje, pa bi im se unutri nakupilo snijega. 
Bilo je gotovo nemoguće spavati više od nekoliko minuta u jednome 
dahu, jer ako bi više ležali smrzli bi se od studeni. A kako su još imali 
pet dana puta do Male Amerike, obećao sam Innes-Tayloru, da ga ne 
ću zadržati dulje nego što je prijeko potrebno. I to ne samo radi ljudi, 
nego i iz obzira prema psima, kojih je dvadesetak ležalo oko šatora, 
vezanih na lancu. 

June je sa šestoricom ljudi i dva traktora bio negdje na putu prema 
mjestu, gdje je ostao Cletrac. Tako smo nas osmorica bila pri ruci, da 
se latimo radova oko postavljanja Uporišta; skupina Innes-Taylora, ja, 
te Siple, Tinglof i Petersen od traktorske skupine. Već je prije moga 
dolaska iskopan rov petnaest stopa dugačak, jedanaest širok i osam 
dubok, toliki da je mogla u nj stati cijela koliba. Zakopana tako u 
snijegu bila bi izvan dohvata vjetra i mećave, koja se brzinom plime 
uzdigne oko bilo kakva istaknuta predmeta. 

Sva sreća po nas da je koliba tako zasnovana i sagrađena, da se 
može brzo sastaviti. Tinglof i Siple upravo su postavljali pod, kad sam 
ja preuzeo vodstvo posla. Postavljanje zidova bilo je jednostavno: po- 
dići numerirane plohe na njihova prava mjesta, pa ih čvrsto spojiti 
zavornjima i čavlima. Prionuli smo uz rad baš svojski, bojeći se, da ne 
bi po noći udarila vijavica i zamela nam jamu. To je poslijepodne tem- 
peratura spala na pedeset stupnjeva ispod ništice, a kako smo disali, 
neprestano se od toga punila jama maglom. Motrili smo lica jedan 
drugome i upozoravali se na blijede mrlje ozeblina. »Procvjetao ti nos, 
Petersene,« povika jedan. Ovaj dotle ne znajući za pogibelj stade 

trljati nos vršcima prstiju, ali ga prsti zapekoše od studeni, čim ih je 
izradio iz toplih rukavica. Tada se krv uz strašne boli ponovo povratila 
u nos. »Dođavola,« povika Petersen i opet se dade na posao. 

Iako smo radili kao crv za korom, koliba nije još bila pod krovom, 
kad vec nahrupi noć s Južnoga pola u sedamnaest sati. Dotle se tem- 
peratura spustila do šezdeset prvoga stupnja ispod ništice. Radili smo 
pri svijetlu svjetiljaka na zgusnuti plin, a toplinu smo dobivali od peći 
s parafinskim uljem. Rad se petrolej smrznuo, svijetla se pogasiše, a 
kako se baterija džepne lampe zamrzla, i to nam svjetlilo ugasnu pa 
ostadosmo u mraku. Tinglof je posrtao i pipajući tražio u spremištu, 
dok nije našao dvije benzinske duhaljke za lemljenje, što ih bješe June 
iza sebe ostavio. Pri njihovu slabom žaru i s grijanjem nogu uz njihov 
plamen nastavili smo posao. 

Graničilo je s okrutnošću, što smo se toliko kidali od posla i truda, 
ali smo morali imati krov nad glavom, prije nego što pomislimo na 
spavanje. Tinglofove šaknjače napunile se ledom. Kad je golom rukom 
utiskivao cavlic, vidio sam, kako mu je koža pokrita krupnim žutim 
mjehurićima Isto tako se dogodilo i Sipleu, koji je sastavljao peć. 
Prije nego sto bi zavornje okrenuo u baglamama, morao je preko ko- 
vine prijeći šaknjačama, da s njih otopi led. Ruke su mu postale kao 
kakvi nabubreU grumeni. Vidio sam, kako ih neprestano uvlači pod 
krznem kaput, da bi mu se uz tijelo ugrijale, i kako se grize za usne 

0 boli. Pameovo lice i kapa bili su poput kakva čvrstog komada leda. 
Ronneove usne bijahu pune krvavih napuklina. Svi smo kašlj ali, ali 
ne od prehlade, nego od odviše mrzla zraka, koji nam je mučio pluća, 
jer smo zbog napora morali dublje disati. 

Bez ikakva pretjeravanja, bio je to zaista okrutan posao. Ja sam 
se popeo iz rova, da iz skladišta uzmem dio meteorološke opreme. Dok 
sam pretraživao po hrpi, smrznuše mi se nos i obrazi. Uspravio sam 
se casak tarući meso. Nad iskopom je lebdio sablastan modar odsjev, 
u kojemu su se kovrčali dim iz duhaljka i smrznuti dah, koji se zavo- 
jito probijao kroz nesigurnu svjetlost. Gledajući to pomislio sam na 
strašnu smrznutu provaliju u Božanskoj komediji , koja vodi kraj 
Lucifera k izgubljenim dušama. Iz mraka začuh muklo stenjanje. 
Posegoh za svjetiljkom u džep krznene odjeće, ali nisam izbio svijetla, 
kad sam kvrcnuo sklopku, jer su baterije bile još smrznute. Oko mene 
je bilo na desetke čeznutljivih očiju, koje su svjetlucale izgladnjelim 
podrhtavanjem i buljile u mene iz nemirnih sjena vučjačkih. Zaista 
mi je zbog njih srce krvarilo, što su morali tu čekati ležeći razmaknuti 

1 vezani na čeličnome lancu. Ali šta sam mogao da im bolje učinim, 

nego da sebi obećam, da će Innes-Taylor poći prema sjeveru čim 
uzmogne. ’ 

Jedina vrata kolibe bila su tako napravljena, da su gledala prema 
zapadu. Ne sjećam se, da sam ih takva napravio iz bilo kakva znan- 
stvenog razloga. Samo se sjećam, da je koliba morala biti okrenuta 

prema zapadu, da bi pristajala, pošto je bila iskopana temeljna jama. 
Ta je bila prekopana malo šire nego što je trebalo, da bi bilo mjesta za 
»verandu«, kako sam je ja nazvao, a nastala je tako, da je krov oko 
dvije stope prelazio preko zida na zapadnoj strani. Tako sam dobio 
pristup u podzemne hodnike i do preklopnih vrata na jednom uglu 
izbočine, do kojih se dolazilo ljestvama. Iako to sam tvrdim, ipak moram 
istaći, da je taj uređaj s dvostrukim mehanizmom na vratima vješto 
zasnovan. Obično se otvaraju nagore, a ako se vijavicom snijeg odviše 
čvrsto nabio gore, mogu se otvoriti nadolje, tako da se uklone dva 
klina. »Gledajte, Admirale«, povika Czegka, kad je prvi put pokazivao 
gotova vrata, »možete ih dići ili spustiti. Nema sada opasnosti, da će 
vas velika mećava živa zakopati.« 

Bilo je gotovo jedan sat poslije ponoći, a temperatura šezdeset i tri 
stupnja ispod ništice, kad smo završili postavljanje krova. Vraški smo 
se. namučili, jer su mnogi dijelovi bili iskrivljeni prijevozom iz Male 
Amerike. Vrata su bila napravljena tako, da čvrsto usjednu u kosinu, 
kao na hladnjaku, a sada ih uopće nismo mogli čestito priljubiti. Za 
cijelih sedam mjeseci što sam bio na Istaknutom uporištu, ni jedan 
jedini put nisam uspio da ih posve zatvorim. Bio sam također u brizi, 
kad sam vidio, da smo se gadno prevarili u računu s obzirom na du- 
binu jame. Umjesto da bude u istoj razini sa površinom snijega, krov 
je iskakao dobre dvije stope nad njim. Bojao sam se, da će mi to za- 
davati velikih briga, kad stanu udarati mećave. Ali, kako nije više bilo 
lijeka, pustio sam neka ostane kako jest. Siple je već bio namjestio 
i zapalio peć. Iako je imalo proteći dosta vremena, prije nego što se 
odstrani studen iz kolibe, ipak smo svi ušli unutra, da uživamo u ono 
malo vrućine. Ta nije bilo prerano. Innes-Taylor mimogredce mi spo- 
menu, kako misli, da mu se smrzla noga. I zaista je bilo tako, kako 
smo se uvjerili, pošto je skinuo čizme. Pokušao sam da mu je zagrijem 
svojim rukama blago je masirajući, ali uzalud. Na Antarktiku smo se 
sasvim odrekli praznovjerice, da masiramo kožu snijegom. Pri šezdeset 
stupnjeva ispod ništice snijeg otvrdne i postane kristalan, pa trao njime 
ili papirom s nalijepljenim pijeskom, sasvim je jednako. Tada smo 
okušali način, što ga upotrebljavaju svi polarni istraživači. Mislim, da 
je Paine otkopčao košulju i stavio Innes-Taylorovo stopalo na svoj 
topli želudac. Tamo ga je držao petnaest dvadeset minuta, dck nije 
ponovo prokolala krv s golemom boli po pacijenta, kojega je oblio po 
čelu vreo znoj. 

* * * 

Pošto su Innes-Taylor, Paine i Ronne otišli u svoje šatore, koji su 
bili razapeti tek nekoliko jardi od krova kolibe, nas petorica raza- 
strijesmo svoje spavaće vreće na podu Istaknutog uporišta. Tek što 
se vatra utrnula, studen je navalila snagom nenadana i silovita udarca. 
»Umrijet ćete od studeni u ovoj tamnici,« veselo pripomenu Petersen 

iz svoje vreće. Ja, koji sam stanovao u toj kolibici u Maloj Americi, 
iskusio sam drukčije: u njoj bi postalo odmah udobno, čim bi studen 
otišla iz zidova. Kolibica je bila sagrađena točno kao sat. Premda je 
obuhvaćala preko osam stotina kubičnih stopa prostora, težila je tek 
tisuću i pet stotina funta. Koliba i sve u vezi s njome bilo je po mo- 
gućnosti najlakše, da bi se moglo lakše prevoziti. Fina bijela omori- 
kovina skrućivala je kostur kolibe i pod, a sve je ostalo bilo većinom 
obloženo. Zidovi su bili debeli tek četiri inča. Troslojni furnir, debeo 
jednu osminu inča i sastavljen od naslage drveta između dvije uzane 
trake ljepenke, oblagao je unutarnje i vanjske zidove. U šupljinama 
između toga bio je kao izolacija nametnut kapok, koji je sličan sirovom 
pamuku, unutrašnji zidovi bijahu obloženi zelenom neprogornom tka- 
ninom. Strop i gornji dio zidova bijahu prestrti svijetlim aluminijem, 
koji je ođsjajivao svjetlost i toplinu. Czegka se svemu dosjetio. Spava- 
jući te noći prvi put na Istaknutom uporištu, imao sam razloga da sa 
zahvalnošću mislim o svemu onome, što su on i Tinglof stvorili. 

Sutrašnje jutro probudiše nas traktorski signali. June i Demas 
vratili se s tovarom s motora Cletrac. Momčad je začudo bila dobre 
volje, premda je provela noć na otvorenoj ledenoj barijeri. 

^»Čudo,« pripomenu Joe Hill, »kako se ove krndije neprestano kreću, 
pa čak i kad se raspadaju na komade.« 

»Hoće da rekne,« prekide ga Skinner, »kako ih možete pokrenuti, čak 
i pošto stanu. Svaki put kad motor zataji, pomislite, da mu je došao 
kraj. Ali ako dosta dugo oko njega petljate, proklet bio, ako ga opet ne 
pokrenuli.« 

Iako je to izgovoreno u šali, ipak me uznemirilo. I onako je put 
do Male Amerike dosta tegotan, pa ako se još uzmu u obzir sadašnja 
strašna temperatura i mogućnost da kvar na stroju može dvadeset od 
sto osoblja ekspedicije ostaviti na cjedilu u snježnoj pustinji, onda je 
jasno, kako mi je bilo teško pri srcu. Samo sam trebao pogledati te 
ljude, pa da sebi u duhu predočim, šta su sve prepatili. Bili su poput 
strašila za ptice, kad sam gledao kako im nogavice na nepromočivoj 
odjeći, ukrućene od smrznuta ulja, oblijeću oko nogu. Huke su im 
rječito govorile o studeni, osobito Demasove i Hillove. Mraz na kovini 
traktora, po kojoj su neprestano morali raditi golim rukama, opalio im 
je i skvrčio meso. Nokti su im pocrnjeli i tako otpadali, a krv im je 
izbijala iz raskvašenih mjehurića. 

Međutim, umirivali su me June i Demas. »Nemam ja brige,« reče 
Demas. »Uz malo sreće, sva troja ćemo kola dovesti u Malu Ameriku 
dvadeset i četiri sata nakon polaska odavde.« Pođe li što po zlu putu, 
ima dosta pomoći u Maloj Americi. Uostalom, Innes-Taylorova sku- 
pina služit će kao zalaznica. Uza sve to, nije mi se sviđao takav položaj, 
jer u to godišnje doba vrlo je tanka dlaka između sigurnosti i teške 
nesreće. »Prokleto je studeno ljudima da budu u ovakvo vrijeme na 

« nrioomenuo sam. »Zato bih htio, da svi odavde odete u roku od 
S “deset i osam sati,. 

Još nam je preostao samo jedan teški posao da ga obavimo: morali 
smo iskopati i napuniti dva rova, jedan za gorivo, a drugi za hranu i 
različite potrepštine. Te smo rovove iskopali paralelno jedan s drugim, 
a bili su od uglova verande okrenuti prema zapadu. Uz pomoć 
četrnaestorice ljudi, nije dugo potrajalo. Svaki je rov bio dug oko tri- 
deset i pet stopa, oko tri stope širok, a visok toliko, da sam mogao po 
njemu uspravno hodati. Rov za hranu bio je na južnoj strani. Za nj 
smo iskopali podzemni prolaz, nadsvođen snježnim krovom, koji je 
bio debeo oko dvije i pol stope. U udubinama uzduž oba zida postavili 
smo kutije s hranom, i to jednu na drugu, s obilježenim tekstom 
s prednje strane, tako da uzmognem na prvi pogled prepoznati, šta je 
u njima. Sasvim na kraju iskopali smo zahodsku jamu, koja se po 
Petersenovim riječima odlikovala »limarstvom bez cijevi«. U drugi smo 
rov smjestili valjkaste posude s gorivom. Bile su ugurane u udubine 
sa svake strane. Čim su posude bile na mjestu, prekrili smo rov grubim 
papirom preko drvenih daščica i učvrstili to odozgo snježnim groma- 
dama. Preostali dio potrepština prebacili smo na hrpu u verandu kroz 
otvor. 

Dok je materijal bacan unutra, Siple i ja napravili smo približan 
inventar. Raznolikost stvari bila je uistinu izvanredna: 350 svijeća, 10 
kutija meta-tableta, 3 džepne svjetiljke i 30 baterija, 425 kutija žigica 
(sigurnosnih i voštanih), 2 petroleumske svjetiljke, benzinska svje- 
tiljka na zgusnuti plin od 300 svijeća, 2 spavaće vreće (jedna od krzna, 
a druga od perja), 2 peći s parafinskim uljem, 1 sklopiva stolica, 
1 jastuk punjen zrakom, što su mi ga veledušno poklonili traktoristi, 
9 vatrogasnih bombi, 1 gasilo Pyrene, 3 aluminijska vjedra, 2 umiva- 
onika, 2 ogledala, kalendar, mali vatrostalni otirač, 2 svijećnjaka, 2 
četke za četkanje snijega s odijela, 3 tuceta olovaka, 1 limenka od pet 
galona napunjena toiletnim papirom, 400 papirnih ubrusa, kutija pri- 
badača s plosnatom glavom, kutija gumenih traka, 2 rizme pisaćeg pa- 
pira, 3 kutije sapuna i peraćeg praška, 1 termos-boca, dvoje igraće 
karte, 4 jarda voštanog platna, nekoliko komada azbesta, 2 paketa 
čačkalica. Od hrane sam imao otprilike 360 funta mesa, 792 funte 
juhe, 176 funta konzerviranog voća, 90 funta suhog voća, 56 funta 
slatkiša i još pol tone različitog živeža, uključujući i žitarice. Povrh 
toga bilo je dosta i različitih drugih stvari. 

Dok smo mi ostali uređivali rovove i kolibu, Waite je montirao 
radio-antenu, koja je bila duga oko dvjesta stopa i visjela je na če- 
tiri bambusova stupa, koji su bili visoki svaki po petnaest stopa. Taj 
ie posao završio sredinom poslijepodneva, a zatim je instalirao oda- 
S " ^ a . C 1 P r i ma č- Uz Sipleovu pomoć osobno sam postavio meteorološki 
uređaj, koji je bio prilično raznovrstan. »Bože sveti,« pripomenu Dustin, 

zastavši sav zapanjen, »koliko muke trebamo da pronađemo, što mi 
moje noge neprestano potvrđuju: da je ovdje prokleto studeno.« 

Krajem drugoga dana (dvadeset i trećeg ožujka) Istaknuto je upo- 
rište bilo otprilike spremno da preuzme svoju službu kao najjužnija 
meteorološka postaja na svijetu. Te smo noći priredili oproštajnu ve- 
čeru Innes-Tayloru i njegovim drugovima, koji su po predviđenom 
planu imali ujutro krenuti prema sjeveru. Kako su od toga učinili ve- 
liku svečanost, moji su gosti uspjeli izmamiti iz smočnice najbiranija 
jestiva: purana i dva pileta, koje je opskrbnik Corey primetnuo, mi- 
sleći u svome dobrome srcu, da bih mogao svečanije proslaviti koji 
blagdan. Meso je bilo kruto od leda kao kakav željezni oklop, ali su 
iskusni traktoristi i tome doskočili: odmrzli su ga duhaljkama za 
lemljenje. Innes-Taylor, jednoglasno izabran za glavnog kuhara, nad- 
zirao je pet peći, na kojima se peklo pečenje. Devetorica ljudi sjedili 
su na podu prekrštenih nogu, a petorica, za koje nije bilo mjesta da 
sjednu, jeli su stojećke. Sudeći po podrigivanju vodiča pasa, bit će da 
je taj obrok bio ugodna promjena od kašaste juhe, o kojoj su živjeli 
gotovo cijeli mjesec dana. »To ti je dobro, kad imaš nešto da ti prione 
uz rebra,« pripomenu Paine. »Evo bih, kapetane, napokon mogao po- 
jesti i ovaj vrat, samo ako to nije tvoj zamazani palac.« 

* * * 

Ta je večera bila preuranjena. U noći je istočnjak zviždao kroz 
studen, a kad smo se probudili, prometnuo se u snježnu vijavicu. Nisi 
mogao vidjeti pred sobom na pedeset koraka, a oštrica vjetrine, pri 
temperaturi od dvadeset i osam stupnjeva ispod ništice bila je reska 
poput noža. Kako se nije moglo putovati, Innes-Taylor odluči ostati 
još jedan dan. Tu su noć, kao i prošlu, desetorica njih spavala u mojoj 
kolibici: Tinglof se ispružio ispod stola, Black se skvrčio iza peći, Waite 
se izvalio ispod kreveta, June otišao da spava u kutu sjedećke, a ostali 
se kao mumije ispružili u spavaćim vrećama, prostrti po podu od 
jednoga zida do drugoga. Nikada ne ću zaboraviti te noći. Moji gosti 
započeše tako bučno hrkati, da sam bio na kraju prisiljen izaći iz koli- 
bice. Otišao sam gore, da vidim kako je saoničarima. 

Vijavica je popuštala, ali je vjetar bio još žestok, pa sam u gustoj 
mećavi bio kadar napraviti džepnom svjetiljkom tek pokoju svjetlosnu 
mrlju. Izdaljega začuh s jedne strane kako praskaju stijene šatora poput 
mokra jedrilja za vrijeme oluje. Tapajući u tom smjeru dođoh do njih. 
Paine je nešto gunđao u snu, Innes-Taylor zastenja i okrenu se od 
svijetla džepne svjetiljke, koje mu je bljesnulo na oči, a samo je Ronne 
spavao dubokim snom hrabrog Norvežanina. Kako sam čvrsto povukao 
smotani remen, koji je zatvarao rukavni ulaz, nešto me trgnu. Bješe 
to glas, što je oštro i titravo prodirao zračištem nadjačavajući huj 

vietra. Tada je opet ojačao, složio se s olujnim, samo je sada bio pu- 
niji i sastavljen od više glasova. Bili su to, dakako, psi. 

1 Gazio sam snijegom, dok ih ne pronađoh: tri skupine u usporednim 
redovima. U svakome su bili raspoređeni na lancu između stupova, 
koji bijahu duboko zabijeni u snježnu koru. Kad sam kroz gustu tamu 
došao do njih, utihnuše. Možda su se umirili zato, što su znali, da još 
oko njih ima ljudskih bića. Kako sam išao kraj njihovih redova, 
svijetleći džepnom svjetiljkom, vidio sam, kako se svaki smotao u čvrstu 
grudu, leđima okrenut vjetru, sa zarinutom njuškom u trbuh, a snijeg 
je oko njega napravio zid. Nije baš bilo milosrdno da ih u to kasno doba 
držimo vani na snijegu. Ali, ipak su morali pričekati, dok mine nevri- 
jeme. Vjetar je utihnuo, a načas je i bus vijavice popustio, pa ugledah 
ravno iznad sebe kako se vedro nebo osulo zvijezdama. Da, možda će 
vrijeme otpustiti, pa će južna skupina ujutro krenuti kući. 

Kao da je i Paineov pas vodič Jack također to naslutio. Nenadano 
se osovio na noge, stresao sa sebe snijeg i tada se pusto Eskimac raz- 
lajao. U isti čas sva dvadesetčetvorica ustadoše na noge i pridružiše se 
lavežu. Cijelu Barijeru ispuniše sjetnim zavijanjem, ali ne bješe to sjeta 
žalovanja, nego prije izgladnjelost i žudnja. E, bit će ujutro jurnjave 
saonicama! 

i mrazovit dan. »E, sad se sigurno pokrila kako valja,« izvijesti Tinglof, 
pošto je provirio kroz otvor. I zaista, stopu debeo snijeg prekrivao je 
krov kolibe, a slabo je svijetlo dopiralo kroz svjetlosne otvore na stropu. 
Živa u termometrima stajala je na četrdeset i osam stupnjeva ispod 
ništice, a Waite će nato: »Svak laže na svoj način.« Napokon je krenuo 
Innes-Taylor, a kasnije isti dan Dernas, Hill i Skinner u jednome Citroenu, 
ne bi li posljednjim naporom spasili Cletrac. June, Siple, Waite, Peter- 
sen, Black i Dustin sa dva traktora još ostadoše na Istaknutom uporištu. 
Zadržali su se tek toliko, da sve urede. Waite je konačno ispitao 
bežičnu radiovezu s Malom Amerikom; Siple pokrpao peć; meteorološke 
su sprave već raspredale svoju tajnovitu priču o vjetru i studeni, pa je 
napokon, u ponedjeljak opodne za vrijeme ručka June podrugljivo 
piipomenuo. »Eto, sada smo poprilici obavili sve, što se imalo obaviti, 
a možda i mnogo stvari, koje uopće nije trebalo da obavimo. Stoga 
mislim, da je krajnje vrijeme da se gubimo odavle.« Tako je on jedno- 
stavno riješio problem polarne etikete i prištedio nama ostalima muku 
da pronađemo kakvu besadržajnu frazu pri rastanku. 

Odmah poslije podnevnog obroka, što ga je traktorska momčad 
pojela stojećke, pripremiše se na polazak. Temperatura je bila šezde- 
cr.ii 'rr 00 11 stupnja ispod ništice. Oboja su kola bila napola zametena 
lpJif 0 " 1 ’ k 3 Sm ° ih dUg ° morali otkopavati. Premda su duhaljke za 
i nrfl bez prestana udahnjivale svoj vrući dah u motorno kućište 
' P “ a su . suknene pregače omotavale šasiju da zadrže toplinu, ipak 
prosla Cljela dva sata, dok su se motori pokrenuli. Skupina je kre- 


3 R. E. Byrd: »Sam. 

nula u sedamnaest sati, kad eto ti je nakon dva sata kako se vraća 
šepajući. Bio sam u kolibi, kad začuh buku gusjenica kako odjekuje 
snježnom ravni. Oneraspoložio sam se, jer nisam ništa tako žarko želio, 
kao da sretno doputuju u Malu Ameriku. Kad su se međutim povratili 
u kolibu i izvijestili, što se dogodilo, uvidio sam, da su najpametnije 
odabrali. Kad su odmakli tri do četiri milje, zamrznuo se hladnjak 
Juneovih kola. Odvijajući pokrov opekao je jednu ruku u kotlu koji 
je ključao, a druga mu se ruka zamrzla, kad je zamatao ranu na prvoj. 
Stoga je odlučio da se vrati i da izliječi ruke u mojoj toploj kolibici. 
Proveli su cijelu noć spavajući onako u odjeći. Motori su nepre- 
stance radili, a Waite i Dustin pazili su na njih. »Pustite li da stanu,« 
izderao se Demas, »onda ćete ovdje zimovati.« Meni se nije dalo spa- 
vati, pa sam okolo bazao s tom dvojicom na noćnoj straži. 

U srijedu dvadeset osmoga ožujka, baš u srednevice, opet se kola 
otiskoše. Taj se put nisu vratila. U mnogom pogledu bješe taj polazak 
neusiljen, isto kao kad se opraštaš s gostima, koji su ti došli u posjet 
krajem tjedna. Sto god je bilo važno reći, već je prije rečeno. Samo 
me jedna misao progonila, otkad sam otišao iz Male Amerike. Možda 
nisam dovoljno izričito istakao u svome nalogu, da nipošto ne smiju 
slati po me spasavaoce, prekine li se slučajno veza radijem? Taj sam 
nalog ponovo stavio na srce skupini, koja je sada odlazila s Istaknutog 
uporišta. Rekao sam im ovako: »Ne razumijem se ja mnogo u radio. 
Može se dogoditi, da izgubim s vama vezu na kraće vrijeme, a možda 
i sasvim. Nemojte se stoga kinjiti. Ma što se dogodilo, znajte, da sam 
ja bolje sreće u ovoj kolibici, nego što bi bili spasioci u mećavi Bari- 
jere pa vam stoga strogo nalažem, da ne dolazite nipošto po me, nego 
tek mjesec dana nakon ponovnog sunčeva rođaja. Zahvatio me trajan 
strah pred ledenom Barijerom, pa ne bih nipošto htio da se radi mene 
izlažete pogiblima u mrkloj polarnoj zimi.« Da budem siguran, da sam 
im to naložio sasvim ozbiljno, ponovio sam im jezgru naloga iznovice 
pri polasku. Siple i Waite postajkivali su nešto, dok su se ostali vec 
smjestili u traktore. Možebit su nešto htjeli da mi kažu, ali ništa im 
ne prijeđe praga usana. Tada se okosnu neki nestrpljiv glas: »Za ime 
božje, hoćete li već jednom krenuti.« Nato Siple, pa^ Waite nešto pro- 
mumljaše, uljudno ali nerazumljivo, pa i oni pohitješe. 

Stajao sam kraj vrata i pratio pogledom, kako dva Citroena odmiču. 
Crveni pokrovi motora i zaobljene platnene nadgradnje davale su vozi 
lima veseo izgled. June je uperio kurs put sjevera prema podnevnome 
suncu, koje je bilo veoma golemo i nabubreno, a tako se nisko na 
obzorje spustilo, da bih rekao da ide na počinak. Kroz studeni zra 
(temperatura je bila pedeset stupnjeva ispod ništice) para se iz motora 
izdizala poput kakva dimenog zaslona, kojim je vijorio blag sjevernjak, 
dok nije njime zakrio veći dio istočnog obzorja. Sišao sam u kolibicu, 
da se zaposlim bilježenjem brzine vjetra. Tim sam se poslom htio 
obmanuti, ali mi ne pođe za rukom. Možda prvi put u svome muževnom 

„. tu bio sam svijestan, da se u tome času nalazim u bespuću, ne 
Z najući šta da započnem. Kolibica, koja mi se spočetka činila svijetla 
Z vesela ne bješe sada ni jedno ni drugo. Pokoravajući se nekom nagonu, 
za koji nisam imao vremena da ga se stidim, jurnuo sam uz ljestve 
k vratima. Zašto sam to uradio, ne bih vam ni sada znao kazati. Možda 
zato da posljednji put pogledam nešto živo i pokretno. Iako su kola 
bila već poprilično odmakla, još sam čuo signalne rogove i klopot gusje- 
nica. Tako se jasno razliježu zvuci tim kristalnim zrakom. Motrio sam, 
sve dok odjeci ne zamriješe, sve dok mrlje nisu sasvim nestale iza 
talasave Barijere, sve dok ne preostadoše samo otkosi dima, koji se 
gubio u daljinama. 

S tim posljednjim pogledom vidljivi živi svijet smanjio mi se do 
pustoga ništa. Na južnome nebu, sučelice suncu na smirajima, već je 
preko pola polegla mrkla noć, navirući svojim nabreklim sjenama, 
modro-crna i grozovita poput olujnog neba. Da to nisu možda prvi ne- 
mirni titraji polarnog svijetla? Nisam znao sigurno. Smrznuti nos i jagode 
prisiliše me u kolibu, prije nego što sam to mogao ustanoviti. Ali, 
dok sam se spuštao niz ljestve, siguran sam bio u nešto drugo, što 
me strašno oneraspoložilo. Pomažući traktoristima slagati saonice pao 
sam i ozlijedio desno rame, koje me đavolski peklo. 

* * * 

U kolibi sam dulje vremena stajao trljajući bolno rame. »Baš 
gadno,« prekoravao sam samoga sebe. »Eto si započeo najveći zadatak 
u svome životu, a bio si šeprtlja i osakatio se.« 

Sve je bilo u veliku neredu. Prokopi su bili zbrka kutija hrane i 
posuda s gorivom, pa će mi trebati cijele sedmice, dok to sredim. 
Po shvaćanju traktorista nije urednije ni moglo biti. Obikli na gadnu 
zbrku u svojim vozilima, svoju su kuću čistili tako, da bi čizmama 
kišnuli sve, što bi im smetalo. Dok su imali prostora da gdjegod 
čučnu, bili su prezadovoljni. E, ja tako nisam mogao stanovati u Istak- 
nutom uporištu. Ali, imao sam samo dva ramena, da dižem, pokrećem 
i premećem sve te stvari. A i ta su eto napol onesposobljena za rad. 

Nisam mogao da tek sjedim i tupo kunjam. Služeći se jednom ru- 
kom koliko sam najbolje znao i umio, stao sam čistiti tu Augijevu staju. 
Uduben u posao i zaboravio sam • bolno rame. Sati prolazili tako, pa 
prošla i ponoć, prije nego što sam namjerio da prestanem. Tek toliko 
sam prekinuo posao, da skuham lončić čaja i da prožvačem nekoliko 
dvopeka. Iako se nije bogzna što vidjelo od tolikog moga posla, ipak 
sam se napokon mogao kretati po prokopima, a da svaki čas ne po- 
srćem preko vreća od gruboga platna, kutija hrane i svežnjeva bambu- 
sovih štapića. Sutra ću početi razmotavati knjige i sređivati lijekove 
na naručno mjesto. Potom ću srediti hranu i gorivo u prokopima. 

avna su mi napokon briga bile meteorološke sprave, koje su tada 
radile kako valja. Svaki sam ih sat prigledavao. Nastojao sam da mi 

to prijeđe u krv. Već sam ih tada gledao toplo i intimno kao svoje 
dobre drugove. 

Po svršenom poslu toga dana radovao sam se raskoši, što mogu 
razmišljati o izvršenome. I bio sam zadovoljan onim, što sam vidio. 
U tome svom malom svemiru, koji sam mogao premjeriti sa četiri 
velika koraka jednim smjerom i sa tri drugim, imao sam pri ruci sva 
sredstva, koja su mi potrebna za siguran i sadržajan život. Bogzna 
kakva svjetlost nije baš obasjavala taj moj svijet. Olujna svjetiljka, 
koja je visjela na čavlu iznad moje postelje, sutonski je mirucala. 
Benzinka na zgusnuti plin, obješena o strop, kao da je usredotočila 
sav svoj sjaj na jednu krpicu, i tako je sumorne sjene činila još su- 
mornijima. Pravo da kažem, miljela mi se ta sumornost. Davala je neku 
dubinu mome prostor ju i kao da mi je nekako dočaravala, da je moj 
posjed prostraniji. 

Postelja mi bješe pričvršćena uz sjeverni zid, oko tri stope podig- 
nuta iznad poda, s gornjim čelom uz istočni zid. Uz donji dio po- 
stelje bio je stolić i na njemu registrator i smjera i brzine vjetra. 
Bio je to u staklo ugrađeni uređaj, gdje je pero na okretnom valjku 
bilježilo automatski, što su vjetrenjača i vjetromjer javljali električ- 
nim putem. Ispod stolića su stajale baterije, koje su uređaj pokretale. 
U jugoistočnom kutu sobe stajala je trouglasta daska, na kojoj su bili 
radio-primač i radio-davač s napravom za upravljanje kod ugla. Oda- 
šiljač je bio divno konstruiran oscilator od 50 vata, a sastavio ga je 
svojom rukom Dyer. Pokretao ga je benzinski motor od 350 vata, težak 
35 funta. Primač je bio superheterodin odlične izradbe. Nad tom poli- 
com bila je manja, u kojoj se nalazio doknadni radio-uređaj za slučaj 
nužde. Sastojao se od dva odašiljača po deset vata s generatorima na 
ručni pogon, dva mala baterijska primača, od kojih je svaki mogao 
raditi oko stotinu sati. Iznad te bila je još manja polica, u kojoj su 
bili doknadni radio-dijelovi. 

Na istočnom zidu, između prednjega čela postelje i radio-kuta 
bijahu sve same police — šest njih, ako hoćete točnije. Donje su bile 
natrpane hranom, alatom, knjigama i drugim potrepštinama. Na gor- 
njima su bile sprave i kronometri, brižno pohranjeni, a neki i umotani 
u vatu. O južnome zidu o klincima od tri inča visjela su i sušila se 
odijela koja štite od vjetra i kiše, pustene čizme, krznene surke i 
hlače. Uz srednji dio toga zida bijaše prislonjen ormarić s hranom, 
na njemu gramofon u svojoj udubljenoj zelenoj kutiji. U jugozapad- 
nom kutu na podu bio je kovčeg, koji sam nazvao ledenicom, jer što 
god bi se u njega metnulo, smrzlo bi se. Među ostalim stvarima bile 
su u njemu i dvije šunke, što mi ih je poslala majka iz Virginije. 

Peć je bila otprilike stopu udaljena od zapadnoga zida, poprilici 
na pol puta između vrata i trostrukoga registra. Bila je to obična 
kuhinjska peć sa dva poklopca, prvotno ložena ugljenom. Kasnije je 
prepravljena na uljni pogon, tako da je iznad rešetke stavljen okrugli 

gorač, a gorivo je teklo iz rezervoara, koji je držao tri galona. Ja sam 
j e ložio mješavinom zvanom Stoddard, koja je nekako u sredini iz- 
među petroleja i benzina. Tekuće smo gorivo odabrali stoga, Što je 
ugljen teško prevoziv. Dimnjak je iz peći išao ravno do poprilici dvije 
stope od stropa, a onda je zaokretao duž zida, prije nego što je pro- 
lazio kroz otvor iznad podnožja kreveta. Vodeći tako cijev kroz sobu 
mislili smo imati protuvrijednost radijatoru, ali se pokazalo, da je to 
nezgrapan nadomjestak. Negdje na putu između Male Amerike i Istak- 
nutog uporišta zagubila su se dva tri spoj na dijela cijevi. Kako su 
jedini rezervni dijelovi, što smo ih imali, bili različite veličine, kao 
spojnice smo upotrebili prazne limenke od pet galona, koje smo s oba 
kraja otvorili, da bi mogle pristajati u cijevi. Nema zbora, bilo je 
zgodno udešeno, ali su na vezanim mjestima propuštale plin. Tome 
grubom, na izgled neopasnom grijalu bila je data moć da odluči o mome 
životu i smrti. Ta u svakom pogledu nevina sprava gotovo će me sta- 
jati života nakon nekoliko mjeseci. I doći će vrijeme, kada ću se pitati, 
kako sam mogao biti takva budala pa ne vidjeti, što me upravo bolo 
u oči. 


Odmah ispočetka bio je velik problem zagrijavanje i provjetra- 
vanje. Kad smo u Maloj Americi kolibicu podvrgli pokusu, i Charley 
Murphy i Siple tužili su se, kako im je bilo zlo od zagušljivog plina, 
dok su u njoj stanovali. To mi je bila opomena, jer se koliba, dok je 
bila na zemlji, mogla znatno bolje vjetriti negoli pod zemljom. Veseo, 
što sam na vrijeme otkrio taj nedostatak, naredio sam mašinistu neka 
napravi novi gorač. Onaj mjesec dana, što sam ja stanovao u kolibici 
u Maloj Americi, naprava je dobro vršila službu. Petersen je međutim 
druge noći boravka na Istaknutom uporištu osjećao boljeglavicu i 
mučninu, kada je ostao predugo unutri. Ali kako se drugi nitko nije 
tužio da mu je loše, došao sam do uvjerenja, da je po svoj prilici po- 
kvareni želudac uzrok njegovoj mučnini. Istina je, da je cijeli zrak 
neprestano okuživao neki čudan, mučljiv i uljan zadah, koji je karakte- 
rističan za svaku peć s uljenim gorivom. Sada se to nekako još više 
zapazalo kao posljedica dima, koji je pomalo prodirao iz loše zglobljene 
cijevi. No, Siple i ja bili smo prilično sigurni, da će provjetravanje 
odstraniti opasnost od tih plinova. Naprava za provjetravanje sasto- 

us isav a zrak iz prostorije, pa bi tako možda i otrovne plinove iz peći 
proširivala izravno po prostoriji. 

Piemda je taj uređaj krio u sebi klice nesreće, prvi dan nipošto 
ih nisam bio svijestan. Naprotiv, mislio sam, da cijev dobro vuče, pa 
kad sam stavio ruku ponad nje, osjetio sam iz nje neprestano strujanje. 

* * * 

Oko jedan sat po noći, upravo prije spavanja, izišao sam van, da 
se ogledam. Divna noć zahvatila golema prostranstva. Nebo se osulo 
bezbrojem zvijezda. Nikad ih u životu nisam toliko vidio. Treba samo 
da posegneš rukama i da ti se namah napune kristalnim kamenčićima. 
Prije se bio u sjevernome kvadrantu uspeo golem crven mjesec, ali je 
sad već pomrčao. Posvuda se po nebu uzrojile zvijezde. Mornarevo 
nebo, pomislim u sebi, na čelu s Južnim križem i kolima zviježđa 
Hidre, Oriona i Trokuta, što polagano odmiču. Očaran sam promatrao 
divan njihov kret. I sve je to moje: zvijezde, zviježđe, pa i sama ze- 
mlja, koja se okreće oko svoje osovine. Ako se zajedno mogu sasta- 
viti pravi unutrašnji mir i radost, e onda sam osjetio, kako je obuzelo 
moja sjetila i jedno i drugo u toj mojoj prvoj samačkoj noći. 

Ne, nije mi život tako trpak. Ta šta će ovdje čovjeku svijet, oso- 
bito svijet otrcanih svakidašnjosti i uobičajene sigurnosti. Dosta mi 
je Barijera, sivkastobijela poput platine. A moje nazočnosti ona go- 
tovo i ne osjeća. Jedine su moje vidljive stvari: radio-antena, dvanaest 
stopa visoki stup vjetromjera sa srebrnim vjetrokazom na vrhu i sa 
aluminijskim čašicama, spremište u obliku ulišta za termometre i baro- 
graf, ventilatorske cijevi i pećna cijev, koje su stršile iznad krova ko- 
libe. U nekoliko koraka možeš dotaći sve to. Kad bi kakav putnik 
za mrkle noći prošao kraj njih samo dvadeset koraka, ne bi ih uopće 
opazio. A ipak, zar mi nije to dovoljno? Došlo mi je tada na pamet, 
kako polovica zbrke u svijetu dolazi otuda, što ljudi ne znaju, kako 
zapravo malo u životu trebaju. 

Te noći barem nisam bio svijestan, da ne zapažam uobičajene 
zvukove i uskomešanosti. Sustavno sam i uredno posvršavao sve po- 
slove, kao svaki drugi glavar obitelji, koji je navikao na svoj određeni 
red. Zavrnuo sam pipac na peći i ugasio vatru. Zatim sam se razo- 
djenuo i brižljivo spremio odijelo preko naslona stolice. Sjećam se, 
kako sam u sebi gadno psovao, kad su mi bose noge dotakle pod. 
Brzo sam pretrčao sobom, da otvorim vrata, da se koliba prozrači, pa 
brže bolje uskočio u spavaću vreću, prije nego što me zamete hladna 
struja zraka, koji je navirao. Vreća je spočetka bila studena, kao što 
je uvijek, jer se u njoj nakupi vlaga tijela. Čekajući da se utopli do 
podnošljive temperature i masirajući rame, koje se bunilo, pipao sam 
naokolo, da se uvjerim, je li mi džepna svjetiljka pri ruci za slučaj 
da moram ustati. Misli su mi lutale mojoj obitelji i poslovima, koje 

imam sutradan obaviti. No bez prestana su se navraćale na traktori 
ste, koji su se u to vrijeme nalazili negdje na putu između moga pre- 
bivališta i Male Amerike, pa nisam mogao a da sebi neprestano ne 
predbacujem, što sam ih zadržao tako dugo. 

U tom klupku različnih razmišljanja nadođe mi strašna misao 
Premda sam svojski prekopao sav svoj kućni namještaj, nisam se mogao' 
sjetiti, da sam bilo gdje opazio kuharicu ili budilicu. »Sveti bože « po - 
vikao sam, kadli mi gromka jeka vrati te riječi, prve što sam ih glasno 
izgovorio, otkako su traktoristi otišli. Malo da me to ne izbaci iz po- 
stelje. Pa zar sam u cijelome tom planiranju, pomnom istraživanju 
svake pojedinosti i dvostrukom inventiranju mogao zaboraviti ta dva 
obična ali i prijeko potrebna pomagala? Odrediti vrijeme nije mi bilo 
teško. Imao sam tri kronometra i ručni sat. Najviše me uznemirivalo 
kako ću ustajati svako jutro u osam sati, da idem motriti vrijeme, sada' 
kad dolazi zimska noć i kad su sva dvadeset i četiri sata u danu go- 
tovo sasvim jednaki. Pa mogao bih napakon biti i bez knjige kuharice. 
A možda i ne bih. Premda sam napinjao pamćenje, nisam se mo- 
gao sjetiti, da sam ikada pokušao prigotoviti štogod zakučasti je od 
šunke s jajima na kuhinjskom štednjaku ili mesa na roštilju na logor- 
skoj vatri ili pemmican, stucano suho meso pomiješano s mašću i 

Masa« zšz 

TRAVANJ I: BOG PROLAZNE OCJENE 2,5 

*7 A četiri i pol mjeseca samotarskog boravka u Istaknutom uporištu 
^vodio sam prilično potpun dnevnik. Gotovo svake noći prije spa- 
vanja sjeo bi i napisao podrobno izvješće o obavljenim poslovima toga 
dana. Kad sam nakon četiri godine čitao te svoje zapise, začudio sam 
se i smeo, kad sam vidio, da je povjereno papiru zapravo vrlo malo 
čuvstava i zgoda, koje sam vazda u mislima vezao uz ono malo prvih 
dana svoje osame. Kasnije mi se činilo, da nisam bio nikad zaposleniji 
kao baš tada. Iako. sam jutrom ustajao prije osam sati, a rijetko išao 
u postelju prije ponoći, ipak su mi dani bili prekratki da bih mogao 
završiti započete poslove. Mučnim poslom izmoren duh ima malo 
strpljenja da se bavi autobiografskim tricama. Prosudite iz ovih navoda: 

29. ožujka 

. . . Kad sam sinoć svršio pisanje, opazio sam kako se ispod 
peći preko poda širi tamna mrlja. Velika se rupa otvorila u dovod- 
noj cijevi goriva. Bojeći se požara, zatvorio sam pipac peći i 
svuda po priboru tragao za kakvom preteklom cijevi. Rasrdio sam 
se, kad nisam mogao ni jedne pronaći. Napokon mi je pošlo za ru- 
kom da začepim rupu ljepljivom vrpcom, koju sam uzeo iz apote- 
karskog ormarića. Stoga sam bio na nogama sve do četiri sata 
ujutro, većinom pri paklenskoj studeni, s utrnutom vatrom i 
s temperaturom od 58 stupnjeva ispod ništice. Na studeni kovine 
ogulilo mi se meso sa tri prsta jedne ruke. 

(Kasnije). Na dvadeset drugu godišnjicu smrti kapetana Ro- 
berta Falcona Scotta ponovo čitam njegov neumrli dnevnik. 
Umro je na istoj ovoj Barijeri, na otprilike istoj zemljopisnoj 
dužini, gdje se nalazi Istaknuto uporište. Divim mu se kao malo 
kome. Možda bolje nego većina drugih ljudi mogu procijeniti, kakve 
je muke ovdje pretrpio . . . 

30. ožujka 

Ne ću imati mira sve dok ne saznam, da su traktoristi sretno 
stigli u Malu Ameriku. Savjest me prekorava, što sam ih onako 
dugo ustavio. Izvješće preko radija do dva dana reći će mi sve 

0 tome. Uglavnom sam zaokupljen uređivanjem tunela. Polagano 
napreduje zbog ramena. Ne srdim se toliko, što me boli, nego 
stoga, što je neupotrebljivo. Imam još strašno mnogo da prenesem. 
Dosada sam se nekako pomagao jednom rukom, upotrebljujući 
bedro kao potporanj . . . 

31. ožujka 

...Velika je pokora probuditi se bez budilice. Zbog toga 
razbijam sebi glavu, jer sam vazda prije mogao u pameti odrediti 
vrijeme, kad se imam probuditi, i zaista bih se probudio gotovo 
točno na minutu. Taj mi je urođeni dar dobro poslužio, kad sam 
jurio po cijeloj zemlji održavajući predavanja i preletjevši od 
svratišta do kolodvora u tilome času. No sada mi je toga dara 
jednostavno nestalo, možda baš zato, što mi je odviše stalo do toga. 
Sinoć sam u spavaćoj vreći šaptao sam sebi: sedam i pol, sedam 

1 pol, u to se vrijeme moraš dići, sedam i pol. Ali, jednostavno 
sam obaspao: jučer sam se probudio kasnije gotovo cijeli sat, a 
jutros pol sata. 

Dobrzo sam otkrio ovo: ako išta bude upravljalo ritmom moga 
života na Istaknutom uporištu, ne će to biti toliko vrijeme koliko 
sprave za mjerenje vremena. Osam takvih sprava radilo je bez pre- 
stana. Ponajprije vjetromjer, o kojemu sam već govorio. On je nepre- 
kidno bilježio brzinu i smjer vjetra. Električnu struju, koja je pove- 
zana s vjetrenjačom i čašicama na vrhu vjetromjerskog stupa, 
proizvodilo je devet staničnih suhih baterija. Mjedeni valjak s papirom 
okretao je satu sličan mehanizam, koji sam morao svednevice navijati. 
Papir je bio iscrtan u razmake, koji su odgovarali razmacima vremena 
po pet minuta. Između tih crta dva su pera od podne do podne bilje- 
žila neprekidno: jedno brzinu vjetra, a drugo njegov smjer. 

Dvije dalje sprave bijahu termografi, koji su bilježili promjene 
u temperaturi. Takozvani unutrašnji termograf bijaše razmjerno nov 
izum, a jedina mu je prednost bila u tome, što se toplinsko stanje 
vanjskoga zraka moglo očitovati u kolibi. Metalna cijev napunjena 
alkoholom stršila je kroz krov, a širenje i stezanje tekućine u toj 
cijevi tjcraio je pero gore dolje preko papirne trake, koja se okretala 
y., U z* 1 ’ šj° 3 e visjela na zidu odmah iznad radio-uređaja. Traka je 
* a f °v ll jf^ ena sa dvadeset i četiri prečke za sate i sa isto toliko kon- 
j rl ^. ni . ru , gova za stupnjeve temperature, pa se okrenula jedamput 
va ese 1 četiri sata. Pouzdanom je točnošću bilježila promjene sve 
ao osamdeset i pet stupnjeva ispod ništice. Vanjski termograf bio je 


41 


kao saliven mali mehanizam, koji je služio istoj svrsi, samo je stajao 
na krovu u kućici, a trake su se morale mijenjati samo jedamput na 
sedmicu. 

Osim tih sprava imao sam barograf, koji je bilježio atmosferski 
pritisak, a držao sam ga u kožnoj kutiji u tunelu za hranu. Imao sam 
zatim higrometar s čovječjom kosom za mjerenje vlažnosti uzduha, 
samo kod hladnih temperatura nije baš pouzdan. Pa takozvani mini- 
malni termometar, koji mjeri najnižu temperaturu. U cijevi je bio 
čavlić, koji bi se spustio smanjenjem obujma alkohola u stupcu. Alkohol 
se upotrebljava mjesto žive stoga, što se živa smrzava kod trideset i 
sedam stupnjeva ispod ništice, dok etilni alkohol ostaje tekući još pri 
179. stupnju ispod ništice. Ta je sprava korisna, da se njome kontrolira 
točnost termografa. Držao sam je odmah uz preklopna vrata, gdje je 
stajala koliko je visine do ramena, u kutiji sličnoj zaštitnoj napravi 
na četiri noge. Strane su joj bile od preklopnih daščica, udaljenih 
jedna od druge za jedan inč, da bi zrak mogao slobodno cirkulirati, a 
da bi ipak bila zaštićena od snježne vijavice. 

Ako sam imao ma kakvih tlapnja, da sam gospodar u svojoj kući, 
brzo su se raspršile. Sprave su mnome gospodarile, a ne ja njima. Činje- 
nica što sam se slabo u njih razumio, još je više povećala moju skrom- 
nost. Jedva da je bilo i jednoga sata u mome radnome danu, a da ne 
bi njima ili promatranjima u vezi s njima posvetio barem koji dio. 

Svakog jutra i večeri, točno u osam, odnosno dvadeset sati, penjao 
bih se van, da pribilježim najnižu temperaturu, a zatim bih čvrsto 
stresao termometar, da bi čavlić ponovo došao u tekućinu. Onda bih 
oko pet minuta stajao kod vrata, promatrajući stanje neba, obzorja, 
Barijeru, bilježeći na komadiću papira postotak oblačnosti, maglovitosti 
ili vedrine, količinu snijega, smjer i brzinu vjetra (vizuelna kontrola 
aparata), i sve, što je napose zanimljivo o vremenu. Sve sam te podatke 
po dužnosti unosio u formular Američke meteorološke službe broj 1083. 

Svaki sam dan između dvanaest i trinaest sati mijenjao ljestvice na 
vjetr omjeru i unutrašnjem termografu. Pera i podloške trebalo je vazda 
napunjati tintom, a termografski sat navijati. Svaki ponedjeljak morao 
sam isto to učiniti na vanjskome termografu i barografu. 

* * * 

Travanj je nadošao na Uskrs, u pratnji vjetrine i snijega. Jugo- 
istočnjak je bičevao zrak vijavicom, ali je povisio temperaturu od 
četrdeset i osam stupnjeva ispod ništice na dvadeset i pet ispod ništice, 
prije nego što je zgasnuo dan. Vrijeme nije baš ugodno, ali je svakako 
toplo nakon ožujske studeni. U deset sati prije podne pokušao sam 
uspostaviti prvu radio-vezu s Malom Amerikom. Kako sam neiskusan 
u tim poslovima, neobično sam se ohrabrio, kad mi je pošlo za rukom 
da mene barem razumiju. Jer ako sam se uznemirivao zbog bilo kakve 

možebitnosti, onda je to bila vjerojatnost da bih mogao izgubiti vezu 
preko radija s Malom Amerikom, i to ne zbog mene nego zbog drugih 
članova ekspedicije. Premda sam izdao stroge zapovijedi i premda su 
čvrsto obećali, da će ih poštivati, znao sam u dnu srca, da se ne će 
obzirati ni na jedno ni na drugo, prestane li na dulje vrijeme veza 
s Malom Amerikom. A ako se oni otuda pokrenu, lako bi mogla nastati 
strašna tragedija. Znajući, koliko ovisi o mojoj sposobnosti da održim 
vezu, bio sam potišten pri pomisli, da ne ću možda pogoditi zbog čistog 
neznanja. Dyer mi je pokazao, kako se vrše popravci, a Waite me poučio, 
kako ću upravljati aparatom. Međutim, kad god sam pogledao svu onu 
zamršenost različitih cijevi, sklopki i navoja, uhvatila me neka zebnja 
u srcu. Ta jedva sam poznavao Morzeove znakove. Sva je sreća pa je 
Mala Amerika mogla sa mnom govoriti radiotelefonom. Tako nisam 
trebao odgonetavati tople izljeve točaka i crtica vještih radio telegra- 
fista. Ali ja sam morao odgovarati tim znakovima, a bilo me strah, da 


im nisam vješt. 

Dva sata prije ugovorenog vremena za razgovor čestito sam se pri- 
premio. Generator na benzinski pogon, koji je pokretao odašiljač, stajao 
je u udubini negdje u sredini tunela za hranu. Odatle je išla napolje 
odvodna ventilatorska cijev od šest inča. Motor dakako nije mogao 
raditi u samoj kolibici, jer bi gušljivi plin pokvario zrak. Da odmrznem 
kovinu, donio sam stroj unutra i stavio ga na stolicu blizu peći. Tu je 
bio sat i pol i sve je s njega kapalo od vlage. Napunio sam spremište 
mješavinom benzina i mazivog ulja, brže bolje odnio stroj natrag na 
njegovo staro mjesto i pokušao da ga pokrenem, prije nego što se 
opet zamrzne. Potjerao sam ga isto onako kako se tjera mali čamčani 
benzinski motor, upotrebivši konop s drvenom ručkom na jednome 
kraju, a čvor na drugome. Čvor je kliznuo u urez maloga zamašnjaka. 
Pošto sam jednom dvaput okrenuo oko kotača, čvrsto sam potegao, 
naglo okrećući stroj. Tog je dana pošao odmah pri prvom okretaju. 
Dotle je već bilo blizu deset sati, pa sam se morao požuriti natrag u 
kolibu, da ne okasnim na razgovor. 


* uucscu »tu ineiara. cijevi zasvjetlase, cim sam 

okrenuo uklopnik, i kazaljke pokazaše, da je sve kako valja. Čekao sam 
oko pet minuta, dok se cijevi ne zagriju. Točno u deset sati stavio sam 
slusahce i čuo Dyerov jasni modulirani glas: »KFZ zove KFY. Ovdje 
»i , zove . KF T’ M°hm vas, javite se.« Uzbuđen i nervozan kao novak- 
»OK'i PUt uz ^ e< ^ e ’ poslužio sam se odašiljačem i odgovorio: 

’ • ve u redu. Kako saoničari i motoristi?« To sam barem 


znači kao prilog- ' u ‘ J r e d u k 6 skra-cenica Iz govornog jezika i 

porijeklu, ali sada uglavnom nrevladivo ¥ nosro se raspravljalo o njezinu 

demokratske organizacije koin c,, II« mišljenje, da je to nastalo od »O. IC. CLu.b«, 
likom ponovnih izbora J za nredsipdn^° Va ' i pi *ioI ase Posjednika Van Burena pri- 
vođenja: Oiđ Kinderhook Vise n đ tnm pod e 384 °- aludira jući na mjesto njegova 
ture od 19. srpnja^Mk - Nap. vo d i o č e v a. y * 1 ° W ° f L * * * ' 

htio i pokušao reći. Jednačine točaka i crta za te riječi bile su tako 
zbrkane i neobične kao arapska slova. Usred rečenice potpuno sam 
zaboravio, što sam htio reći. 

Bilo kako bilo, Charlie Murphy javio se časak kasnije, da su i 
traktoristi i saoničari sretno stigli u Malu Ameriku. »Svi su živi i 
zdravi« nastavio je. Nakon još nekoliko obavijesti čuo sam ga gdje pita: 
»A kako si ti?« 

Ohrabrio sam se time da pokušam dati dotjeraniji odgovor: 

»Izvrsno. Imam pune ruke posla. Ovdje vjetar trideset milja. Pada 
snijeg. Mislim dolazi snježna vijavica.« 

Murphy zahihota, pa će na to: 

»Mislim, da je Johh većinu znakova ulovio. U nas još nema snijega, 
ali istočnjak nanosi smetove.« 

Veza je trajala samo dvadeset minuta. Dogovorili smo se, da ćemo 
imati redovite razgovore nedjeljom, utorkom i četvrtkom u deset sati, 
a po potrebi i bilo koji dan u isto vrijeme, ako se iz bilo kakva razloga 
prekine redovna emisija. Baš prije nego što smo dovršili razgovor, 
Charlie će ovako: 

»Dyer je ocijenio tvoj prvi pokus na minus dovoljan, ali ja mislim 
da zaslužuješ bolju ocjenu.« 

Nato sam odgovorio: 

»Dobro, ali ne zaboravite, da govori s vama najbolji radiotelegrafist 
južno od osamdesetoga stupnja južne širine.« 

Te sam noći zapisao u svoj dnevnik: 

» . . . Podigla je moje raspoloženje i dala mi novog podstreka vijest, 
da su traktoristi i skupina Innes-Taylora sretno stigli u Malu Ameriku. 
Divna vijest! Prvi put, nakon mjeseci borbe i tjeskobe, Mala se Ame- 
rika spremila za zimovanje, a i ja isto tako. Budemo li se i jedni i drugi 
pokoravali zdravome ljudskome razumu, ne će se dogoditi ništa nepo- 
voljno. Sada sam konačno slobodan, da mogu dokono razmišljati o 
svome položaju i najbolje se okoristiti svojim doživljajima. Sada uviđam 
više nego ikada prije, koliko mi takvo nešto nedostaje. Moram priznati, 
da osjećam u duši neobičnu radost.« 

Sada može na neko vrijeme popustiti napetost i kadar sam bez 
brige ići ususret olujama, što će nadoći. U ponedjeljak, drugoga travnja, 
vjetar je duvao jače, pošto je okrenuo smjer prema istoku. U utorak je 
usmjerio prema sjeveru i duvao nešto jače. Barometar je naglo pao. 
Neobično sam radoznalo promatrao kako pada grimizni znak na baro- 
grafu. U razmaku od šesnaest sati tlak se spustio dvije trećine inča. 
Oko sedamnaest i pol sati pero je otišlo ravno ispod dna papira. Vanjski 
je barometar pao konačno na 27,82 inča. U Americi bi takvo stanje 
barometra bilo predznak strašnijeg uragana nego što je bila glasovita 
oluja u Floridi. Svi su zloslutni znaci bili, da će u zraku nastati veća 
gungula od potresa zemlje. Vjetar je na krovu urlao. Klopot vjetro- 

* rskih čaša pretvorio se u brujanje. Vijavica se probijala kroz unu- 
t^šnii ventilator gomilajući studen po podu. Kad sam izišao van, da 
oosliednji put promotrim vrijeme, jedva sam digao preklopna vrata, 
f liki ie bio bus vjetra. Mećava je kuljala kroz otvor takvom snagom, 
da mi je zastao dah. 

Ali taj niski tlak bijaše razmetljiva laz, koja se cesto dešava u tim 
zemljopisnim širinama. Kad sam sutradan ujutro pogledao vjetromjer, 
ustanovio sam, da se u noći brzina nije popela iznad trideset i pet milja 
na sat. U srijedu, četvrtoga travnja, još je bilo^vjđtrovito, ali se baro- 
metar ponovo digao. Taj sam dan pronašao, kako se krov tunela za 
gorivo uleknuo pod težinom nagomilana snijega. Pokrovno se platno 
izbočilo među potpornim daskama, od kojih su se dvije već slomile. U 
bojazni, da se ne ulekne cijeli tunel i da svojom osakaćenom rukom 
ne ću moći podići krov prije iduće vijavice, podupro sam ga^ što sam 
bolje znao i umio sanducima i potpornjima, debljine dva inča prema 
četiri. Studen nakon oluje stvrdnut će s vremenom nove lake snježne 
pahuljice u čvrsti most iznad tunela. Da to ubrzam, potrošio sam 
cijele sate topeći snijeg na peći, noseći vodu napolje i sipajući je na 
slaba mjesta. Temperatura je bila šest stupnjeva ispod ništice, te mi 
se činilo, da je prava vrućina, ako je poredim s onom od šezdeset 
stupnjeva, na kakvu sam se privikao u mjesecu ožujku. Vjetar je 
uza sve to probijao do kosti. Nos i jagodice boljele su me od nazebina. 

\ Nisam uopće grijao hrane, samo da mogu besprestance upotrebljavati 
pećT za otapljanje snijega. Te sam noći legao u postelju sav iscrpen. 




Kad sam se jutros probudio, već sam po zvuku znao, da je 
vjetar utihnuo, iako je snijeg još propadao kroz odušak ventilatora 
i kroz istaknuti dio cijevi peći. Brzo sam se obukao i pohitio uz 
ljestve, da izvršim motrenje u osam sati. Međutim, kad sam se 
zdravim ramenom odupro o preklopna vrata, nisu se otvarala. Još 
napola spavajući i ukočen od studeni i dalje sam gurao što sam 
jače mogao. Ali ne će vrata ni da se maknu. Sjetivši se čvrste, dvo- 
struke naprave, naglo sam trgnuo zavoranj i pokušao vrata povući 
dolje. Ali ni to nije koristilo. Čak i kad sam se odbio od ljestava i 
zanjihavši se cijelom se težinom tijela napro na ručicu lijevom ru- 
kom, vrata se ni makla nisu. Ozbiljna nezgoda! Skočio sam na 
hrp U) koja se nalazila na podu verande, i onda mi se skameniše 

pomisli: E to sad si u stupici! Pravoj stupici, uza sva 
tvoja preklopna vrata i druge majstorije. 

Pomoću džepne svjetiljke, koju sam obično nosio ovješenu o 
vratu pričvršćenu na uzici, našao sam u onoj zbrci stvari na verandi 
dugo drvo, debljine dva inča prema četiri. Upotrebljujući zdravu 
ru u da guram, a drugu da držim ravnotežu, upravljao sam tim 

drvetom kao pravim klasičnim ovnom zidoderom. Nakon petnaest 
dvadeset minuta snažnog izbijanja tek sam malko odškrinuo vrata. 
Ogrlivši ljestve i oprijevši se svom snagom leđima o vrata, konačna 
sam uspio raskoliti otvor tolike širine, da sam se nekako provukao. 
Kad sam već jednom bio napolju, ubrzo sam pronašao uzrok toga 
jada. Kad sam prijašnji dan radio u tunelu za gorivo, vrata su od 
kolibe bila otvorena dugo vremena. Topli je zrak dakako umekšaa 
snijeg oko otvora. Kad je nestalo topline, taj se otopljeni rubni 
prostor skrutio u tvrdi led, koji je zabrtvio vrata poput kakva 
oklopa. 

Zaleđenost ne bijaše jedino zlo. Dvije i pol stope debeo snijeg 
ležao je nameten iznad preklopnih vrata. Opazio sam, da se mnoga 
snijega nagomilalo iza ventilatorske cijevi i zaklona za sprave, koji 
su za oluje s istoka stajali okrenuti prema vjetru s obzirom na pre- 
klopna vrata. Usto sam vidio, kako se debela kora kruta snijega ras- 
prostrta po krovu, jer koliba ne bijaše dosta u snijeg ugrađena. 
Kako su se preklopna vrata nalazila na zapadnoj strani kolibe* 
tamo se dakako skončao glavni udarac snijega, koji uvijek nakija 
prema zavjetrini kojega istaknutog predmeta poput vode u brodskoj 
brazdi. 

* * * 

Cijeli taj dan, kad nisam bio zaokupljen promatranjima, rasijecan 
sam, kopao i strugao snijeg, koji se nakupio i smetao, nastojeći poravnati 
površje oko kolibe. Dan je okrenuo lijep, ali je zadocnjela privjetrina 
burkala snježne oblake. Nije mi bilo ugodno da se ponovi jučerašnje 
iskustvo. Kako su zatajila moja vješto smišljena vrata, uvidio sam 
potrebu da imam još jedan otvor, zadesi li me slična nepredviđena 
pogibelj. Zapravo sam već zasnovao jedan takav i na prekide sam radio 
na njemu za vrijeme mećave. 

Zamislio sam provaliti otvor u tunelu za hranu, koji gleda prema 
zapadu, i u pravome kutu odatle iskopati prolaz prema jugu. Taj sam 
smjer odabrao nakon brižljivog promišljanja. Po svome iskustvu 
s antarktičkim vremenom znao sam, da su najčešći vjetrovi s istoka. 
Istočnjak je jak, nanosi snijeg i pomete. Kako sam bio nemoćan da se 
oduprem mećavi, kad se ukopa u zavjetrini cijevi peći i ventilatora, 
skloništa za sprave i same kolibe, pa prema tome i iznad tunela za 
hranu i gorivo, logično sam došao do toga da iskopam treći tunel izvan 
zahvata vijavice. Čak ni tada ne bi bio u potpunoj sigurnosti, jer bi 
naskoro zatim mogli nadoći sjevernjak i južnjak i nanijeti nove bregove 
smetova u pravim kutovima prema onima starima. Čini se naime, da 
snježani nameti hrane i tove jedan drugoga. Začudno, da ima zapravo 
vrlo malo snijega ponovca. Većina novoga snijega ode s vjetrom, a 

• * k kad bi i najveća njujorška zgrada (Empire State Building) bila na 
Antarktiku, bila bi na koncu konca zametena snijegom. 

Počeo sam kopati novi tunel otprilike na sredini tunela za hranu, 
točno sučelice udubini, u kojoj je bio smješten motor radioodašiljača. 
Imao je biti trideset i pet stopa dug, oko šest stopa visok i četiri 
stope širok. Smislio sam da ga provedem dvije tri stope ispod površja, 
a sasvim na kraju da iskopam mali rov, koji će izlaziti do stopu ispod, 
površja. Taj bi se tanki pregradni zid mogao lako probušiti, kad bi 
drugi izlaz bio zabrtvljen. Došao sam međutim do zaključka, da mogu 
napredovati tek jednu stopu na dan. »Čak i ta stopa, nalazim napisano 
u svome dnevniku, bit će mi teška muka, jer mi je za rad upotrebljiva 
samo lijeva ruka. Moram isijecati snježne gromađe, odnositi ih k vra- 
tima, odatle ih iznositi napolje, tovariti ih na male ručne saonice i od- 
voziti poprilično daleko u zavjetrinu.« 

Možda će se onome, koji ne zna, kakav je snijeg na Antarktiku, 
učiniti čudnim, kad velim, da ću ga isijecati na komade. Osim toga što je 
stopljen studeni a ne vrućinom, snijeg na Barijeri izgleda poput kamena 
pješčenjaka. Opor je i krhak. Od njega ne možeš praviti grude. Kad ga 
trljaš, otpadaju sitne kuglice poput leda. Boje je najbjelje što možeš 
zamisliti. Nema na njemu glatkoće ni prozirnosti leda. Pošto je studen 
stopila kristale navonapaloga snijega, možeš po njemu hodati, ne ćeš 
ostaviti nikakva traga. Katkada skije spuznu po njemu kao po glatkom 
ledu kakva ledenjaka. Takav snijeg ne možeš lopatom premetati. Lopata 
odzvanja od njega kao od kakve stijene. Ja upotrebljavam ručnu pilu 
od dvije stope. Njome isiječem komade, koji se mogu lako podići 
lopatom, izatog ostaju lijepe ravne crte i otpaci, koji se mogu lako 
ukloniti. 

Izlaz za nuždu ne bješe mi zapravo zaludu potrošeni trud i bez 
obzira na kakav nepredviđen slučaj. Postao mi je naime zalihom vode. 
Trebalo je samo da osijecam takve komade, da bi stali u vjedro za vodu, 
pa bi ih naslagao na verandi kao drva složena u hvatu. Ipak je topljenje 
snijega strašno neugodno. Bio mi je neobično mrzak taj posao. Dva 
galona snijega dala su tek dva kvarta vode, pošto bi više sati vjedro 
stajalo na peći. Gotovo se nikad nije odatle skidalo. Dok je tamo bilo, 
ništa se drugo nije moglo grijati. Zamrzio sam njegove čađave ulupljene 
stijene i njegovu pohlepnu utrobu, koja je neprestano zjapila. Kad je 
jednom palo na pod i iz njega se prolila sva voda, što se otopila za 
večeru, od srca sam ga kišnuo preko sobe. Kad sam se sagnuo da ga 
podignem, vidio sam svoj odraz u ogledalu za brijanje. Cerio sam se 
kao lisica na šipak. 

*. travnja 

Sva je sreća pa spavam odlično. Nesretan sam stoga, što se još 

vije ne mogu probuditi, kad želim. Eto, jutros sam okasnio tri 

četvrti sata. Ne znam, zašto sam izgubio tu urođenu sposobnost. 
Moram je se opet nekako domoći. Kad nadođe duga polarna noć, 
ne će biti danjeg svijetla da me budi. 

Svjetlosne otvore na krovu čistim neprestano od snijega, da bih 
mogao uživati u ono malo danje svjetlosti što je još ima. No sva tri 
su većinom pokrita ledom. Kad se temperatura na stropu popne 
iznad ledišta, led se topi, kapljice padaju na pod i tamo nastaju 
od njih mali ledeni stalagmiti. Stoga je pod vazda hladan. Termo- 
metrom sam ustanovio, da mi je temperatura kad sjedim kod nogu 
od deset do trideset stupnjeva hladnija nego kod glave . . . 

7. travnja 

Polagano samire šestmjesečni dan i spušta se polako polarna 
noć. Čak i u podne sunce nadvisuje obzorje tek za nekoliko svojih 
promjera. Hladno je i tmurno. Kad je najsjajnije, jedva toliko 
svijetli da odrazuje sjenu. Pogrebna sumornost zahvatila sutonsko 
nebo. Kao da si u trenucima između života i smrti. Tako će izgle- 
dati svijet posljednjem čovjeku, kad zemlja stane umirati. 

8. travnja 

Da mi nije osakaćeno rame i da nema poteškoća s meteoro- 
loškim spravama (koje su zasnovane za toplije mjesto), moje pri- 
preme za polarnu noć, što nadolazi, mnogo bi bolje napredovale. 
Nepredvidljive stvari, malene, ali počesto dosadne, bez prestanka mi 
kradu vrijeme. Tako se, recimo, svaka tri četiri dana, pa čak i kad 
nema snijega, odušni ventilator napuni ledom, ili neveom, zrnatom 
oborinom između snijega i leda. Mislim, da je to uslijed zgusnuća. 
Bilo kako bilo, moram na to budno paziti, jer mi je dobra venti- 
lacija prijeko potrebna. Kako se cijev održava na mjestu trenjem, 
izvadim je iz udubine, odnesem u kolibu i postavim na peć, da se 
otopi. Ne možeš tu ledenu masu izbiti, nego je moraš stopiti. 

Da bude položaj još zapleteniji, istu smetnju imam i s izvanj- 
skim krajem pećne cijevi. Oko večernoga doba, ili kad god se peć 
jače zagrije, sakupljeni se led o tapija i voda teče kroz šupljinu do 
pećnog koljena. Sva je sreća pa v jetreni registrator, koji se nalazi 
odmah ispod koljena cijevi, ima stakleni poklopac. Inače bi odavna 
bila ta sprava neupotrebljiva. Ispod koljena sam privezaao limenku, 
da u nju kaplje odmrznuta voda. Uza sve to, ipak sam uznemiren 
zbog te zabrtvljenosti u cijevi. Ne bude li plin iz peći izlazio kako 
valja naizvan, imat ću muke s time . . . 

* * * 

Tako je prvi dio mjeseca travnja hitio kao teklić, što ima da odnese 
žurnu poruku. Bio sam zaokupljen svakojakim malim planovima. Uz 

, slučaj nezgode najteži mi je zadatak bio da uredim tunele za 
v. U u i ogrjev. Sjetit ćete se, kako ta dva usporedna hodnika idu od 
” ra de i kako su rastavljeni snježnim zidom od tri stope debljine. 
Y! rar V bila tamna kao tamnica. U njima sam mogao raditi samo pri 
003 olu jne ili džepne svjetiljke. Pri umjetnom svijetlu ti su zidovi 
hitali da bi ti pri pogledu zastao dah. Ledeni kristali, što su se 
bunili’ na platnenom krovištu, krijesili su se poput granatih svi- 
jećnjaka, a zidovi su odsjajivali oštrom, plavom golotmjom 

U tunelu za gorivo bjehu smještena četiri valjkasta suda s petro- 
lejem u svakome pedeset galona i poprilici pet stotina funta težine. 
Svaki’ je bio u posebnoj udubini. Usto sam imao trista šezdeset galona 
mješavine Stoddard (za peć). Bila je smještena u praktičnim valjka- 
Sin posudama od dvanaest galona, a svaka je težila oko devedeset 
funta K tomu oko devedeset galona benzina za radio-generator Na- 
lazio se u dva velika suda sasvim na kraju tunela. Izdvojimo li činje- 
nicu da su sve te posude stajale uzgor, da ne bi iscurile na vranjeve, 
cijelo to prostorje podsjećalo me katkada na francuske pivnice, osobito 
sjena, što ju je odražavalo moje tijelo, kad bi se kretao ispred svjetiljke. 

Tunel za hranu, koji se otvarao odmah ispred vrata, bio je posve 
različit. Tu su zidove tvorili sami sanduci s hranom. Ako sam štogod 
ustrebao, otvorio bih dlijetom sanduk, uzeo potrebno i ostavio prazan 
sanduk kao trajan zid. Smetalo mi je, što su ti sanduci kojekako složeni. 
Zidovi ovdje ondje izbočeni, grah bez ikakva razloga pomiješan s kon- 
zerviranim mesom, sokom od rajčica i kutijama koještarija, krov 
uleknut. Sve je to vrijeđalo moj osjećaj urednosti, koji se sve više 
budio. Stoga sam u slobodnim časovima sve ponovo uređivao. 

Nisam ni pokušavao da hitim s poslom. Ako me boravak u polarnim 
krajevima ma čemu naučio, svakako je to bila ustrpljivost. Rijetko bih 
potrošio više od sata na jedan posao, promijenivši radije nešto drugo. 
Tako sam svaki dan pomalo napredovao u svim važnim poslovima, a 
u isto vrijeme nije mi ni jedan dosadio. Tako sam u život, koji je inače 
uglavnom monoton, unio promjenu i raznovrsnost. 


Duhu koji je sposoban da zaboravi, kakva je civilizacija, nikad ne 
manjka materijala za raznovrsne promjene. Već se sama Barijera sa 
svojom oštrinom za to pobrinula. Katkada sam osjećao kao da sam 
posljednji preživjeli čovjek ledenog doba, koji se napreže da se održi 
na životu upotrebljavajući lomno oruđe, što mu ga je namro bezbrižni 
rod, koji je živio pod umjerenim nebom. Studen čini čudesa. Pri pede- 
setom stupnju ispod ništice, jednostavno vam se utrne u ruci džepna 
svjetiljka. Kod minus pedeset petoga stupnja petrolej se smrzne i pla- 
men zamre u stijenju. Kod minus šezdeset guma postane krhka. Sjećam 
se ’ a o je jednoga dana antenska žica naglo prsnula u ruci, kad sam 

4 R. E. Byrd: »Sam« 

pokušao da je savijem i da napravim novi spoj. Ispod šezdesetoga stupnja 
studen će pronaći posljednju mikroskopsku kap ulja u kakvom finom 
instrumentu i paralizirati je. Ima li i najmanjeg povjetarca, možeš čuti 
kako ti se dah smrzava, dok dalje koluta, praveći pri tome buku poput 
praskave žabice. Nalik na jutarnju rosu mraz pokriva svaki istaknuti 
predmet. Ako prenaporno radite i preduboko diše te, osjećate katkada 
kao da vam pluća gore kao živ oganj. 

Studen, pa i ona travanjska, koja je relativno umjerena, zadavala 
mi je mnogo brige. Smrznuo se novokain u medicinskom spremištu i 
razmrskao staklene cijevi. Isto tako i kemikalije u vatrogasnim bom- 
bama. U dva je sanduka smrznuti sok od rajčica razmrskao boce. Kad 
god sam konzerviranu hranu unio u kolibu, morao sam je po cijeli dan 
držati kod peći, da bi se otkravila. Za veoma mrzlih dana benzin i 
mješavina Stoddard tekli su poput cilindričnog ulja. U podu tunela za 
gorico iskopao sam duboku rupu za limenku, da bi tako povećao pad 
gumene štrcaljke za polijevanje, kojom sam se služio kao crpilom za 
dnevnu potrebu. Mraz se neprestano kupio na električnim priključcima 
vjetrenjače i zdjelica na vjetromjeru. U neke dane morao sam se penjati 
dva ili tri puta po anemometarskom stupu, da ih očistim. Težak posao, 
osobito za vjetrovitih noći. Noge bih ovio oko tankoga stupa, nadlaktice 
zakvačio za kuke, jednom slobodnom rukom pomoću noža sastrugivao 
mraz na spojnim mjestima, a drugom u isto vrijeme držao džepnu 
svjetiljku za posvjet. Tako sam se osposobio za svjetskog rekordera u 
penjanju pri najstudenijem vremenu. Rijetko bih sišao sa stupa, a da 
mi ne bi bio smrznut ručni ili nožni prst, nos ili obraz. 

Ujutro bi soba vazda bila studena kao ledenica, jer sam spavao pri 
otvorenim vratima. Kad bih usta jao, temperatura u sobi kretala bi se 
od deset do četrdeset stupnjeva ispod ništice, prema tome kakva je bila 
vani. Mraz je pokrivao spavaću vreću, u kojoj se za vrijeme noći 
zgusnuo moj dah. Kad bih uzeo čarape i čizme, tako bi bile skrućene 
od smrznutoga znoja, da sam ih najprije morao protrljati među rukama. 
Svilene rukavice visjele su o klincu ponad kreveta, tako da bi ih mogao 
smjesta zgrabiti, kad mi ustrebaju. Usprkos toj zaštiti, prsti bi me 
zapekli i zaboljeli od studeni, kad bih dodirnuo svjetiljku i peć pri 
upaljivanju. Stara je koža s vršaka prstiju već otpala, a nova je još 
neobično nježna. Tako su me morile svakojake tuge i nevolje. Nekima 
je uzrok i moja nesposobnost. Spočetka sam imao gadnih neprilika 
s meteorološkim spravama. Registratorske trake strašno zamrljane, 
pera se zabadaju, a same sprave staju bez ikakva ritma i razloga. 
Ovako ili onako, obično sam uspijevao da se domislim lijeku. Naučio 
sam, kako se razređuje tinta glicerinom, da se ne bi smrzla, kako se 
ulje u spravama smanjuje benzinom i kako se osjetljivi dijelovi trljaju 
grafitom, koji nije toliko osjetljiv na studen. 

Igrajući se Sveznadara daleko od toga da bih bio u svemu vrstan. 
Mnogi moji izumi na Istaknutom uporištu ne bi pri kapetanovu pregledu 

olaznu ocjenu. Da se poslužim izrekom uobičajenom u Mor- 
dobili m gu tQ biie tek »udezbe za nuždu«. Ali šta da se branim i 

narici, °P ce Neka sud donese milostiv pravorijek. Kao oficir naučio sam 
provdam^vl^ti poslove SV ojim rukama. Moji su uzori bili čedni, 
uvijek taQ sam ponovo pobožni učenik Boga 2.5 iz dana Pomorske 

Ak °demije boga jedva prolazne ocjene, kojega je simbolizirao Tecumseh. 
p ka d° njegovo poprsje običavali smo mi mladi kadeti pridonositi sitne 
včane žrtve, kad bismo polazili na ispite. Prema mjerilima Akademije, 
sigurno bih »ljosnuo« već iz samog kuharstva na Istaknutom uporištu. 

Zajutrak i ne računam u kuhanje. Rijetko da bih jeo što drugo do 
čaja i pšeničnog biskita. Predručak je obično bio od konzerva: većinom 
sok od rajčica, eskimski biskiti, a počesto hladno meso ili riba — uso- 
ljena govedina, jezik ili sardine. To sam majstorski pripremao. Međutim, 
za neko vrijeme svakidanji sam neuspjeh doživljavao s večerom, naj- 
višom točkom u istraži vačevu danu. Prozebao i izgladnio, čovjek se 
unaprijed veseli tome toplom obroku. 

Treba samo da zatvorim oči pa da se sjetim cijelog niza kuharskih 
nezgoda. Uzmimo na primjer u dnevniku ovjekovječenu Nezgodu s kuku- 
ruzn'm brašnom. U kotlić sam stavio po mome mišljenju umjerenu 
količinu brašna, dodao malko vode i ostavio tako neka se kuha na peći. 
Iz te jednostavne formule porodila se nakazna hidra sa stotinu glava. 
Materijal u kotlu počeo se nadimati, pa sušiti, ponovo nadimati i sušiti, 
uz strašno duvanje i sisanje. Sasvim bezazleno dodao sam vode, još 
i još. Nato je kotlić provalio poput Vezuva. Svi lonci i tave, što sam 
ih imao na dohvatu, nisu mogli uhvatiti kukuruznu kašu, što je navirala. 
Procurila je preko peći, poprskala strop i mene oblila od glave do pete. 
Da nisam bio odlučan, utopio bih se u kukuruznoj kaši. Zgrabiv posudu 
urukavičenim rukama, jurnuh s njome put vrata i snažno je bacih daleko 
u tunel za hranu. Još je tamo iz nje rigala samrtnički žuta lava, sve 
dok nije konačno studen umirila krater. 


kjuaidiiif £>U ine I 


— — _ ui uge nebi ctc iste vrste. iaKo recimo i\ezgOQa 
sa v suhim limskim grahom na desetoga travnja. »Čovjek se zapanji,« 
piše hladno dnevnik, »koliko vode može upiti limski grah, i koliko 
viemena treba da se skuha. Za vrijeme večere imao sam toliko polu- 
skuhanog graha, da bih njime mogao nahraniti cijelu brodsku posadu.« 

°^ a p v rva v °ćna zaslada odskakivala je pod nožem kao gumena lopta, 
a kolače sam morao sastrugivati iz tave dlijetom. »Eto čovjeka, koji 
esW° t° na . tisuću banketa,« nastavlja optužba iz dnevnika od dvana- 
Istaknnt ravn ' ia '- Blli SU mi mrski banketi, prije nego što sam otišao na 
No u t° U ^ orište ’ a nakon tamošnjeg boravka postali su mi još mrži. 
ćanin k!?? • ravan j skim mračnim satima prekapao sam po svome sje- 
kom da Se domisliti, kakve su bile te gozbe. Pošlo mi je za ru- 

Put staro J? e . ln ^ ek J? ekih P° 3la stica: fileta mignon, koji je bio crn po- 
njanicke čizme, ili termidora od jastoga, ili mladih golubova 

na trouglastoj prženici, ili pileće salate, nagomilane na nabubreloj gla- 
vatici. Sve je to prelazilo skromne mogućnosti moje smočnice. Kad sam 
pokušao pripremiti koju takvu jest vinu, svršilo bi se tako, da bi se 
koliba ispunila dražljivim zadahom prigorjelosti, a posude bi prekrio 
strašan ljepljiv talog. Međutim, usprkos tome što mi se zagubila kuha- 
rica, ipak nisu u tome mome umijeću bili samo goli neuspjesi. Odlučivši 
da junački izdržim do kraja, uzeo sam preostalo pile, objesio sam ga 
neka dva dana visi o klincu iznad peći, da bi se otopilo, kuhao sam ga 
cijeli božji dan, začinio solju i paprom i tako servirao. Upravo je divna 
bila juha, koja je izišla iz toga kao neočekivani nusproizvod. Te sam 
noći načeo bocu jabučnjaka i ispio zdravicu glasovitom kuharskom 
stručnjaku Escoffieru. 

* * * 

Tako je prolazio mjesec travanj. Svake večeri prekrižio bih još 
jedan dan na velikom zidnom kalendaru, kao posljednji ritualni čin 
protekloga dana. Prvo mi je bilo svakoga jutra da se uvjerim, nisam li 
slučajno zaboravio tu formalnost. Nada mnom je samirao dan, a na 
njegovo mjesto nadolazila noć. Sve od konca veljače, sunce je sve niže 
padalo sa svoga dvadesetčetirisatnog okruga oko neba, pa se smirivalo 
sve malko ranije navečer, a rađalo malko kasnije ujutro. Još samo 
četrnaest dana, i prestat će danje svijetlo na toj zemljopisnoj širini. 
Poput goleme kugle prionulo uz obzorje, kao da je odviše umorno da 
se od njega odigne. Valjat će se nekoliko sati, potamnjelo od maglice, 
a onda će nedugo iza podneva na sjeveru opet utonuti i izgubiti se iz 
vida. Čeznutljivo sam ga promatrao, kao što se promatra ljubljeno biće, 
kad odlazi. 

9. travnja 

... U dvadeset i jedan sat vidio sam zanimljivu pojavu. Spo- 
četka mi se činilo, da je vatrena kugla, manja i crvenija od sunca. 
Bila je u smjeru dvjesta petoga stupnja. Nisam znao sebi razjasniti, 
što je to. Sišao sam u kolibu po poljski dalekozor i ustrajno motrio. 
Mijenjala je boju od tamnog crvenila na srebrnasto sivilo, a ovda 
onda posve bi je nestalo. Na prvi pogled činila mi se strašno velika. 
Nakon duga motrenja napokon sam se uvjerio, da su to četiri sjajne 
zvijezde, vrlo sublizu u okomitoj liniji. Možda i nisu bile četiri 
zvijezde, nego su se tri slike jedne lomile u zraku, punu ledenih 
kristala . . . 

12. travnja 

. . . Kristalno čist dan, s temperaturom oko pedeset stupnjeva 
ispod ništice, a južnjak šapuće i bridi, da sve koža žari. Svaki se 
dan otkrada nebu sve više svjetlosti. Olujnomodra nabreklina tame, 
što nasrće s južnoga pola, sada je opodne gotovo u zenitu. Jutros je 

lo sunce oko devet i pol sati, ali nije zapravo uopće odlazilo 
^obzorja. Golemo, crveno i svečano kotrljalo se poput kotača duž 
s 0 ba Barijere oko dva i pol sata, dok se o podne ne sastadoše 
0 \ • i sm iraj. Još se dva i pol sata valjalo uzduž obzorja, postepeno 
tonući za nj, ne ostavljajući iza sebe ništa drugo doli krvavo crven 
žar Cijeli taj učinak podsjeća nekako na sunčevu pomrčinu. Neze- 
maljski sumrak rasprostro se Barijerom, obasjanom plamenom što 
suklja iz golemog ponora, a snijeg plaminja kao tekuća zažara. 

Kod kuće sam navikao da gledam sunce kako granjiva ravno 
s istočnih strana, kruži nebom iznad glave i u okomitoj crti naginje 
se prema zapadnom obzorju. Ovdje se pak sunce kreće po različitu 
zakonu. Živi od suprotnosti. U proljeće granjiva prvi put o podne, 
a posljednji put o ponoći. Kao i u jesen, granjiva i mrkne jedamput 
na dan za mjesec i pol dana. Izatog četiri i pol mjeseca uopće 
nikada ne zasjedne, nikad ne prolazi izravno zenitom, nego se 
okreće obzorjem, gotovo usporedo s njime i nikad se ne diže više od 
trideset ’tri i pol stupnja. U jesen zasjedne prvi put u ponoći, a 
konačno u podne. Tada za četiri i pol mjeseca uopće ne sviće, 
nego mjesto toga tone postepeno ispod obzorja do dubine trinaest i 
pol stupnjeva, prije nego što se ponovo počne dizati. Sad se pribli- 
žavam tome razdoblju, kad se čini kao da dan suspreže svoj dah. 


Tako Polarna noć ne nasrće prenapadno, kako neki misle. Dan 
se naglo ne odsijeca niti noć iznenada nahrupljuje. Prije se može govo- 
riti o postepenom gomilanju, kao kod plime koja se malo pomalo pro- 
duljuje. Svaki dan osjeka tame zadire malko dalje i zadržava se malko 
dulje. Poredimo li dan s bijelim pijeskom sa žala, on se pomalo sma- 
njuje, dok se konačno ne pokrije. Promatrač ne osjeća pritom nikakve 
hitnje. Naprotiv, gleda kako se zbiva nešto neobično važno s besko- 
načnom strpljivošću. Nestajanje dana postepeni je proces, koji se usmje- 
rava posredovanjem sutona. Pogledaš, i već nema sunca. Ali ne nestaje 
ga sasvim. Još dugo pošto se između njega i nas ispriječilo obzorje, ono 
i dalje odsjajuje svoju blijedu, nestajuću sliku dana. Po toj zažari što 
je prosiplje možeš prosuditi njegom hod iza crte obzorja. 

To je najpogodnije vrijeme, kad otpustjela sjetila rasprostiru upravo 
izvanrednu osjetljivost. Stojiš na Barijeri, i jednostavno gledaš, slušaš 
i osjećaš. Ujutro može osvanuti magla, bezdana magla, koja te muči 
varavim nadama. U njoj se spotičeš preko nevidljivih sastrugi, obilaziš 
prepreke, koje uopće ne postoje, upravljaš se prema tananim bambu- 
sovim biljezima, koji se sablasno dižu uvis i vise obješeni u prostoru, 
o takvu danu izgleda ti, zakleo bi se, zaklon za sprave kao kakav veliki 
paiobrod stalne pruge. Jednoga takvog dana vidio sam, kako se prazno 
sjeveroistočno nebo ispunilo najveličanstvenijom barijerskom obalom, 
s o sam je ikada vidio, pravom pravcatom u svakoj pojed ; nosti, i po 
površini pokritom stijenama više tisuća stopa visokim. Zračna opsjena, 

dabome. A ipak, čovjek koji nije vidio takvo nešto, zakleo bi se, da je 
prava pravcata stvarnost. Popodne može biti tako jasno, da se ne usudiš 
dati od sebe ni ciglog glasa, od straha da ne poremetiš tu staklenu 
tišinu. Po takvu danu vidio sam kako se nebo krši poput razbijene 
kupe i rastvara se u komadiće, što se prelijevaju u duginim bojama, 
ledene kristale što pripiti plešu zastirući sunce. Jedamput je u tom 
zlatnom pljusku stupić prašine skočio iz obzorja ravno posred samog 
sunca, a druga svijetla sjen vodoravno je prekrižila sunce, tvoreći tako 
točan križ. Uto su dva minijaturna sunca, jedno zeleno a drugo žuto, 
istovremeno bljesnula na krajevima svake ruke. Taj odraz sunca na 
oblacima naj dramatski j i je od svih pojava lomljenja svijetla. Nema 
ništa divnije. 

14. travnja 

. . . Prošetao sam se u šesnaest sati pri šezdeset i devet stupnjeva 
smrzavice. Sunce se spustilo ispod obzorja, a modrina, kakve nikad 
nigdje ne vidjeh, preplavila sve osim sunčeva žara pri smiraju. 

Prema zapadu, napol puta prema zenitu, zasjala Venera bez 
treptaja. Nasuprot njoj, na istočnome nebu, u moru modrine izvan- 
redno blistala trepereći druga jedna zvijezda. Na sjeveroistoku 
zakucala i milo zatreptala srebrnozelena zmijolika zora. Mjestimično 
je djevičanska bjelina Barijere imala ton mutne platine. Sve je tako 
nježno i obmanljivo. Boje su prigušene i nema ih mnogo. Malo 
dragulja na jednostavnoj pozadini. Ali samo je majstorova ruka 
mogla stvoriti takav ugođaj! 

Zastao sam, da osluškujem tišinu. Dah, koji bi se kristalizirao 
u ledene iglice pri prolazu kraj obraza bijaše nošen povjetarcem 
nježnijim od šapta. Vjetrokaz je pokazivao prema Južnome polu. 
Namah su čašice vjetromjera prestale sa svojim nježnim okretajima, 
čim je studen umrtvila vjetrić. Smrznuti mi je dah visio nad glavom 
poput oblaka. 

Mirno i spokojno samiraše dan i rađaše se noć. Skladno i bez- 
glasno odvijali se neproračunljivi razvoji i snage kozmosa! Divan je 
sklad proisticao iz te tišine, blagi ritam, krajnji napon savršenog 
akorda, muzika sfera. 

Dosta je bilo uhvatiti taj ritam, biti časovito dijelak njega. U 
takvom je času čovjeku posve jasno, kako je istovit sa svemirQm. 
Stekneš uvjerenje, da je taj ritam odviše redovit, odviše harmoničan, 
odviše savršen, da bi bio proizvod slijepe slučajnosti, pa da stoga 
u svemu tome mora postojati svrha i da je čovjek dio te cjelovitosti, 
a nipošto puki slučaj. Takvo osjećanje nadmašuje djelovanje razuma. 
Ono slazi do same srži čovjekova očaja i predočuje mu, kako je 
bes temeljan. Taj je svemir kozmos, a ne kaos. Čovjek je dio toga 
kozmosa isto kao dan i noć. 

TRAVANJ II: NOĆ 


15 . travnja 

Kuhao sam suhi limski grah već dva sata u najvrućoj vodi, 
što je mogu zagrijati. Sada je devet sati, a još je tvrd kao granit. 
Velikom žlicom od rogovine pronaći ću njegovu mekoću, pa makar 
prosjedio kraj njega cijelu noć. 

. . . Jutros sam opet razgovarao preko radija s Malom Amerikom. 
I taj je razgovor bio mučan, kao i prijašnja dva. Stoga, koliko god 
mi je moguće, nastojim da taj posao izvedem sistematski kao i 
ostale važne poslove u svome životu... Strašno mi zamršuje rad, 
što nisam još kako valja svladao Morzeove znakove. Premda sam 
alfabet za preinačivanje pribio uz stol odmah uz aparat, strašno mi 
je teško misliti u točkama i crtama, a palac i kažiprst nespretni su, 
kad te znakove izvode na tipkalu. 

Evo ovako radim: dok se motor za proizvodnju struje zagrijava 
na peći, ja dotle sjedim za pisaćim stolom i na arku papira ispi- 
sujem poruke, koje kanim odaslati. Pišem ih okomito niz stranu, 
to jest na kineski način tako da slova budu jedno ispod drugoga. 
Sučelice svakome slovu napišem protuvrijednost u točkama i 
crtama. Sve je to lijepo i dobro donekle. Ali prava nevolja nastaje, 
kad Charles Murph}' počne o ekspediciji ili o čemu drugome pa stane 
brzati kao da sa mnom čavrlja. Tada sam izvan sebe, kao kad 
počneš štogod pitati Latinca, koji je zanijemio i još su ga usto 
svezali ^luđačkim steznikom, pa niti može tvoriti riječi u ustima 
niti može mahati rukama, da time zamijeni govor. A ipak nekako 
yeru polazi za rukom da me shvati. Bit će da je uz inženjersku 
s ruku naučio i čitanje misli . . . 

Danas sam najprije zapitao: »Kako je sa zdravljem Ken 
T av/son.« Charlie Murphy mi odgovori, da Rawsona još boli vrat. 
nače su svi zdravi i veseli u Maloj Americi. 

Charlie mi je dao jezgrovit pregled vremenskih prilika u Maloj 
Americi. Kao što smo i pretpostavljali, tamo je toplije za deset do 
dvadeset stupnjeva. 

Ugodno je dabome razgovarati tako s Malom Amerikom, ali u 
dnu srca podilazi me zapravo želja, da uopće nema toga radija, jer 
me povezuje s mjestima, gdje se govori i sa svim mogućim dosa- 
đivanjima vanjskoga svijeta. Hvala bogu, što ja barem ne mogu 
govoriti preko tog aparata, jer odavle se ne može prenositi glas, 
a nemam dosta goriva za generator, da bih mogao prenositi duge 
poruke Morzeovim šiframa. Charlie Murphy će se pobrinuti, da 
moji prijatelji razumiju pravo stanje. Ali znam, da bi jednoga dana 
i ja, onako od čiste radoznalosti, pokušao priupitati, kako idu papiri 
na burzi ili šta se događa u Washingtonu. A s obzirom na moje ne- 
stalne financijske prilike, sve bi takve vijesti po svoj prilici unijele 
u moju dušu tjeskobu i nezadovoljstvo. 

Nakon razgovora pronašao sam, da je ventilatorska cijev u 
generatorskoj udubini napol zabrtvljena ledom uslijed zgusnuća 
vrućih para, te su cijeli tunel ispunjale gušljive isparine. Iako mi 
se to ne mili, zasad tome nema lijeka. Temperatura je danas bila 
između pedeset i šezdeset stupnjeva ispod ništice. 

17. travnja 

Važan dan. Pronašao sam napokon kuharicu! Prekapajući po 
vreći od domaćeg platna, punoj navigacionih sprava i različitih 
potrepština, nabasao sam jutros na taj dragocjeni svezak. Urlao 
sam od veselja. Glas mi se tako razlegao prostorjem, da sam se 
zbunio, jer je to bio prvi zvuk, što mi je prešao preko usana u 
dvadeset dana. 

Ne bi željnije čitao i proučavao čak ni brodolomac knjigu, što 
bi mu je more donijelo na obalu. Nažalost ipak moram priznati, 
da sama knjiga o kuhanju ne rješava sve tajne kuharskoga umi- 
jeća. U njoj se ništa ne govori o tome, kako će se spriječiti da ko- 
lači ne prionu za tavu. Stoga sam današnji razgovor iskoristio da 
upitam Charliea Murphyja, da li tkogod u taborištu zna za to 
recept. Rastumačio sam im, da podmazivanje tave ne koristi. 
Charlie mi je odgovorio: »Baš si me ulovio u neprilici. Nikad u 
svome vijeku nisam ama baš ništa skuhao. Ne će biti zgorega da 
promijeniš hranu.« 

»Upitaj kuhara,« ustrajao sam pri svome. 

»Sve kad bih umirao od gladi, dragi Dick,« odgovori mi moj 
prijatelj, »ne bih imao nikakva pouzdanja u tog mornarskog ,kasa- 
pina’.« 

»Pa upitaj koga drugoga,« nisam popuštao. 

»Znaš što,« napokon će Charlie. »Poslat ću ja poruku Oscaru, 
glavnom kuharu u svratište Waldorf-Astorija u njujorškom cityju. 

U tako ozbiljnoj stvari mora se pitati stručnjak, jer mi ne ćemo 
da preuzmemo odgovornosti.* 

Danas se desio još jedan važan događaj. Sunca je konačno 
nestalo. Opodne je izvirilo malko iznad obzorja i s tom naglom 
kretnjom zasjelo posljednji put. Nema u mene baš naročite re- 
akcije zbog njegova smiraja. Čak ni ne zavidim svojima u Maloj 
Americi, koji će imati znatno kraću polarnu noć. Pitajući sam sebe, 
zašto je u meni takav osjećaj, došao sam do zaključka, da me dugo 
razdoblje priprave: sporo odmicanje sutona i polagano produljivanje 
noći, dovoljno pripremilo za tu promjenu. Da nije nestalo sunca, 
govorio sam sam sebi, morao bih onda mozgati o vrlo ozbiljnoj 
stvari. To bi naime značilo, da se zemljina osovina okreće krivim 
smjerom i da se poremetio cijeli Sunčev sustav. 

18. travnja 

Vani sam radio danas više sati, izravnavajući snijeg i izbacu- 
jući blokove leda iz Tunela za nuždu. Jednom sam se pokliznuo 
i žestoko pao na bolno rame. Peče me vraški. Malo sam se zadihao, 
dok sam radio, pa sam po svoj prilici mrazom ofurio pluća, jer mi 
se čini kao da gore, kad dišem. Temperatura je bila šezdeset 
stupnjeva ispod ništice. Fenjer mi se smrznuo i utrnuo, kad sam 
otišao napolje, da još posljednji put sve pogledam . , . Jutros sam 
našao još više leda u pećnoj cijevi. Moram nešto uraditi s time. 
Led je bio nevjerojatno tvrd. Dugo je potrajalo, dok sam ga od- 
stranio. 

Dan dva kasnije, pošto sam međutim ozbiljno promislio o cijelom 
problemu ventilacije, odlučio sam da promijenim položaj ventilatorske 
cijevi, koja je bila u sredini sobe. Kako se sjećate iz prijašnjeg opisa, 
bila je u obliku slova U. Jedan je ogranak išao tri stope iznad krova, 
pa niz vanjski zid kolibe, svijao se ispod poda, i čist zrak rasprostirao 
po sobi kroz uzdizač, koji se nalazio u visokom crvenom stupu, što se 
protezao gotovo do stropa. Spočetka se činilo, da je takav uređaj zgo- 
dan, ali me mjesec dana iskustva uvjerio, da moram sve preinačiti. Po- 
. najprije, taj mi je stup bio vazda na putu. Stajao je usred sreća sobe. 
Stotinu sam se puta o nj sukobio. To je međutim bila tek neprilika. Pravi 
prigovor bio je u tome, što sprava nije kako valja obavljala svoju du- 
žnost. Jutrom bi se studen rasprostrta sobom poput kakve smrznute te- 
kućine. Usred podneva, kad bi se peć razgrijala, zrak oko glave stopio bi 
se, dok su pod i kutovi bili kao led. Korak dva pa si sada u ekvatorskoj 


Nakon četrnaest drma, kako je obećao, Charlie mi je veselo pročitao učenu 
ra»pravicu samoga glasovitog kuhara Oscara. Srž savjeta bila je u tome, da mo- 
ram prije pečenja kolača premazati tavu maslacem. Okanio sam se onda daljih za- 
pitkivanja i pomirio se sa sudbinom, da i dalje sastrugujem kolač dlijetom. — 
B i 1 j. pisca. 

vrućini, a sada u polarnoj studeni. Želio sam po mogućnosti bolju ras- 
podjelu temperature, a navlastito dosta čistog zraka u sobi. 

Mislio sam, da će biti bolje strujanje zraka, primaknem li odušni 
ogranak cijevi bliže peći. Utjecaj zrakopraznog prostora, što ga uzro- 
kuje zagrijavanje uzduha u cijevi, dovest će više zraka u sobu. Kako 
nisam imao pregibnih spojišta cijevi i nikakva drugog oruđa doli čekića, 
pile i izvijača, razbijao sam neko vrijeme glavu, kako ću to napraviti. 
Konačno sam jednostavno riješio problem. Pošto sam skinuo drveni 
stup i cijev, otpilio sam sedam inča drvenog izdupka i pribio to na 
odušak u sredini poda. Nad to sam pribio komad teškoga platna i tako 
napravio kutiju. U to sam sastrane zadjenuo komad cijevi, koja je išla 
preko poda do podnožja kreveta. Tu je stajala prazna benzinska po- 
suda od pet galona. Probušina je bila sastrane i na vrhu, te mi je po- 
služila kao drugo spoj ište. U rupu na vrhu smjestio sam cijev, a gornji 
joj dio prislonio uz vodoravni odvojak pećne cijevi blizu stropa. 

Dok sam to svršio, bila su već tri sata ujutro. Iako taj moj rezultat 
ne znači bogzna kakav novi napredak u tehnici zračenja, ja sam ipak 
opazio znatno poboljšanje. Komad tankog papira, što sam ga držao nad 
oduškom, uvjerljivo je lepršao. Kad je nespretni stup uklonjen iz sre- 
dine sobe, izgledala mi je dvaput prostranija. Uza sve prednosti, ipak 
je taj moj sistem ograničen. Umjesto da bubnem o cijev, sada posrnem 
preko nje. Taj mi nedostatak nadomješta povećani prostor za kretanje. 
Kad sam ujutro ustao, unutrašnja je temperatura bila trideset stupnjeva 
ispod ništice Nova je naprava funkcionirala kako valja. 

* * * 

Iako je dana nestalo, suton se neki povlači tragom njegovim. I dalje 
opodne sjeverno obzorje izbacuje snopove vatre, crvene, žute i zelene. 
Još mogu po više sati i prije i poslije podne raditi i lutati Barijerom 
bez posvjeta. Jutrom i večerom pak tamno je kao u rogu. Vidim, kako 
mi radni dan određuje postepeno tama, kao što mi ga je prije odre- 
đivalo danje svijetlo. Uz motrenje vremena sada moram pet puta na 
dan promatrati promjene polarnoga svijetla, i to u deset sati prije 
podne, pa u trinaest, šesnaest, devetnaest i dvadeset i dva sata. Po- 
javljuje se u svakojakim zamršenim uzorcima: u zrakama, lukovima, 
zastorima, trakovima i vijencima. Stojeći kraj vrata lako mogu ustano- 
viti njegovu građu, kao i ostala važna obilježja: pravac, kut visine sre- 
dišta i krajeva. Te sam podatke unosio u posebnu knjigu. I meteoro- 
loška motrenja i motrenja polarnoga svijetla vršena su u određeno vri- 
jeme, da bi se podudarala s istovremenim motrenjima u Maloj Americi, 
pa da bi se na temelju toga mogle kasnije izvesti znanstvene poredbe. 
Kad je dan tako razdrobljen radom, ne može biti dugotrajan. Dok se 
nisam na nj navikao, kao da mi je život bio sastavljen od poslenih, 
nepovezanih djelića, koje sam rijetko uspijevao sastaviti. 

Vazda sam bio nekako čovjek slučaja, koji se vladao po trenutačnu 
raspoloženju i po potrebi, a za rad ne bih imao određene sate. Te moje 
neredovitosti bile su prava propast onima, koji su sa mnom stanovali. 
Istraživačev je dom i njegov ured, i njegova postaja za novačenje, i 
glavni stan, i skladište pohranjene robe. Moja obiteljska kuća bila ’je 
odredište mobilizacije i demobilizacije za sve moje ekspedicije. Tele- 
fon je zvrndao cijeli bogovetni dan. Ljudi dolazili i odlazili kao da je 
sajam. Po salonu, po ložnicama, po komoricama, upravo po svakome 
kutku, gdje god je bilo prostora, porazbacani: krzneni kaputi, spavaće 
vreće, uzorci pemicana, sunčani kompasi i t. d. Nikad nismo dospjeli 
jesti na vrijeme, jer ili 1/Tata razgovara s pokrajinom ili s inozemstvom 
ili 2/pripovijeda s nekim starim drugom iz mornarice ili 3/sprema 
predavanje ili 4/priprema se da nekamo otputuje. Kad se svega toga 
sjetim, i sada se još pitam, kako je uopće mojoj ženi pošlo za rukom, 
da uzgoji četvero onako divne djece kao što su naša, svako pametno na 
svoj način, a svako uredno, kako Tata nije nikada bio. Sigurno im u 
tome nije bio uzorom onaj slučajni prolaznik, što se od zgode do zgode 
navraćao u Brimmer Street 9. Često sam svojoj djeci tumačio, kako 
su sretna, što u majci imaju roditelja, koji im daje savršen primjer, 
što valja da rade, a u ocu primjer, kako ne smiju raditi. 

Na Istaknutom sam uporištu učinio junačke napore da popravim 
svoj životni put. I to ne iz kakve savjesnosti, nego iz prijeke potrebe. 
Spočetka sam upoznao, da je uredan, skladan tok rada jedina trajna 
obrana u posebnim mojim životnim prilikama. Samoća samotarskog 
zatočenja, od koje puca mozak, povećava se besciljnim radom. Stoga 
sam nastojao da svi moji dani budu ispunjeni neprestanim poslom. U 
isto sam vrijeme ja najnesistematičniji od svih smrtnika nastojao da 
uvedem u svoj rad određeni sistem. Prije nego što bih navečer utrnuo 
svjetiljku, zaveo sam običaj da planiram, što ću sutra raditi. Kad su 
jednom tuneli očišćeni i koliba uređena, mogao sam dopustiti sebi 
više dokonosti. Zacrtavajući dnevni program rijetko sam određivao 
sebi neke osobite radne zadatke. Propisao sam sebi, recimo, jedan sat 
rada u Tunelu za nuždu, pol sata da čistim naneseni snijeg, sat da 
sredim valjkaste posude s gorivom, sat da usiječem police za knj ? ge 
u zidovima Tunela za hranu, dva sata da obnovim rastrgnuti potporanj 
ručnih saonica. 

Ako mi ne bi doteklo vremena za sve to, lijepo i dobro; barem ću 
nastaviti posao sutradan. Divno je, kad možeš tako porazdijeliti vri- 
jeme. To te nauči samostezi, a ujedno ti najjednostavnije čine ispuni 
osobitim značenjem. Bez toga ti besciljno prolaze dani. A kad nemaju 
cilja, takvi se dani vazda završuju rasparčanošću. 

21. travnja 

Najteže mi je ujutro. Teško je bilo gdje čovjeku, kad u tami 

mora počinjati svoj dnevni posao. Ovdje je to dvostruko teško. 

Možda dugo potraje, dok se uvidi činjenica, da hladnoća i tama 
pomalo iscrpljuju tijelo. Duh postaje trom, a živci polagano reagi- 
raju. Jutros sam morao sebi priznati, da sam samotan. Makar ko- 
liko nastojao, uviđam da ne mogu svoju samoću smatrati nečim 
sporednim. Odviše je velika. Ne smijem joj se prepustiti. Inače 
propadoh. 

Kod kuće se obično odmah budim, posjedujući sve svoje du- 
ševne sposobnosti. No ovdje nije tako. Trebam nekoliko minuta, 
dok ne priberem misli. Kao da tapam naslijepo u studenim dalji- 
nama međuzvjezdanog prostorja, smeten i zabludio. Soba mi je 
tama bez protege, bez sjene, bez tvari. Čak i nakon tolikih pro- 
boravljenih dana, katkada se zapitam: Gdje sam? Šta ovdje radim? 
Ulovim sebe, kako se naprežem, ne bih li čuo štogod u prostor ju, 
gdje se uopće ne čuje nikakav glas. Ali ipak. Tik-tik, tik-tik, 
tik, tik. Javljaju se posleni, prijateljski glasi anemometra i termo- 
grafa na policama. Svaki je razgovijetan i dramatičan. Razumijem 
ih i slušam, baš kao što mornar izronjavajući iz tame oceanskog 
beskraja raspoznaje i sluša zvon plutače pred obalom. 

Kako mi je mrsko ustati, samo ležim i slušam te oštre, čiste 
udarce, koji mi u mašti vode male razgovore, pjevaju pjesmice, čak 
i pričaju pripovijetke. Ugodno me uspavljuju. Najmanji kret pore- 
mećuje lijepu ravnotežu temperature u spavaćoj vreći, pa mi 
studenim zrakom zapuhuje leđa i želudac. Koža mi se ježi pri po- 
misli, da ću bosom nogom stati na pod. Ali ustati moram, jer me 
u osam sati čeka meteorološko motrenje. I tako ležim skupljajući 
snage za odluku da se trgnem i suknem u mrak. Pošto izađem iz 
spavaće vreće, pipam okolo n a polici kraj čela krevetnoga, dok 
se ne namjerim na svilene rukavice, koje nosim, da bi mi zaštitile 
prste, dok baratam hladnom kovinom. Pošto ih navučem, zapalim 
fenjer, koji visi s čavla ponad kreveta. Rijetko da se lako* upali 
fitilj, otvrdnuo od mraza. Plamen zaplamti, pa zgasne, zaplamti, pa 
zgasne. A kad se ustali na fitilju, svijetlo malo pomalo izbacuje bi- 
star blijesak po sobi, dovodeći predmete jedan po jedan u svoju ti- 
travu žutu putanju. Po uobičajenom shvaćanju tmurno je to svije- 
tlo. Jedva dopire do predmeta na suprotnoj stijeni. No meni je ta 
slaba zažara čudo dana. Svjetlošću mi počinje dan, duša mi se oslo- 
bađa mraka i ukočenost mi ostavlja tijelo. Spavam u rublju, a 
hlače, košulju i čarape metnem na stol. Ne treba napose ni da 
ističem, kako se obučem brže od vatrogasca . . . 


Eto tako počinje moj dan na Istaknutom uporištu. Sutradan, točno 
mjesec dana kako sam doletio iz Male Amerike, sjedim i opisujem, 
u časovima, što su mi pretekli od posla, točno cijeli svoj rad, otkako 
se probudim pa dok ne zaspim. Čitav iskaz iznosi otprilike tri tisuće 
i pet stotina riječi. Baš je slučajno nedjelja, ali ne smeta, jer je tok 

mojih sati u Istaknutom uporištu jednak na blagdane i na radne dane. 
Kako sam tamo opisao tipičan dan, barem za to razdoblje, odlučio sam 
da ga ovdje uvrstim. Samo ću ga malo dotjerati, da ne bude nepotreb- 
nih ponavljanja. 

22. travnja 

...Pošto se obučem, prvo mi je svakako da odmah zavatrim 
peć. Gorivo je ulje obično nešto zamrznuto, pa treba desetak mi- 
nuta dok poteče iz spremnice, da se napuni gorač. Žudim ujutro 
za vrućim čajem. Da ne čekam dok se zagrije peć, pogrijem kvart 
vode (od leda, dabome) s meta-tabletama, inč dugim oblatama od 
zgusnutog alkohola. Bacim ih pola tuceta u limenku i tada stavim 
lončić nad vrući modri plamen. 

Tišti me uvijek tišina za vrijeme prvih časova dana. Čini mi se 
kao da neki tmurni kritik u tami smišlja i baš hoće da mi kaže 
nešto neugodno. Povodeći se za njegovom ćudi, ja mu tek progun- 
đam dobro jutro. Tjelovježba mi pomaže da se otresem toga stanja. 
Ispružen ravno na krevetu petnaest minuta protežem mišiće u 
različitim smjerovima. Dok završim gimnastiku, i voda je vruća. 
Skuham paint čaja u velikoj porculanskoj šalici i dometnem do- 
sta šećera i mlijeka u prahu. Nakon dva gutljaja stavim šalicu 
nad plamen i držim je tamo, dok se čestito ne ugrije, tako da mi 
gore i usta i grlo. Tako ojačan pripreman sam za motrenje. 

Nekoliko minuta prije osam sati zabilježio sam barometarski 
pritisak (28.79 inča). Trenutačnim pogledom na unutrašnji termo- 
graf, upravo prije nego što sam zakopčao platneni nepromočivi 
kaput, ustanovio sam, da je vanjska temperatura minus četrdeset. 
Džepnu sam svjetiljku grijao čas dva iznad peći, da se ne bi smrzle 
baterije. I ne nastojeći upaliti svijetlo jurnuo sam kroz mrkli mrak 
na verandu, a odatle ljestvama naizvan. Tu sam malu rutu znao 
napamet: od vrata korak naprijed, dva koraka ulijevo i šest prečka 
na ljestvama do gore. 

Preklopna su vrata nešto zapinjala. Pod težinom drugoga 
udarca cijeli pljusak ledenih kristala prosu 'mi se niz leđa. Od 
toga sam se sav stresao. Još je bila nevidjelica, ali je neopipljiva 
magla plazila tik uz površje, a snijeg je neumoljivo lepršao u lice. 
Još upotrebljavam riječ »dan« i »noć«, jer nemam drugih jednako- 
značnica, kojima bih odredio dobu, koja se sastoji samo u trajanju 
vremena. »Dan« je beznačajan pojam za vlažan mrtvački pokrov, 
što se rasprostro Barijerom. Dok sam se ogledao unaokolo, bio sam 
svijestan samo o samoći i zapuštenosti. 

Termograf u zaklonu za instrumente pokazivao je minimalnu 
temperaturu od 48.5 stupnjeva ispod ništice i maksimalnu od 46 
stupnjeva od posljednjeg očitavanja. Opet sam stavio iglu u mini- 
malni termometar, a mraz i snijeg očetkao četkom perušn jačom, 

što sam je nosio u džepu. Svega sam bio vani tek pet minuta, ako 
u to ubrojim i vrijeme, što sam ga proveo bilježeći stanje oblačno- 
sti, maglovitosti, vijavice, oborina i ostaloga. No dosta mi je i to 
bilo da ustanovim, kako se sprema oluja. 

Premda vatra nije još izagnala studen iz sobe, ipak mi se pri 
povratku prostorija učinila tcplcm i udobnom. Ponajprije sam 
upalio svjetiljku i postavio je na stol, da mi posvijetli sredinu sobe. 
Dok sam tako stajao s kaputom na sebi, na brzinu sam pribilježio 
na komadiću papira sve podatke, što sam ih vani bio skupio. 
Odviše mi je bilo hladno da sjednem. Međutim sam popio još 
jedan paint čaja. Uz biskit, koji je bio tvrd kao kamen, to mi je bio 
cio zajutrak. 

Osam i pol sati ujutro. Stopilo se nešto leda u vjedru. Prije 
nego što sam donio još jedan komad leda s verande, nalio sam u 
lavor dovoljno vode da operem ruke. Sad je bilo vrijeme da odlu- 
čim, što ću za večeru i da počnem hranu topiti. Izabrao sam juhu 
od graška, tuljanovinu i pirjani kukuruz. Iz mesne kutije uzeo sam 
plošku tuljanovine od pet inča, crnu i netečnu, pa sam je objesio 
na čavao iznad peći, da se otopi. Konzervu kukuruza digao sam 
sa studenog poda na policu, koja se nalazila odmah iza peći. 
Spremnicu goriva od četiri galona za peć treba puniti svaki treći 
dan. Danas je opet red. Zatvorio sam plamen, skinuo spremnicu 
i odnio je u tunel za gorivo, oko trideset i pet stopa daleko kod 
najdaljeg suda. U zid sam zatakao čavao, da mi posluži kao klin 
da objesim svjetiljku. Pri njezinu slabom svijetlu našao sam gu- 
menu usisaljku smotanu na jednoj od valjkastih posuda. Morao 
sam potući iz sve snage, da bi tekućina potekla. Dok sam čekao 
da se spremnica napuni, pregledavao sam krov tunela, da se uvje- 
rim, da se nije možda opet slegnuo. Međutim, sad je držao kako 
valja. 

Oko devet sati počela je moja uobičajena mučna priprema za 
razgovor preko radija. Jedva sam svršio na vrijeme, da smuknem 
van i da vršim motrenje polarnoga svijetla u deset sati prije 
podne. Nije se dalo ništa učiniti. Još su gusti oblaci prekrili kra- 
jinu. Kad sam navio primač, Dyer je nazvao KFY. Danas je bio 
zanimljiv razgovor. Opći ciljevi velike proljetne kampanje bili su 
već zacrtani, prije nego što sam otišao iz Male Amerike, ali je na- 
kon pomnog ispitivanja trebalo, čini se, napraviti izvjesne revizije. 
O tome je izvijestio Charlie Murphy, nakon raspravljanja s Poulte- 
rom, Juneom, Innes-Taylorom, Rawsonom, Sipleom i štabom znan- 
stvenika. S predloženim ispravcima potpuno sam se složio. 

Upravo prije nego što smo završili razgovor, Dyer mi je dao 
znak točna vremena, što ga je dobio ili od Američkog pomorskog 
opservatorija ili iz Greenwicha, ne sjećam se više. »Kad ti kažem 
’sada’,« opomenuo me Dyer, »bit će deset sati i pedeset i tri minute. 


Još trideset i pet sekundi . . . još dvadeset sekundi ... još deset . . . 
sad.« Jedan mi je kronometar išao naprijed dvije minute i deset 
sekunda, a drugi trideset i jednu sekundu, dok je treći kasnio 
jednu minutu i dvadeset sekunda. Zabilježio sam te podatke u 
knjigu zabilježaka. Moram znati točno vrijeme, da bih udesio isto- 
dobnost mojih motrenja s onima u Maloj Americi. Potom sam 
brižljivo navio sva tri kronometra. 

Nakon razgovora imao sam jedan sat posvetiti iskopavanju u 
Tunelu za nuždu. Napravio sam tek trećinu, zapravo trinaest stopa. 
Još sam daleko iza moga plana da napravim stopu na dan, ali 
moje bolno rame u tome me ponešto smelo. Jutros sam završio sje- 
čenje polica sa strane za suvišne knjige. Kasnije ću po svoj prilici 
napraviti udubine u tunelu za ostali namještaj. Nema nimalo slo- 
bodna prostora ni u jednom kutu u sobi. To je zato, što sam iz 
tunela unio mnogo materijala iz sanduka. Ogledavši se, gotovo sam 
se preplašio, kad sam vidio, kolika je količina odjeće, hrane, oruđa, 
instrumenata i ostaloga potrebno za uzdržavanje samo jednoga čo- 
vjeka i znanstvene postaje na Južnome polu. Mnogo toga materi- 
jala moglo bi doduše ostati i vani, ali mislim da bi mi dosadilo, 
kad bih bez prestana trčkarao tamo amo, kad mi štogod ustreba . . . 

* * * 

Kao i uvijek najzaposleniji sam između dvanaest i trinaest sati. 
Točno u podne natintim registratorska pera, promijenim papir i na- 
vijeni sat. Crta je nepravilna, a to znači, da su spojišta nečista. 

Sa svjetiljkom privezanom oko vrata, te s četkom i otvorenim 
nožem u unutrašnjem džepu parke izlazim napolje. Kad dospi j em 
na vrh anemometarskog stupa, skinem šaknjače od sobove kože, 
koje mi također vise o uzici oko vrata, i dajem se na posao oko 
vjetromjera. Podignem ga s njegova postolja, očetkam snijeg s čaša, 
sastružem led s priključaka, cijelo vrijeme proklinjući studen, koja 
me ujeda za prste i lice. 

Ručna ura pokazuje trinaest sati. Kako je još oblačno, ne može 
se motriti polarno svijetlo. No vrijeme je da se navije unutarnji 
termograf i da se izmijeni registratorski papir. Izatoga ručak. Pro- 
čitao sam pol romana Scmerseta Maughama Oj Humane Bondage 
(O ljudskom robovanju). Za vrijeme jela čitam jedno poglavlje. 
Kad jedeš obrok u osami i na miru, nemaš užitka. Tako sam na- 
vikao da čitam, dok jedem. Barem na neko vrijeme zaboraviš 
vanjski svijet. U one dane, kad ne čitam, čini mi se da sam kao 
barbarin, koji se skutrio nad komadinom mesa. 

Upravo časak prije nastade strašna tutnjava, kao da su cijele 
tone dinamita eksplodirale u nutarnjosti Barijere.* Zbog daljine 
zvuk je prigušen. A ipak se zloslutno prolama kroz tišinu Barijere. 
Ipak priznajem, da mi je dobro došao svaki zvuk, koji remeti jed- 
noličnost toga mjesta. Imam osjećaj kao da se Barijera pomalo 
giblje. Ručka fenjera zvekeće o kositrene stijene. Džepna svjetiljka, 
što visi o klincu na polici preda mnom, kao da se malko ljulja. To 
je takozvana trešnja Barijere, splasnuće velikih područja snijega, 
koji se steže od studeni. 

U poslijepodnevnom programu ima sat odgrtanja snijega. Prije 
nego što sam otišao van, podigao sam kabao s prljavom vodom, koja 
se već napol smrzla, kako je bila na podu. Pazio sam dobro da 
bacam snijeg prema zavjetrini, da ne bi napravio humak, koji bi 
zadržavao nanose. Pol sata čistio sam snijeg oko kolibe. Danas 
nisam imao mnogo muke. Na krovu je ležao oko dvđje stope debeo 
snijeg i čini mi se, da zasad ne će postati deblji. Po svršetku toga 
posla skinuo sam komad ventilatorske cijevi, koja se pomaljala 
izvan krova i odnio ga dolje, da se otopi na peći. Ovaj put je bilo 
tek malo leda, koji je otpustio, pošto je bio tek nekoliko minuta na 
peći. Tada sam ga izbio čekićem. Iz komada tuljanovine ponad peći 
neprestano su prokapavale crnkaste kapi sukrvice. 

Idući sam sat posvetio sebi. Dijelom sam unosio grube meteoro- 
loške zabilješke u formular br. 1083 Američkog meteorološkog za- 
voda, a onda sam namjestio ručku gramofona, koja mi se sinoć od- 
vinula. Nešto prije četiri sata obukao sam nepromočivi kaput i 
izašao van, da vidim, šta je s polarnim svijetlom. Oblačnost nešto 
manja, a snijeg prestao. Međutim, nikakva znaka polarnome svi- 
jetlu osim blijedog drhtavog žara u tamnom obrubu oblaka. Miran 
dan u ogranku polarnog svijetla, rekoh u sebi i odoh na šetnju. 

Nakanio sam da se ne odalečujem mnogo zbog magle i opasno- 
sti oluje u zraku. Kad imam vremena, običavam šetati jedno dva 
sata na dan. To mi je promjena, a ujedno i jedna vrsta tjelovježbe. 
Pošto napravim nekoliko koraka, obično zastanem i pravim svoje 
omiljele vježbe sagibanja koljena, grbljenja i drugo. Danas sam se 
oslobodio toga, jer me malo bole pluća, kada dišem. Bit će da sam 
osamnaestoga promrznuo malko više nego što sam mislio. 

Posljednja polovica šetnje na čistom zraku najljepši je dio 
dana. Duša mi je tada izmirena i sa samom sobom i sa svijetom 
oko sebe. Misli o životu i o biti stvari teku glatko, tako glatko i 
prirodno, te živim u iluziji da skladno plivam u prostranoj struji 
Kozmosa. Za vrijeme toga sata kao da sam u nekome intelektualnom 

* Po zemljotresom mjerenjima iduće? ljeta ustanovili smo, da Istaknuto 
uporište počiva na sloju leda i snijega, debelu oko sedam stotina stopa. Nazočnost 
toga vječno? ledeno? oklopa na cijelom Antarktiku jedna je od glavnih značajka, 
po kojoj se razlikuje od Arktika, gdje je ljeti uz male iznimke tlo nepokrito. — 
B i 1 j. pisca. 

snoviđenju, premda mi se misli kreću oko zemaljskih praktičnih 
stvari. Sinoć sam prije lijeganja čitao esej o prijateljstvu iz San- 
tayanine knjige Sarr.oraz govori u Engleskoj. Mislio sam o tome, pa 

0 strukturi socijalnih odnosa, o mehanici prijateljstva kako je dje- 
lovala u mome životu. Sve negativne aspekte: izdaje, razočaranja 

1 gorčine, potpuno sam isključio. Tek kad sam nemilosrdno odagnao 
sve razočaravaj uće i neugodne misli, uspio sam potkrijepiti osjećaj 
prave odvojenosti od svih vanjskih zbivanja, osjećaj da sam pot- 
puno izvan dosega sebičnih rasuđivanja. Više sam puta išao gore 
dolje, prije nego što sam se konačno odlučio da siđem u kolibu. 
Bilo je tamno kao u rogu, tako tamno da nisam vidio krova kolibe 
ni anemometarskog stupa, dok nisam došao tik do njih. Tako sam 
završio svoju šetnju svijetleći džepnom svjetiljkom. Na putu niz 
ljestve opazio sam, da je jedna prečka otrgnuta, pa sam odlučio 
da ću je sutra pričvrstiti. Pošto sam svukao tešku odjeću, dao sam 
se na poslijepodnevni ritual da upalim svjetiljku na zgusnuti benzin. 
Ja sam barem napravio od toga pravi ritual. Njezino je svijetlo 
dvaput jače od onoga iz fenjera. Ono dopire u svaki kutak sobe. 
Ali prisilio sam sebe da ga upotrebljavam štedljivo, jer troši odviše 
benzina, a osim toga daje od sebe izvjesne neugodne gušlji^e pare. 
No znam, kako žudim za svijetlom kao što žedan čovjek žudi za 
izvorvodom. Upravo mi je od neizmjerne radosti činjenica, što mi 
ta svjetiljka svijetli u noćnim satima. Osjećam se zbog toga kao 
kakav bogataš. 

Kad sam zamočio prst u vodu, što se grijala u vjedru na peći, 
oćutio sam, da je vruća, upravo kako valja da napravim juhu. Na- 
kon velika klopota tava i zviždanja raznih melodija, što su mi na 
um dolazile, spremio sam večeru: vruću graškovu juhu, prženu 
mladu tuljanovinu, koja je bila vrlo mekana, pirjani kukuruz, čaj, 
mlijeko u prahu i kao zasladu konzervirane breskve. Sve je bilo 
izvrsno. Malo prije zaslade otišao sam van na motrenje polarnog 
svijetla u devetnaest sati. Nebo se malo razvedrilo. Rasplinut svijetli 
pojas pružio se sjeveroistočnim i sjeverozapadnim dijelovima neba, 
ali je imao malo boje i života. Podatke sam savjesno unio u bi- 
lježnicu. struktura RL (ravnomjerni mirni lukovi), jakost 2, visina 
oko 35 stupnjeva iznad obzorja. Slab žar oko deset stupnjeva na 
desnu stranu, u smjeru Male Amerike. 

Kad sam pojeo breskve, odgurnuo sam knjigu i posudu na 
jednu stranu, a prihvatio se karata i zaigrao dva tri »štiha« samač- 
ke partije. Nemam sreće. Ugovorivši dolar po poenu, zadužio sam 
se cijelih petnaest dolara svome zamišljenom bankaru. A sada do- 
lazi jedina moja prava razonoda: glazba. Navijem svoj stučeni ze- 
i- e ni gramofon, izaberem Straussov valcer »Vino, žene, pjesma«, 
otkopčam zavor i ujedno jumem na pranje zdjela. Namislio sam 
da svršim pranje suda, prije nego što gramofon prestane svirati. 


3 Ti. E. Byrd: »vSam< 

Kako ima ocjelno pero dvostruke duljine, i kako sam skalupio ne- 
kakav grubi ponavljač, to trebam samo jednom naviti, a mala 
ploča svira četiri pet puta. Noćas međutim nikako da dadne od sebe 
glasa Uzrok: smrzlo se ulje u pogonu. Postavio sam aparat na ugao 
peći. Zamalo se ploča stade okretati, najprije sasvim polagano, od- 
zvanjajući tugaljivim zvucima, a onda sve brže i brže. Prenio sam 
aparat na stol i kao pomaman udri prati zdjele. Noćas je pranje 
trajalo dulje za petnaest sekunda nego svirka: slaba pobjeda, 
premda pripisujem svoj poraz tome, što sam morao spočetka gn- 

jati gramofon na peći. . , , 

Pišući dnevnik najedamput sam se sjetio, da sam gotovo žabo- 
ravio svoju motrilačku službu u dvadeset sati. Brže bolje nabacao 
sam na se kaput, kapu, šaknjače i popeo se van. Još je bilo oblačno. 
Kazaljka u minimalnom termometru stajala je na pedeset stupnjeva 
ispod ništice. Smjer vjetra još je bio od sjeverozapada. Bio je vrlo 
slab. No ipak zrak miriše olujom. Drago mi je bilo kad sam se vra- 
tio u svoju udobnu sobu. 

Osim motrenja polarnog svijetla u dvadeset i dva sata završen 
je moj današnji posao. Ovo malo preostalih sati provodim uz svirku 
gramofona i dopunjavanje dnevnika ... Dan se bliži kraju. Upravo 
sam završio večerašnje kupanje, ili točnije trećinu kupanja, jer 
svake večeri perem različitu trećinu tijela. Ne znam kako sam do- 
šao do te samovoljne raspodjele. Bit će da sam otkrio, da će mi sa- 
vjest moći biti umirena, budem li obavljao taj ritual u ratama. B-lo 
kako bilo počeo sam tim pranjem još za prvog svog boravka u 
Maloj Americi, pa sam pronašao, da sam njime zadovoljan. Ovdje 
se zapravo i ne mogu zaprljati. Ta Barijera je čista kao vrhunac 
Mount Everesta. Ali običajima se mora udovoljiti, a istini za volju 
valja da kažem, kako mi je to kupanje donosilo i zabavu. A moje 
tijelo uvijek se izatog osjeća osvježeno. 

Primiče se ponoć. Začas ću poći spavati. Točno znam, sto mi 
je još uraditi. Olovkom ću prekrižiti protekli dan na kalendaru. 
Onda ću donijeti snijega i alkoholne tablete za sutrašnji čaj. Na- 
pokon, uvjerit ću se, da li sprave funkcioniraju kako valja. Kadrih 
pregledam, trenutno ću pogledati s vrata, da li se štogod neobično 
događa u odjelu polarnoga svijetla. Pošto zaklopim preklopna vrata, 
svući ću se, ugasiti svjetiljku na zgusnuti plin, utrnuti vatru, otvo- 
riti vrata i uskočiti u spavaću vreću, ostavivši fenjer da gori nad 
glavom. Dio tih posala potpuno je automatski. Dok bude još topline 
u sobi, čitat ću. Noćas dolazi na red drugi svezak Života Aleksan- 
drova. Pri koncu sam. Taj dio poslova po mojem je izboru. Kada 
mi se ruke ukoče, podignem se i utrnem fenjer, ali ne prije nego 
se uvjerim, da sam džepnu svjetiljku stavio negdje u spavaću 
vreću, gdje će se baterija ugrijati od topline moga tijela. 

Ne pokušavam da se silim na spavanje, kao što to činim kat- 
kada kod kuće. Ta cijeli je moj ovdašnji život neka vrsta harmo- 

ničnog doživljaja, pa stoga puštam neka se tjelesni procesi odvi- 
jaju po prirodnoj ravnoteži. Obično ne trebam dugo dok zaspim. 
No čovjek može proživjeti i svoj vijek u nekoliko poluzasanjanih 
časova između lijeganja i spavanja, vijek uranjan ja u svoju nu- 
trinu, ponovnog sređivanja i uređivanja svoga bivstva, čime udo- 
voljava zahtjevima svoga duha, koji se neprestano mijenjaju. 

* * * 

Kao što sam prorekao, ponedjeljak dvadeset trećega travnja donio 
je mećavu. Ujutro me probudilo klepetanje anemometarskih čašica. 
Kad sam odsunuo preklopna vrata, vjetar se oborio i vijavica nado- 
šla u bijeloj prašini. Vjetrina je isisala svu toplinu iz sobe, tako da je 
nisam bio kadar zagrijati. Zbog zračne struje u dimnjaku peć je ne- 
mirno gorjela. Otvoreni odušni ventilator nije bio dovoljan da protu- 
mači, zašto nadire tolika studen u sobu. Zaključio sam, da propustlji- 
vost snijega ima udjela u tome. Iako su preklopna vrata bila čvrsto za- 
tvorena, a dvije stope debeo snijeg ležao na krovu i tako me izolirao 
od vanjskog nevremena, ipak je jaka zračna struja neprestano navirala 
u tunele. 

Travanj je odmicao kao brod s vjetrom u krmu. Od dvadeset tre- 
ćega do dvadeset devetoga vjetar je đuvao prilično postojano, premda 
se ni u jednoj prigodi njegova brzina nije popela preko dvadeset i 
sedam milja na sat. Ali kako vjetar počinje dizati snijeg pri petnaest 
milja brzine na sat, a pri dvadeset milja brzine uzrokuje žestoku vi- 
javicu, možete shvatiti, da vremenske prilike vani nisu bile baš ugodne. 
Bijesni su vjetrovi brazdali Barijeru sastrugima, koji su bili simetrični 
poput valova, tvrdih na kresti a mekih u udubini, tako da je hod bio 
otežan. Danju je zrak bio prilično miran, pamučna siva magla umrtvdji- 
vala je sutonske sate, a tmasta crvena nijansa mazala je sjeverno 
obzorje opodne. I dalje sam radio u tunelu za nuždu. Desno mi je rame 
gotovo posve ozdravilo. Preko radija sam doznao, da neprestane me- 
ćave zavijaju u Maloj Americi. Stoga je onemogućen svaki posao izvan 
taborišta. Inače je sve u redu. 

30. travnja 

Danas je lijep i vedar dan. Tako je sjajio mjesec na početku 
šetnje, da sam mogao pročitati minutnu kazaljku na ručnome satu. 
Čitavo se nebo kupalo u moru svijetla, a Barijera kao da je isjaji- 
vala svoje vlastito blago, unutarnje svjetlucanje. Isprva ne bješe 
nigdje ni oblačka, a zvijezde su blistale nadnaravnim sjajem. 
Sjajno polarno svijetlo bijaše iznad glave u obliku velike elipse. 
Teklo je nebom od sjevera prema jugu. Kratki promjer elipse išao 
je od istoka prema zapadu, a istočni odsječak krivulje bio mi je u 
zenitu. Valovi svijetla brzo su prolazili kroz pojavu. Iza južnog 
kraja elipse, cakleći se na nebu, bile su kao neke zavjese, koje su 

visjele preko Južnoga pola. Poput gorostasa zastora visjele su 
u naborima, sastavljene od sjajnih svjetlosnih zraka. 

Snijeg se prelijetao u raznim nijansama srebrnastosive boje 
(a ne bijele, kako bismo pretpostavljali), s najsjajnijom sivoćom 
koja je označivala stazu mjesečevu. A prema istoku bijaše još jedna 
slabašna krpica polarnoga svijetla. 

Vjetar je blago duvao s pola, a temperatura je bila između 
četrdeset i pet stupnjeva ispod ništice. Kad Antarktik razotkriva 
svoju ljepotu, kao da zaustavlja vjetrove, koji u to vrijeme vazda 
utihnu. 

Iznad mene je polarno svijetlo započelo mijenjati svoj oblik te 
se pretvorilo u veliku sjajnu zmiju, koja je polagano plazila po ze- 
nitu. Mala krpica na istočnome nebu sada se proširila i postala 
sjajnija, a gotovo u isti čas nabori na zastoru preko pola počeli se 
talasati,' kao da ih je takla ruka neke božanske nazočnosti. 

Zvijezda je za zvijezdom nestajala, kako su koju pokrivali zmi- 
jasti nabori. Bilo mi je kao da prisustvujem kakvoj tragediji 
kozmičkih snaga: zmija predstavlja snage zla, uništavajući ljepotu. 

Najedamput je nestalo zmije. Gdje je bila maločas, nebo se 
opet razvedrilo. Zvijezde zasjale, kao da nikad nisu potamnjele. Po- 
tražio sam svijetlu krpicu na istočnome nebu, ali je i nje nestalo. 
Zastor se dizao s pola, kao da ga je razgrnuo vjetar, koji je u taj 
čas stao zavijati Barijerom. Podilazio me osjećaj, da sam prisustvo- 
vao prizoru, koji je uskraćen svim drugim smrtnicima. 

* * * 

No taj je sklad većinom sklad moje duše. Fizički zaokupljeno tijelo 
svladano je privremenim mirom. Međutim, drugo je nebesko, a drugo 
zemaljsko blaženstvo. Cak i u najuznesenijim časovima nikad me sasvim 
ne napušta osjećaj da lebdim nad miniranim tlom, te sam poput čovjeka, 
koji prelazi preko ponora i zastaje, da se nadivi smiraju sunca, ali 
dobro pazi, kamo će kročiti nogom. Cak i u travnju ima malo dana, 
koji me ne podsjete na različite opasnosti osame. Mraz neprestano za- 
brtvljuje pećnu cijev, ventilatore, pa čak i ispusnu cijev od radio-gene- 
ratora, sprečavajući tako ventilaciju i pogodujući, stvaranju gušljivih 
plinova u kolibi. Premda mi je šetnja uvijek bila glavna razonoda, go- 
tovo se nikad ne usuđujem odalečiti s pogleda anemometarskog stupa 
ili snježanog tornja od deset stopa, što ga je oko dvadeset i pet jardi 
zapadno od kolibe podigla Južna skupina. To su jedino raspoznajni bi- 
lježi između Brda kraljice Maud i Male Amerike. Kad bi vijavica nena- 
dano nadošla ili se magla spustila, u času bih se izgubio, kao što se po- 
katkad i dogodilo. 

Opasan život postaje podnošljiv time, što ljudski duh ne može 
vazda ostati osjetljiv na bilo što. Otupljenost ponavljanja brine se za 
to. Strah od nenadane smrti prestravi čovjeka samo na neko vrijeme. 
Tada ga se otrese, baš kao što se otrese prosjaka, koji se umiljava za- 

obilaznim riječima, jer se boji govoriti otvoreno. Dok smo Bennett i ja 
bili na putu prema Sjevernome polu, nismo bili ni na pol avionske staze, 
kadli se dogodi nešto u jednome od avionskih motora. Pruge ulja[ 
šibane vjetrom, gusto su se cijedile i premazivale motorsku kućicu. 
Bennett je problijedio, a mene je nešto steglo u grlu, kao da ću se 
udušiti. Tada je nestalo te tjeskobe. »Drži kurs!«, načrčkao sam na 
svitku, koji nam je služio za sporazumijevanje. Bennett je trznuo 
palcem pokazujući na gromadni led, dvije tisuće stopa ispod nas, na- 
pravivši kiselo lice. Iako je panike nestalo, rupa, kojom otječe benzin, 
obojicu nas je očarala. Moje su oči neprestano lutale od motorske 
kućice na tlakomjer i obratno, da bih se uvjerio, povećava li se prodor. 
»A šta, ako bude gore?« Bennett mi je urlao u uho. Znajući, da su nje- 
govi vozački nagoni odmjerili već sve mogućnosti, nisam se trudio da 
mu odgovorim. Ili će sve ulje iskapati, prije nego što uspijemo doći 
do Kraljevskog zaljeva, ili ne će. Ma što se dogodilo, rezultat je izvan 
naše moći. Tada oštar vjetar zaokupi Bennettovu pozornost, te je morao 
paziti, kako će držati kurs, a ja sam usredotočio pažnju na vjetrokaz; 
Za vrijeme preostalog leta malo smo više obraćali pozornosti prodoru 
u motoru. 

Od svih čovjekovih uzbuđenja najbrže prođu strah i bol. Budući 
da se tako lako zaboravljaju, neprestano sam utuvljivao ljudima, ko- 
jima sam bio zapovjednik, da je vazda prijeko potrebno držati se si- 
gurnosnih pravila. Ovako bih govorio početniku: »Ne samo danas ili 
sutra, nego dokle god si na ovoj ekspediciji.« Omlitavi li se jednom u 
polarnim krajevima, lako bez ikakve opomene popusti umjetni bedem 
sigurnosti, što ga je čovjek tako mučno podigao. Tu samostegu prenio sam 
i na Istaknuto uporište. Premda sam se katkada morao siliti na oprez, 
potreba opreza neprestano je bila nazočna. 

Iskusio sam, da su mi prije svega prijetile tri opasnosti. Prva je 
opasnost od požara, druga da se izgubim na Barijeri, a treća da se 
ozljedom ili bolešću onesposobim. Od sve tri spomenute pogibelji po- 
sljednju je najteže predvidjeti i za nju se pripremiti. Mogućnosti su 
bile dovoljno vidljive te sam o njima brižljivo razmišljao. Zdravlje mi 
je bilo dobro. To mi je potvrdio i temeljit liječnički pregled, prije nego 
što sam otišao iz Nove Zelandije. Što se tiče bolesti nisam se trebao 
mnogo bojati. Antarktik je u tome pogledu pravi raj. Na bijelome kon- 
tinentu nema klica. Prostrani oceani, većinom zamrznuti, hermetički su 
ga zatvorili od kliconosne civilizacije na sjeveru, a hladne temperature 
aktivnog ledenog doba, koje se čak i u ljetu (a i tada tek nekoliko sati) 
rijetko penju od ledišta, smanjile su ograničen život preživjelim mikro- 
organizmima. Jedino može klice čovjek sa sobom donijeti. I u cičoj zimi 
vidio sam kako se ljudi tresu od periodične epidemije malarične gro- 
znice, koju su uhvatili u tropskim krajevima. Za jedne zimske polarne 
noći bolovala je od influence polovica posade u Maloj Americi. Liječnik 
je ustanovio, da je uzrok bolesti otvaranje jednog sanduka stare odjeće. 

Sve kad bi se preživjele klice i održale na Istaknutom uporištu, mislim, 
da ne bi čak ni u sobi imale pogodnu temperaturu da se aktiviraju. 

Uz pomoć prijatelja liječnika, opskrbio sam Uporište liječničkom 
knjižnicom, koja je među ostalim knjigama sadržavala i medicinski 
rječnik, Grayevu Anatomiju i Strumpellovu Praktičnu medicinu Uz 
pomoć tih knjiga, kad bih listao po njima, mogao bih raspoznata simp- 
tome bilo koje bolesti, sve od trakavice pa do truleži zubi Ima sam 
malu zalihu narkotika i anestetika (kao novokain), kao i potkozne igle. 
Ljekarije su bile smještene na jednoj polici u tunelu za hranu, odmah 
pokraj kirurških sprava, od kojih sam imao prilično potpunu seriju do- 
voljnu za sve slučajeve operacije do rezanja noge. Bog mi je svjedo > 
da nisam imao nikakve želje da upotrebljavam te sprave, a uostalom 
jedva sam i slutio, čemu koja služi. No one su tamo bile, sjajne i oštre, 
ulijevajući mi pouzdanje za slučaj potrebe. 

Nisam očekivao, da će se dogoditi bilo što ozbiljno. Čovjek to nikad 
ne očekuje. Moje su priprave bile planske, bezlične, kako sam naučio 
u zrakoplovstvu. Tako sam recimo uzimajući gorivo za pec uveo praksu 
da ga crpem iz posuda na najdaljem kraju hodnika. Tako bih, u slučaju 
da se toliko pozlijedim pa da ne mogu da se daleko krećem ili da mnogo 
tereta nosim, bio kadar da se nekako dovučem do obližnjih posuda pri 

ulazu u hodnik. . . 

Vatra je bila ozbiljna opasnost, na koju sam veoma mnogo mislio. 
Imao sam dosta tekućih protupožarnih bomba, ali većina ih se rasprsla 
zbog prevelike studeni, pa sam se bojao, zahvati li kolibu vatra, ništa 
ie više ne spasi. Stoga sam imao u zalihi potpunu putnu opremu, slo- 
ženu na kraju Hodnika za gorivo. Tu je bio šator, spavaća vreća, ku- 
halo, primus-peć, pa buktinja i čak zmaj za davanje znakova. Ostanem 
li ikad bez kolibe, mogao bih malo dalje izdupsti tunel, razapeti u njemu 
šator i tako se opet smjestiti. No čuvao sam se, da nikad ne dođe do 
takve nužde. Polazeći na šetnju uvijek bih zatvorio peć pri polasku iz 
sobe, a obnoć bih je utrnuo, prije nego što bih upuzao u spavaću vreću, 
znajući da mi čitanje knjiga uzrokuje pospanost, a mogla bi mi doci 
i napast, da ostavim vatru neka gori sve do jutra. 

To začepljivanje svih mogućih rupa i pukotina, to neprestano bdi 
jenje podsjećalo me, kako smo se kao djeca igrali rata moja braca, 
Harry, Tom, i ja. Premda je Harry bio već toliko odmakao u godinama, 
da je nekako prezirno gledao na naše dječje igre, Tom i ja neprestano 
smo gradili tvrđave. I to ne bilo kakve tobožnje tvrđave, klimave grad- 
nje od kutija, koje bi se uklonile, čim se igre zasitimo, nego pomno 
izrađene obrambene nasipe od zemlje i utvrde, koje su pretvorile Byr- 
dovo imanje u pravi oboružani grad, a majku dovodile do srdžbe i 
straha, jer bismo joj uništavali vrt, i svaki nesmotreni korak u kome 
bilo času doveo bi iz 'nevidljive zasjede do oponašanja paljbe, od koje 
ti se krv ledi. Ni jedan opsjednuti grad nije bio junačkije branjen. Osim 
drugih dječaka, koji su se od zgode do zgode nabacivali kamenjem, 

-da iskušaju jakost posade, naše su obrambene bedeme ugrožavali i ne- 
prijatelji, kojih je broj, kako bi Tom znao reći, bio »uništavajući«. Bo- 
jeći se, da ne bi ti dušmani udarili, kad mi tobože zaspimo, prokrali 
bismo se iz kuće i zaposjeli stražarske kule, sve dok ne bi jedan od nas 
polagano opomenuo, da tata, kojega smo mogli vidjeti u biblioteci, ras- 
prema svoje pravničke knjige, a to je bio znak za uzmak, dok je još 
prolaz slobodan. 

Ako izuzmemo činjenicu, da sam bio sam, Istaknuto je uporište 
bilo nekako poput te naše dječje tvrđave. I ono je bilo tvrđava, čiji su 
neprijatelji bili na sličan način nevidljivi, a često, mislim, ne manje 
izmišljeni. Dnevni posao nadgledavanja obrane, čišćenje leda iz ven- 
tilatora dugim štapom sa šiljastim klincem, te slaganje znanstvenih 
zabilježaka na sigurno mjesto u hodniku, činilo mi se katkad smiješnom 
igrom. Pa ipak sam igrao tu igru s nepokolebljivom ozbiljnošću, ma- 
kar se odnosila i na jednostavnu moju dnevnu šetnju. Sjeverno i ju- 
žno od kolibe obilježio sam stazu, dugu oko stotinu jardi, i prozvao sam 
je olujnom palubom. Na svaka tri koraka zadjenuo bih u snježnu 
koru bambusov štap od dvije stope, te sam napokon te štapove pove- 
zao sigurnosnom vrpcom. Držeći se rukom za nju, kao kakav slijepac, 
mogao sam napipati put natrag i naprijed za najgoreg vremena. Često 
je zrak bio tako nabijen snijegom, da nisam vidio ni okrajke svoga 
zaštitnog kaputa, a ipak me ta vrpca poput Arijadnine niti provela 
kroz taj kaos. 

Za vedrih dana produljio bih stazu u kome bilo pravcu. Smotao 
bih svežnjić rasječenih bambusovih štapića pod pazuho, pa bih na sva- 
kih tridesetak jarda žabo jedan od štapića u snježnu površinu. Kad bih 
iscrpio cijelu zalihu, vratio bih se natrag, kupeći usput štapiće, od kojih 
bi me posljednji doveo do moje ustaljene staze. Kako štapići nisu bili 
bogzna kako teški, lako sam ih mogao nositi dovoljan broj, da označim 
stazu četvrt milje dugu. Premda sam često mijenjao rutu, zapravo nije 
bilo nikakve razlike. U kom god smjeru pošao, svugdje istovita jedno- 
ličnost. Makar pješačio sto sedamdeset i pet milja sjeveroistočno do 
Hockefellerovih brda, ili trista milja južno od Brda kraljice Maud, ili 
četiri stotine milja prema zapadu do Zemlje Južne Viktorije, nigdje 
ne ćeš vidjeti različitosti. 

S malo mašte mogu ipak učiniti, da mi se svaka šetnja pričini 
različitom. Jednog dana zamislim, da mi je staza Esplanada, uz obalu 
Beacon Hilla u Bostonu, gdje se u duhu često šećem sa svojom ženom. 
Usput se susrećem s poznanicima i uživam u divoti bostonskoga proljeća. 
Nema opasnosti, da će mi moja staza postati monotona. Poput gumene 
trake mogu je rastezati po miloj volji: naprijed i natrag u vremenu i 
prostoru. Tako sam, na primjer, usred čitanja Yuleove knjige o 
Putovanjima Marha Pola razdijelio stazu na odsjeke toga divnog puta, 
pa sam u šest dana i osamnaest milja putovao od Venecije do Kine i 
vidio sve, što i Marko Polo. Katkada me staza odvela natrag u pradavna 

vremena, te motrim kako polako vibrira ledeno doba, koje sada okiva 
nekoć polu tropski Antarktički kontinent, baš kao što je jednom oki- 
valo Sjevernu Ameriku. Brzajući vjekovima svojim duševnim očima 
gledam, kako se plimoviti val ledene poplave ruši od Arktika meljući 
sve pred sobom. Vidim ga kako nadire, dok mu istaknuti brid ne za- 
okrene u zavojitoj crti od sadašnjeg New Yorka do sadašnje Kalif or- 
ni je, sravnjujući sve osim vrhova brda i tvoreći kulovite barijere na 
rubovima mora. Vidim bezdane provalije i goleme gorske lance kako 
se stvaraju pod ledenim pritiskom i kako se ledene gromade rasiplju 
u strašnoj zbrci. Cijela stoljeća ne vidim ništa doli uništavajući led, 
ne čujem ništa nego zavijanje vjetra i ne osjećam ništa nego krutu 
zebnju smrti. Vidim napokon kako se led neopazice spušta, a ocean se 
diže uslijed njegova topljenja. Zemlja uskrsava pod suncem, brda se 
izlizala i poravnala, a rijeke probile nova korita. Duž rubova zemlje 
u Evropi i Aziji vidim ljude s primitivnim oruđem kako postavljaju 
temelje povijesti. 

Tako je bilo u Sjevernoj polutki, a tako će biti jednoga dana i u 
Južnoj, gdje je još led gospodar nad zemljom. Osim, govorio sam u 
sebi, ako davno prije nego što se led počne vraćati, ne budu brodili 
izletnički brodovi od Sanđy Hooka, i ako na svakoj plasini ne bude 
sagrađen turistički hotel. 

Sve je to bila šala. Ali, da nisam bio oprezan, moglo bi se i zla 
svršiti, kao što će posvjedočiti doživljaj, što sam ga doživio upravo ne- 
kako u to vrijeme. Kako sam bio osobito dobre volje, odlučio sam da 
se prošećem dalje nego obično. Ponešto je sni ježilo i Barijera je bila 
prilično mračna, ali nisam se mnogo na to obazirao. Pošto sam se jedan 
sat šetao amo tamo, okrenuo sam kući. Vrpce bambusovih štapića nigdje! 
U svojoj rastresenosti prošao sam mimo nju. Pitajući se, kamo da uda- 
rim, uhvatio sam se, da nemam ni pojma koliko sam otišao i da ne 
znam u kom sam smjeru. Posvijetlio sam džepnom svjetiljkom, ne bih 
li raspoznao tragove, ali tvrdi sastrugi nisu primali nikakvih znakova 
mojih čizama. Bilo mi je strahovito pri duši. Došlo mi je isprva da bje- 
žim. Svladao sam taj poriv i trijezno promislio, šta mi je uraditi u tom 
pogibeljnom položaju. 

Kako je jedina sigurna činjenica, s kojom sam mogao računati, bio 
pravac otkuda sam došao, opet sam izvadio džepnu svjetiljku iz hlača, 
gdje sam je nosio da se ne smrzne, i u snijegu debljim krajem načrčkao 
strelicu odakle sam došao. Sjećam se također, da sam pri polasku po- 
gledao vjetrenjaču i opazio, da vjetar dolazi s juga. Tada mi je duvao 
u lijevi obraz, kao i sada. Ali to je nesiguran oslonac, jer se vjetar može 
u međuvremenu promijeniti, a ja podsvijesno svoj smjer s njegovim. 
Bio sam izgubljen i bolan. 

Da ne bih odlutao još dalje od kolibe, napravio sam biljeg. Petom 
sam odlomio nekoliko komada stvrdnutog snijega i nagomilao ih na' 
hrpicu oko osamnaest inča visoku na debljem kraju strijele. To mi je 

oduzelo malko vremena. Uspravivši se i pogledavši na nebo, vidio sam 
dvije zvijezde u istoj liniji sa smjerom, kojim sam išao, prije nego što 
sam zastao. Sretna zgoda, jer je dotad nebo bilo naoblačeno i svijet- 
lilo samo na dva mjesta. Kako bi rekli navigatori, zvijezde su mi da- 
vale smjer, a oznaka udaljenje. Oprezno idući i pogledajući zvijezde 
odmicao sam. Stao sam nakon stotinu koraka. Skrenuo sam svijetlom 
svjetiljke naokolo i vidio samo golu Barijeru. 

Ne usuđujući se ići dalje od straha da ne bih izgubio snježni tornjić, 
vratio sam se natrag, gledajući preko ramena na dvije zvijezde, koje 
su mi davale smjer. Nakon stotinu koraka nisam naišao na snježni tor- 
njić. Načas šam bio na rubu bezglavosti. Međutim, otkrilo ga je svije- 
tlo dvadesetak stopa na lijevu ruku. Nisam se imao zbog čega radovati 
toj jadnoj gomili snijega, ali ona me barem držala daleko od osjećaja 
da lutam naslijepo. Na svom drugom jurišu iz opsjednutog mjesta 
skrenuo sam kurs za trideset stupnjeva nalijevo. Nakon stotinu koraka 
nisam vidio ništa kao ni prije. 

E sad ti je odzvonilo , rekao sam sam sebi. Zgrozio sam se. Uvidio 
sam, kako sam po svoj prilici pošao predaleko od tornjića i tako se 
izložio pogibli da izgubim jedini siguran oslonac. Ali nije bilo drugoga 
izbora, ako nisam htio> da se smrznem, a to mogu i onako učiniti na uda- 
ljenosti tisuću jarda od kuće, kao i na pet stotina. Stoga sam odlučio ići 
naprijed u istome smjeru još trideset koraka, pošto sam nagomilao malko 
snijega, da mi označi biljeg od stotinu koraka. Na dvadeset devetom ko- 
raku nabasao sam na prvi od bambusovih štapića, koji je bio udaljen 
tridesetak stopa. Onako ne bi mogao biti izvan sebe od veselja ni je- 
dan brodolomac, koji u daljini ugleda brod. 

SVIBANJ i: MIG 


P RVI dani mjeseca svibnja nisu mi donijeli nikakva miga o nesre- 
ćama, koje će me zadesiti pri njegovu kraju. Naprotiv, bili su jedni 
od najsretnijih, što sam ih ikad proživio. Oluje se stišale, studen se od 
Južnoga pola smirivala, a nasuprot mjesecu na ugljenitocrnom nebu 
odražajna svjetlost sakritoga sunca plamtjela poput krijesa. Za prvih 
šest dana poprečna je temperatura bila minus 47.03 stupnjeva. Većinom 
se kretala između četrdeset i pedeset ispod ništice. Vjetar jedva da je 
pirkao. Nečujnost prekrila Barijeru. Nikad ne upoznah tako posvema- 
šnjega mira. Katkad bi me uspavao i potpuno mnome ovladao poput 
slapa ili kakva drugog jednolična dobro znana zvuka. Drugi opet put 
usjekao bi mi se u svijest odlučno poput nenadana štropota. Pomislio 
bih tada na sudbonosnu prazninu, koja nadođe, kad se avionski motor 
najednom prestane okretati u letu. Barijeru pokriva čistina i bezmjerje. 
*tJsprkos samome sebi naprežem se da slušam, i to zapravo ni zbog 
čega drugog nego zato, što mi ta tišina uzbuđuje nutrinu. U mojoj ko- 
libi pod snijegom ta je šutnja postala napetija i usredotočenija. Usred 
posla ili pri čitanju najednom se žestoko prenem, sva mi se sjetila uz- 
bude i postanu napeta kao u vlasnika kuće, koji misli da u svom domu 
čuje provalnika. Tada sitni zvuci iz kolibe: zviždukanje peći, brbljanje 
meteoroloških sprava, sustižući udari kronometara, sve se to najedamput 
uskovitla protiv te mučaljivosti, kao da se sve samosvijesno nekamo 
žuri. Nakon jedne oluje nenadano sam se prenuo iz tvrda sna i ne zna- 
jući zašto, dok nisam uvidio, da je iznenadna tišina poremetila moju 
podsvijest, koja se bila privikla na tropot pećne cijevi i na busove 
oluje, koji su mlatarali kao vali o hridi. 

Čudan osjećaj. Kao da su mnome tresnuli na drugi planet ili me 
prebacili u drugo geološko obzorje, o kojemu je čovjek izgubio znanje 
i sjećanje. A ipak sam to smatrao za svoje dobro, za veliko dobro, jer 
sam naučio, što filozofi bez prestana gude: da život može imati du- 

boki sadržaj bez mnoštva stvari. Uza sav moj realizam i skepticizam, 
koji su me odviše snažno obuzeli a da bih to mogao poreći, zahvatio 
me uzvišeni osjećaj istovitosti, istote s vanjskim svijetom, koji je dije- 
lom mističan ali i stvaran. Došao sam do spoznaje, šta je Thoreau mi- 
slio, kad je rekao: »Moje tijelo sve u sebi ćuti.« U tim sam se časo- 
vima osjećao životniji nego ikada u životu. Moja su sjetila, oslobođena 
materijalnih rastresenosti, upravila svoje šiljke u novim smjerovima, 
te su slučajni ili obični događaji na nebu, na zemlji i u duši, preko ko- 
jih bih inače nehajice prelazio ili ih uopće ne bih opazio, postali uz- 
budljivi i svečani. 

1. svibnja 

Danas sam poslijepodne, u zavjetrini sastruga, što ih je nanio 
posljednji vjetar, naišao na nekakav izvanredno pahuljičast snijeg. 
Bio je tako lagan, da je trebalo samo da dahnem pa da kristali po- 
lete kao oprašak maslačka, a tako loman, da bi se pri jačem za- 
puhu razbio u kristaliće. Prozvao sam ga »snježanom pahuljicom«. 
Premda većina kristala nisu bili veći od srebrnog kovnog novca 
četvrtine dolara, neki su bili kao kuglice, a drugi kao guščja jaja. 
Bit će da ih je nameo jutrošnji povjetarac zapadnjak. Zgrnuo sam 
toga snijega toliko, da sam napunio kutiju. Nije bio baš lagan po- 
sao, jer bi se već pri dodiru ruke kristali razletjeli. Kutija je sa- 
državala oko šest stotina kubičnih inča, a veličina joj je bila kao 
u kutije za cipele. Kad sam cijeli taj snijeg stopio u kotliću, dobio 
sam tek pol čaše vode . . . 

Kasnije za vrijeme šetnje ugledao sam mjesečev kolut, prvi 
put otkako sam ovdje. Već sam prije opazio, kao da mjesec svijetli 
gotovo bih rekao neprirodno, ali nisam više mislio o tome, sve dok 
nešto — možda je to bila tanana promjena u sjaju mjesečine na 
snijeg — ne privuče opet moju pozornost na nebo. Kad sam uzgledao, 
maglica bješe prekrila mjesečevo lice. Dok sam to promatrao, svi- 
jetli se krugovi umilno otkali oko njega. Odmah gotovo mjesec 
potpuno opkoliše koncentrične trake boje, baš kao da se ovila oko 
golema srebrnjaka. Najdalja široka traka bješe boje svijetlozelene, 
a promjer joj je po mome mišljenju bio devetnaest puta veći od 
mjesečeva. Ta je pojava trajala otprilike pet minuta. Tada se boje 
s mjeseca svukoše, baš kao što se izbrišu dugine. Gotovo u isto vri- 
jeme kao da izroni iz mjesečeva čela desetak masivnih zraka po- 
larnoga svijetla, grimizom obojenih i crnkastim prugama optočenih. 
A onda i njih nestade. 

3. svibnja 

. . . Opet sam na jugoistoku ugledao neobično blistavu zvijezdu, 
koja je dodirivala obzorje. Kad sam je prije nekoliko tjedana ugle- 
dao prvi put, načas sam se podao čudnovatoj misli, da mi netko 

kuša dojaviti nešto znakom. Ta mi je misao opet navrla ovo poslije- 
podne. Čudna je to zvijezda, koja se sad pojavi a sad je nestane 
poput kakva trepeti jivog svijetla. 

Vjetrokaz se u posljednje vrijeme nekako prozlio. Moram se 
penjati na stup jednom dvaput svaki dan, da bih sastrugao led sa 
spojišta. Temperatura je prilično stalna, između pedeset i šezdeset 
stupnjeva ispod ništice. Moram priznati, da mi je studenije nego sto 
sam se nadao. Stara je priča, da mi se svaki put kad se penjem na 
stup smrznu ruke, nos i obrazi, svaki dio napose ili svi zajedno, a 
danas za promjenu smrznulo mi se i bradište. Ali sve to nije tako 
strašno kao što zvuči . . . 

5. svibnja 

Danas je bio divan dan. Premda je nebo bilo gotovo bez oblačka, 
neopipljiva je magla visjela u zraku, bez sumnje stoga, što su padali 
snježani kristali. U sredini poslijepodneva razmakla se maglica, a 
Barijeru prema sjeveru poplavila neobična ružičasta svjetlost kao 
pastel nježna. Crta obzorja bješe kao dug raspor od grimiza, sjajniji 
od krvi. A nad time navukao se slamnožuti ocean, kojega su se 
obale gubile u bezgraničnom plavetnilu noći. Dugo sam motrio nebo 
i došao do zaključka, da je takva ljepota namijenjena dalekim, 
opasnim mjestima i da Priroda ima opravdana razloga, što ište po- 
sebne žrtve od onih ljudi, koji su odlučili da tim ljepotama budu 
svjedoci. Postupno me obuzimao predosjećaj osame. To hladno ali 
živahno isijavan je bješe mi nadoknada za gubitak sunca, kojega su 
toplina i svjetlost obogaćivale svijet s one strane obzorja. 

Da promijenim, to sam poslijepodne odlučio da se otputim na 
šetnju uz radio-antenu, koja se pružala crtom gotovo točno prema 
istoku od kolibe. Studen nije bila pretjerana — nešto ^između pedeset 
i šezdeset stupnjeva ispod ništice — pa sam se začudio, kad sam 
vidio, koliko se inja nakupilo na žici. Prerasla je više puta svoju 
naravnu debljinu - , toliko je udebljala, da sam je jedva mogao zaokru- 
žiti prstima. Pod težinom leda uleknula se u velikim sagibima iz- 
među stupova. 

Dan dva prije zamaka sunca pobio sam bambusov štap oko 
dvadeset jardi iza posljednjeg antenskog stupa. To bi mi imalo slu- 
žiti kao putokaz, zabludim li kadgod u magli ili oluji. Taj sam dan 
našao biljeg bez ikakve poteškoće. 

Dok sam tu stajao, misleći o nečemu, nenadano mi dođe na pa- 
met, da pri polasku nisam utrnuo peći. Okrenuo sam se i usmjerio 
prema posljednjem antenskom stupu, kojega sam olovčasti obris još 
mogao raspoznati. Glave zarinute u kukuljicu kaputa štitnjaka, ni- 
sam točno pazio, kamo stupam nogom. Najednom me obuze strašan 
osjećaj padanja i da sam u isto vrijeme odbačen nastranu. Ne sjećam 
se da sam izatog išta čuo. Kad sam se povratio svijesti, bio sam 

izvaljen koliko sam dug i širok na snijegu, a jedna mi se noga nji- 
hala nad otvorenom provalijom. 

Ležao sam tu mirno, ne usuđujući se ni maći, da ne bi popuznuo 
izbojak poda mnom. Zatim sam puzao odatle inč po inč. Kad sam 
odmakao oko dva jarda, polako sam se osovio na noge sav dršćući 
od blizine propasti. 

Provalio sam hodajući snijeg, koji je premošćivao sakritu pro- 
valiju. Njezina pokrova nisi mogao naslutiti po čvrstom površju. 
Posvijetlio sam uzmak džepnom svjetiljkom i pogledao: rupa, koju 
sam nogom provalio, imala je tek dvije stope promjera, a pokrov 
je imao debljinu oko dvanaest inča. Ležeći na želucu označio sam 
krov provalije obilježnim štapom u razmaku od više stopa, a zatim 
obrnuo svjetiljku prema pukotini. Nisam sagledao dna. Bit će da je 
imala najmanje više stotina stopa dubine. Na površini je bila široka 
tek tri stope, ali se odmah malo dalje od vrha stala izbočivati tvo- 
reći golemu spilju. Okraji su se prelijevali od modre pa do srna- 
ragdnozelene boje, kao što je obojen morski led. Nisu kitili zidove 
uobičajeni kristali, što su ih stvarale zgusnute isparine toplijih du- 
bina. Budući da ih nije bilo, značilo je da je pukotina nedavna po- 
rijekla. 

Kolika li veselja što sam otišao s toga mjesta! Sva je sreća pa 
sam prešao preko pukotine duljimice. Da sam išao kojim drugim 
smjerom, sigurno bih se strovalio na dno. Čudno da se nisam namje- 
rio na nju kad sam prelazio preko nje na putu iz kolibe. Bit će da 
sam tek pri povratku naišao na slabo mjesto. Da se ne bih opet pre- 
vario, donio sam dva bambusova stupa i postavio ih pred rupu. 

6. svibnja 

Danas sam razbio toplomjer, što sam ga držao u kolibi. Zapravo 
nije ni važan, jer unutrašnju temperaturu ne unosim u meteorološke 
podatke. No ipak bih rad znati, kakva je studen u kolibi noću, kad 
je vatra utrnuta. 

Radoznalost me mamila da upitam Malu Ameriku, kako idu 
tečajevi na njujorškoj burzi. Bješe to grdna pogreška, jer ionako ja 
ne mogu izmijeniti položaja, pa zašto da se onda zbog toga uzruja- 
vam. Prije nego što sam pošao od kuće, uložio sam svoje papire, 
smatrajući to mudrim, u nadi da ću nešto zaraditi i tako smanjiti 
dug za ekspediciju. Povrh operativnih troškova, koji se sveudilj po- 
većavaju, još jedan novi gubitak bio bi grozan. Ali, ovdje barem ne 
trebam novaca. Najpametnije je ne misliti o neugodnim stvarima 
vanjskoga svijeta,, koje mi samo zadaju bol i jad. 

* * * 

Jedno je naložiti duhu pokornost, a drugo prisiliti ga da naloženo 
posluša. Bit te razlike bila je temelj moga samoodgoja na Istaknutom 
uporištu, kako se vidi iz stavke dnevnika, pisane u to vrijeme. Tamo se 
veli: »Nešto me tišti, samo ne znam što. Cio sam dan bio nekako čudno- 
vato razdraž’iiv, a iza večere zahvatila me prava depresija ... Ne bi to 
bilo važno, kad bih mogao pokazati prstom na nevolju, ali ne mogu da 
pronađem ni jedne jedincate stvari, koja bi bila povod i uzrok mome 
neraspoloženju. A ipak je ono tu. Noćas prvi put moram priznati, da je 
ozbiljan problem održati duh u ravnoteži...« 

Čitava odulja stavka nalazi se sada preda mnom. Točno se sjećam, 
kako je došlo do toga da je napišem. Večeru sam svršio, suđe oprao, 
motrenje u dvadeset sati obavio i sabrao se da čitam. Uzeo sam Veble- 
novu Teoriju otmjene klase. Već sam je pročitao do sredine. Predmet te 
knjige fantastično je daleko od samovlade Istaknutog uporišta. Izatog 
sam prešao na sredovječni roman Helo'ise et Abelard, koji mi je odvaj- 
kada prirastao srcu. Nakon nekog vremena najedamput mi riječi počeše 
treperiti. Začudo, zaboljele me oči i glava, ali ne toliko, da bih se za- 

brinjavao. . . 

Uzvinuo sam nešto fitilj svjetiljke, misleći da je možda krivica u 
tome, što je preslabo svijetlo, pa pokušah nekoliko partija solitairea. 
No ni to nije koristilo. Ni očima nije bilo od koristi, što sam ih oprao u 
borovoj kiselini. Nikako se nisam mogao sabrati. Cijelo mi je biće po- 
stalo nemirno i nerazjašnjivo zbunjeno. Ustao sam i stao koračati po 
sobi. Kretnje su mi bile automatske. Dva koraka, prigni glavu zbog 
svijetla, zaobiđi peć, još jedan koračaj, kod kreveta puni okret, opet na- 
trag, tri koraka od vrata do radioaparata, tri nazad, i tako dalje do 
beskraja po prostoru u obliku slova L. Cijele mjesece po odlasku s Istak- 
nutog uporišta, kad mi se bol smanjivala u zaboravi, još uvijek sam 
hodao tako. Moji su se koraci nesvijesno upravljali prema opsegu sobe 
i neprestano sam trzao glavom, da se ne bih sudario s tobožnjom svje- 
tiljkom. 

Te se noći nije povratio uobičajeni mir. Bio sam poput sata, koji je 
navijen, da otkucava u praznoj prostoriji. Sav moj posao kao da je bio 
nesvršen i sirov, bez ikakva odnosa s nedokučivim težnjama moga duha. 
Jednostavan čin ustajanja sa stolice simbolizirao je jalovost i prazninu 
moga žića. U svakidašnjim ljudskim navikama ništa nije tako^ nabito 
svrhovitošću kao baš to ustajanje. Brz zamah pri tome činu može nag- 
nati čovjeka na tisuću raznih poslova i zgoda. A mene je vodio tek do 
zidova bez prozora i ukrasa. 

Kušao sam se urazumiti, kako posvjedočuje dnevnik. Odvojio sam 
svoje raspoloženje i proučavao ga baš kao i anemometarski registar. Da 
mi se nije štogod zlo dogodilo toga dana? Nije. Taj mi je dan bio ugodan. 
Premda je temperatura bila minus pedeset, svojski sam radio na Tunelu 
za nuždu. Večerao sam dobro: pileću juhu, grašak, isušeni krumpir, 
špinat i konzervirane breskve. Da nisam imao razloga brizi oko prilika 

na sjeveru? Naprotiv, vijesti za vrijeme posljednjeg razgovora preko 
radija bile su ohrabrujuće. Moji kod kuće svi zdravo i sve u redu u 
Maloj Americi. Dug mi se vrzao po glavi, ali ja sam navikao na dugove. 
Odužit ću ovaj kao što sam i ostale. Da nije kriva boljetica? Samo me 
bole oči i glava, inače sam zdrav kao dukat. A i boljeglavica me muči 
samo po noći i prestane, čim zaspim. Možda su neraspoloženju krivi 
otrovni plinovi iz peći. Ako je tako, ne će biti druge nego priotvoriti 
vrata, kad peć gori po danu i više vremena provoditi izvan kolibe. Mo- 
žebit je krivnja na hrani? Sumnjam, jer se savjesno brinem, da trošim 
dosta vitamina. 

»Najvjerojatnije tumačenje jest,« zaključio sam te noći u svome 
dnevniku, »da je krivnja u mojoj duši. Očito je, da ću opet naći svoj 
mir, pođe li mi za rukom uskladiti različitosti u sebi samome i uspijem 
li se bolje prilagoditi svojoj okolini. Možda su jednoličnost, tamnina i od- 
sutnost života odviše za me da ih odjednom upijem. Ne mogu to usvojiti 
kao činjenicu. Ovdje sam već četrdeset i tri dana i morat ću još pro- 
živjeti mnogo mjeseci, koji se ne će ni u čemu razlikovati od prvoga . . . 
Ako se mislim održati, ili barem sačuvati svoju duševnu ravnotežu, mo- 
ram nadzirati i usmjeravati svoje misli. A to mi ne smije biti teško. 
Svaki intelektualac mora biti sposoban da pronađe sredstva, kako će 
urediti svoj unutrašnji život . . .« 

I iz sadašnje udaljenosti držim, da je to moje stanovište bilo ra- 
zumno. Jedina je pogreška, da ima previše lijepih riječi. Sada to uvi- 
đam, a nisam imao predviđanja da to onda uvidim. Ispravno je bilo, što 
sam mislio te svibanjske noći, da su moj život poštedjele brige i poslovi 
vanjskoga svijeta. Dokaz su tome cijeli tjedni potpune mirnoće. I to je 
istina, kako sam zaključio, da su im spriječili ulazak cenzorstvo i kon- 
trola duha. Ali iznad toga bila je jedna istina, koju te noći nisam pri- 
znao, a ta jest: da je čitav složeni živčano-mišićni organizam moga 
tijela rekao bih suspregnuta daha čekao, da mu vanjski svijet nametne 
navikle poticaje i nije mogao shvatiti, zašto su mu uskraćeni. 

Čovjek se može izlučiti iz običaja i udobnosti — namjerice kao ja, 
ili slučajno kao mornar brodolomac — i prisiliti svoj duh na zaborav. 
No tijelo se ne da lako skrenuti na sporedne tračnice. Ono se bez pre- 
stana sjeća. Navika je u srž bića ubrizgala cijeli sistem automatskih 
fiziokemijskih akcija i reakcija, koje uporno traže da se ponove. Eto, 
tu je sukob. Mislim, da čovjek isto tako ne može bez zvukova, mirisa, 
glasova i dodira, kao što ne može ni bez fosfora i kalcija. To je ono što 
shvaćam pod maglovitim nazivom »jednoličnost«. 

Tu sam pouku naučio na osamdesetom stupnju osmoj minuti južne 
širine. Drago je čovjeku stajati na Barijeri, promatrati nebo i uživati 
u ljepoti, za koje posjedovanjem ne čezneš. U nazočnosti takve ljepote 
uzdignuti smo iznad običnih grubosti. Divno je bilo i to predati se iluziji 
intelektualnog oslobođenja, osjećati kako ti duh putuje prostorom glatko 
1 sretno kao da prolazi kroz predmete svojih odraza. Tijelo ostaje priko- 

vano uza zemlju, a duh slobodno bludi. Smiono i pokretno prolazi sve- 
mirom kao wellsovski stroj, koji ne zna za vrijeme i prostor. 

Sjetila se osamila u nečujnoj tami. I duh isto tako. Samo tijelo stoji, 
a duh ima sokolova krila. Slobodni izbor i pogodnost potonjega vječno 
ističe siromaštvo prvoga. Iz dubine moga bića provri katkada neutaživa 
želja da budem nekim čudom prenesen na mjesta živih toplina i pokreta, 
što ih duh posjećuje. Ta želja nema obično usredotočenosti. Ne čezne za 
jednom jedinom stvari. Ona radije srne i zatitra iznad panorame ljud- 
skih aspekata: zaželim se svoje obitelji kod večere, žagora djece u do- 
njim odajama, mlakog osjećanja pri padanju kiše. 

Sve same sitnice. Nisu stvarnosti, nego njezina očitovanja. A ipak 
mi te i tisuće drugih sličnih uspomena naviru po noći. I to ne mirnom, 
oživljujućom snagom skupljenih spomena, nego m e čemerno i izazovno 
muče, kao da su krpe neke goleme cjeline, koja se ne da potpuno raspo- 
znati, a izgubio sam je zanavijek. Eto to je bio temelj moga duševnoga 
stanja te svibanjske noći. Poput prsta što čupkaju po posteljnoj pokrivci, 
moje su se misli vrzle po danima i noćima života, koji kao da je zavazda 
odbjegao. U takvom sam raspoloženju nemirno lutao prije, a lutat ću i' 
opet. Žarka mirnoća, koja me držala za vrijeme popodneva, iščezla je 
kao potrošena raketa. 


* * * 

Uza sve to, i dalje sam vježbao svoj duh u stezi. Ili možda »stega« 
nije prava riječ. Zapravo sam usredotočivao ili sam barem nastojao da 
usredotočujem svoje mišljenje na zdrave, konstruktivne misli i pojmove, 
a nezdrave sam iz sebe izgonio. Sazidao sam bedem između sebe i pro- 
šlosti, nastojeći izvući iz svoje neposredne okoline svaku unču razonode 
i stvaralaštva. Svaki sam dan okušavao nove planove, da bih povećao 
sadržinu svojih sati. Santayana veli, da »ugodna okolina nadomješćuje 
sreću,« jer nas potiče na dobro izvana, kao što nas dobra djela mogu 
poticati iznutra. Moja je okolina doduše u svojoj suštini podmukla i 
opasna, ali ja sam tražio puta i načina da je napravim ugodnom. Poku- 
šavao sam brže kuhati, stručnije obavljati motrenje vremena i polarnoga 
svijetla, sistematičnije vršiti svakidašnje poslove. Cilj je bio da inten- 
zivno iskoristim svaki čas, koji nadođe. Sve dalje sam šetao i sve v ^ e 
čitao, usmjeravao svoje misli na bezlične stvari. Drugim riječima, od- 
lučno sam kušao da prianjam uza svoj posao. 

Cijelo sam vrijeme pravio pokuse, kako ću usavršiti svoje odije- 
vanje kao zaštitu protiv studeni. Kad sam bivao u kolibi, obično bih 
imao na sebi: debelu vunenu košulju, hlače i poludebelo rublje. Zatim 
dvoje vunene čarape, jedne debele a druge poludebele, čizme od do- 
maćeg platna, potplaćene prugama bezdlačne tuljanove kože, podsta- 
vljene sa pol inča debelim pustom, te kožnim remenima stegnute u 
članku i pričvršćene za potplate. Noge su najveće zimomornice. Najbrže 

ostudene i najdulje ostanu tako. Djelomično stoga, što kolanje krvi zbog 
daljine srca nije u nogama dobro kao u ostalome tijelu, a onda one su 
najbliže snijegu, pa odatle prodire studen i uzrokuje zgusnuće vlage. 
Kako domaće platno propušta zrak, dopekle je time riješena druga po- 
teškoća. Optok krvi opet pospješuje činjenica, što su čizme dva inča 
dulje i za polovicu šire od običnih cipela. Po ljepoti bi se mogle porediti 
s vrećama za krumpire, ali najvažnije je da služe svojoj svrsi. Kad god 
bih bio dulje vremena na studeni, uvijek bih mijenjao čarape i unu- 
trašnje podstavke, da bih mokre osušio na peći. Unutrašnji potplati či- 
zama bili su prekriti ledenim slojem, koji se nije nikad otapljao. Studen 
nije nipošto bila za mene novost. Iskustvo me naučilo, da tajna zaštite 
nije toliko u količini ili težini odjeće, nego u veličini i kakvoći, a nada 
sve u načinu, kako se nosi i u brizi, kojom se održava. 

Poslije oduljeg boravka na Istaknutom uporištu mogao sam samo 
pogledom na termcgraf ustanoviti sasvim točno, kakva mi odjeća treba 
za boravak vani. Kad bih morao izvršiti samo brzo motrenje, tek bih 
utren navukao na sebe platneni štitnik, šaknjače i vunenu kapu, kojom 
bih poklopio uši. Ako sam pak trebao odgrtati snijeg, tada bih mjesto 
kape uzeo šljem, nepropusne čarape, hlače i eskimsku bluzu. Na šetnji 
bih ispod kaputa štitnika nosio vuneni zobunac, koji nije ništa drugo 
doli fino tkani prijesni pamučni kombinezon, napravljen od materijala, 
koji nije nimalo deblji od običnoga platna za ponjave. Iskusio sam, da 
vjetar probija kao ništa kroz vunu, pa makar bila debela pola inča, dok 
će jedva prodrijeti kroz štitnjače tanke kao papir i zatvorene vrpcom 
ili elastikom na člancima, vratu i u pasu. Idealan materijal nije potpuno 
nepropustan, nego onaj koji propušta baš toliko zraka, koliko je potrebno 
da se ne nakupi vlaga uslijeg isparivanja tijela. Pri studeni od šezdeset 
i pet stupnjeva ispod ništice obično sam nosio masku, jednostavno sa- 
stavljenu od žičane naprave, presvučene nepropusnim platnom. Dva su 
lijevka vodila prema nosu i ustima, a gledao sam kroz jajasti raspor. 
Udisao sam kroz nosni lijevak, a izdisao kroz usni. Kad se ovaj potonji 
zabrtvio ledom napravljenim od smrznutog daha, a to bi bilo odmah, 
morao sam ga četkati šaknjačom. Za vrlo stulenih dana, kad bih morao 
biti vani dva sata ili više, obično bih nosio krznenu odjeću (hlače, ku- 
kuljicu, šaknjače i čizme, napravljenu od sobove kože, najlakše i naj- 
gipkije od svega toploga krzna. Tako zaštićen mogao sam hodati po svom 
negostoljubivom prostoru isto onako izoliran kao ronilac u svome. 

U svibnju i travnju uvijek je bilo nekakva posla. Uza svu tišinu, 
jednoličnost i polagano bilo polarne noći život mi nije bio nipošto sta- 
tičan. Bio sam nadglednik snježanih oluja i polarnoga svijetla, stražar- 
nik zimske noći i ispovjednik samoga sebe. Uvijek se nešto događalo, 
pa bilo zlo ili dobro. Tako sam, recimo, da prištedim benzina, izostavio 
utorkom razgovor preko radija s Malom Amerikom^ Iza te praznine na- 
stala je mrtva točka u mojim radnim satima, ali su zato preostala dva 
razgovora postala živahnija. Vazda su dolazile poruke od mojih kod 

kuće po našoj ugovorenoj šifri, koju bi Dyer uvijek čitao svojom milom 
i neutrudivom uljudnošću: »A kao Amerika, L kao Luka, C kao citra . . .« 
Još ga čujem kako nastavlja. Katkad bi došle poruke od prijatelja. Tako 
je jedna stigla od moga starog prijatelja Franklina D. Roosevelta iz Bi- 
jele Kuće. Poručuje mi, kako se nada, da mi »noć nije prehladna ni 
vjetar prejak, da mogu prigodice tumarati po mraku«. Gotovo bi vazda 
ulazili u razgovor Poulter, Rawson, koji se sasvim oporavio, Siple, No- 
ville, Haines, Innes-Taylor, da bi sa mnom raspravili koji problem 
ekspedicije ili tek da im u ćeretanju prođe vrijeme. 

Kad bih u jednome pravcu dobio, kao da bih u drugome odmah iz- 
gubio. Upravo kad sam čestitao samome sebi, što sam uspješno svladao 
posao promatrača vremena, izvanjski termograf započe provoditi svoje 
hire. Ta se vražja naprava nalazila u zakloništu sprava vani, pa je inje 
popalo po traci, i po peru, i po valjku, čak je zadrlo i u nutarnji 
pogon. Jednom sam je unio u kolibu, da promijenim papir i da nešto 
udesim, ali je razlika u temperaturi djelovala, pa se kovina pokrila 
injem i aparat stao. Nije mi drugo preostalo nego da ga popravljam u 
studenom tunelu, a kao zaštitu od studeni na rukama sam imao samo 
svilene rukavice. I te su bile vraški nespretne, kad je trebalo da uredim 
regulator za brzinu. Bit će da je taj đavo pronađen samo zato, da muči 
i kinji ljude, koji se bave mjerenjem vremena. 

Tako ima mnogo posla osamljen čovjek, čak i u sred sreća Rossove 
ledene barijere. Evo što piše u dnevniku: »Eto, večeras sam dobio dvije 
partije u kartanju. Divota! Samo sam dvije i odigrao.« Ili opet ovako: 
» . . . Jedna od mojih omiljelih ploča jest »Doma na imanju«. To je druga 
pjesma, koju sam uopće u životu naučio pjevati. Prva je: »Vodi me 
natrag u staru Virginiju«. Ni tu se nisam usudio pjevati nikada doli u 
pilotskoj kućici u avionu, gdje me nitko nije mogao čuti. A večeras sam 
je pjevušio perući suđe. Osama nije smekšala moga glasa, ali Sc*m se 
pjesmom divno zabavio. Zaista divna večer.« Dnevnik mi je postao više 
nego jednostavno bilježenje činjenica. Postao mi je sredstvo glasnog 
mišljenja. Tako sam pišući divno ispunjao posljednji sat u radnome 
danu. A to mi je ujedno pomoglo, da se ustali moj nazor o svijetu. Evo 
na primjer: 

9 . svibnja 

. . . Ustrajno sam se trsio da uklonim utučenost, koja bi me za- 
hvatila poslije večere. Do večeras je moje raspoloženje bivalo sve 
bolje i bolje. Sad sam opet očajan. Razbor mi veli, da nemam razloga 
utučenosti. Napredujem bolje nego što sam očekivao odstranjujući 
neodrediva podražila. Kao da sam naučio, kako ću održavati u rav- 
noteži svoje misli i osjećaje, jer me više ne tišti pretjerana tjeskoba. 
Stoga sve mislim, da su me jadi popali zbog neke tjelesne boljetice, 
možda zbog plinova iz peći, iz svjetiljke ili generatora na benzinski 
pogon. Ako je tako, onda bi možda moje duševno stanje moglo pri- 


pomoći da kompenziram depresivne posljedice trovanja, ukoliko me 
baš ono mori. 

Prijeko je potrebno da budem krajnje oprezan, jer je neprijatelj 
lukav i prepreden. To opet ne znači, da sam postao odviše sklon 
promatranju svoje duševnosti, ili da sam sebe uzimam odviše 
ozbiljno. Moje su misli dovoljno stvarne. No ako nešto truje moje 
tijelo ili mu inače udi, kakav će to utjecaj imati na moj duševni 
mir? Neke boljetice sigurno tište dušu. Sad je pitanje, kako se taj 
utjecaj može prebroditi, ili da se na nj ne obzire ili da se niječe i 
samo njegovo postojanje. Uzmimo da je taj poremećaj organski i da 
duboko zadire u tijelo. Da recimo dolazi od loše prehrane, od otrov- 
nih klica ili od otrovnih plinova, što ih ispušta peć. Ako je duh 
vođen kako valja, koliko otporne snage može podati tijelu? 

Možda zaista od nečega bolujem i samo pogoršavam svoje stanje 
podsvijesno negirajući tu bolest. Onda bolujem i na tijelu i na duši 
i moram svakako izići iz zatvorenog kruga. Postoje li duša i tijelo 
zasebno, uporedo? Je li tjelesni dio većinom duševan, ili je duša 
tjelesna? Ukoliko duševno vlada tjelesnim? Koliko se dijele duša i 
tijelo? Tijelo može zapovijedati duhom, ali zar nije prirodnije i bolje 
da duh zapovijeda tijelom? Mozak je dio tijela, ali ja nisam svije- 
stan svoga mozga. Čini se, da je duh onaj pravi »ja« . . . 

Šta je dakle bolesno? Duh, tijelo ili oboje? Od bitne je važnosti 
da budem načistu. Izuzmem li malu smetnju s očima i činjenicu da 
su mi pluća preosjetljiva na studen, ne uviđam da mi zdravstveno 
stanje ide na gore. Prehrana zasigurno nije kriva mojoj zlovolji. Je- 
dino su plinovi u pitanju. Bol u očima i glavi javlja se u rane ve- 
černje sate, pošto je peć već odavna gorjela. Katkada je u tunela 
zagušljiv zrak, pošto je benzinski motor radio za vrijeme razgovora 
preko radija. No teško mi je vjerovati, da su zaista škodljivi ispusni 
plinovi bilo iz peći bilo iz motora. Ventilacija je, čini se, u redu, 
samo moram vazda oduške čistiti od leda . . . 

Sjećam se, kako sam nakon napisane gornje stavke ustao i pregledao 
peć. Obilazio sam oko nje i tajom je pomno istraživao, kao prijatelja, 
u kojega počinjem sumnjati. Ali nisam je promatrao ozbiljna lica. Više 
mi se činila smiješna nego nemila. Baš je u taj čas obavljala skromnu 
dužnosti zagrijavajući kotlić vode, u kojemu je bilo namočeno moje ru- 
blje. Čak mi se činilo nemoćnim i umilno pištanje žiška, a opreka iz- 
među sitne peći, koja mi je dolazila tek do iznad koljena, i šaljivo sta- 
njene duge cijevi bila mi je smiješna kao ništa na svijetu. Ipak je ta 
peć, po mome mišljenju, imala dva nedostatka. Gorište je krivo, što je 
iž posude, u kojoj se topio snijeg, štrcala voda i dimilo se. Drugi je ne- 
dostatak u tome, što bi se pećna cijev napunila ledom, koji bi se onda 
otapljao, i tako bi kapala voda u peć. Stoga sam već napravio rupu na 
desnom spojnom članku, da bi kroza nju tekla voda, prije nego što bi 

dospjela do gorišta. Ako to ne bi bilo dovoljno, lako mi je spojno ko- 
ljeno savinuti u obliku slova V i tako napraviti odvodni kanal. 

Osim toga nisam smatrao da treba učiniti bilo što važno. Ventila- 
torske su cijevi dobro vukle, uzev u obzir okolnosti u kojima su djelo- 
vale. Svakako sam imao dosta svježega zraka. Od zgode do zgode otku- 
čio bih vrata inč dva, a kad bi se soba ohladila, da bi me zeblo za nos, 
opet bi ih zatvorio. Da bih privlačnijima učinio razmjerno udaljene do- 
sege, jedan sam kut nazvao Paomino Žalo, a drugi Malibu. Ali kad su 
vrata bila otvorena, rijetko bih se baš udobno osjećao bilo gdje bez 
krznenih hlača. Ovo što ću vam sada kazati, čista je istina. Čaša vode, 
koju bih stavio kraj aparata na početku razgovora preko radija, više 
puta se nabrala po vrhu ledom, prije nego što bih dospio da je ispijena. 

Kako svjedoči dnevnik, bio sam uvjeren, da mi određena količina 
hrane pruža dovoljno vitamina. Suzio sam istina remen za dvije rupe, 
a do isteka mjeseca još ću za jednu. Ali to sam i očekivao. Premda sam 
iscrpno proučavao higijenu ishrane, osobito vitamine, u vezi s prehram- 
benom opskrbom svojih ekspedicija, da budem sigurniji, ipak sam za- 
virio u izvrsnu i mjerodavnu knjigu Nova dijetetika, što mi ju je po- 
klonio moj prijatelj John H. Kellogg. Premda sam pregledao svaki za- 
kutak, nisam je isprva nikako mogao naći. Napokon sam zamolio Dyera 
preko radija, neka nekoga pošalje po Siplea i neka od njega dozna, gdje 
je knjiga mttnuta. Nakon deset minuta Siple je poručio, da je posljednji 
put vidio knjigu u sanduku na verandi. I tamo sam je uistinu našao. 

Pogledavši u njoj na brzu ruku, potvrđeno mi je, što sam već i sam 
otprije znao, naime, da je s obzirom na izbor hrane moja prehrana urav- 
notežena. No da budem posve siguran, zamolio sam svoje u Maloj Ame- 
rici, neka upitaju za savjet poznati Zavod za prehrambenu kemiju u 
Rochesteru fNew York). Tamošnji stručnjaci za prehranu dobrzo su od- 
govorili, da je moja prehrana primjerena u svakome pogledu. 

11 svibnja 

Petnaest minuta poslije ponoći. Kasno je, ali upravo sam nešto 
doživio, što bih želio zabilježiti. U ponoć sam izišao van, da posljed- 
nji put pogledam polarno svijetlo, ali vidio sam samo pjegav žar 
kako se na obzorju širi od sjevera prema sjeveroistoku. Dok sam 
čekao ponoć, svirao je gramofon. Upotrebljavao sam kod kuće na- 
pravljeni ponavljač i ploča je svirala jedan odlomak Beethovenove 
Pete simfonije. Noć mirna i vedra. I sobna i preklopna vrata ostavio 
sam otvorena. Stajao sam u tami i gledao svoja omiljela zviježđa, 
koja su te noći svijetlila divnije nego ikada. 

Odmah me obuzela tlapnja, da je isto i ono što gledam i ono što 
slušam, tako se divno glazba stopila s onim, što se na nebu doga- 
đalo. Dok su se razlijegali zvuci glazbe, sumorna je zora na obzorju 
kucala, brzala i preoblačila se u lukove i lepezaste zrake, koje su 
se pružale preko neba, sve dok nisu u mome zenitu razvile svoj 

crescendo. Glazba i noć postadoše jedno. Onda sam u sebi kazao da 
su sve ljepote srodnice i da izviru iz istoga izvora. Tada sam se 
sjetio divnog, nesebičnog čina ljubavi prema ljudima, koji je istoga 
bitka kao glazba i polarna zora. 

Dvadeset sati. Osama je divan laboratorij, u kojemu možeš 
promatrati, do koje se mjere uvjetuju manire i navike. Moje vla- 
danje pri jelu do krajnosti je loše. U tome sam pogledu zaostao sto- 
godina. Pravo da kažem, uopće nemam nikakva ponašanja. 
Svidi h mi se, jedem prstima, ili ravno iz zdjele, ili stojećke drugim 
riječima, kako mi je najzgodnije. Preostalo jelo jednostavno hitim 
u vjedro za sudoperine, koje mi stoji odmah do nogu. Kad dublje 
promislim o tome, a zašto i ne bih. To je udoban način jela. Čini se, 
da sam čitao neku izreku Epikurovu, koja veli, da čovjek u osami 
živi vučjim životom. 

U samačkome životu gotovo uopće nestaje potrebe da na vanjski 
način izražavaš svoja čuvstva. Sada rijetko psujem, premda sam 
spocetka jedva čekao da saspem vatru zbog bilo čega, što je đovo- 
, ? t V skušenje moju strpljivost. Kad se usredotočim na rad oko 
električne^ struje na anemometarskome stupu, isto mi je studeno 
kao i spočetka, ali sada radim u šutljivu muku, znajući da huljenje 
odzvanja u pustoj noći prazne Barijere i ne vrijeđa nikoga doli 
mene samoga. 

Ostao mi je smisao za humor, a jedina su mu hrana moje knjige 
i ja sam. Vrijeme za čitanje nažalost mi je ograničeno. Kad sam 
jutios ušao u kolibu s vjeđrom vode u jednoj ruci a sa svjetiljkom 
u drugoj, stavio sam svjetiljku na peć, a vjedro objesio. Nasmijao 
sam se toj zabuni. No sada je moj smijeh unutrašnji, bezglasni Kao 
da sam zaboravio, kako se glasno smije. Po tome mislim da se čo- 

radost SlaSn ° Smije Uglavnom zato > da bi s drugim Podijelio svoju 

. ,?. ako n .' kim ne razgovaram, uvidio sam, kako mi je teško 
misliti u riječima. Katkada za vrijeme šetnje vodim samorazgovore 
i slusam svoje riječi, ali mi zvuče šuplje i čudne. Tako sam, na 
primjer, danas mislio o izvanrednom utjecaju, što ga vrši na moj 
život pomanjkanje rastresenosti. Ali nikako ne mogu da to opišem. 
Osjećam jasno razliku između ovdašnjega svoga života i normalnoga 
života kod kuće, vidim tu razliku svojim duševnim okom ali te 
finoće ne mogu kako treba izreći riječima. Možda je to stoga, što 
već sada živim dubljim unutarnjim životom, pa kad mi sjetila upravo 
intuitivno i točno osjećaju, ne smatram potrebnim da to definiram 
riječima . . . 

Nisam se šišao cijele mjesece. Pustio sam kosu, jer mi se raz- 
rasla preko vrata pa me grije. Brijem se jednom na nedjelju dana, 

3 1 “\ sa u mo zat0 > i er mi br 3da vraški smeta, kad sam vani: smrzne 
se o daha i tako mi ledi obraze. Kad sam se jutros ogledao u zrcalu, 

došao sam do uvjerenja, da čovjek prestane biti tašt, kad nisu žem 
oko njega. Jagodice mi se oljuštile, nos se zacrvenio i nabrekao od 
tisuću nazebina. Nije mi uopće važno, kako izgledam, nego mi y 
samo stalo do toga, kako se osjećam. Međutim, držim se čisto, kac 
da sam kod kuće. No čistoća nema ništa zajedničko s etiketom i 
očijukanjem. Biti čist jednostavno je udobno. Moja sjetila uživaju, 
kad se kupam svaku večer i neugodno mi je dodirnuti prljavo rublje. 

Pokušavao sam analizirati učinak osame na čovjeka. Kako rekoh, 
teško mi je to izreći riječima. Samo mogu osjetiti odsutnost izvje- 
snih stvari, a pretjeranost drugih. Moj život u civilizaciji, koji je 
po potrebi druževan, opsjenio me bezbrojnim svojim razonodama i 
zabavama, pa nisam jasno uviđao zaista životnu važnost tih rastre- 
senosti u životu. Kako su iznenada nestale, uvidio sam, kako mi je 
bol odricanja mnogo teža nego što sam mislio. Najviše mi fali da mi 
se od zgode do zgode netko naruga. Bit će da je krivo tome ono 
virginijansko u meni. 

12. svibnja 

. . . Tišina ovoga mjesta stvarna je i ispunjena kao zvuk. Ako 
ćemo pravo, stvarnija je od povremene škripe Barijere ili još buč- 
nijih trešnja snježanih urvina . . . Kao da se ta tišina stopila i postala 
dijelom neopisive jednoličnosti , kao što su i studen, i mrak, i ne- 
umoljivo tiktakanje satova. Ta jednoličnost ispunja zračište svojim 
ugođajem nepromjenljivosti. Sjedi nasuprot meni za stolom, odlazi 
noću sa mnom u postelju. I ni jedna misao da bi odlutala, a da je 
ona ne bi zadržala u svome krugu. Eto to je ono krajnje značenje 
bezvremenosti. Moje se raspoloženje prečesto uzvine nad to, ali kad 
ga nestane, opet žudim za promjenom: da gledam stabla, stijene, 
šaku zemlje, glas signalnih rogova za maglovita vremena, bilo što 
iz svijeta pokreta i živih stvari. 

Ali ne dam se ja olako smesti. Velik je to doživljaj. Kao da je 
nestalo očaja, koji je nadolazio iza večere, jer je to vrijeme kad 
očekujemo drugarsko i prijateljevanje. Uzgred da pripomenem, 
kako sam uspio da se budim ujutro. Tako se tajanstveno taj dar 
vratio kao što je tajanstveno i iščeznuo. Svako jutro ima petnaest 
dana budim se u ono vrijeme, kad sam sebi odredio. Možda ima pet 
minuta razlike. 

Rastresen sam. Sinoć sam metnuo šećera u juhu, a večeras sam 
na stol, gdje je trebalo da bude tanjur, istresao punu žlicu kuku- 
ruzne kaše. Čitam pripovijetke iz više starih engleskih časopisa. 
Započeo sam jednu pripovijetku o umorstvu, ali da me ubiješ ne 
mogu pronaći dva odlučna nastavka. Tako nema druge nego da po- 
kušam čitati ljubavne novele, i čudno mi je pri pomisli, da se tamo 
iza obzorja nastavljaju radosne strane života. Na ovaj kontinent nije 
još stupila ni jedna ženska noga. Ne znam baš, je li za to ovdje 

f ljepše. Činjenica je, da su pri povratku s prve moje antarktičke 
ekspedicije njezini članovi bezglavo trčali pred oltar. To čini se 
M snažno potkrepljuje činjenicu, da bi ljepše bilo sa ženama. Od četr- 
c deset i jednog ondašnjeg člana u Maloj Americi bilo je trideset ne- 
ženja. Mnogi su se oženili prvim djevojkama, s kojima su se sastali 
u Novoj Zelandiji. Većina ostalih poženilo se odmah po povratku u 
Sjedinjene Države. Dvojici od tih neženja bilo je pedeset godina, i 
oba su se oženili ubrzo nakon dolaska kući. Ostalo je tek nekoliko 
neženjaka, a sve sumnjam, da se to i u njih dogodilo potpuno s nji- 
hovom voljom. 

16. svibnja: 

Upravo je prošla sedmica dana, otkako me zahvatila posljednja 
depresija za vrijeme večere. Ne želim biti presamosvijestan, ali mi- 
slim, da sam je izbio iz sebe . . . 

17. svibnja v 

. . . Imam više dokona vremena nego što ću ga možda imati 
ikada u životu. Zahvaljujući smišljenom planu, po kojemu radim 
poslove, upravo su beskonačne zgode i mogućnosti intelektualnog 
rada. Ako želim, mogu cijele sate provesti nad jednom jedinom 
stranom knjige. Baš sam noćas mislio, kako je život pun u jedno- 
stavnosti. Zapravo mi ne manjka ništa osim napasti. 

Djelomično onako od zabave razmišljao sam o skladu mišljenja. 
Ako je čovjek, kako ja mislim, bitni dio svemira, a kako su dražest 
i glatkoća obilježja pokreta većine stvari u njemu (kao elektrona i 
protona kod atoma, planeta unutar sunčeva sustava, zvijezda unutar 
mliječne staze), onda se kod normalna čovjeka i njegov duh kreće 
u istome skladu. 

Barem moje misli kao da se povezuju i teku glade negoli ikada 
prije . . . 

* * * 

Bješe to predivno razdoblje moga života. Duša mi je uživala potpuni 
mir, kao da se prepustila struji glatkih, romantičnih valića mašte, pa 
se poput broda podaje snažnom i ciljovitom mediju, koji je okružuje. 
Čovjek ima malo radosnih časova u životu, ali ono nekoliko drže ga 
za cijeli život. Pronašao sam onda svoju mjeru unutarnjeg mira. Ta se 
unutarnja jeka još dugo razlijegala, jer mi je tada svijet bio poput po- 
ezije, a ta je »uzbuđenje što odzivom uzječi u tišini«. 

Možda se tada obnavljala moja mladost. Katkada mi se tako čini. Kad 
sam odrastao, iskrao bih se noću iz kuće i pošao u prošetnju šumom 
Glass, koja se nalazila nedaleko od naše kuće. U gustim sjenama She- 
nandoah Valley tamnoća mi je ulijevala malko straha, kako se obično 

događa dječačićima. No kad bih zastao i uzgledao na nebo, zahvatilo bi 
me neko čuvstvo u sredini između pokoja i bodrosti. Kao dječak nisam 
nikad uspio analizirati to čuvstvo, a ni kasnije kad bi me osvojilo kao 
pomorskog časnika na noćnim stražama na moru, ni još kasnije kad bih 
kao istraživač prvi put uzgledao na brda i kraje, kojih nikad prije mene 
nije nitko vidio. Bez sumnje, djelomično je to životinjsko: vidiš da si 
ziv, da rasteš i da se više ne strašiš. Ali ima nešto i više nego samo to. 
Ima onaj osjećaj istovitosti s golemim svemirskim kretanjima: upozo- 
renje sudbine, koja je dio svakoga čovjeka; i osjećaj da čekaš neko ča- 
sovito otkrivenje. 



SVIBANJ II: UDAR NESREĆE 


CVIBANJ se spuštao žalom vremena kao što se kamen oblutak valja 
^za vrijeme osjeke. Vremenu se nije nimalo žurilo, pa su dani ne- 
opazice tonuli jedan u drugi. Ono malo vijesti o velikome svijetu, 
što bi mi ih Dyer od zgode do zgode čitao, činile su mi se gotovo besmi- 
slene i zamućene, kao da dolaze do uha kakvome stanovniku s Marsa. 
Moj je svijet bio izoliran od udaraca, koji su zadešavali daleke ekono- 
mije. Istaknuto uporište vladalo se prema drukčijim zakonima. Pri ju- 
tarnjem ustanku dovoljno je bilo da reknem samome sebi: danas moraš 
promijeniti papir na barografu, ili: danas se puni spremište goriva za 
peć. Noć se uistinu spuštala na kontinent. Sedamnaestoga svibnja, mje- 
sec dana nakon sunčeva zalaska za obzorje, podnevni se suton pretvorio 
u malu pukotinu u tami, koju je obasjavala hladna crvenkasta zažara. 
U dane, kad bi se zametnuli sjevernik ili istočnik, Barijera bi se pre- 
tvorila u golemu nepokretnu sjenu, iznad koje su se nadule gromade 
oblačina: jedan sloj tame nagomilan na drugi. To bijaše polarna noć, 
bolećivo lice Ledenoga doba. Ništa se nije micalo, ništa nije bilo vi- 
dljivo. Prava duša mrtvila. Gotovo si mogao čuti daleko škripanje, kao 
da se spušta velik uteg. 

Iz duboke grobnice tame izbijala stud. Devetnaestoga svibnja na 
uobičajenoj mojoj šetnji temperatura je bila šezdeset i pet stupnjeva 
ispod ništice. Prvi put platnene čizme nisu bile kadre da zaštite noge. 
Mraz mi jednu petu zakvačio svojim kliještima, pa sam bio prisiljen da 
se vratim u kolibu i da obujem čizme od sobove kože. Bijedno sam se 
osjećao taj dan. Trgavi bolovi raspinjali mi tijelo baš kao da sam 
otrovan plinom. I bio sam po svoj prilici, jer sam pregledajući ventila* 
torske cijevi sutradan ustanovio, da je usisna potpuno zabrtvljena injem, 
a odušna napunjena njime dvije trećine. U nedjelju, dvadesetoga svib- 
nja, bilo je najstudenije. Minimalni termometar spustio se do sedam- 
deset drugoga stupnja ispod ništice, a unutarnji termograf, koji je vazda 

pokazivao za malenkost niže od sprava u zaklonu, bio je na minus se- 
damdeset i četiri stupnja. Termograf u zakloništu potpuno je stao, jer 
se z^mrzla i tinta, premda je bila čestito prorijeđena glicerinom, i ma- 
zivo. takvom se žestinom zrak u spremištu goriva proširio, pošto je 
upaljena peć, da je ulje štrcalo po sobi. Da bih izolirao spremište goriva 
od sličnih širenja temperature, omotao sam ga gumenim jastučićem, koji 
je nekom sretnom zabunom zalutao među moju opremu. Para koja se 
dizala iz pećne cijevi i ispušnog ventila pri svijetlu džepne svjetiljke 
izgledala je kao da suklja iz dvije lokomotive. Pri radu na termografu 
silno su me pekli prsti od velike studeni i potrošio sam cijele sate, dok 
sam spravu uredio. Gorivo nije htjelo da poteče iz valjkastih sudova. 
Morao sam uzeti valjak u kolibu i zagrijati ga kraj peći. Cijeli božji dan 
dvije primus-peći gorjele su u tunelu. 

U nedjelju, dvadesetoga svibnja, bio je razgovor na radiju. Vraški 
sam se namučio, dok sam se spremio za nj. Cijeli sat nije motor htio da 
pođe. Krpeći rasplinjač tako su mi prsti postali lomni i prozebli, da sam 
jedva mogao otkucavati znakove, kad sam uspostavio vezu s Malom 
Amerikom. Najprije sam zatražio, neka zamole Hainesa da dođe. Dok je 
Hutcheson pretraživao tunele Male Amerike, ne bi li našao glavnog 
meteorologa, ja sam nakratko čavrljao s Murphyjem. Mala se Amerika 
mogla pohvaliti sa samo šezdeset stupnjeva ispod ništice. »Ali baš se 
spremamo da mjedene naprave unesemo dolje,« pripomenu Charlie. 
»Ovdje je sada sedamdeset i jedan ispod ništice,« ja ću mu nato. »Neka 
ti bude,« zaključi glas sa sjevera. 

Tada se u slušalicama oglasi veseli glas Billa Hainesa. Protumačio 
sam mu poteškoće s termografom. »Nas je zadesila ista nevolja,« nato 
će Bili. »Bit će da se zamrzio ulje. Svjetujem vam da spravu unesete u 
kolibu i da je namočite u benzin, da bi tako izašlo sve ulje. Tada je 
isperite u eteru. Zamrzlu tintu još više prorijedite glicerinom.« Bili je 
je bio veselo raspoložen. »A gledajte mene, Admirale,« zatutnja odo- 
nuda. »Ja vam nemam ama baš nikakve smetnje sa spravama. Cijelo 
je umještvo u tome da imate častohlepna poučljiva pomoćnika.« Tome 
sam se od srca nasmijao, jer sam znao s prve ekspedicije, kako prolazi 
Grimminger, pomoćni meteorolog: Bili uz vatru i s laskom na jeziku 
nagovara mladoga nevježu, kako mu dužnost i prilika za samoizgradnju 
nalažu da ode van u olujnu mutninu i udesi neposlušnu spravicu. Tako 
Bili pjevucka lijepo u toploj sobici, dok pomoćnik u otvorenom snje- 
žnom rovu naravnava teodolit i hidrogenom napunjeni balon, koji strši 
visoko u noć, mucajući u telefon različite stupnjeve ljestvice, a iz toga 
Bili proračunava brzinu i smjerove vanjskih zračnih struja. Taj sam 
dan i ja poželio da imam pomoćnika. Sigurno bi me odmijenio na ane- 
mometarskom stupu. Mrazovitost sa željeznih kuka probijala je kroz 
krznene potplate čizama, pa mi se zamrzle izbočine stopala. Dah ^ pravi 
prskav štropot na vjetru. Pluća, ionako bolna, kao da se skvrče pri 
disanju. 

Rijetko je kada sjajnije plamtjela polarna zora. Cijele je sate noć 
plesala pri njezinu pomamnom uzbuđenju. Od zgode do zgode odjeknula 
bi trešnja Barijere kao detonacija teških topova. Jezik mi nabubrio i 
boli me, jer pijem uzavreli čaj, a vrh nosa bridi od nazebina. Predviđao 
sam, da će se iz te tihe studeni poroditi vjetrina. Trebalo je da pripazim 
na krov kolibe. Odnio sam gore više kablova vode i prolio je oko ru- 
bova krovnih. Još nije ni dospjela do tla, već se smrzla. Led je poput 
oklopa obložio zbijeni snijeg. 


Kad sam se u ponoć uspeo da izvršim motrenje polarnoga svijetla, 
obuzeo me začudan osjećaj gušenja onoga časa, čim sam proturio ra- 
mena kroz preklopna vrata. Pluća su čeznula za zrakom, a njega nije 
bilo. Smeten, a možda malo i prestrašen, potekao sam niz ljestve i na- 
srnuo u kolibu. U toplome zraku nevoljkost je prošla kao što je i došla. 
Radoznalo ali oprezno pokušao sam ponovo. Opet mi se dogodilo isto: 
izdao me dah. Samo sada sam znao uzrok: laka je struja vjetra istoč- 
ni aka svojim britkim dodirom udarala u lice i stezala mi prolaze za 
disanje. Stoga sam od nje odvratio lice, disao u rukavice i tako obavio 
motrenje. Prije nego što sam se vratio u kolibu, napravio sam zanimljiv 
pokus. Stavio sam termometar direktno na snijeg, ostavio ga tamo neko 
vrijeme, i pronašao, da je temperatura na površini snijega za pet stup- 
njeva hladnija negoli na razini skloništa za sprave, koje se nalazilo 
četiri stope više. Kad sam kasnije čitao u spavaćoj vreći, smrznuo mi se 
jedan prst, premda sam neprestano mijenjao knjigu iz jedne ruke u 
drugu, turajući brzo nezauzetu ruku u toplinu vreće. 


* * * 

Iz studeni i s istoka nadođe vjetar. Polako se šuljao, kao da je 
olovnu težinu studeni bilo mučno pokrenuti. U noći dvadeset prvoga 
svibnja barometar je pao. Bio je mrkli mrak, kad sam prvi put izišao. 
Zategnutost u zraku i prikupljanje noćnih sjena bili su znak, da se 
stvara novo olujno središte. Sutrašnjega jutra bješe mi drago, što imam 
izgovor da radim ispod krova. Dugo sam radio na Tunelu za nuždu pri 
svijetlu crvene svijeće, koja je bila postavljena u udubini snježnoga 
zida. Taj sam dan izlaz u slučaju nužde dotjerao do razmaka od dvadeset 
i dvije stope, a dalje nisam ni predvidio da ga kopam. Po svršetku toga 
posla sjeo sam na jedan sanduk, snatreći kako je lijepo crvenilo svijeće 
u bjelilu grubo otesanog snijega. Naskoro začuh sve veći klopot anemo- 
metarskih čašica. Znajući da je vjetar osilio, izišao sam da se uvjerim, 
je li sve osigurano. Čudan je doživljaj promatrati, kako nastaje snježna 
vijavica. Najprije vjetar sune, ne znaš otkuda. Zatim se Barijera otrgne 
od svoga pokoja. Površje, koje je maločas bilo stameno i glatko poput 
kovine, započne se micati kao uzbibalo more. Ako vjetrina snažno udari, 
katkada mećava sune Barijerom poput bijela oblaka što hiti, bačen sto- 
tme stopa u zrak. Drugi put se opet postepeno šulja. Kao da je nastalo 

opće klizanje na sve strane. Kad se uskomešaju prvi odvojni kristali, 
zračište se ispuni struganjem, klizanjem i šuštanjem. Zamalo se pokrenu 
poput plime, koja najprije opjeni gležnje, pa se uzbiba do pasa i na- 
pokon do grla. Išao sam po tako gustoj mećavi, da nisam vidio prsta 
pred sobom. A kada sam uzgledao, vidio sam kako nada mnom kroz 
tanku koprenu prosjajuju zvijezde. 

Kad sam završio pregled, već su snježane hvataljke puzale uz ane- 
mometarski stup. Brže bolje zabrtvih vrata, kao što bi mornar preklopio 
otvor na palubi. Uvjeren da mi je brod osiguran, povratio sam se u 
kabinu, da usidren prenesem oluju. Do mene nije mogla doprijeti, jer 
sam bio sakrit duboko u kori Barijere. No ipak je do mene dolazila 
orljava izvana. Od vjetra su jecali ventilatori, tresla se pećna cijev, tako 
da sam pomislio, e će se iščupati iz podnožja; tutnjio krov kao da kovač 
tuče nesmiljeno teškim svojim batom. Uistinu sam osjetio njegov učinak 
usisavanja kroz propustljivi snijeg. Vjetrić je treperio u sobi i u tune- 
lima. Svijeće zatitrale i zgasle. Jedini mi je posvjet bila slaba olujna 
svjetiljka tumarača. 

No ni tada nisam imao pravoga pojma o nevremenu, sve dok nisam 
uzišao na promatralište. Čim sam potisnuo preklopna vrata, dočekao me 
bus vjetra kao kakav pokretni zid. Bilo je tek nekoliko stopa od ljestava 
do zakloništa sprava, a učinilo mi se kao da je cijela milja. Zrak je na- 
srtao na me u snježnim mahovima. Opirao sam mu se kao snažnom mla- 
taranju valova o obalu. Ni jedna mi se noć ne učini tako mračna. Zraka 
džepne svjetiljke zagušila se u vlastitim raljama. Nisam bio kadar vi- 
djeti ruke ispred lica. 

Dok sam sišao u kolibu, nepromočno odijelo oblij epilo mi se sni- 
jegom. Obuzeo me neodređen osjećaj, da se nešto izmijenilo za moga 
izbivanja, ali što je, ne bih znao reći. Namah sam opazio, da je u kolibi 
znatno hladnije. Podigavši pećni poklopac iznenad'o sam se, kad sam 
opazio, da se vatra utrnula, iako je spremište gorivog ulja napol nato- 
čeno. Pomislio sam, da sam prije izlaska zavrnuo sigurnosni pipac, ali 
kad sam prinio šibicu gorištu, propuh niz cijev utrnuo mi je^ plamen. 
Bit će dakle da je vjetar vatru ugasio. Opet sam zavatrio peć i pazio 
sada na nju brižno. 

Vijavica se pretvorila u pravcatu oluju. Duboki, napeti šobot drn- 
dave radio-antene pa klopot anemometarskih ocjelnih žica podsjetiše 
me vjetra, kad počne zavirati u brodsku opremu. Zabilježač smjera vje- 
tra počeo je škripati po papirnoj ploči. Zaključio sam, da je vijavica 
zasigurno napravila kratki spoj na električnim kontaktima. Znajući da 
je beznadno da ih i pokušam očistiti od snijega, pustio sam ih njihovoj 
sudbini. Ta bilo je i drugih načina da odredim smjer vjetra. Tako sam, 
na primjer, privezao rubac za bambusov štap i proveo ga kroz ispusni 
ventilator. Pri svijetlu džepne svjetiljke mogao sam ustanoviti, u ko- 
jemu smjeru platno vijori. Radio sam to svaki sat, bilježeći svaku Pro- 
mjenu smjera na papirnu ploču. Ali oko dva sata ujutro dodijalo mi već 

to periskopsko motrenje. Ako mi je bilo stalo da ujedno i spavam i odr- 
žim automatsko bilježenje vremena, nije bilo druge nego očistiti spojišta. 

Vjetrina je strašno duvala, a Barijera je stenjala od sraza prasnaga 
na njoj. Bila je takva orljavina, kao da se cijeli ovaj svijet raspada u 
komade. Jedva sam otvorio preklopna vrata. Čim sam dospio na či- 
sti 1111 ’ zaronio sam u zagušljivu snježanu prašinu. Puzao sam prilju- 
bljujući se uz ručku vrata, sve dok nisam bio siguran, u kakvu se po- 
ložaju nalazim. Tada sam vrata zatvorio ne htijući da mi se tunel 
napuni snijegom. Nisam ništa vidio. Milijuni sitnih krugljica rasprski- 
vali su mi se u očima i pekli me kao sitna sačma. I disao sam mučno, 
jer mi je snijeg odmah zabrtvio usta i nosnice. Na rukama i koljenima 
otpuzao sam do anemometarskog stupa, bojeći se da me busovi vjetra ne 
otkotrljaju kao loptu, ako bih se uspravio. Samo jedan korak ukrivo, 
i zauvijek sam izgubljen. 

Nabasao sam na stup tek kad sam se glavom sudario s kukom na 
n;jernu : *. us P eo sam se na nj, premda me trgalo deset milijuna aveti, 
zabijajući mi palce u oči. No sav mi je trud bio zaludu. Snažna vijavica 
pobrkala bi spojišta, čim bi ih očistio. Usto su se tako strelovito vrtjele 
vjetrene čašice, da je sva sreća pa nisam pri tome poslu izgubio prste. 
Slazeći niza stup imao sam osjećaj da se vrtoglavo okrećem zrakom, 
bez ikakva nadzora nad svojim kretnjama. Preklopna vrata bjehu sa- 
svim zavijana snijegom, kad sam ih opet napipao, pošto sam neko vri- 
jeme razgrtao snježne nanose šaknjačama. Otiskivao sam ručku naj- 
prije jednom rukom, a onda sa obje. Ali ni makac. Čvrsto prilegla 
neprobojna naprava, gunđao sam u sebi. Vijavica je po svoj prilici 
zatisla snijeg u uglove. Stojeći raskrečenih nogu, podupro sam se i 
gruhnuo sa svom snagom. Baš bih tako mogao pokušati da dignem i 
Barijeru! 

Zahvatila me bezglava strava, moram priznati. Ođbjegao razbor. 
Zakvačio sam se kao kakav luđak za drvo od tri četvorne stope. Lupao 
sam po njemu šakama, nastojeći olabaviti snijeg, koji je ukijao. Kad 
ni to nije pomoglo, legao sam potrbuške i gurao, sve dok mi ruke ne 
oslabiše od studeni i od iscrpljenosti. Tada sam svinuo lakat, podnimio 
^ Ce . 1 P° nav lj ao u sebi: »Jadna ludo, jadna ludo! Cijele se tjedne obra- 
njuješ od opasnosti, da ne svisneš zatvoren u kolibi, a eto, mjesto toga, 
nalaziš se nadomak propasti izvan kolibe. Opasnost je bila gadna, jer 
sam pod nepromočivom gornjom navlakom imao samo vunenu košulju 
i hlače. A samo dvije stope ispod tebe nalazi se pribježište: toplina, 
hrana, oruđe, sva sredstva, da s njihovom pomoću preživiš. Treba samo 
da pružiš ruku i da sve to dohvatiš, a zaludu je, kad ne možeš.« 

Noćna mećava na Antarktiku ima u sebi nešto upravo bezumno. 
Njezina se osvetljivost ne može mjeriti na anemometarskoj traci. Nije 
to tek vjetrina, nego čvrsti snježani zid, koji se miče poput snažnog 
orkana i poput zahuktalih valova, kad pljusnu o kršnu obalu. Zbog 
°° a zasljepljivog i zagušljivog nameta, antarktički vjetrovi, i kad su 

umjerene brzine, imaju žešću snagu od punokrilih uragana na drugim 
područjima. Cijeli njihov pakosni juriš usredotoči se na te, kao da si 
mu osobni dušmanin. U bezumnom glomotu orljavine postaneš tek 
crvić na rubu svijeta koji se raspada. Ne vidiš, ne čuješ, jedva se možeš 
micati. Pluća očajnički vape za zrakom, koji se silom iz njih isisava, 
a mozak ti je potresen. Ništa na svijetu ne može tako brzo osamiti 
čovjeka. 

Tako napol prozebao vukao sam se mučno prema jednome od ven- 
tilatora, udaljenu nekoliko stopa. Saknjače dotakoše nešto okruglo i 
hladno.’ Obujmio sam to rukama i uzdigao se. Bio je to ispusni venti- 
lator. Ne znam pravo zašto, ali sam nagonski pokleknuo u prislonio 
lice na otvor. Ništa ne vidjeh u kolibi doli mutnu mrlju svijetla, koje 
je osvjetljivalo pod. Ozarila me toplina, što je doprla do lica. To me 

osnažilo. .. 

Svre klečećke okrenuo sam leđa mećavi i razmišljao, sta mi valja 
uraditi. Pomišljao sam, da se probijem kroz otvore na krovu, ali oni 
se nalaze dvije stope u tvrdoj ledenoj kori, a usto su pojačani žicanim 
prečkama. Samo da imam čime kopati, probio bih koru i provalio no- 
gama kroz otvore. Cijev, koji* sam obujmio rukama, navela me na 
dobru misao: možda bi njome mogao probiti koru. Ali i ona je stajala 
čvrsto uleđena kao da je klinom zabijena. Trzao sam njome, dok me 
ruke ne zabolješe, ali ni da bi se makla. Potratio sam toliko vremena, 
i obuze me očajna misao, da sam se izgubio u bezuspješnom poslu. Tada 
sam se sjetio lopate. Prije tjedan dana, pošto sam očistio snijeg nakon 
posljednjeg zapuha vjetra, negdje sam u zavjetrini zabio lopatu u 
snježnu koru s drškom nagore. Ta bi me lopata spasila. Ali kako da 
je nađem u snježanom usovu? 

Legao sam i ispružio se čitav. Još se držeći za cijev mlatarao sam 
okolo nogama, ali sam udarao samo po praznome zraku. Tada sam se 
dovukao natrag do vrata kolibe. Čvrsti rubovi otvora pružali su mi 
još jednu hvataljku, pa sam se ponovo ispružio i stao udarati nogama. 
Nisam se usudio odmaći, dok ne nađem za što bih se priljubio. Noga 
mi je nabasala na drugu ventilatorsku cijev. Upro sam se na nju le- 
đima i iz novoga sidrišta ponovio manevar. Ovaj put mi gležanj udari 
o nešto tvrdo. Kad sam osjetio i prepoznao držak lopate, došlo mi je 
da ga zagrlim i poljubim. 

Obgrlivši to triput blagoslovljeno oruđe postepeno sam se pomicao 
preklopnim vratima. Držak lopate bio je upravo toliko malen, da je 
pristajao ispod drvenog mostića, koji je služio kao hvataljka. Stavio 
sam obje ruke na lopatu i pokušao otkrčiti vrata, ali nije mi dostajala 
snaga. Onda sam legao potrbuške i poduhvatio se ramenima ispod lo- 
pate. Čim sam nadigao, vrata su se širom otvorila, i ja sam se skotrljao 
u rov. Kad sam ljosnuo u svijetlo i toplinu sobe, neprestano sam u sebi 
ponavljao: »Divno! Predivno!« 

Stao mi je ručni sat. Kronometri su pokazivali, da je moje izbi- 
vanje potrajalo blizu jednog sata. Peć se opet utrnula, ali mi nije bilo 
stalo da je opet zavatrim. Bilo je dovoljno toplo, da se mogu svući. 
Bio sam kao prebijen. Jedva sam bio kadar da se uzverem na postelju. 
No spočetka nisam spavao. Mećava mi je nad glavom tukla i udarala 
divovskom snagom. Nisam se nikako mogao otresti misli, šta bi bilo 
sa mnom, da ne bješe ondje lopate. Možda bih se još borio, a možda i 
ne biln Ima i strašnijih smrti od zamrznuća. Omamljujuća ukočenost i 
pokoj što ti uspavljuje dušu, kad uši prestanu slušati razbješnjeli gro- 
mot vijavice, kao da bi olakšali smrt. 

Kad sam se sutradan ujutro probudio u sedam sati, vjetrina je još 
duvala, ali ne onako žestoko kao prije. Dok sam se oblačio pri žućka- 
stome svijetlu olujne svjetiljke, drhtala mi je svaka koščica. Odijelo 
ukočeno od studeni, u čudnoj je hrpi ležalo na podu, baš onako kako 
sam ga zbacio sa sebe prije nekoliko sati. Kad sam ga oblačio, pucke- 
talo je kao papir. Penjući se ljestvama zlovoljno sam rogoborio u 
sebi, da će vrata zasigurno biti okovana ledom. Stoga nisam osjećao 
straha, kad sam ih našao zametena. Oboružan pilom, lopatom, alpskim 
konopom i svjetiljkom otišao sam do kraja Tunela za nuždu. Zamalo 
sam probio rupu u krovu, koji je na tome mjestu bio debeo tek dvije 
stope. 

Prije nego što sam izašao iz tunela, u krov sam zabio čvrstu tov 
ljagu, za koju sam pri vezao jedan kraj konopa. Drugim sam se krajem 
utvrdio oko pasa i tako se mučno popeo na površinu preko ljestava od 
sanduka. Snijeg je još svesebice kijao, ali sam ipak uz pomoć džepne 
svjetiljke mogao vidjeti jard dva ispred sebe. Nakon malo tapkanja na- 
basao sam konačno na anemometarski stup. Snijeg, što se sakupio u 
casicama, bio je zbit kao cement. Očistio sam ga i sastrugao spojišta. 
Gadan posao, ali morao sam ga obaviti, jer je zabrtvljenost usporavala 
casice i prema tome nije se mogla očitavati brzina vjetra. Ali nisam 
se imao šta tužiti, ako tu nevolju poredim s onom, što sam je sinoć 
pretrpio. 

Dnevna šetnja jednom je izostala. Svaki slobodni čas, što sam 
ga uspio otkinuti od rada na instrumentima i od osobnih potreba, po- 
svetio sam odgrtanju snijega oko krova. Srećom se novi snijeg nije 
čvrsto uhvatio. Samo sam ga dizao na lopati u zrak, a onda ga je vjetar 
nosio u zavjetrinu. Po svršetku toga posla zatvorio sam prodor u Tu- 
nelu za nuždu dugama drvenih sanduka, a preklopna vrata otvorio. 

U mrklici je iščezavalo slabo svjetlucanje, štono bješe nadošlo s podne- 
vom. Teške sjene pritiskivale Barijeru kroz sablasnu ustalasalost sni- 
jega. Ali vjetar je utihnuo, a privremeno i hladnoća. Temperatura se 
strelovito spustila do deset stupnjeva ispod ništice. Zavučen u postelju 
slatko sam zaspao snom čovjeka, koji je tavorio tisuću godina. 

U četvrtak, dvadeset četvrtoga svibnja, bješe nevjerojatno toplo. 
n jutarnjem motrenju, u osam sati, maksimalni je termometar poka- 

zivao dva stupnja iznad ništice. Vjetar je još poput aveti obilazio isto- 
kom Na mahove bi nadolazili busovi vijavice iz toga područja, zguscu- 
jući postojano padanje snijega, koji je kijao ravno s neba. Razgovor 
preko radija okasnio je gotovo cijeli sat, jer je srusena antena, a nisam 
toga opazio, sve dok nisam pregledao odašiljač i pnmač. Žurno sam je 
svezao na prekinutom mjestu i privremeno je objesio o dva stupa. 
Dyer je još strpljivo zvao, kad sam uspostavio dodir. Rekao mi J , 
su mi znakovi slabi, ali razumljivi. Osim što smo raspravljali o pripre- 
mama moga sudjelovanja pri posebnoj radio-emisiji nismo imali mnogo 
razgovarati. U Maloj je Americi temperatura bila dvadeset i pet stup 
njeva ispod ništice, i Bili Haines službeno je objavio »val vrućine«. 

Obavijestili su me, da će u subotu Mala Amerika imati posebni 
program preko radija za Svjetski sajam u Chicagu pa bi li mi bilo pravo 
da i ja pošaljem svoje pozdrave. A šta mi ne bi bilo pravo? Složili smo 
se da ću šifrirati »Pozdravi sa dna svijeta«. Tu bi poruku preuzela i 
dalje odaslala Mala Amerika svojim jačim odašiljačem. Poruku sam 
pretvorio u točke i crte i onda je savjesno vježbao. Kad je došla subota, 
Charlie Murphy prije razgovora preko radija saopćio mi je, da iz New 
y 0 rka žele da reknem: »Pozdravi s Antarktika« mjesto onoga, sto 
smo prije ugovorili. »Ako sam dobro razumio,« mudro će Murphy, »mi- 
sle tvoju poruku prenijeti vatrometom.« 

»Onda oni za to odgovaraju,« ja ću mu na to 

Charlie se tiho smijao i rekao mi: »Ako vatromet zaista prenese, 
što mu ti pošalješ, onda će Chicago doživjeti najd.vljiji sjaj od ve 
likog požara.« 

S uzbuđenjem kao glumac pred prvi nastup, sjedio sam na Istak- 
nutom uporištu i pažljivo slušao radio-vijesti iz Male Amerike. Kad 
je netko zaviknuo: »Sada ćemo pokušati uspostaviti vezu s Admiralom 
Byrdom,« dohvatio sam tipkalo i stao pomamno otkucavati. No bilo je 
uzalud, jer je Dyer nakon nekoliko minuta javio, da su oni ćuli jasno, 
ali da u Chicagu nisu ništa razumjeli. »Bit će da je vatromet ipak 
prasnuo,« pripomenuo mi je odsječito. 

Pretkazanje Billa Hainesa o »valu vrućine« ne bijaše nipošto šala. 
To poslijepodne termometar se popeo do osamnaest stupnjeva izna 
ništice, druga najveća točka do koje se uopće ikad popeo. Igrajući se 
na istoku vjetar je preplavio Barijeru toplim zrakom s dalekog oceana. 
Otada pa do kraja mjeseca najhladnija zabilježena temperatura bijaše 
dvadeset i tri stupnja ispod ništice. Ali većinom je do kraja svibnja 
bila iznad ništice ili blizu nje. Uzmemo li pak općenito, iz zabilježenih 
se podataka vidi, da svibanj nije bogzna kako topao mjesec Prvi 
dvadeset dana od trideset i jednoga temperatura je općenito bila četrde- 
set stupnjeva ispod ništice. Od toga dvanaest dana ispod pedeset stup- 
njeva, tri dana ispod šezdeset, a dva dana ispod osamdeset. 

Snijeg je neumorno lepršao. Barijera je postala zgusnuti mrak, 
osim što bi mjesec, na povratku sa svoga petnaestdnevnog puta, probio 
kadgod sloj oblaka i okupao se načas u svijetlu koje se stezalo. 

25. svibnja 

Ovo mi je šezdeset četvrti dan na Istaknutom uporištu, i baš 
se tako dogodilo, da imam slobodna vremena. Okoristio sam se tom 
dokonicom, da razmislim malo o svome ovdašnjem boravku i 
da prosudim svoj položaj. 

Zbog triju stvari osobito sam sudbi zahvalan. Prvo: bilježenja 
vremena dosad su potpuna (premda su formulari malo zaprljani i 
zapackani). Drugo: dovršio sam svoje obrane. Treće: prilagodio sam 
se životu u ovakvim prilikama, osobito sa psihološke strane. Sad 
se osjećam kadrim da se oduprem svim jurišima noćnih opsjeda- 
telja. Zaista s radošću očekujem ostatak ovdašnjeg boravka. 

Premda sam lakši na vagi nego kad sam došao ovamo, ipak 
mi je sa zdravljem kako valja. Možda sam se bio malko odviše 
razgojio. Možda su i otrovni plinovi učinili svoje, što sam smršavio, 
premda, zbog poduzetih mjera opreznosti, mislim, da ih u prostoriji 
ima manje nego na početku. 

Vidim, da je ovdašnji život većinom duševni. Polagano razmi- 
šljanje postalo mi je drug. Da, osama djeluje jače nego što sam 
prije mislio. Mijenja mi se osjećaj vrednovanja, i mnoge stvari, koje 
sam prije u duši tek mutno rastaljivao, sada se kristaliziraju. Sada 
mogu bolje rastaviti pšenicu od pljeve. Mijenja se dapače i moja 
definicija uspjeha u životu. Odnedavna moji se nazori o čovjeku 
i o njegovu mjestu u kozmičkom obrascu počinju ocrtavati otprilike 
ovako: 

Da nisam nikada vidio sata, kad bi mi ga pokazali prvi put, 
bio bih siguran, da se njegove kazaljke miču po nekoj osnovi, 
a ne onako nasumce. A zar nije još razboritije, kad dokučim, da 
točnost i red u svemiru nisu proizvod slijepoga slučaja. Cijelo to 
poimanje može se sažeti u jednu riječ: sklad. Onima, koji taj sklad 
traže, pružit će se neiscrpljivi dokazi razuma koji sve prožima. 

Instinktivno mi poimanje veli, da i ljudski rod nije nešto izvan 
kozmičkog zbivanja, da nije slučajan. On je isto tako dio svemira, 
kao što su to stabla, gore, polarno svijetlo i zvijezde. Moj razum to 
odobrava, a potvrđuju to i znanstveni pronalasci, kako ih ja gle- 
dam. Kako je čovjek dio kozmosa i podvrgnut njegovim zakonima, 
ne vidim razloga sumnji, zašto ti prirodni zakoni ne bi djelovali 
na psihološkom kao i na fizičkom području i zašto se to njihovo 
djelovanje ne bi očitovalo u svijesnim činima. 

Stoga mi se čini, da se uvjerenja o tome, što je pravo a što 
krivo, kao proizvodi svijesnosti, moraju također oblikovati prema 
tim zakonima. Ja na svijest gledam kao na određeni mehanizam, 


7 R. E. Byrđ: »Sam« 

koji nas neposredno upoznaje s tim zakonima i njihovim znače- 
njem i služi nam kao veza s univerzalnim razumom, koji tim za- 
konima daje oblik i skladnost. 

Vjerujem nadalje, da su vjekovima iskušana uvjerenja o 
pravdi i krivdi, iz kojih moramo isključiti pojedinačna zastranjenja, 
isto tako manifestacija kozmičkog zakona i razuma, kao i druge 
pojave. 

Stoga ono, što je čovječanstvo spoznalo i iskušalo kao pravo, 
vodi skladu, napretku — ili miru; a ono, što je spoznalo kao krivo, 
koči napredak i dovodi do nesklada. Ono što je pravedno dovodi 
do razumna vladanja (da razum zamijeni silu), a ono što je krivo, 
dovodi do surove sile i ropstva. 

No, mir, što sam ga opisao, nije pasivan. On se mora izvojštiti. 
Pravi je mir rezultat borbe, koja podrazumijeva nastojanje, stegu 
i oduševljenje. To je put do snage. Neaktivan mir vodi u putenost 
i mlohavost, a ti su poroci nesklad. Često je potrebna borba da se 
smanji nesklad. Eto, to je paradoks. 

Kad čovjek uspije postići priličan sklad u sebi samome i u 
svojoj obitelji, postigao., je mir. Narod, koji se sastoji od takvih 
pojedinca i skupina, sretan je narod. Kao što se sklad zvijezde u 
njezinu toku očituje ritmom i dražešću, tako se sklad u čovjekovu 
životu očituje srećom. To je po mome mišljenju prvotna čežnja 
čovječanstva. 

»Svemir je gotovo netaknuti rezervoar značenja i vrijednosti,« 
kako je netko rekao, i čovjek ne smije da klone, što ne može sve 
dokučiti. Njegov nazor o životu tek je blijesak u vremenu. Poje- 
dinosti i promjena ima bezbroj. Prirodno je dakle, da nikad ne 
vidimo cijele slike. Ali jasan je kao sunce opći cilj: postići sklad. 
Spoznati taj cilj i bez prestana težiti prema njemu, to nas zbližuje 
i postaje samo sebi ciljem. 

* * * 

U četvrtak, trideset prvoga svibnja, još je sniježilo^ Jutro dosadno 
i nepokretno. Temperatura oko pet stupnjeva iznad ništice. Zidni me 
kalendar opominjao: »Danas je emisija na radiju.« Dao sam se na su- 
stavne pripreme. Sada su preda mnom poruke, što sam ih taj dan oda- 
slao Maloj Americi. Jedna je bila upućena glavnome pilotu Juneu i na- 
vigatoru Rawsonu, podsjećajući ih neka odrede devijaciju kompasa na 
avionima. Drugu sam poslao svojoj ženi, predlažući joj neka se stavi 
u vezu s mojom tajnicom, gospođicom McKercher, i s mojim predstav- 
nicima u Sjedinjenim Državama, da bi našli puta i načina, ne bi li 
se kako smanjili troškovi ekspedicije. 

Dyer je te poruke primio, a zatim ih pročitao preko radiotelefona. 
Pripomenuo mi je, da je Poulter došao na moj poziv u rađio-sobu. 

Dugo sam razgovarao s njime i s Charliem Murphyjem o namjeravanim 
proljetnim pothvatima, a osobito sam ih upozorio na pogibelji, koje 
traktorima prijete od pukotina. Pošto je Poulter svršio svoj razgovor 
sa mnom, još sam s Charliem Murphyjem ostao u riječi, da se dogovorimo 

0 nekim stvarima, među kojima je bila i ta, da najmi jednoga peljara, 
koji će u prosincu dovesti natrag u Malu Ameriku brod Jacob Ruppert. 
Razgovarali smo oko sat i pol o koječemu. Od svoga pisaćeg stola u 
kolibi mogao sam čuti, kako radi motor u tunelu. Ne znam ni sam zašto, 
započeo je prekidati. »Pričekaj!« otkucao sam Dyeru. Skinuvši svje- 
tiljku pođoh u tunel. Zrak je bio pun ispušnih plinova. Misleći, da je 
krivnja na mješavini, sagnuo sam se iznad rasplinjača i utiskivao iglu 
plovka u njemu. No to je slabo koristilo. Sjećam se, kako sam ustao. 
Bio je to posljednji moj svijesni čin, kojega se sjećam. Zatim se sjećam 
slike, kako klečim na koljenima i rukama. Kroz polusan, poput jeke 
iz daljina, uporno mi se nametala misao, da imam uraditi nešto ne- 
obično važno. Ne bih znao reći, što mi je točno bilo na pameti. Osjećao 
sam se bespomoćnim da bilo što uradim. Ne znam ni to, koliko sam 
ostao u takvu položaju. Možda me studen razbudila. Svakako sam 
nakon malo vremena ugmizao u sobu. Iz mutnoće mi je iskrsnuo radio- 
stol, i onda sam se sjetio, šta mi valja učiniti. Napipao sam tipkalo i 
otkucao posljednje znakove, misleći u sebi, kako je teško izgovoriti ono, 
što mi je na srcu. Je li došla ikakva potvrda prijema, nisam čuo, jer 
nisam uopće mogao držati slušalica. Iz radio-knjige, koju su vodili u 
Maloj Americi, vidio sam kasnije, da je prošlo oko dvadeset minuta, 
otkako sam otkucao Dyeru »Pričekaj!« i vremena kad sam konačno 
javio »Javit ću se u nedjelju.« To je otprilike vrijeme, što sam ga pro- 
boravio u tunelu. 

Šta sam radio izatoga, ne bih znao poistini reći, jer ne znam, 
što je bila mora, a što činjenično stanje. Sjećam se samo, kako sam 
onako u odijelu ležao na postelji, kako sam kao s nekim iznenađenjem 
začuo nepravilno udaranje motora u tunelu i kako sam uvidio, da ga 
moram smjesta ustaviti, ako ne ću da se ugušim. Skotrljao sam se 
s postelje i oteturao do vrata. Zahvatila me vrtoglavica, i srce mi je 
fantastično lupalo. Kao iz velike daljine, mogao sam vidjeti, kako se sive 
gušljive pare ispušnoga dima lelujaju u spirali ispod najgornje ploče. 
Kad sam ušao, gornji je dio tunela bio tako zamagljen, da nisam mogao 
vidjeti udubine, u kojoj se nalazio stroj. 

Bit će da sam se bacio na ruke i koljena, jer sam uvidio potrebu, 
da držim glavu ispod plinova, u nepokvarenom zraku blizu tla. Bilo 
kako bilo, znam da sam bio na koljenima, kad sam stigao do udubine 

1 zakrenuo sklopku. Čim sam se okrenuo, svijetlo se u prolazu utrnulo. 
Bilo mj je to začudno, sve dok se nisam prisjetio, da je jedino svijetlo 
u sobi bila električna žarulja iznad radio-stola, koja je svijetlila samo 
dotle, dok je motor davao struje. Na svu sreću, još je gorjela svjetiljka 
na sanduku, gdje sam je ostavio, prije nego što sam otišao da ustavim 

motor. Gurajući svjetiljku pred sobom, dovukao sam se natrag do sobe 

1 ^Štnfuistinu dogodilo za preostalog dijela toga posljednjega svi- 
banjskoga dana, ne znam više. Mnogo je toga bilo po svoiprUici ma- 
štanje polagano i zamorno maštanje. Možda sam se zaista skotrljao 
s kreveta i pokušao promijeniti papirne ploče na registratoru. Odakle 
W mTtai btto mutno .tkanje, da sam n.gdio tog, 
v ; dio na podu registratorski stakleni okvir. Ostalo — strasna bol u ćelu 
i u očima, mučnina, žestoko udaranje srca, iluzija da sam kao P^ ca 
među dvije praznine - sve to mozebit nije uistinu ni bilo. Samo je 
studen bila zaista stvarna: ukočenost mi zahvatila ruke i noge, l ju- 
ljala se poput paralize kroz cijelo tijelo. S njome sam se barem mogao 
boriti. Zgrabio sam vrh spavaće vreće i puznuo u nju. , 

Najednom me iz te omame trže tiktakanje satova. Ne sjećam s 
sigurno, jesam li ih navio, ali se sjećam, kako me progonila Posilna 
misao, da ih moram naviti i da moram promijenit, papire na registra- 
toru i termografu. Bit će da sam obavio te zadatke jer su strojevi, lšl 
sutradan, a registri, koji se sada nalaze u Americkom meteoroloskorn 
zavodu, pokazuju, da sam promijenio papire u četrnaest sati, dakle sa 
dva sata zakašnjenja. Jedino se posve jasno sjećam iz toga vremena^ 
kako sam ustao misleći da sam slijep. Oci su bile otvorene a nisam 
mogao ništa vidjeti. Onda sam došao do zaključka, da sam okrenut li 
cem prema zidu. Svjetiljka se utrnula, jer nije imala goriva, ali je slab 
odsjaj dolazio od peći. 

Nema ništa stravičnije nego kad izgubiš vid. Nikad ne ću zaboravi i 
smrtnu tjeskobu u glasu Floyda Bennetta, kada sam ga strašno skrhana 
izvukao iz ruševina uništenog aviona. »Gotovo je sa mnom,« saptao mi 
je; »ne vidim ništa.« Cijelo mu je lice bilo ljepiva mrlja ulja. Kada 
sam mu to obrisao, pa je ponovo progledao, divan je bio izrazaj, koji 
mu je preobrazio lice. 

* * * 

Bolno mi je da se zadržavam kod pojedinosti moga sloma, osobito 
kad se događaji na Istaknutom uporištu gube s vida u tananoj mutnoci 
prošlosti. O tome nerado javno raspravljam, jer čovjek svoje boli kao 
i svoju ljubav najradije krije u sebi. Od mladosti sam uvijek mislio, 
da je bolest nešto ponižavajuće, nešto što treba skrivati. Ali, posljedic 
toga moga sloma nisu se mogle odvojiti za vrijeme preostaloga boravka 
na Istaknutom uporištu. Osim toga, borba protiv te^ opće sigurnosti 
ljudske igrala je odviše golemu ulogu u mome tamošnjem životu, aa| 
se ne može jednostavno izostaviti iz ovoga izvješća. 

Imam prilično jasnu, gotovo pre jasnu predodžbu o svemu, što se 
tada sa mnom dogodilo. No, ne ću se oslanjati # samo na sjecanje. V 
iduće dane, nastavio sam pisanje dnevnika, koliko sam bio kadar, * 

svemu, što sam znao i čega sam se sjećao. Kako je prirodan nagon, 
što goni osamljenika da uzme olovku i papir, kao da sudba od njega 
traži da za kasnija vremena ostavi svoje najskrovitije misli u riječima 
i rečenicama. 

To mi je poslijepodne brzo proteklo. Premda je bol u očima i sije- 
počicama i dalje trajala, ležanje u spavaćoj vreći stišalo je lupanje srca. 
postepeno mi se mozak bistrio, pa sam pokušao iznova predočiti sebi 
događaje prije epizode u tunelu. Zaključio sam, da se ispusna cijev nad 
motorom napunila ledom, pa su se tako otrovni plinovi vraćali natrag 
u tunel. Bio sam prilično siguran, da je to bio ugljični monoksid. To 
potvrđuje iznenadni pad, odsutnost bilo kakvre svijesti o gušenju, pa 
ostali simptomi: cijepanje u glavi, mučnina, probađanje po cijelom ti- 
jelu, osobito u očima, vrući i hladni nastupi vrtoglavice. U tunelu sam 
se spasio samo zato, što sam odmah pao kao da sam bio maljem udaren. 
Kako se monoksid diže, bit će da je zrak po tlima tunela bio čist, a 
kisik koji je ulazio u krv, osvijestio me sasvim. 

U svemu tome duh je tražio jasan smjer. Spoznaja da sam izbjegao 
propasti u jednom obliku bila je samo prethodni korak da se pripravim 
na otklanjanje takve opasnosti ubuduće. Očevidno je bilo, da sam barem 
zaonda bio bespomoćan. Jedva sam smogao snage da upalim svijeću, 
koja je stajala na malome izbojku odmah iznad glave. Ako me takva 
mala kretnja bila kadra lišiti ono malo snage, koja mi se povratila, 
kako sam se onda mogao uzdati, da ću moći unijeti hrane i goriva iz 
tunela, a da i ne govorim o tome, kako ću poslužiti meteorološke sprave. 
Bez hrane sam mogao živjeti mnogo dana. Da ugasim žeđ, mogao sam 
sisati snijeg. Ali, onako bolestan i slab, nisam više mogao živjeti bez 
topline, a spremište goriva mora se puniti svaki treći dan. Previše me 
zamaralo mozganje o tako teškim problemima. Duša mi je bila smetena. 
Kad sam se probudio- i pogledao na ručnu uru, bilo je sedam sati. Ni- 
sam se osjećao onako slabim a žudio sam za vodom. 

Izvukao sam džepnu svjetiljku iz spavaće vreće i podupro je preko 
kreveta, da bi se svjetlosna zraka upravila ravno na peć. Kad sam je 
tako osvijetlio, spuzao sam s kreveta podupirući se o bok. Valovi 
vrtoglavice spopali me od glave do pete, ali sam zamalo uspio dohvatiti 
stolicu i vući je prema peći. U vjedru na peći ostalo je malko vode. 
Zahvatio sam je limenkom. Smučilo mi se od prvih nekoliko gutljaja, 
ali sam ustrajao, dok nisam popio cijelu čašu. Pitajući se, zašto mi 
zubi cvokoću, stavio sam ruku na peć. Utrnula se, očevidno tek prije 
nekoliko minuta, jer bi se inače voda bila smrzla. Četvrtak . . . Četvr- 
tak . . . dan kad moram napuniti spremište. Ni u peći ni u svjetiljci nema 
petroleja. Želim li svijetla i topline, moram odmah oboje napuniti. 

Bilješke, što sam ih nakratko i nabrzo pribilježio nekoliko dana 
nakon toga, uporno tvrde, kako sam teturao po mraku s najvećom 
promišljenošću. Možda je tako i bilo, jer između boli i slabosti jedva 
da je ikakva druga misao uspjela naći uporište. Nekako sam navukao 

na se krzneni kaput i šaknjače i zatim uzdigao prazni sud s njegova 
mjesta. Držeći njega za ručku jednom rukom, a ručnu svjetiljku drugom, 
krenuo sam u tunel. Najbliža valjkasta posuda za gorivo, snabdjevena 
pipcem na svu sreću, bila je tek četrnaest stopa udaljena od vrata. No 
morao sam najprije zastati i oko vrata objesiti zamku privezanu za 
svjetiljku, da tako oslobodim jednu ruku, kojom ću se odupirati pri 
hodu. Išao sam polagano i nesigurno, kao nekoć nakon teškog bolovanja 
od tifusne groznice, koju sam navukao kao pomorski kadet na kružnom 
putovanju po Engleskoj. 

Lijevak je bio na jednoj bačvi. Utakao sam ga u sud, i dok se sud 
punio, ja sam počivao na jednome sanduku. Iako sam smogao snage da 
podignem sud, koji je napunjen do vrha težio oko dvadeset i jedne 
funte, daleko ga nisam mogao nositi. Nakon nekoliko koraka stalo mi 
lupati srce i spopala me vrtoglavica. Spustio sam teret na tlo i srušio 
se na sanduk s oruđem, koji se nalazio blizu ulaza u tunel. Koliko sam 
ostao tako, ne bih znao reći. Svakako dotle, dok me nije stala studen 
tresti. Iako nisam mogao nositi sud, mogao sam ga barem gurati ispred 
sebe, nekoliko stopa najedamput. Sjećam se, da sam ga tako dogurao. 

Kad sam ušao u kolibu, izlio sam u posudu oko pol galona te dra- 
gocjene tekućine. Bit će dosta za svjetiljku. Mnogo sam prolio po 
podu. Odmah mi je pošlo za rukom da podignem sud s gorivom na 
njegovo mjesto iza peći. Pošto sam to učinio, načas me obuze neki 
osjećaj olakšanja. Sada sam se mogao odupirati studeni barem dva 
dana, a možda i tri, budem li štedio. Ipak nisam pokušao da zavatrim 
peć, bojeći se napora i znajući, da moram odmah u postelju. No kako 
sam nakon duge tame žudio za svijetlom, upalio sam svjetiljku. Svi- 
jetlo me tako obradovalo, da sam se čak odvažio da pokušam i motrenje 
u dvadeset i dva sata. Zapravo je to bilo dvadeset sati po mome starom 
vremenu, jer sam dan dva prije toga navio sat da ide dva sata naprijed, 
da bih pokušao uskladiti svoj radni dan s mjesečinom. 

Prevario sam se s obzirom na poboljšanje u svome zdravlju. Uspio 
sam se popeti uz ljestve, počivajući na svakoj prečki. Vrata sam otvorio 
glavom, časak pričekao, a onda došepao do zakloništa instrumenata, 
osjećajući vrtoglavicu i krajnji očaj. Procijenio sam brzinu vjetra na 
sedamnaest milja po satu, a na registratorskoj traci bila je označena 
tek sedam milja, te zabilježio odsutnost polarnoga svijetla. Kad sam 
stigao na dno ljestava, bio sam neizrecivo slab i bolestan. Nešto je u 
meni govorilo: moram spavati, moram spavati. Premetao sam po Tu- 
nelu za nuždu, dok nisam pronašao kutiju s fenobarbitalnim pilulama. 
S kutijom u ruci uteturao sam u sobu. Skinuo sam krzneni kaput i 
hlače, izuo čizme, ali košulje nisam mogao svući. Upotrebljavajući sto- 
licu kao uporište, objesio sam svjetiljku na klin iznad postelje, popeo 
se u krevet, pritisnut osjećajem potpune ništavosti. 

Čim se svijeća ugasila, tama je nahrupila u sobu. Strašno sam 
gladovao za snom, ali nije htio doći, jer su me osvojile velike boli u 


102 


glavi, u leđima i u nogama. Dok sam tako ležao, došla mi je misao, 
da ne ću nikad ozdraviti. Otrovanje ugljičnim monoksidom neobično je 
podmuklo. Smanji li se jednom hemoglobin u krvnom optoku i u plu- 
ćima, jetra i slezena trebaju dugo vremena dok nadoknade taj mate- 
rijal, koji raznosi kisik po krvi. Čak i uz najbolju bolničku njegu treba 
za ozdravljenje sedmica, katkada i mjeseci. A mene čeka još najgori 
dio zime i najtamniji dio polarne noći. Još za tri mjeseca ne će biti 
sunca. Nisam mogao sebe uvjeriti, da ću imati snage sve to izdržati. 
Nekim ljudima s bolešću dolazi želja da budu sami, poput životinje, 
koja po nagonu upuže u svoju rupu i liže osamljena svoju ranu. Prije 
je i sa mnom tako bilo. Ali te noći, kao nikada prije u životu, otkrio 
sam svoju samotnost. Ta spoznaja izazvala je neopisivu težnju da budu 
kod mene oni, koji me najbolje poznaju. Prevrćući po spomenima 
upravo cjepidlačarske pripreme, mjere opreza, koje sam morao podu- 
zeti radi svoga održanja, duša mi je gorko predbacivala. Moja tvrđa 
postala je mojom zamkom. Nisu krive noć ni studen. Kudio sam svoju 
ludost, i protiv nje sam se morao prije svega oboružati. 

Čak i u mrtvilu, koje me zahvatilo, kao da sam spoznao, da nije 
mojoj nesreći kriv samo radio-motor na benzinski pogon. On mi je 
doduše zadao konačni udarac, ali sam odavno prije toga djelomično 
osjećao slabost, koja je postajala sve veća. Sjetio sam se rupica na 
remenu, koji sam morao stezati, pa boljeglavice i probadanja u očima 
na početku mjeseca. Možda je krivnja i u prehladi pluća, a možda je 
i neka organska griješka. No sumnjao sam, da bi me sve to samo po 
sebi toliko iscrpio. Na kraju sam ipak kao na vrhovnog krivca došao 
na peć, iz koje su izlazili zagušljivi plinovi. Otrovanje monoksidom 
ne mora biti trenutačna djelovanja. To može biti postepen proces, koji 
se nagomilava, kad se čovjek na mahove izlaže njihovu djelovanju. 
Sto sam više mislio na koljena peći, kroz koja je prolazio plin, sve sam 
više sebe grdio. 

No sve mi je to kao sjena lebdjelo u duši za te posljednje svibanjske 
noći. Nalazio sam se između samooptužbe i nade, između boli i praznine 
bez ikakva čuvstva. Znao sam, u kakvo sam zbrkano stanje zapao, te 
bi od toga mogli imati loše posljedice i moji kod kuće, i ekspedicija, 
i bogzna tko sve još. No teško se bilo domisliti, kako ću se izvući iz 
takva položaja. Zapalio sam svijeću, nakanivši napisati neke poruke, 
ali nigdje papira nadomak. Malo poslije toga zgasnuo sam svijeću. U 
ruci mi je bila kutija s pilulama za spavanje. Neodlučan sam bio da 
jednu uzmem, i to ne iz straha od gadljivosti, nego da me ne bi još više 
oslabila. Govoreći sam sebi, da ću pričekati do četiri sata, prije nego 
što se utečem tome umirujućem sredstvu, odložio sam kutiju. Nešto 
poslije tri sata zaspao sam strahovitim snom. 

LIPANJ I: OČAJANJE 

pRVI dan mjeseca lipnja pao je u petak. Bio je to za me crni petak. 
A More nije više bilo. Oko devet sati izjutra tako sam se naglo trgnuo 
iz sna, kao da me netko bacio u bunar. Zatekao sam se, kako buljim u 
tamu sobe, ne znajući gdje sam. Slabost mi spopala tijelo. O tom sam 
se rječito uvjerio, kad sam se okrenuo u spavaćoj vreći i kad sam po- 
kušao džepnom svjetiljkom osvijetliti ručni sat. Zamislio sam se: 
Richard Evelyn Byrd, pripadnik američke mornarice, izvan pomorske 
službe, s privremenim boravkom na osamdesetom stupnju i osmoj mi- 
nuti južne širine, ne vrijedim ni pušiva boba ni sebi ni drugome. Usta 
mi se osušila i zaudaraju. Kako sam samo žedan, bože moj! No, jedva 
imam snage da se s mjesta krenem. Pripiljio sam se uz spavaću vreću, 
koja mi je jedini izvor udobnosti i topline. Turobno razmišljam o ono 
malo mogućnosti, što su mi još preostale. 

Dvije su činjenice jasne kao sunce. Prva: slabi izgledi da ću se 
oporaviti. Druga: tako sam slab, da se ne mogu njegovati. Očajni 
zaključci, ali u takvom duševnom stanju nije bilo drugih. Jedino sam 
se mogao razložno ponadati, da ću produljiti unekoliko svoje dane, sku- 
pim li dovoljno snage, što mi još preostaje. Potrebne stvari moram 
obavljati vrlo polagano i vrlo promišljeno. Uz te pretpostavke i u takvu 
duševnome stanju kadar se održati i najbolesniji čovjek. Tako sam 
barem ja razložio. Nije bilo druge. Moja nada u dalji život morala se 
oslanjati na tu teoriju. 

Šaptao sam sam sebi: »Moraš se uzdati, moraš imati vjere u izlaz 
iz toga stanja. Zamisli, da letiš, letiš u neizvjesnost. Kad si jednom kre- 
nuo, nema više povratka. Moraš letjeti sve dalje i dalje, naprijed, po- 
uzdavajući se u svoje instrumente, u kurs sto si ga zacrtao na kartama 
i u razboritost događaja. Što god pođe po zlu putu, tvoja je pogreška. 
Snađe li te tragedija, bit će to sasvim obična tragedija ljudske ranja- 
vosti.« 

Najpreče su mi potrebe bile toplina i hrana. Vatra se utrnula ima 
već dvanaest sati, a bit će gotovo trideset i šest, otkako nisam ništa 
okusio. Da namirim te potrebe, počeo sam mobilizirati svoja oskudna 
sredstva. Da je bila filmska kamera i da je hvatala sve moje pokrete, 
vidjelo bi se konačno, kako sam se polagano vukao. Svaki sam čin 
obavljao s najvećom strpljivosti. Digao bih svjetiljku, i pričekao. Ispu- 
zao bih polako iz spavaće vreće, i opočinuo malko na stolici kraj peći. 
Navlačio bih hlače dižući ih malo pomalo. Izatog košulju, pa čarape, 
pa čizme i napokon, krzneni kaput. Sve je to dugo potrajalo. Tresao 
sam se od studeni. Kad sam jednom udario laktom o zid, odjeknulo je, 
kao da je netko odlučno zakucao na vrata. Odviše kukavan da bih 
ustrajao, povukao sam se u spavaću vreću. Pol sata nakon toga jeziva 
studen po tijelu natjerala me da opet pokušam doći do peći. 

Spopala me omaglica, kad sam dotakao nogom pod. Jedva sam došao 
do stolice. Sjedio sam na njoj nekoliko časaka, ne mičući se, nego samo 
buljeći u svijeću. Tada sam okrenuo pipac i otvorivši pećne poklopce 
čekao, dok se fitilj zasiti hladnim, sporim uljem. Zeđ me i dalje mučila. 
U vjedru se skrutilo nekoliko inča leda. Posvratio sam ga na pod s otvo- 
rom nadolje. Otkinula se treska leda, koju sam sisao, sve dok mi zubi 
nisu zacvokotali od studeni. Na stolu je bila kutija žigica. Pritakao sam 
jednu gorištu. Iznad metalnoga prstena izbio je crven plamen. Divno ga 
je bilo gledati. Sjedio sam tako petnaestak minuta upijajući stup to- 
pline. Umjesto da je plamen bio modar i jasan, bio je crven i zadimljen. 
Razmišljajući o tome, došao sam do spoznaje, da je manjkavo izgaranje 
jedan od glavnih izvora mojih nevolja. Vatra mi je bila dušmanin, a bez 
nje nisam mogao opstojati. 

Tako je započeo taj beskonačni dan. Dosadilo bi čitatelju, kad bih 
ga do sitnica opisivao. Zapravo se nije ništa dogodilo, a ipak nije bilo 
sudbonosnijeg dana u mome životu. U njemu sam proživio tisuću go- 
dina, a sve su bile silno tjeskobne. Malo sam dobio, a mnogo izgubio. 
Na kraju toga dana ako se uopće može reći da je imao kraj, mogu samo 
to reći, da sam još bio na životu. Uzevši u obzir prilike, u kojima sam 
živio, nisam ni imao prava da više očekujem. Ta život se rijetko svršava 
dražesno i uviđavno. Tijelo protiveći se podliježe poput broda što tone 
sa svjedodžbom sposobnosti za morsku plovidbu, koja mu je čvrsto pri- 
kovana u pregradi kormilarnice. A duh, poput kapetana na zapovjednič- 
kom mostu, spoznaje napokon slabost brodskoga trupa pa podrugljivo 
razmišlja o ishodu, koji je drukčije zamišljen. Ako se cijela ta parada 
odulji kao što se moja oduljila, onda čovjek postaje žalosno svijestan o 
biti svega vremenskoga. Osim ako se dotle ne smota u stegnuti mali 
otpadak, što ga možeš odbaciti, a onda od znanja nem a više koristi. 

U šumi boli najveće je stablo bila žeđ. Tunel za nuždu kao da mi 
je bio daleko stotinu milja, ali ja sam krenuo noseći sa sobom vjedro 
i svjetiljku. Negdje usput posrnuo sam i pao. Lizao sam snijeg, sve dok 
me nije jezik zapekao. Predaleko mi je bio Tunel za nuždu. Ali u Tu- 

nelu za hranu čizme su izgazile utrenik osamnaest inča širok i šest inča 
dubok a bio je pun sipkoga snijega. Bio je prljav, ali ja sam strugao 
v jedrom po njemu, sve dok se nije napunio, a onda ga odvukao u sobu, 
odmičući stopu po stopu. 

Snijeg je trebao mnogo vremena, dok se stopio u vjedru, a ja nisam 
mogao čekati. Izasuo sam ga malo u tavu i grijao ga s alkoholnim ta- 
bletama. Kad sam prinio k usnama, još je to bila raskvašena snježana 
masa. Ruke su mi drhtale, a voda se prolijevala niz krzneni haljetak. 
Tada sam povratio. Sve što sam popio, povratio sam. Zamalo sam opet 
pokušao, pijući u odviše malim gutljajima, da bih mogao povratiti. Tada 
sam upuzao u spavaću vreću, prevukao pokrivač preko glave nadajući 
se, da ću se nekako opet domoći snage. 

Ipak sam bio kadar izvesti cijeli niz poslova, više puta kradomično 
i promišljeno provaljujući iz opsade posteljne. Poslužio sam unutrašnji 
termograf i registrator, promijenio svitke, navio satove i pera opskrbio 
tintom. Dvije trećine ispušnoga ventilatora bile su zabrtvljene ledom. Do 
njega sam mogao doći s kreveta štapom, koji je na kraju imao veliki 
klinac. Poslije svakoga napora malo sam opočinuo. Mučila me bol u 
rukama, leđima i glavi. Napunio sam termosicu toplom vodom, kojoj 
sam dodao mlijeka u prahu i šećera, i odnio posudu u spavaću vreću. U 
želucu sam osjećao mučninu. Uzimajući tek čajnu žličicu odjednom ko- 
načno sam uspio popiti cijelu čašu. Nakon nekog vremena nestalo je 
slabosti, pa sam se osjećao dovoljno jakim da odem do zakloništa in- 
strumenata. Dospio sam do vrata i otvorio ih, ali dalje nije išlo. Noć se 
zaogrnula sivom maglom i sjenama, baš kao što je moju dušu prekrila 
tuga. U kolibi sam povratio mlijeko, što sam ga bio popio. Na rubu ne- 
svjestice dokopao sam se postelje. 

* * * 

Ne ću ni da se prisjetim svih nujnih misli, koje su mi se vrzle 
mozgom toga dugog popodneva. No moram poistini reći, da ni u jednome 
času nisam imao osjećaja, da moram baciti koplje u ledinu. Cijelo se 
moje biće bunilo protiv potištenosti. Kako je popodne odmicalo, osjećao 
sam, kako malaksavam. Uplašio sam se. Ne stoga, što bih tada prvi put 
gledao smrti u lice. Ta mnogo sam se puta sastao s njome u zraku. Ali 
tada kao da je bilo sasvim drukčije. Pri letenju se sve događa strelovi- 
tom brzinom: u času odlučiš i odmah gledaš posljedice odluke. Kada ti 
nevidljivi i zaboravljeni neprijatelj nasrne na pilotsko mjesto, to je jedna 
od bezbrojnih promjena. Ali sada je smrt bila kao stranac, koji sjedi u 
smračenoj sobi, sa sigurnim znanjem, da će on biti tu, čim mene nestane. 

Veliki valovi straha, straha što ga nikad dotada nisam poznavao, 
projurili su kroza me i duboko se u meni nastanili. Nije to bio strah 
pred patnjom, pa čak ni pred samom smrću. Bila je to strašna strepnja 
pred posljedicama za moje najbliže, u slučaju da se više ne vratim. 

Govorio sam sebi, da sam pogriješio što sam uopće išao na Istaknuto 
uporište. I u tim grkim časovima gledao sam kako mi se cijeli život niže 
kao u kakvoj smotri. Uvidio sam, kako je kriv bio moj osjećaj vredno- 
vanja i kako sam pogriješio, kad nisam uvidio, da su jednostavne, pri- 
proste i čedne stvari najvažnije u životu. 

Nisam se mogao smatrati mučenikom znanosti, makar koliko to pri- 
željkivao. Nisam mogao kriviti ni prilike, koje su me spriječile, da prema 
prvotnoj osnovi budu u uporištu trojica ljudi. Pošao sam tamo, da po- 
tražim mira i prosvjećenosti, misleći da će mi nekako obogatiti život i 
učiniti me korisnijim. Otišao sam također oboružan opravdanjem u znan- 
stvenu misiju. Sada sam se zbiljski uvjerio i u jedno i u drugo: prvo 
je bila sljeparija, a drugo ćor-sokak. Misli su mi bile pune jeda i gorčine. 
Ogadio mi se cijeli svijet, osim mojih prijatelja i moje obitelji. Satovi 
su tiktakali u mraku i prigušen zuj dolazio je od registratora kraj nogu. 
Samosvijest, koja je bila uključena u tim polaganim i odmjerenim zvu- 
cima, još je više isticala moje potišteno stanje. Kakva su razloga imale 
sprave da budu samosvijesne i da odmjereno hodaju? Ta bez mene bi 
za jedan dan zanijemjele. 

Jedina nada u opravdanje moga tamošnjeg boravka bila je hrpica 
meteoroloških podataka, što sam ih skupljene držao na jednoj polici 
Tunela za nuždu. Ali, čak kada i o tome ozbiljnije promislim, uviđam 
svu labavost takvih opravdanja. Romantično racionaliziranje, kao što je 
većina pothvata, prema kojima ljudi žele da ih prosuđuju. Mi ljudi 
akcije, koji služimo znanosti, samo smo odraz u ogledalu. Zadaci teški, 
objekti daleki. Učenjaci sjede među svojim knjigama i upućuju nas, 
kamo ćemo ići, šta ćemo istraživati, dapače šta smo kadri pronaći. Isto 
tako hladno mozgaju o svemu, što im donesemo. Mi smo tek blistavi 
posrednici između teorije i činjenica, materijalisti koji mešetarimo je- 
zgrom općih istina. 

Ako izuzmem činjenicu da sam mnogo trpio prikupljajući te podatke, 
šta ja zapravo znam o teoretskom značenju podataka u Tunelu za 
nuždu, o izvodima, po kojima se razlikuju od sličnih podataka skuplje- 
nih u Keokuku? Zapravo ništa. Luđak, koji se izgubio na ludome poslu 
— eto, šta će o meni suditi. 

Na kraju krajeva, samo dvoje u životu svakoga čovjeka, makar tko 
bio, ima pravu važnost i značenje: sklonost i razumijevanje njegove 
obitelji. Bilo što drugo i sve drugo, što stvara, nije bitno. Sve je ostalo 
poput brodova, što su prepušteni na milost i nemilost vjetrovima i pli- 
mama predrasude. Jedino je obitelj vječno sidrište, spokojna luka, gdje 
se čovjekovi brodovi ljuljaju, privezani konopima ponosa i vjernosti. 

* * * 

Nije više bilo studeni u kolibi. Vrućina iz peći, koja se nagomilala 
u sloju zraka ispod stropa, zaogrnula mi postelju poput kakva pokri- 
vača. Nešto poslije osamnaest sati, ukoliko sam se kasnije dobro sjetio, 

ispio sam posljednje mlijeko, što mi je preostalo u termosici. Tijelo mi 
je trebalo jače okrepe, ali nisam imao dovoljno snage da skuham ve- 
čeru. Zgriskao sam eskimski biskit i komadić čokolade, a u želucu mi se 
strašno komešalo. Ustao sam i napunio termosicu toplom vodom i mli- 
jekom u prahu. Teško sam to obavio, jer sam se morao uhvatiti za stol 
da ne padnem. Više sati izatoga — potpuna praznina. Kada sam kasnije 
bio kadar da pribilježim, što mi se dogodilo, uopće se ničega nisam 
mogao sjetiti. Možda sam spavao. Kad sam ponovo pogledao na sat, bilo 
je oko dvadeset i jedan sat i trideset minuta. Bio sam omamljen i iscr- 
pen. Došla mi je misao da moram utrnuti peć, da bih se mogao odmoriti 
od plinova. Osim toga, tko zna kada ću imati snage da opet napunim 
spremnicu. Cim sam zavrnuo pipac, zatamnje soba. Sjećam se kako sam 
se izatoga našao na podu. Nekako sam se dovukao do peci. Jos je bila 
topla. Bit će da nisam dugo bio u. nesvijesti. 

Spustio sam se u stolicu, uvjeren da mi je blizu kraj. Dosada me 
držalo uvjerenje, da je jedini način, kako ću osujetiti svoju pogrešku 
i pribaviti zadovoljštinu svojoj obitelji, da natkrilim sama sebe i da se 
održim na životu. Ali sada kao da je bitka bila izgubljena. Prebacio sam 
ruke preko stola, spustio glavu i prolio čašu vode, što mi je bila u ruci. 
Nije više bilo u meni gorčine na druge, nego je samo ostala kivnost na 
sama sebe. Dugo sam tako ležao jecajući: »Šteta, neizmjerna šteta.« Tako 
sam izgubio i ponos. Kao Virginijanac odgojen sam u vjerovanju da 
gentleman ne smije nikada popustiti svojim osjećajima. Nisam se tada 
toga sramio, iako se sada sramim. Nestalo je i straha. Kad nestane nade, 
nestane i nesigurnosti, a ljudi nemaju straha pred sigurnim stvarima. 

Jedina svijesna odluka, koja mi je preostala, bila je da napišem 
poruku svojoj ženi — posljednji tapajući dodir ruke. Osim posve osobnih 
obavijesti, htio sam joj protumačiti, zašto nisam pokušao obavijestiti 
Malu Ameriku o svome nepovoljnom položaju (zaboravio sam, da joj 
to uopće nisam trebao tumačiti) i iznijeti joj razloge, zašto sam išao na 
Istaknuto uporište. Morao sam to napraviti. Olovka i papir bili su na 
polici pokraj mene. Kada sam ih htio dohvatiti, nisam mogao ispružiti 
ruke. Rukav mi se smrznuo od prolivene vode. Istrgao sam ga iz leda. 
Ludo oduševljenje da pišem pridalo mi je snage. Nakon nekoliko prvih 
odlomaka smirio sam se. No bio sam preslab da pišem sjedećke. Glava 
mi je neprestano trzala naprijed. Osim toga, kako je vatra utrnuta, u 
sobi je bila nepodnosiva studen. 

Cijeli se kontinent ispriječio između mene i postelje, pa sam morao 
prijeći beskonačnu ravan da dođem do nje. Kad sam se konačno smje- 
stio u spavaćoj vreći, ležao sam tako dulje vremena, drhtureći od stu- 
deni i boreći se za dah. Tada sam završio pismo i pritom pomislio na 
posljednju stavku iz Dnevnika kapetana Roberta Falcona Scotta: »Za 
ime božje, obezbrižite preostale na životu!« Cesto sam razmišljao o toj 
jednostavnoj rečenici, ali uvijek samo umom. Te sam noći iz iskustva 

spoznao, šta je Scott mislio. Žalosno je da ljudi moraju proživjeti takve 
kataklizme u životu, da bi mogli spoznati tu najjednostavniju istinu. 

Svjetiljka je pucketala i pomutila se. Uspio sam zažeći dvije svi- 
jeće. koje su stajale na izbojku iznad postelje. Cim je druga zaplami- 
njala, svjetiljka se utrnula. Zamalo sam napisao pismo svojoj majci, pa 
djeci, zatim nekoliko poruka, vrlo kratkih, dajući upute doktoru Poul- 
teru i Charlieu Murphyju s obzirom na uspjeh ekspedicije, te konačno 
pismo momčadi u Maloj Americi. Na polici je stajala zelena metalna 
kutija, u kojoj su bile moje osobne isprave, i koju sam godine i godine 
nosio sa sobom. U nju sam spremio pisma svojoj obitelji. Šta je dalje 
bilo, ne sjećam se jasno. Bit će da sam zapao u duboki san. Obuzeo me 
osjećaj da se smrzavam. Sjećam se zatim, kako sam se ispravio u sje- 
deći položaj i sastavio poruku Murphyju, kako će raspolagati mojim 
ispravama. Tu i ostale poruke zavezao sam vrpcom i objesio o klinac, 
s kojega je obično visjela svjetiljka. 

Neki osjećaj zahvalnosti prostrujao mnome. Još su mi nad glavom 
gorjele dvije svijeće. Obje su bile crvene. Jedna je stajala na napuklome 
porculanskome stalku, a druga učvršćena u svome vlastitome loju. Gle- 
dao sam ih i pomislio onako kroz maglu, kako ne ću gledati nikada više 
tako nešto umilno, kad one zgasnu. Nakon malo vremena smirio sam 
stijenj o zid. Odmah je u meni nastala promjena slika. Mašta mi odlutala 
u prošlost. Crnilo mi se, da se natječem o prvenstvo polulake kategorije 
u Pomorskoj akademiji. Tjeskobna bol zahvatila mi tijelo. Okanio sam 
se svake nade u pobjedu. Preostala je samo suluda namisao, da ne ću 
osramotiti majku, koja se nalazi među gledaocima. To je snoviđenje 
bilo to življe, što sam se eto opet nalazio u gotovo istom položaju, samo 
što je uložak bio neizmjerno veći, a vjerojatnost pobjede manja. Natrag 
se ustalasala ista odlučnost, koja me onda nagonila da izdržim do kraja. 
Iako se činilo, da sam posve izbačen iz igre života, ipak je postojala 
vjerojatnost, da nije tako. Bilo kako bilo, opet ću pokušati. 

Drugoga lipnja oko tri sata izjutra opet su došli svijetli časovi. Bez- 
uspješno sam nastojao da sapnem tijelo okovima sna. Spavaće pilule 
bijahu na polici. Uz pomoć džepne svjetiljke pronašao sam bočicu i 
izasuo pilule na dlan kao u kakvu čašu. Bilo ih je poviše od dvadeset, 
sve bijelih i okruglih. Napastovale su me divnim obećanjima o miru i 
zaboravi. Opet sam uzeo bočicu. Ali onda sam zastao. Nemoguće je bTo 
tako nastaviti. Ta zar ću postati luđak, koji preza pred svakom sjenom, 
pred najmanjom boli. Pronašao sam žigice i užegao svijeću. Na krevetu 
je bio neupotrebljen arak papira, navrh dnevnika. Na tome sam papiru 
napisao: 

Svemir nije mrtav. Postoji razum, koji sve prožimlje. Barem 
jedna svrha, možda krajnja svrha toga Razuma jest postignuće 
općega Sklada. 

Koji nastoji oko Mira (Sklada), koji se bori za njegovo postig- 
nuće, taj udovoljava tome Razumu. 

Poželjno je polučiti to suglasje s Razumom. 

Stoga ljudski rod nije sam u svemiru. Premda živim odsječen 
od ljudskih bića Ja nisam sam. 

Kroz bezbroj tisućljeća čovječanstvo je imalo svijest o tome 
Razumu. Sve se religije slažu u tome, da vjeruju u njegovo posto- 
janje. Taj Razum zovu različitim imenima. Mnogi ga nazivaju 
Bogom. 

To je jezgra filozofije, koju mi je donijela travanjska tišina. 
Smirivši svijeću smuknuo sam u spavaću vreću, bez prestana ob- 
navljajući osjećaje, koje sam spomenuo. Domalo eto i sna. Opet me 
stala mučiti mora, u kojoj sam se, čini mi se, očajnički borio da se 
probudim i da se domognem svojih snaga. Borba se nastavila u 
beskraj u nekoj poluosvijetljenoj zemlji graničnici, koju je rasta- 
vljao veliki bijel zid. Više sam puta bio gotovo preko zida u 
području poplavljenom zlaćanim svijetlom, ali sam svaki put uzma- 
kao u kovitlavu tamu. Nagon me trgao za rukav: »Moraš se probu- 
diti. Moraš se probuditi!« Uštinuo sam se za meso iznad rebara. 
Teglio sam se za dugu kosu. Tada je napetost popustila. Pao sam 
preko zida. Umjesto tople sunčane taline našao sam tamu. Drhturio 
sam od studeni i žeđao vode. 

* * * 

Drugoga lipnja bila je subota i produljenje tužnih doživljaja prošloga 
dana. Osjećao sam se slabijim nego ikada i sigurnim, da sam na izmaku 
svojih snaga. Anemometarske čašice zujile su gotovo cijeli dan. Snijeg 
se probijao kroz ventilator u nježnim česticama i u toplim pucketavim 
krugljicama iz pećne cijevi kapao na pod. Na registratoru sam pročitao, 
da duva sjeveroistočnjak, i to brzinom od dvadeset milja na sat. Žarko 
sam želio da bi ostao u tome području, jer bi to značilo nastavak toploga 
vremena. Premda se uvečer temperatura spustila do minus devetnaest, 
u jednome dijelu dana bila je čak iznad ništice. Kad ne bi bilo hladnoće, 
mogao bih dulje vremena izdržati bez peći i tako bih dao svome orga- 
nizmu prigode da se oslobodi štetnih posljedica otrovnih plinova. Sve u 
svemu, nisam mogao biti izvan postelje više od dva tri sata u cijelome 
danu. 

Kao i prije obavljao sam potrebne poslove malo pomalo, porazđje- 
ljujući svoju snagu na škrte mrvice, radije pužući nego idući i dugo 
opočivajući nakon svakog malog napora. Prema sredini dana više bi se 
puta išuljao u tunele, jednom po snijeg a triput po gorivo. Gorivo sam 
za promjenu donosio u kositrenom vrču, koji je sadržavao oko jednoga 
galona, jer mi je pećna spremnica bila preteška. Kad se kasnije stopio 
snijeg, pomiješao sam više mlijeka u termosicu. Želudac mi još nije 
podnosio čvrste hrane. Uspio sam tek probaviti šalicu čaja. 

Mutno se sjećam, kako sam se popeo uz ljestve, da vidim kakav je 
dan. Tada je bilo razdoblje mjesečine. Ali ja se ne sjećam, je li se po- 
kazala. Samo pamtim potištujuću tamninu i snježne iglice, koje su me 
zapekle po obrazima. Kasno poslije podne, kad se koliba zagrijala, 
utrnuo sam peć. Termograf je pokazivao minimalnu dnevnu tempera- 
turu od minus dvadeset i dva stupnja. Zaista umjereno za to područje. 
No voda koju sam izbacio smrzla se na podu. Ledena mrena miljela je 
uza zidove. Vjedrica za sudoperine bila je čvrsta, prljava komadina leda. 

Koliko mogu procijeniti, te sam noći spavao sedam do osam sati. 
Nedjeljno jutro donijelo mi je još jednu tjeskobnu borbu buđenja. U 
nedjelju je bio i razgovor s Malom Amerikom, a ujedno i laganje o 
mome zdravstvenom stanju, premda me svako bolno vlakance zaklinjalo 
da reknem istinu. Bog sami zna, odakle mi snaga, da uguram u kolibu 
motor od trideset i pet funta težine, da ga dignem na peć i da ga spre- 
mim u tunel, dakle da prevalim pri takvu zdravstvenom stanju udalje- 
nost od četrdeset stopa. Sva je sreća pa sam našao spremnicu gotovo 
napol napunjenu benzinom. Najposlije sam štapom, koji je imao na 
kraju bodu, očistio led iz vanjske ventilatorske cijevi, koja je bila go- 
tovo sasvim zabrtvljena. Nije onda nikakvo čudo, što se za posljednjeg 
razgovora tunel ispunio otrovnim plinovima. 

Po službenoj rađio-knjizi u Maloj Americi, zakasnio sam s razgo- 
vorom oko dvadeset minuta. Čuo sam Dyera kako istim onim svježim, 
poslovnim glasom govori: »KFZ zove KFY,« ali nakon toliko patnja taj 
mi je glas bio upravo čudesan. 

Trebao sam samo pritiskivati prstom i davati Morzeove znakove. 
Tako sam barem bio uvjeren, da me šifre ne će izdati. Nekoliko dana 
prije toga zamolio me Charlie Murphy da mu dadnem neka obavještenja 
o vremenu. Već su gotovo tjedan dana podaci ležali preda mnom na 
stolu. Poslao sam mu ih. Tada su neki terenski časnici izlagali svoja 
gledišta o namjeravanim proljetnim operacijama. Nisam posve siguran, 
jesam li razumio sve, što su mi kazali, jer mi je opet nadolazila mučnina. 
Odgovarao sam samo sa »da« ili sa »ne« ili »razmislit ću o tome«. Ko- 
načno sam kroz smetenost čuo dostojanstveni Dyerov glas: »Zahvaljujem, 
gospodine. Do ponovnog viđenja u četvrtak.« Do krajnosti iscrpen za- 
tvorio sam aparat. 

Često su me pitali, zašto nisam u Malu Ameriku javio svoje pravo 
zdravstveno stanje. Odgovarao sam im, da je bilo preopasno govoriti 
ljudima da dođu po me. To je uvjerenje bilo tako snažno, da sam ga 
smatrao neprijepornim. Ali uza sve to ne znači, da sam bio osjećajni 
automat. Kad je uspostavljena veza i kad je Dyer na početku razgovora 
pripomenuo: »Nadamo se, da je s vašim zdravljem u redu,« nemojte 
misliti, da mi nije bilo teško pri duši, kad sam na to odgovarao: »Sve 
u redu.« Ali još bi mi teže bilo, da sam mjesto toga odgovorio što drugo. 
Između mene i mojih ljudi u Maloj Americi ispriječile su se: tama, stu- 
den, praznine Barijere, usjeline. Sve su to bile nepobitne činjenice. Za 

Istaknuto uporište ja sam odgovoran. Nisam mogao ni zamisliti, da bih 
dobrovoljce u Maloj Americi navukao na patnje, koje su bile skopčane 
s putovanjem do mene. 

To poslijepodne umalo da nisam sišao s pameti. Krajnji napori za 
razgovor strašno su me zamorili. Znam, da sam se raspinjao od boli i da 
me nije ostavljala misao, da ću umrijeti. U neko vrijeme te večeri oslo- 
bodio sam se delirijuma, žedan i gladan. S nešto mlijeka uspio sam 
progutati desetak posoljenih hrska vaca. Bila je to prva čvrsta hrana od 
četvrtka ujutro. Te sam noći spavao nešto dulje, iako mi je san ometan 
neizrecivim morama. U ponedjeljak jedva da sam uopće izlazio iz spa- 
vaće vreće. Počinak mi je godio, a možda i to, što je vatra bila utrnuta 
većinu poslijepodneva. U noći sam ustao i okrijepio se zaslađenim mli- 
jekom, osoljenim hrskavcima, bademima i suhim jabukama, namočenim 
u toplu vodu. Čudna mješavina! Ne znam je protumačiti drukčije, nego 
da sam mutno naslućivao, da od svih jestvina u kolibi jedino te podnosi 
moj bolesni želudac. 

Još nisam imao ustrajnosti. Bol je dolazila i prolazila u očima, glavi 
i leđima. I vazda mi je bilo studeno. 

Te sam noći kao i prije obišao redom cijela prostrana područja 
pakla, prije nego što me osvojio san. Ujutro sam lakše ustao, i to mi 
je ulilo hrabrosti. I zaista, sve je nekako išlo lakše. Čak sam uspio i 
izliti v jedro sa sudoperinom u Tunel za hranu. Popodne sam smogao 
snage pa sam navio gramofon. Najprije sam odsvirao pjesmu »Ciganski 
život«, pa vinsku iz Heidelberga i »Adeste Fideles«. Veličajno je bilo 
slušati zvuk mnogih glasova, kako odzvanjaju iz svakog kutića kol be. 
A neki mi unutrašnji glas govori: Ide nabolje. Imaš izgleda. Jedan od 
sto , ali je ipak tu. 

* * * 

Ležeći kasnije u spavaćoj vreći, pokušao sam analizirati mogućnosti 
svoga održanja. Probio sam se već kroz pet dana, pet beskonačnih, vječ- 
nih dana. Zabludio sam u golemu pustinju boli, gdje su svi klanci za- 
krčeni. Trpio sam i borio se, nadao se i očajavao. A ipak, čovjek ne po- 
giba tako lako. Nešto životinjsko i automatsko drži ga na nogama, i kad 
je već odavno u srcu zgasnula svjetlost. Dok sam ležao misleći, konačno 
sam se zapitao: »A koji su zapravo tvoji aduti? Šta imaš još učiniti, što 
već nisi učinio?« 

Ponajprije, ima dvije izvjesnosti. Jedna je, da ne možeš očekivati 
pomoći izvana, jer se Barijera ispriječila između tebe i njih poput kakva 
bedema. Druga je izvjesnost, da malo možeš učiniti da bi popravio ven- 
tilaciju u kolibi. Cak kad bi i imao materijala za svrsishodnu promjenu, 
očevidno je, da si preslab da štogod poduzmeš. Toplikasto vrijeme došlo 
je kao ' neočekivani saveznik. Tako sam bio kadar izdržati bez peći u 
dugim razmacima dana, a oslobođenje od otrovnih plinova davalo mi je 

tijelu odaha. No to je baš bio sretni slučaj. Ta najljuća zima ima još 
da dođe i može nadoći koji god dan. 

Eto, to su činjenice. Ukoliko čovjek može određivati svojom sud- 
binom, i ja ću gledati da se izdignem nada nju. Malo ljudi u svome 
životu dolazi do toga da moraju iscrpsti sve snage, koje u njima borave. 
Ima dubokih izvora snage, koje čovjek nikad ne upotrebljava. A mogu 
li ja naći načina da probudim te tjelesne mogućnosti, koje su u meni 
skrivene? Recimo da mogu. Još to samo po sebi mnogo ne znači, jer 
je jasno, da moji preostali materijalni izvori ne mogu biti golemi. Stoga 
moram pronaći druga vrela obnove. U takvim časovima, kada sve karte 
i mogućnosti ljudi, koji se nalaze u škripcu, propanu, oni se obraćaju 
bogu. To sam i ja učinio, na svoj način. 

Članci moje vjere djelomično su izloženi u recima, što sam ih na- 
pisao nakon očajanja u petak. Nisu to zapravo nikakva nova uvjerenja. 
Ja sam ih uvijek mutno u sebi imao. Razlika je samo u tome, što je 
mirnoća travnja i svibnja kristalizirala moja stara vjerovanja, dodajući 
neka nova. Došlo je vrijeme da ta vjerovanja okušam. 

Kao praktičan čovjek spoznao sam ipak veliku razliku između pukog 
ispovijedanja vjere i njezina djelotvornog vršenja. Želja za harmonijom, 
za mirom, ili kako god nazvali osjećaj istovitosti s redovitim procesima 
života, svakako je korak u tome smjeru. Ali to samo po sebi nije do- 
voljno. Mora se raditi u tome smjeru. Iznad svega, moja vjera mora biti 
logična, mora se upravljati prema prirodnim zakonima. Nije mi ni do- 
lazilo na pamet da riječima formuliram molitvu. Sva moja molitva sa- 
stojala se u djelovanju. Uostalom, i sam glad za životom dovoljna je 
molitva. 

U toj mojoj situaciji bilo je prijeko potrebno ovo: ako hoću da pre- 
živim, moram i dalje štedljivo upotrebljavati svoju snagu, potrebne 
stvari obavljati najjednostavnije i bez naprezanja. Moram spavati, jesti 
i prikupljati snage. Da se uklonim daljem trovanju plinovima, moram 
štedljivo upotrebljavati peć, a svjetiljku na zgusnuti plin nikako. Od- 
reći se svjetiljke, znači odreći se njezina sjajnog svijetla, koje je bTo 
jedna od malo mojih raskoši. Ali na neko vrijeme mogu biti i bez ra- 
skoši. S obzirom na peć, bio je samo ovaj izlaz: ili se smrznuti ili se 
neminovno otrovati. Studen osjećam, ali ugljični monoksiđ ne vidim i 
ne mirišem. Ipak sam odabrao studen, znajući da mi spavaća vreća 
pruža utočište. Odlučio sam, da ću se odsada držati strogog pravila, da 
budem svako popodne dva tri sata bez vatre. 

Toliko o praktičnoj strani posla. No kad bi se samo na to oslanjao, 
poludio bih od neprestanog sjećanja na svoju beskorisnost. Potrebno je 
bilo dakle nešto više: volja i želja da izdržim te tegobe. One moraju 
doći iz dubine moje duše. Ali kako? Jed’no tako, da nadzirem svoje 
misli. Moram iščupati svaku tugaljivu pomisao, čim se pojavi, a zausta- 
vljati se samo kod onih pojmova, koji me umiruju. Rasječena duša, obu- 
zeta zbrkom i očajem, može mi zadati isto tako grozan udarac kao i 


8 R. E. Byrđ: »Sam« 

studen. Stega duše nije laka. Cak i za travanjske i svibanjske vedrine 
nisam uspio da budem potpuni njezin gospodar. 

Te sam večeri očajnički nastojao da stvorene odluke ostvarim. Iako 
mi se želudac bunio, silom sam pojeo veliku zdjelu Htke . juhe nešto 
povrća i mlijeka. Zatim sam utrnuo vatru. Zaštićen od studeni u spa- 
vaćoj vreći pokušao sam igrati soliter. No, sjećam se, nisu mi išle karte, 
i to me strašno rasrdilo. Pokušao sam čitanje knjige Bena Amesa W 1- 
iamsTsua su braća bila hrabra, ali nakon dvije stranice n.sam raz - 
zn^ao slova, a i oči su me boljele, premda zapravo nije nikad ni pre- 
stajala bol u njima. Kleo sam u sebi, govoreći, da je losa sreća u 
tamani bol 'očiju tipičan znak zle kobi. Zapravo mi mutno svijetlo 
svietilike počelo ići na živce. Usprkos prijašnjoj svojoj odluci, da ne ću 
J + oViiinvali tu svjetiljku na zgusnuti plin, rado bih je zapalio, samo 
^lo P« .£ T* ondo, kad prodala kroz pot.Sk.6j 
k“ kola sam i« proSao, p.6.1 dala shvadali. kako Ja svuallo »aob.dn. 
dragocjenost. 

Nešto mi je govorilo, da skinem brijaće ogledalo s klinca blizu po- 
lice lz Sega je na me gledalo lice slaboga starca. Obrazi upali i hrapavi 
od ozebina veliki podočnjaci kao u čovjeka koji je cijelu noc : pijanče- 
vao Nešto se u meni slomilo. Ta šta ću uopće dobiti svojom borbom da 
ostanem živ. Ako uopće ostanem na životu, uvijek ću biti tjelesni bo- 
galj, samo na teret svojoj obitelji. Strašna spoznaja. Sve se lijepe iluzije 
popodneva raspršile u crnom očaju noći. 

Tamna strana ljudske duše kao da je neka antena, koja hvata 
tmurne misli iz svih smjerova. Barem je moja duša takva bila. Proživio 
sam paklensku noć. Kao da se sva osvetljivost svijeta usredotočila na 
me kao na svog osobnog dušmanina. Pao sam u duboko razočaranje, 
koje dotad nisam smatrao mogućim. Dosadno bi bilo da o tome duljim. 
Tuga je napokon najotrcanija od svih ljudskih emocija. Samo bih spo- 
menuo da mi se ponovo stalo vraćati pouzdanje. Držeći ga se i ponovo 
utvrđujući svoju istinu o svemiru, opet sam bio kadar ispuniti svoju 
dušu plemenitim i utješnim mislima, za koje mi se činilo da sam ih 
zauvijek izgubio. Okružio sam se u mašti svojom obitelji i svojim pri- 
jateljima, prenio sam se u sunčano blistavilo, usred razbujalog zelenila. 
Mislio sam o svemu, što ću raditi kad stignem kući, o tisuću stvari, koje 
su mi vazda bile sporedne, a sad su mi postale nenadmašivo privlačive 
i važne. No od vremena do vremena opet bi me zgrabila melankolija. 
Teško bih se sabrao, i tek uz neobičnu ustrajnost oslobodio bih se takva 
stanja. Naposljetku je ipak prestao duševni metež. Kada sam smirio 
svijeće i utrnuo svjetiljku, stao sam živjeti životom mašte. Bio sam u 
priprostome, nezamršenom svijetu, sastavljenom od ljudi, koji jedan, 
drugome žele dobro, koji su miroljubivi, dobroćudni i prijazni. 

Bolovi i boli nikako da splasnu. Mučio sam se više sati, dok nisam 
zaspao. No te sam noći spavao bilje nego i jedne sve tamo od trideset 
prvoga svibnja. Ujutro sam se osjećao bolje, i tjelesno i duševno. 

* * * 

.. Melankolija je počela jenjavati, pa sam bio kadar da posvetim malo 
vise brige svojim poslovima. U srijedu, šestoga lipnja, uspio sam čak 
da izađem van na motrenje vremena u osam sati. Premda je jutro bilo 
vedro, snijeg je zamutio obzorje i obasuo mi lice. Pri svakome koraku 
pao bih do koljena u meki snijeg. Divno je bilo nakon uskoće sobice 
osvajati prostranost Barijere. Ručnom sam svjetiljkom osvijetlio vjetro- 
kaz i opazio, da vjetar dolazi s jugoistoka. To navješćuje studen, mrmljao 
sam u sebi. Inje pokrilo svaki pedljić. Odušne daščice sa strane zaklo- 
nista za instrumente bijahu pune snijega, ali nisam bio zdravstveno 
sposoban da ih očistim. Bio sam zadovoljan, što sam pročitao termo- 
metar, stresao ga i povratio se u kolibu. 

Kasnije sam otpuzao do kraja Tunela za hranu, da uzmem komadić 
azbes ta, kojim cu omotati vrh peći. Mislio sam, da će mi azbest pomoći 
da zadrzi početne plinove, koji su probijali kroz rešetke, dok je gorište 
bilo jos hladno i zadimljeno. Stoga sam odrezao komad, koji će pristajati 
oko pecne cijevi i koji će obuhvatiti pećne rubove. 

Popodne sam se uključio na tjednu radio-emisiju Male Amerike u 
Sjedinjene Države. Bila su dca sata poslije podne po vremenu Male 
Amerike, a dvadeset i jedan sat po vremenu Istočnih država. Nalagala 
mi je^ razboritost, da iskušam svoju spretnost baratanja baterijskim 
primacem, ali glavno mi je bilo da udovoljim upravo gladi da Čujem 
poznate glasove. Mnogo toga nisam razumio, ali sam dobro shvatio sve- 
čanu buku o tri krave u Maloj Americi. Jedna je stajala cijelo vrijeme 
i nije uopće lijegala. Druga je ležala samo po noći, ali kad je nađošla 
polarna noc nije se uopće nikada dizala. Treća jadnica nije uopće znala 
sto bi sa sobom, pa je pasla svoje oči na tesaru Coxu, koji bi najradije 
lunjao po staji. Slatko sam se tome nasmijao kao i Sclossbachovu bari- 
tonskom solu pjesme »Ljubav je smiješna stvar«. Zaključio sam da I 
drugi ljudi na Antarktiku imaju svojih problema. 

LIPANJ II: BORBA 

DOGOVORENI razgovor preko radija, koji je pao u sutrašnji dan, 
D?etv°t2 Smoga lipnja, potvrdio mi je, što 
tio* da mi se poboljšalo prije duševno nego tjelesno stanjePr 

1 d \7rl'r- — " 8 f 

s: 

— 2 »Txr«r»" =* 

1e bila studena kao led. 

Usprkos svim najstojanjima zakasnio sam na razgovor. Dyer )e 
svirao neku gramofonsku ploču, kao obično kad bi se izmorio uzaludnim 
zvanjem. Napokon sam prepoznao glazbu. Bila je »Poklonikova ^esrn^ 
lz Tannhausera. Veoma uzbuđen čekao sam dok se ploča lzl | ra . 

uskočio zovom, pokarao me Charlie Murphy riječima: »A, sigurno si 

obaspao, Dick?« 

»Nisam, nego imam mnogo posla,« odgovorio sam mu. 

Charlie nije imao bogzna šta da mi kaže. No Siple je čekao da mi 
pročita cijelu nekakvu čitulju. Koliko se sjećam, bilo je govora o te- 
oretskom razmještaju neotkrivenog obalnog područja prema Pacifiku, 
gdje sam ja imao u proljeće izvršiti izviđačke letove. Vrlo zanimljiv , 

j 

i hvala od srca Sipleu, što se toga sjetio. Usprkos očajničkom nasto- 
janju da razgovor što prije dokrajčim, nisam se mogao suzdržati a da ne 
razmislim, kako je to zapravo divno smišljena ironija sudbine: ja sjedim 
zgrbljen nad stolom da ne padnem, i slušam teoretska razglabanja o 
obali, koje nisam nikada vidio, a možda je ni vidjeti ne ću. 

Ako se pravo sjećam, rekao sam: »Vrlo zanimljivo. Predložite to 
štabu stručnjaka.« Dyer me zatim zapitao, imam li još kakvih poruka 
prije svršetka razgovora. Zamolio sam ga, da li bi se mogle premjestiti 
emisije s prijepodneva na popodne. On mi je odgovorio, da pričekam 
jedan časak. Cuo sam nekakve glasove u pozadini, premda nisam ra- 
zabrao, o čemu govore. Dyer mi je kazao, da su sasvim voljni da po 
mojoj želji premjeste emisiju, ali da onda moraju promijeniti i vrijeme 
svojih emisija u Sjedinjene Države, koje su utvrdili nakon dugih po- 
kusa. »Ništa onda,« rekao sam. Privremeno sam se okanio toga, da ne 
bi pobudio kakve sumnje. Odmah nakon emisije, otišao sam u postelju 
i jedva da sam se makao iz nje cijeli dan. Opet me spopala bol, a 
s njome gorčina i malodušje. 

Sta se toliko izjedaš? stale mi se rugati . Zašto ne pustiš da sve 
mutna voda nosi? To ti je najjednostavnije. Tvoj nazor o svijetu veli ti, 
da uranjaš u opće svemirsko zbivanje. U redu , to je zbivanje usmjereno 
prema neprestanom raspadanju . To je pravac vječnoga mira. Sta da se 
onda uopće opireš? 

Od toga dana počeo sam se pobojavati razgovora s Malom Ameri- 
kom. Posao oko pripremanja motora uz neprestano trovanje plinom 
lišili me i ono malo snage i otpornosti, što sam ih u međuvremenu pri- 
kupio. Činilo mi se gotovo bolje da bacim radio u zapećak. Nastojao 
sam izmisliti isprike, što prekidam uopće emisije preko radija, i mislio 
sam im to priopćiti prigodom idućeg razgovora, ali vidio sam, da su to 
isprike nasilu. Ta zar bih mogao reći, da su mi razgovori počeli đodi- 
javati, ili da će mi se odašiljač naskoro posve pokvariti, ili neka ne 
taru oni glavu, zamukne li zračna veza s Istaknutim uporištem. Ponaj- 
prije, ostalo je još mnogo problema ekspedicije, koji se imaju raspraviti 
s Poulterom i Murphyjem. Osim toga, nisam se mogao oteti dojmu, da 
bi trajna šutnja s moje strane natjerala moje ljude na kakav nepro- 
mišljen korak, premda sam s obzirom na to izdao izričite zapovijedi 
časnicima u Maloj Americi i ponovio ih traktorskoj momčadi pri polasku 
s Istaknutog uporišta. 

Tako' sam se zapleo u čarobni krug. Budem li i dalje održavao raz- 
govore, onda će trošenje snage i otrovni plinovi gotovo sigurno donijeti 
kraj mome životu. Ne budem li ih pak održavao, i onako je bolje da 
me nema. Tako sam barem ja gledao tadašnji moj položaj, a mislim, 
da bi ga tako promatrao i svaki član moje ekspedicije, da je bio na 
mome mjestu. Kao što bi zasigurno svaki normalan čovjek, i ja sam 
čvrsto pregao da predusretnem svaki pokušaj, koji bi možda doveo do 
katastrofalnog spašavanja 

Počeo sam se pobojavati razgovora i iz drugoga razloga: da ne b'h 
odao stanje, koje sam nastojao prikriti. Znao sam, da me Murphy vazda 
proučava, cinično i prodorno kako on već zna. S vremenom sam mu slao 
vesele obavijesti, da bih odvratio njegovu pozornost. Moram ipak pri- 
znati, da mi je većina tih »zabavnih« poruka bila kasnije prilično glupa. 
Ali, kada ti je jasan smjer nekoga djelovanja, neminovno ideš svijesno 
prema njemu. Kada si preslab da izdržiš u tome pravcu, goni te dalje 
sila zadobivena zamahom. Ironičnim spletom prilika radio mi je postao 
najveći dušmanin, a morao bi mi biti najveći spasilac. 

Te noći od četvrtka na petak zaista sam uvidio, do koje sam mjere 
pao. Naveče sam upisao u dnevnik: »...Ovi rani jutarnji razgovori 
upravo me ubijaju. Cijeli sam dan nakon toga kao prebijen. Strašno mi 
je teško da zaspim ma i na časak. Čudni mučni bolovi u rukama, no- 
gama, ramenima i prsima . . . Činim sve moguće da se nekako provučem. 
Kad bih samo mogao čitati, ne bi mi sati bili ni upola toliko dugočasni, 
tama ni upola nesnošljiva, a male nezgode ni upola tako strašne . . .« 

Tamo na policama, iz^an dosega svijetla fenjera, cijeli redovi knji- 
ga, velikih knjiga, u kojima je destilirana mudrost dubokoumnih ljudi. 
Ali, kad me bole oči, pa ne mogu da ih čitam. Ondje je i gramofon, ali 
ne mogu ga naviti, jer treba da štedim snagu za životnije poslove. Kud 
god pogledam po sobi, sve mi zbori o mojoj slabosti: titravi zadimljeni 
plamen u svjetiljci, mlohavi obrisi odjeće na zidovima, smrznute kutije 
hrane na stolu, glatke krpice leda na pođu, crne mrlje prolivenog ben- j 
zina, žućkasta mjesta gdje sam povraćao, prevrnuta stolica kraj peći, 
za koju nisam ni mario da je dignem, pa knjiga na stolu — Lord Ti - 
mothy Dexter oj Newburyport od Johna Marquanđa. 

* * * 

8. lipnja 

Nastojim da pribil ježim u pojedinostima od dana do dana sve, 
što proživim. Postojano se držim dnevnoga reda, jer tako ima naj- 
više vjerojatnosti da ću se iskopati. Premda se grstim od same po- 
misli na hranu, ipak se silim da jedem doduše — tek zalogaj po 
zalogaj. Treba dvije do tri minute dok pojedem cigli zalogaj hrane, i 
Jedem većinom suho povrće: limski grah, rižu, kukuruz i konzer- J 
virane rajčice, koje sadržavaju potrebnu količinu vitamina. Ovda 
onda jedem hladnih žitarica, pomiješanih s mlijekom u prahu. Kad 
se pridignem, skuham i svježe tuljanovine. 

Životnu nesigurnost osjećam osobito u noći, kad utrnem svijeće, 
jer ne znam, hoću li imati snage da ujutro ustanem. Kad se osjećam J 
jače pri zdravlju, napunim spremnicu goriva za peć. Sada upotre- 
[ bljavam samo čisti petrolej, jer mi se čini, da njegovi plinovi ne 
nanose toliko štete zdravlju kao oni iz mješavine. Ne nosim više j 
spremnicu u tunel kao spočetka. Jedina prazna posuda drži tek 


jedan galon, pa moram ići četiri puta u tunel, da napunim sprem- 
nicu i ulijem goriva za svjetiljku. Malo pužem, onda malo opočinem. 
Jutros sam na taj posao ostavio cijeli sat. Prilično mi se smrzla 
ruka. Malo pomalo donosim zalihu hrane na police pokraj postelje. 
Tako punim skrovište robe za slučaj nužde. Neposredno prije negoli 
zaspim, uvijek se osvjedočim, da li je svjetiljka napunjena gorivom. 
Ako se koje jutro ne mognem dići iz postelje, imat ću pri ruci dosta 
hrane i svijetla da izdržim za neko vrijeme. 

Najviše sam zbunjen, što nemam ama baš ništa rezervne 
snage. Penjući se van uz ljestve moram počinuti na svakoj drugoj 
prečki. Danas je bila temperatura samo četrdeset stupnjeva ispod 
ništice. Uza sve to, premda sam bio omotan krznom, kao da mi je 
studen skvrčila kosti. Prilično stalno đuva s jugoistoka, pa mi se 
čini da stoga ne mogu zadržati topline u kolibi. Noću me bez pre- 
stana muče bolovi u tijelu. Najviše mi je potreban san, a on mi 
je tako rijedak gost. Utonem u neko mrtvilo, isprekidano strašnom 
morom. Mučno mi se jutrom izvući iz spavaće vreće. Kao da sam 
pod utjecajem opojnih sredstava. Ali neprestano sam sebi govorim, 
da ne smijem popustiti. Dopustim li da ovlada mnome mrtvilo, 
možda se nikad probuditi ne ću. 

Malo pomalo osovljujem se na noge i zadobivam vlast nad samim 
sobom. No poboljšanje dolazi tako postepeno i prekidaju ga toliki na- 
padaji, da se opaža tek nakon duljega vremenskog razdoblja. Najočitije 
izbija u nešto povećanoj sposobnosti da prebrođujem svoje depresivne 
krize. Premda sam pokušavao da opet započnem motrenje polarnoga svi- 
jetla, zaista sam preslab da izdržim vani više od nekoliko minuta. Mje- 
sto toga poduprem vrata štapom i zirkam odozdo priljubljen uz ljestve. 
Nadošla tmurna i topla nedjelja. Registrator ne pokazuje jači vjetar od 
daška. Skrenuo je od sjevera prema istoku i jugoistoku. Temperatura 
se popela na četiri stupnja iznad ništice. Hvala bogu. Većinu poslije- 
pođneva vatra je bila utrnuta. Osvjedočio sam se, da mi je od velike 
pomoći da se riješim iscrpenosti, kad prestanu plinovi nakon razgovora 
preko radija. 

Kako mi se sada smanjuje bol u očima i glavi, najteže mi se pomi- 
riti s mrakom u kolibi. Prije sam čeznuo za svijetlom, a sad me obuzela 
prava požuda za njim. Olujna svjetiljka i svijeće tek su žute barice u 
spilji. Bojim se žeći svjetiljku na zgusnuti plin. Ponajprije moram crpsti 
zrak malim cilindrom, a to zahtijeva više snage nego što sam voljan da 
je utrošim. A onda, gorište se ima najprije zagrijati meta-tabletama, i 
pritom uvijek nastaju plinovi. Nitko ne bi mogao biti oprezniji od mene 
u to vrijeme.. Za vrijeme svoga kratkog razgovora s Malom Amerikom 
zamolio sam ih, da bi se doktor Poulter posavjetovao preko radija sa 
s Uredom za mjere i težine u Washingtonu i saznao: 1. da li svjetiljka 
sa stijenjem pušta manje plinova 0 d one na zgusnuti plin; 2. da li vlaga 
u petroleju ili u mješavini Stoddard, koja nastaje uslijed topljenja sni- 

ieea u pećnoj cijevi, pogoduje stvaranju ugljičnog monoksida. To sam 
sve pitao onako mimogtod, a Guy Hutcheaon, drug. rad 

ZSSKJttfSS t WasWngtona 

fa “govora ?S»rik. Tadašnji moj našin život. sadržan, je u slavo, 

dnevnika za taj dan: 

10. lipnja . ... 

U rijetkim časovima kad se nalazim izvan postelje prisilja- 
vam ‘se da dovuTem gorivo iz što dalje posude u tunelu. Krov se na 
kr^u opet uleknuo, ali nemam dovoljno snage da ga poduprem 
potpornjima ^ak^val ja. Mož, tni se desiti ?» no uz^ n=pr»- 

5 ? zszs« d, 

jedva dođem do obližnjega valjka. .... . 

mnhnđno moeu reći da je iz mene istrebljena i posljednja trun- 
ka sebičnosti. A ipak i’ danas kad pogledam 

podataka u tunelu, obuzme me nek. ponos. Samo kad ne bi t 
strumenti bili vazda neumoljivi u svojim zahtjevima, makar čak 1 
ne tražili toliki ulog snage. O kako su samo nemilosrdno odlucn 
vjerni' 17 studeni i tamnoći ove polarne tišine oni pos ojano ’ v 
svoie određene zadatke, škljocajući obdan i obnoć, sveudilj zaht - 
i evaiući obnovu , koje ne mogu sam sebi dati. Katkada, kad me t- 
ho i ° kada prsti ne će da se pokoravaju, te su sprave upravo 
Smtnš. Kso da bss prestanka zbore: .Ako mi prestanemo kuckah, 
i ti ćeš; ako ti prestaneš, i mi ćemo.« 

11. lipnja 

Nastojim smanjiti širenje plinova omatajući pećnu cijev kirur- 
škim obližem. Većinu dana peć gori poslabije, a da b “ de ”\ h g . 
da je dobra ventilacija, gotovo su uvijek otvorena vrata, koja vode 
u tunel Stoga je uvijek studeno. Komad mesa, koji je ostao na stolu, 

” lie ^d™°n.m vatru^da spr.Jegim pt.no.e, . boravim u spa- 
vaćoj vreći sve do osamnaest sati i pol. Tako je jaka bol u ram 
nima da pokatkad ne mogu ležati na leđima. Žudim za umirujucim 
sredstvima , 0 a ne usuđujem se da ih uzmem. Odviše je tanak mos 
koji vodi propasti, pa se ne usuđujem boraviti na njemu cak 

^^Još^ne mogu jesti kako valja. Moram silom žvakati hranu, sve 
dok se ne raspadne. Da zaboravim želučane jade, katkada igram 
pri jelu pasijans. Uzmem tri hrpe karata. Označim ih sa A, B, • 
Brojim poene i kladim se sam sa sobom. Ruke mi se zamore cak pri 

samome dijeljenju karata. Večeras sam svršio cijelu partiju, a nisam 
progutao ni tri zalogaja hrane. 

Dotle je već došao red na meteorološko motrenje u dvadeset 
sati. Poslije toga sam se odmorio, a onda opet otišao gore da pro- 
matram polarno svijetlo u dvadeset i dva sata. Moje je bistvovanje, 
dakle, uređeno poput najobičnijeg života po točno određenom redu 
— obrazac se beskonačno i neumoljivo ponavlja. Usprkos stalnome 
redu, od trideset prvoga svibnja gotovo je uvijek u opasnosti. 

Noću je padao snijeg. Kada sam jutros uspuzao ljestvama, vidio 
sam, da ne mogu ni maknuti vratima na uobičajeni način. Poč’nuo 
sam i pokušao ih podići ramenima. Ni makac. Otišao sam u sobu 
po čekić. Konačno su se pod udarima otvorila. Bio sam od toga 
iscrpen još dugo zatim. 

13. lipnja 

Za lipanj na Antarktiku vrijeme je bilo neobično blago. Dok 
ovo pišem, izvalio sam se u spavaćoj vreći i imam pokraj sebe ter- 
mografske trake i formulare Meteorološkog ureda. Iz njih saznajem, 
da je najihanja temperatura od prvoga lipnja bila četrdeset i šest 
stupnjeva ispod ništice, i to sedmoga ovog mjeseca. Juče je najniža 
temperatura bila trideset i osam stupnjeva ispod ništice, a danas 
trideset i četiri. Zrak je gotovo bez ćuška vjetra, a i to je o.d velike 
koristi. 

Kako je vatra većinom utrnuta, led na zidovima nikako da se 
otopi. Promatrao sam kako pomalo mili prema stropu. Svaki dan se 
popne po prilici jedan inč. Usprkos svemu, čini mi se, da se po- 
pravlja moje zdravstveno stanje. Uzgred da pripomenem, odrekao 
sam se čaja ujutro. Teško mi je bilo, jer sam cijeli život bio ča- 
jopija. Ali, čini se, da je najbolje, odreknem li se svih podražila, 
makar kako blaga bila. 

U četvrtak, četrnaestoga lipnja došao je na red razgovor s Malom 
Amerikom. Murphy je bio neobično dobrđ volje. Rekao mi je, kako je 
sve lijepo i dobro u Maloj Americi i prenio mi nekoliko šala, koje je 
doznao brbljajući s nekim u New Yorku za vrijeme pokusnog prijenosa 
»Ne mogu baš jamčiti da su autentične,« otržito će mi, »jer su iz druge 
ruke.« Tada je razgovarao sa mnom doktor Poulter, odgovarajući mi na 
moja pitanja o plinovima iz peći i svjetiljaka. Po elegantnom stilu, ko- 
jim je govorio, sudio sam, da čita iz pripremljenoga izvješća, a sve mi 
se Činilo, da čujem i šuškanje papira u mikrofonu. Ne bi ozbiljnije i 
bezličnije govorio, da drži predavanje iz fizike na metodističkom sve- 
učilištu u Iowi. 

Sto se tiče dviju vrsta svjetiljaka, doktor Poulter je mislio, da je 
olujna sigurnija. Opomenuo me, ako stalno ima vlage u gorivu, da se 
°d toga u peći ili svjetiljci stvara prljavi žućkasti plamen, koji ispušta 

CO. Svjetovao me također, da popravim sve pukotine oko gorišta u peći, 
gdje kapanje vode ili ugrijana kovina isparavaju petrolej, i tako se 
stvaraju plinovi, što sile na mučninu. 

Tako je bio privremeno riješen problem, barem što se tiče doktora 
Poultera. A i što se mene tiče, jer sam r^.dio sve, što je u ljudskim mo- 
gućnostima, da bih izvršio date upute. K tomu sam nerado tjerao mak 
na konac, da ne bih pobudio sumnje. Nato je moj znanstvenjak zaveslao 
u omiljele svoje razgovore o meteorima. Sve otkako je popala tama, on 
je sa svojim pomoćnicima, i uz suradnju promatračnica razasutih diljem 
svijeta, bez prestanka motrio nebo u potrazi za meteorima. Kako sam 
se i ja za to zanimao i često nailazio na odlomljene krhotine u snijegu, 
koji sam topio za vodu, obavještavao me od zgode do zgode izravno 
doktor Poulter ili preko Charliea Murphyja, kako napreduju ta pro- 
matranja. Na krovu svoje kolibe u Maloj Americi doktor Poulter je 
sagradio prozirni tornjić, gotovo u istoj razini s površinom snijega, koji 
je bio okrenut na sve četiri strane neba, te su u njemu za vedrih noći 
neprestano vršili motrenja. Rezultati su bili upravo izvanredni. Zbog 
osobite vedrine antarktičkoga zračišta vidio se golem broj meteora, koji 
se u umjerenijim područjima ne mogu vidjeti kroz slojeve prašine i 
vodene čestice, što zamračuju nebo. Važno je bUo to astronomsko otkriće, 
koje je stubokom izmijenilo uobičajene procjene, koliko materijala ze- 
mlja neprestano dobiva iz toga izvora. 

»Oduševljeni smo tim istraživanjem,« pripomenuo je doktor Poulter. 
»Ni pomisliti nisam mogao, da će se tako dobro okrenuti. Sada smo za- 
snovali korak dalje. Demas, kako znate, pomno pregledava traktore. 
Platnene krovove zamjenjuje čvrstom drvenom armaturom, i sva kola 
opskrbljuje posteljama, pećima i radiom — drugim riječima, to su pot- 
puno opremljene istraživačke skupine. Sada bismo htjeli uzeti jedna kola 
i uspostaviti drugu meteorološku postaju na Barijeri, oko trideset milja 
odavle na Južnoj stazi.« 

»A koliko mislite ostati na toj postaji?« otkucao sam. 

»Bude li vedro, samo dva dana,« čuo sam odgovor u slušalicama. 
»Tako ćemo imati uporište, koje će nam omogućiti da izračunamo radi- 
jante, visinu pri kojoj meteori ulaze u atmosferu, i tako dalje.« 

»A kada će traktori biti spremni?« upitao sam zatim. 

Poulter nije znao sigurno kazati. To ovisi o Demasu i mehaniča- 
rima. »Ali prva kola mogu poći za nekoliko dana.« 

»A kamo ćete izvršiti pokusnu vožnju?« priupitao sam. 

»Prema Amundsenovu rukavu* i natrag,« reče znanstvenjak. »To je 
dovoljno da nam pokaže, dokle su putokazi zameteni snijegom, i ho- 
ćemo li moći udariti stazom prema jugu.« 

»Kada ćete to obaviti?« 

* Rukav Zaljeva k : tova. pun glečerskih rasjelina. Leži desetak milja južno od 
Male Amerike. — Bilj. pisca. 

»Pa, za mjesec dana poprilici. Vidjet ćemo, kako se osnova razvija, 
pa ćemo o svemu s vama opširno porazgovarati.« 

»Dobro.« 

Tada sam na kraju otkucao Dyeru: »Onda u nedjelju?« 

Dyer upade: »Da, očekujemo vas u nedjelju, u uobičajeno vrijeme. 
Laka vam noć, gospodine. Ovime KFZ završava svoju emisiju.« 

Bješe to Dyer, najsjajniji mladić, što sam ga ikad imao pod svojim 
zapovjedništvom, nikad uzrujan, nikad zbunjen, a uljudnosti njegove 
nije mogla prekinuti ni duga polarna noć. 

Zanimljivo, je, kako su strelovitom brzinom prošle mojim mozgom 
sve mogućnosti, što ih uključuje takav prijedlog. Tako mi je uzgred 
rečen, a možda sam bio i preumoran da vidim sve opasnosti, koje u 
sebi krije. Samo je jednom prije toga poduzeto dulje putovanje za vri- 
jeme antarktičke polarne noći, naime glasovito zimsko pješačenje, što 
su ga od Rta Evans do Rta Crozier izveli doktor Wilson, Cherry- 
Gerrard, Evans i Bowers, članovi Scottove ekspedicije. Za pse je bila 
odviše velika studen, a za avione gotovo nepremostive poteškoće, oso- 
bito ako bi se morali prisilno spuštati. No, mjesec dana dugo je vrijeme 
u Antarktiku, pa i najtemeljitije osnove mogu se raspasti kao mjehuri 
od sapunice. Vidjet ćemo, promrsio sam u sebi, dok sam posrtao u 
tunel, da ustavim motor. Ni na tili čas nije mi došlo na pamet, da bi 
takav razvitak događaja imao bilo kakve veze s mojom kobnom sudbom. 
A nisu na to mislili ni u Maloj Americi. 

I taj me razgovor iscrpao poput ostalih, samo je u tome razlika, 
što sam se ovaj put brže oporavio. Pošto sam odležao više sati u postelji, 
prema večeri sam se osjećao dovoljno snažnim da šetam vani — prvi 
put u posljednjih petnaest dana. Ili možda »šetati« nije prava riječ, 
jer sam se oslanjao na bambusov štap i nakon svakog koraka počinuo, 
da uhvatim daha i da primirim brzo kucanje srca. U svemu nisam šetao 
više od dvadeset jarđa, ali sam bio zadovoljan i sa to malo. Kreće na- 
bolje. govorio sam sam sebi. I te su riječi zvučile uvjerljivo. 

Ne sjećam se, da sam ikada vidio aktivnije polarno svijetlo. Čak 
sam kroz ventilator vidio plamsanje. Uz redovita motrenja, i inače sam 
više puta odlazio van, da promatram taj divni prizor. Cijeli je dan nebo 
bilo zamračeno, ali uvečer kao da su se oblaci razmakli, da bi došla na 
pozornicu Aurora. Ispočetka bješe tek svežnjić drhtavih zraka, koji se 
pretvorio u srebrnu rijeku išaranu plamenom zlatninom. Oko dvadeset 
dva sata i pol, kad sam otvorio preklopna vrata, da ga se posljednji 
put u toj noći nagledam, nabujala masa magličaste pare nemirno se 
razgranala zenitom, između sjevernoga i južnoga obzorja. Počela se 
ritmički zibati, isprva polagano, a zatim sve brže i brže. Cijelo se 
zdanje razvilo u sistem zelenih svodova, upravo izazovnih za oko. Ponad 
toga svodovi ja okretale se cijele baterije reflektora, koji su se svojom 
pojačanom siajnošću širili nebom poput lepeze. Cijelo tamno nebo oži- 
vjelo. Blijedozeleno, crveno i žuto snoplje boja dodirivalo te divne 
građevine. 

Umilne uzdrhtale kretnje bile su nekako ženstvene. Sjedio sam i 
promatrao, zaboravljajući časomice svoju slabost. Njišući se sve brže 
i brže unakrsne zrake pretvoriše se iznenada u kovrČave spirale, pa 
nabujaše u cijeli sistem golemih voje^a, silno uzdrhtalih i lako obojenih. 
U tilome času nestade sve te goleme udezbe, kao da je otekla kroz 
kakvu slavinu. Preostalo je tek nekoliko zraka, koje kao da su davale 
znak svojim krepkim uzbuđenjem: »Nije još gotovo, nije još gotovo.« 

Promatrajući s preklopnih vrata nagađao sam, da vrhunac slavlja 
tek dolazi. I zaista, posvuda okolo obzorja, na sjeveru, istoku, jugu i 
zapadu, iskočilo nebu pod oblake bezbroj zraka, kao da se kakav goro- 
stasi velegrad budi od sna, da pokaže stazu avionima. Stupovi svijetla 
jurnuli dvije trećine puta do zenita, onda kliznuli natrag smanjujući 
obojenost, pa se ponovo uzdizali. Konačno se uz golem zamah oslobodili 
obzorja i sa silnom umilnošću šiknuli sve do zenita. Tamo na visokome 
nebu, rascvjetali se u izvanrednoj geometriji korone, optočene sjajnim 
zrakama radijalnog svijetla. Uza nj su i crveni Mars i Južni Križ i 
sjajom opasani Orion bili poput blijedih svijeća u kolibi. 

* * * 

U petak, petnaestoga lipnja izjutra, temperatura se popela do 
sedmoga stupnja, a onda se okomito srušila do dvadesetoga stupnja 
ispod ništice. Snijeg sve obložio debelom izolacijom. Vjetrenica zapela, 
pa sam se prije podne morao popeti na anemometarski stup, da je 
oslobodim i da u isto vrijeme očistim spojišta. U dnevnik sam zapisao: 
»Nemam dovoljno snage da obavljam takve poslove, jer traže grozan 
napor.« U subotu je bilo crno kao u rogu. Barometar nakon dugog po- 
laganog padanja spustio se do 28.04 inča. Mirne dane pomutio vjetar, 
koji je opet dunuo sa sjeveroistoka. Snijeg pao, mećava se digla po 
Barijeri i vije u jurišima. Cijeli se dan snijeg bez prestana kovitlao u 
zavojima kroz ventilator i dio pećne cijevi. Nakon bezvjetarne tišine 
udar oluje neobično me uzbudio. Njezino udaranje iz daljine sjećalo me 
vraćanja moje snage i sigurnosti. Uvjerio sam se, da mogu opet čitati 
bez štete po oči, pa sam proveo cijeli sat čitajući svršetak Marquanđove 
priče o čudačkom gentlemanu iz osamnaestoga stoljeća, Lordu Timothyju 
Dexteru. Kasnije sam svirao gramofon, prvi put u gotovo sedmici dana. 
Čini se čudno, što čovjek nema snage da navije tako maleno ocjelno 
pero, ali tako je. Sjećam se dobro i ploča, jer sam ih upisao u dnevnik. 
Jedna je bila »Smotra drvenih vojnika«, a druga »Badnja noć«, koju 
je pjevala Lucy March. Ova je potonja bila moja omiljela pjesma. 
Osobito mi se sviđao njezin početak: 

O Badnja noći, tvoje zvijezde svijete, 

Ti nam rodi sveto božje dijete. 

Nakon toga je bila neka nerazumljiva rečenica, a iza nje rijek o 
drhatu nade. Prije sam svirao tu ploču nebrojeno puta, kušajući uloviti 
riječi, ne bi li ih mogao pjevati. Ali nikad mi nije posrećilo da ih ra- 
zumijem. Taj sam se dan zavjetovao, ako živ ostanem nakon ove pusto- 
lovine, da ću se staviti na čelo reformatorima, koji će od soprana 
zahtijevati razgovijetni ju dikciju, na duševno smirenje istraživačima, 
koji bi pokušali da se prihvate pjevanja u kasnim godinama svoga 
života. 



LIPANJ III: PRIJEDLOG 

M JESEC lipanj označuje razdoblje prodora 1 uzmaka, pobjeda i po- 
raza. Tada me zadesio prvi ozbiljni udarac nakon kobnoga svršetka 
mjeseca svibnja. Sedamnaestoga lipnja bila je nedjelja, dan razgovora 
preko radija. Taj dan nisam ništa zapisao u dnevnik, jer uopće nisam 
smogao volje za pisanje. U jednom jedinom jutru izmaklo mi se ispod 
nogu cijelo tlo, što sam ga bio s teškom mukom osvojio. 

18 . lipnja 

...Jučer me ponovo udario moj podmukli neprijatelj. Kako je 
motor pri kraju prijašnjega razgovora slabo išao, sada sam ga pol 
sata prije ugovorenog vremena stavio u pogon, da bih štogod na 
njemu udesio, bude li potrebe. Najprije sam, kao obično sve od 
kobnoga trideset i prvoga svibnja, poduzeo mjere opreza očistivši 
led iz ventilatora nad motorom. Zatim sam prebirao oko dvadeset 
minuta po pipcu rasplinjača. Upravo je motor bio lijepo pošao, 
kadli me zahvati vrtoglavica i instinktivno padoh na koljena. Pu- 
žući dovukao sam se do sobe, zatvorio vrata i legao na postelju da 
pričekam vrijeme razgovora. Mislim, da sam zakasnio i da mi je 
bilo vrlo teško izdržati cijeli razgovor. Nadam se, da je Charlie 
bio zadovoljan odgovorima na svoja pitanja. 

Kad sam zatvorio motor, glavu sam držao nisko pri tlima. 
Kako je išao glade nego onaj put, bilo je manje plinova. Uhvatio 
me strah, da sam spao na isto stanje, u kojemu sam bio prva če- 
tiri dana ovoga mjeseca. Rad bih još govoriti o tome, ali nekako mi 
je muka noćas pisati. Najgore mi je bilo, što su tamo bili Murphy, 
Poulter i Innes-Taylor, koji su htjeli razgovarati o tome, kako bi 
se pomakao naprijed datum početka proljetnih operacija. Zapravo 
su oni u Maloj Americi govorili o mogućnostima, da se već po- 
četkom kolovoza s pomoću traktora uspostave baze, da bi se tako 
produljila sezona operacija, a s njome i opseg znanstvenoga pro- 


126 


grama. Bit će da ih je na taj pokušaj potakao uspjeli popravak 

traktora. Ali sve su to još bile prilično maglovite zamisli. 

Ovo je očitovanje važno za mene po onome, što nije u njemu re- 
čeno i što mogu čitati između redaka. Premda je trpko, u njemu nije 
ni izdaleka napisano sve, što sam pretrpio. Cijelo sam vrijeme namjerice 
ublažavao činjenice, jer je dnevnik poglavito pisan za moju obitelj, 
pa u slučaju da poginem ovdje, bit će tako njima prišteđene mnoge 
neugodne pojedinosti iz posljednjih mojih dana. Tako sam, recimo, te 
večeri bio preslab da odem gore i da izvršim motrenje u dvadeset sati, 
pa čak i to da prenesem podatke s automatskih sprava na formular 
Meteorološkog ureda. Te noći nisam gotovo uopće spavao, nego sam 
se bacao amo tamo po spavaćoj vreći; bol me raspinjala, a lupanje 
srca doslovce me treslo. Katkada sam mislio, potraje li to dulje, da 
ću sići s pameti. Povratio sam i ono malo mlijeka, što sam ga s teškom 
mukom progutao, a ruke su mi bile čak i za to preslabe da uklonim 
prljavštinu, što sam je povraćanjem napravio. Skvrčen na postelji 
mrmljao sam poput samostanca, koji prebire čislo. Kad mi je glas za- 
peo, nahrupila je šutnja. U zatišju između nasrtaja bola obuze me osje- 
ćaj nekog iščekivanja. Čekao sam i osluškivao, ne bi li se što dogodilo. 
Bilo je to neko zatomljeno iščekivanje: ni strah ni nada, nego lebdenje 
između njih. 

Uvijek mi je bio težak početak dana, a sada je za to trebalo izvršiti 
herkulski napor. Morao sam od sebe odgurnuti noć i pred sobom po- 
gurnuti dan. Kao da se svalila na me težina cijeloga sunčanog sustava. 
Jedva sam se prisiljavao da se izvučem ujutro iz spavaće vreće. Dotle 
je peć bila utrnuta najmanje dvanaest sati. Usne su mi krvarile, gdje 
god bi zubi u njih zagrizli. Neki mi je unutrašnji glasić šaptao: »Što si 
tražio, to si dobio!« Uza svu svoju odlučnost, sumnjam da bih preživio 
ovaj drugi udar, da nije bilo onih pet šest »jastučića vrućine«, koje sam 
pronašao u jednoj kutiji u tunelu za hranu. 

Ti mali plosnati jastuci, poput listovnih omotnica i teški oko jedne 
funte, sadržavaju neku kemikaliju poput pijeska, koja ispušta vrućinu, 
ako se polije vodom. Noću bih uzimao dva takva jastučića sa sobom u 
postelju, zajedno s termos-bocom punom vode. Kad bih se probudio, 
izlio bih malko vode na jastučiće i trljao ih polagano, dok ne bi nado- 
šla toplina. Tada bi ih zavezane nosio oko struka, jednoga sprijeda, a 
drugoga straga, između hlača i donjega rublja. Tako bi ostali topli bez 
punjenja oko jedan sat, a za to bi vrijeme peć zagrijala kolibu. Šte- 
dljivo sam upotrebljavao te jastučiće, ne znajući koliko će mi potra- 
jati zalihe. Blagoslivljao sam opskrbnika, što je i ne misleći došao na 
pobudu da ubaci te stvarce u opremu za Istaknuto uporište. 

Idući šu dani bili kao čvrsti čvorovi u pletenom konopu vremena. 
Uspio sam da i dalje obavljam motrenja, navijam satove i mijenjam 
papire. Kad ne bih mogao otići gore, vjerno bih prenosio podatke na 
formular broj 1083. Ali ništa od toga kao da nije imalo ama baš ni- 

kakva odnosa sa stvarnosti. Dok je jedan »ja« tapajući obavljao te 
zadatke, drugi je dio mene kanda uvijek motrio s postelje. Obnoć nije 
bivalo ništa bolje. Podnimljen u spavaćoj vreći, s poklopcem kutije na 
koljenima, kušao sam se kartati. Neshvatljiva slaboća u rukama za 
vrijeme dijeljenja karata neprestano me ljutila bez ikakva razloga. 
Kad mi ne bi išle karte, bacio bih sve na pod. Uzeo sam Ludwigovu 
romansiranu biografiju Napoleon, ali su mi se nakon stranice dvije 
slova stala mutiti, a oči me boljeti. Ne možeš nastaviti, uporno je u meni 
kljucao gunđali glasić. Navika te goni naprijed, a ne ti sam. Ti si gotov. 

U srijedu o podne, dvadesetoga lipnja, s opasanim toplinskim 
jastučićima oko struka i zamotan u krzno popeo sam se napolje, da se 
uklonim neumoljivoj nujnosti svoga nastana. U zavjetrini pecne cijevi 
bio je cijeli namet snijega. Sjeo sam na nj, odviše iscrpen, a da bih 
mogao šetati. Polako je trunio snijeg iz oblaka. Na istoku i jugu crno 
obzorje kao i sama Barijera. Ali na sjeveru je razvodnjena mrlja gnnnza 
zarumenila crtu obzorja. Ta je zažara, posljednji odraz sunca, iščezla 
iza ruba površja. Zimska se noć primicala svome vrhuncu. Za dva dana 
bit će zimska suncostaja, pa će sunce imati najveću svoju deklinaciju 
od dvadeset tri i pol stupnja ispod obzorja. Tada će se sa svog puta 
prema sjeveru okrenuti prema Južnoj polutki. 

Iza Barijere, iza Male Amerike, iza smrznutih prostorja Rossova 
mora sunce još sveudilj izvodi svaki dan svoja čuđestva. Začudno mi 
je bilo kad sam mislio, kako u određenom času toplina i svijetlo ku- 
paju jedan dio svijeta, dok s drugoga dijela nestaju; kako na nekim 
zemljopisnim dužinama milijuni ljudi liježu, dok na drugim duzinama 
drugi milijuni, koji govore različitim jezicima, bude se u punom rasvitu 
dana i odlaze na svoje poslove. Sve mi se to činilo nesnosno udaljenim. 
Na mome miestu suncu će trebati isto toliko dok se vrati, koliko je 
trebalo za odlazak. Sada je lipanj. Tek dvadeset sedmoga kolovoza, po 
nautičkom godišnjaku i po malom aritmetičkom računu, vratit ce se 
na osamdeseti stupanj i osmu minutu južne širine. A dotle, sta ce biti 

sa mnom? . , . . .. 

Ali, naigore si preturio, zbori mi neki nutarnji glas; sad je vrijeme 
da napraviš inventar. Svakim danom nakon suncostaje sunce ^ce se 
malko više penjati, i svijetlo će na sjeveru o podne pomalo jačati. I 
svaki dan, kako se bude jačalo praskozorje nad Barijerom, malo pomalo 
izdizat će se iz tame i osvjetljivati zastavama označena putania između 
Istaknutog uporišta i Male Amerike. Samo ti ne ćeš toga dočekati, opet 
se javlja glas iz nutrine. A opet se u meni nešto očajnički opiralo tome 
zlogukom proroštvu, jer ipak mi je ostalo barem jedno tvrdo nadame: 
da ću ugledati kako sunce i bijeli dan promiču Barijerom. To barem 
moram doživjeti. Volja za životom ne bi bila djelotvorna, kad bi mi 

se to uskratilo. . . . , 

Dok sam tako sjedio, najednom mi dođe na misao onaj ispraz 
razgovor, što ga je nedavno vodila Mala Amerika sa mnom, da bi se 

počelo uspostavom operacionih uporišta povratkom sunca u mjesecu 
kolovozu. Prvi put sam shvatio mogućnost veze toga pothvata s mojim 
jadnim stanjem. Moraju doći ovuda, moraju doći ovamo. Sada sam ko- 
načno imao velik poticaj da poželim vidjeti ogranak sunca. Dotada sam 
poklanjao malo pozornosti razgovorima o uspostavi uporišta., prepušta- 
jući znanstvenjacima u Maloj Americi, neka oni odluče o pojedinostima 
prethodnih operacija. Bila su dva pravca, kuda bi se imale kretati: 
jedan na istok, prema Zemlji Marije Byrd, a drugi na jug, prema Brdima 
kraljice Maud. Drugi bi put vodio pokraj mene. Kad je tako, uvriježilo 
mi se u duši osvjedočenje, da sam dužan prema svojoj obitelji i prema 
samome sebi da ih nagovorim, da prvo udare ovim potonjim putem, i to 
što prije, ukoliko je to u skladu sa sigurnošću. To je bilo jedino razumno 
rješenje. Sutradan je bio razgovor s Malom Amerikom. Kad uzgovorim 
s njima, dat ću Poulteru brižno sastavljenu uputu, potaći ga neka po- 
žuri pripreme za što raniji početak, a ipak će biti sve tako uvijeno, da 
se ne mogu dosjetiti, da ima u toj poruci bilo kakva moga osobnog po- 
žurivanja. Moram napraviti tako ili nikako. 

Pošto sam tako namislio, sišao sam u kolibu s tvrđom nadom nego 
što sam je osjećao ima četiri mjeseca. Te sam večeri zapisao u dnevnik: 
» . . . Prvi put nakon šesnaestoga osjećam se snažnim da pisanje ne 
smatram gnjavažom. Još je daleko do ogranka sunca, ali do listopada 
je cijela svjetlosna godina. Ako još izmijene radio-emisije na poslije- 
podne, e onda će se čaša moje radosti preliti preko vrha.« 

* * * 

Ujutro sam bio točan na sekundu da započnem razgovor. »Čestitam 
na točnosti,« odmah će Charlie Murphy. »Kako to da si bio onako kra- 
tak prošle nedjelje?« 

Neposrednost toga pitanja načas me osupnula. No, kakve štete, 
reknem li istinu. Natipkao sam kratku poruku, u kojoj sam istakao, da 
su me plinovi iz motora »oslabili«, pa sam odlučio da ga ugasim, dok 
ne pronađem, na čemu je krivnja. 

»Je li sada sve u redu?« želio je znati Murphy. 

»Sve u redu.« 

»Dobro.« 

Zahvalio sam mu na brizi. A tada, da uklonim svaku sumnju, ukra- 
# tko sam mu izložio, kako ja predusrećem monotoniju — nemilo i za me 
otužno pobrajanje doskočica, koje sam upotrebljavao u mjesecu svibnju, 
a sada mi se čini, da se otada ispriječila cijela vječnost. 

»A ja brojim kako milijuni ovaca prolaze kroz strugu,« veselo će 
Charlie. »Nego da ne zaboravim, traktor broj 1 polazi sutra na izviđanje, 
bude li lijepo vrijeme. Poulter i Demas poći će s njime na kratku po- 
kusnu vožnju, samo ako bude dovoljno ljudi da odgrnu oko pedeset 
tona snijega, što se ispriječio pred kosinom garaže, da bismo mogli iz- 
vući toga đavla napolje.« 

m 


9 R. E. Byrd: »Sam« 


Srce mi je veselo zakucalo na tu vijest. 

»Imam poruku za Poultera,« dodao sam. 

»U redu. Evo tu je John.« 

Premda tada nisam znao, Poulter je nešto imao posla u sobi za ra- 
dio-emisiie- zapravo je bio odmah uz Dyera. Poruka je bila kratka 
fčmj^nična. Spominjući kao razlog slabo stanje u blagajni eksped.cije 
Iz SS sam izveo potrebu da što brže započnemo posao nakon dolaska 
brodova s Nove Zelandije. Dodao sam, da mi je na srcu da sto prije 
. tprenu i ako je izvedivo, možda bih želio, da se prven- 

stveno obavi putovanje na jug, jer bih i ja želio stići u Malu Amer '^ 
S ranije nego što sam očekivao. Završio sam uobičajenom opomenom, 
neka se brižljivo pripreme i neka čekaju izdašnije danje svijetlo na 
Barijeri. 

Dyer mi je pročitao poruku bez komentara. 

»U redu,« odgovorio sam. 

Dyer mi je prije svršetka razgovora rekao, da će se odsada, prema 
prijašnjoj mojoj molbi, pomaći radio-emisije na četrnaest sati. 

»Nadam se, da ćete biti time zadovoljni,« dodao je. 

»Krasno.« 

Tada smo završili. 

♦ * * 

Petak dvadeset drugoga lipnja, neobično me razveselio. Taj je dan 
sunce nekako oklijevajući stajalo na skretnici suncostaja. Polumjesec 
klizio bijelim vunastim oblačićima. Temperatura pedeset stupnjeva 
ispod ništice, dotada najstudenije vrijeme u mjesecu lipnju. Sutradan 
isto takva studen, isto takva vedrina. Samo se mjesec zaokruglio poput 
kakva starinskog srebrnjaka, malko splošten na jednu stranu. Doznao 
sam nove stvari o sebi. Dok sam se sedamdeset i dva sata prije bio po- 
mirio sa sudbinom, da ću morati čekati pomoć čak u listopadu, sada sam 
držao kao u desnoj ruci, da će mi doći krajem kolovoza. No u tome 
nadanju nisam imao smirenja. Nije mi ga dao zdrav razbor. Budu li svi 
ostali uvjeti povoljni, još će biti borbe za ljude, kojise odvaže da pri- 
jeđu prostor između Male Amerike i Istaknutog uporišta. Sjeverno sedlo 
na Mount Everestu nije ništa opasnije od Barijere potkraj zimske noći. 
Ne smije biti pomutnja ni brzih planova, jer bi inače cijela zamisao 
mogla propasti. 

23. lipnja 

Gadno mi je bilo posljednjih nekoliko dana. U nastojanju da 
svoje tijelo oslobodim trovanja i da natrag zadobijem svoju snagu, 
sat na sat ležao sam u spavaćoj vreći, s utrnutom vatrom i ugaslom 
svjetiljkom. Nemam teka, ali se prisiljavam na jelo. 

24. lipnja 

Još sam slab. Na današnjem razgovoru Bailey me zamolio da 
premjestimo emisije opet na prijepodne, tumačeći mi, kako novo 
vrijeme prekida podnevne emisije Male Amerike sa ’ Sjedinjenim 
Državama. Kad sam upitao Dyera, da li je to po njegovu mišljenju 
važno, on mi je odgovorio, da o meni ovisi, a njemu da je pravo da 
i dalje ostanu za poslijepodne. »Pa neka onda ostanu,« ja sam mu 
nato rekao. Iako mi se Baileyjev zahtjev spočetka činio sebičnim i 
nemilim, kad sam bolje promislio, uvidio sam, da je to zapravo 
dobar znak. To je bio dokaz, kako su ljudi u Maloj Americi ne- 
zavisni i osjetljivi na svoja prava, pa su moj zahtjev tumačili kao 
samovoljan hir zapovjednika, koji hoće da svoje provede. 

25. lipnja 

Ništa . . . ništa . . . 

26. lipnja 

Brojio sam kalorije, pa sam se uvjerio, da trošim poprečno ti- 
suću dvjesta na dan. To nije dosta. Trebalo bi da bude prosjek oko 
dvije tisuće pet stotina. Jutros sam, radi dodatnih kalorija, stopio 
veliki komad maslaca u vrućem slatkom mlijeku. Jestvenik od ve- 
čere: suhi grah, riža, rajčice, konzervirana repa i virginijska butina. 
Danas više jedem, premda nernam volje za jelom. 

27. lipnja 

Ništa, a ipak bezbroj stvari čeka, da o njima pišem, samo nemam 
volje da gledam . . . 

^Sutradan novosti u izobilju. Na vrijeme sam došao na razgovor. Dyer 
će žustro i s karakterističnim jenkijskim ublažavanjem: »Čekaju doktor 
i Charlie. Držim, da će vas zanimati, što će vam reći.« 

Traktor broj 1, prije dva dana bio je s Poulterom na pokusnoj vožnji 
kroz Amundsenov rukav sve do vrhunca Barijere iza Rukava, poprilici 
jedanaest milja na jug od Male Amerike. »Sve je išlo kao po loju,« dalje 
će Poulter. »Obašli smo rasjeline i nismo imali posebne poteškoće da 
idemo tragom. Zastave stoje kako valja i čini se, da ih vjetar nije mnogo 
raščupao. Upravo dok smo prolazili kraj jedne, već su velika svijetla 
otkrivala drugu. Kad bismo postavili privremene reflektore, bili bi nam 
od velike pomoći.« 

Tada glavni znanstvenjak, bez ikakvih prethodnih riječi, zaveze o 
svome prijedlogu. Sastojao se u tome, da bi otprije namjeravano pu- 
tovanje radi proučavanja meteora protegli sve do Istaknutog uporišta. 
Prvih dana mjeseca kolovoza moći će se odatle promatrati cijeli roj 
meteora. Tako bi se jednim hicem pogodila dva zeca. Putom do Istaknu- 
tog uporišta promatranja bi bila od veće koristi zbog duljine razmaka, 

promatrači bi mogli imati zaštitu u mojoj kolibi. Sto se mene tiče, 

^ n hib nrema želii da se vratim traktorom, mjesto da čekam, dok se 
SS =“<= uporiH, H. »a M ^ ' i. l» 

r.oći ali zasada računaju na petoricu. Dvojica će od njih ostati mjesec 
E m Istaknutom u^riStu, d. nastavo motoorsk, i vr.monsk. m„- 

Prema sadašnjoj osnovi, nastavio je Poulter, kr ^J l b | 

Amerike čim bude lijepo vrijeme između dvadeset trećega i dvadeset 

devetoga’ srpnja. U to je vrijeme mjesec o P^^^^rnTbi htio 
niih a sunčano je svijetlo najjače opodne za njima. Poulter ne Di nio 
. okasni ier bi zora koja nadolazi spriječila prigodu da se izvrše ne- 
rpkirina motrenja S druge opet strane, ni on ni ostali časnici u Maloj 
Americi 3 neMsmatraj u pametnim da se krene ranije. Osim toga, Demas 
m?sh da će biti potrebna najmanje tri tjedna, dok se izvrši popravak 
još dvaju traktora. Nije, čini se, razborito krenuti s trećim, prije nego 
što prva dva budu pri ruci u slučaju potrebe. 

Štura priča kao kakav meteorološki izvještaj. Nisam mogao vjero- 
vati riječima koje su sipale kao šljunak u slušalice. Bijahu kao jedna 
od onih tlapnja, što su me zbunjivale nakon prvoga P ada J > ™ 

i odmjereni Poulterov glas neprestano je raspredao različite mcjebit 
nosti toga putovanja s takvom dosl ednošcu i razborom, da prijedlog 
nij^s 1 moga 0 P potjecati iz grozničava maštanja. Nikad tako neočekivano 
ne 3 primih takve velike i divne novosti. Sinulo mi je zatim mozgom, 
su Poulter i Murphy, obojica neobično razboriti ljudi, zasnovali taj pu , 
ne može se u Maloj Americi smatrati kao preopasan. Unutrašnji mi je 
glas govorio: oni su dali povoda za taj pothvat nisi ti Om žele ovamo 
doći iz vlastite pobude, pa stoga nema potrebe da se stidim 

Naposljetku me zapitao Poulter: »No, a šta ti misliš o svemu tome.« 

Iako su mi ruke bile na tipkaiu, duh mi je bio neodlučan. »Pr.čekaj 
časak « odgovorio sam mu na to. Sto god bi se dogodilo, ipak bih ja za 
to odgovarao, kada bih dao jesan odgovor. Posljedice neuspjeha survale 
bi se na moju glavu. Ne znajući, što bih mu zapravo odgovorio, kazao 
sam mu neka napravi još nekoliko pokusnih vožnja i neka me obavi- 
jesti o ishodu. Iako sam mu tako rekao, znao sam u dnu duše, da nikad 
ne bih smogao odlučnosti da mu se oduprem. Previše sam pretrpio, da 
bih odbio ma i jednu slamku, koja mi se pruzi na spas. Osim .toga, po- 
sljedice toga pothvata ne koriste samo mojoj obitelji i meni. Uvalio sam 
se u golem dug, a pred ekspedicijom lebdi velik zadatak u proljeće. N - 
stane li mene, eto neminovno velike zbrke. Ne stoga, sto bih umro J , 
Richard Byrd, jer napokon svi ljudi umiru, nego zato, što bi mojim ne- 
stankom bila prekinuta privremeno napeta veza, koja je spajala stotinu 
ljudi prema jednome cilju. Ne bi bilo više vođe, plana, a ni imena koje 
je bilo kadro namaći sredstva da se plati oprema brodova, traktora, 
aviona i ljudi, da primami ljude u dvorane za predavanja, u kino-dvo- 

rane, pred radio-zvučnike. Eto, to je ime bilo vrijednost, a ne izmučeno, 
propalo tijelo, koje ga je nosilo. Ali šta ima to ime sada posla sa mnom? 

Cijelo to poslijepodne i duboko u noć sjedio sam skrštenih nogu u 
spavaćoj vreći odvagujući razloge »za« i »protiv«. U krilu sam imao: 
nautički godišnjak, logaritmičke tablice, olovku, toplinski jastučić i kartu 
Južne staze. Kao što je rekao Poulter, mjesec će se povratiti u drugoj 
polovici mjeseca srpnja, a u trećemu tjednu bit će pun. Sunce pak, pe- 
njući se sve više prema obzorju, toliko će se približiti, da će davati nešto 
svijetla opodne. Cijeli sam papir prekrio brojkama. Pokušao sam proci- 
jeniti potrošak goriva i nosivost traktora, razmisliti o mjerama opreza, 
koje se moraju istaći traktorskoj posadi. Sve napokon stoji do ljudi. Ako 
su oni odlučni, razboriti i upućeni, pogibli ne mogu biti prevelike ni 
tegobe prenaporne. 

Preostaje još veliko pitanje, može li se ići po toj stazi uz onoliko 
svijetla, što ga ima u mjesecu srpnju. Zbog opasnosti od provalija, oso- 
bito onih što se nalaze u dolini upravo onkraj Spremišta pedesete milje, 
putovanje ne može biti u ravnoj crti od Male Amerike do Istaknutog 
uporišta. Traktoristi se moraju držati staze, što im je zastavama obi- 
lježila Južna skupina, ako misle sigurno prevaliti zaobilazni put s one 
strane Spremišta pedesete milje. Na svome povratku u Malu Ameriku 
s Istaknutoga uporišta u mjesecu ožujku traktorska je skupina udvo- 
stručila te zastave, porazmjestivši ih u razmacima od jedne šestine milje. 
Opasnost je samo, da ih nije vijavica zamela ili mnoge posve uništila, 
ostavljajući tako velike praznine u stazi od sto dvadeset i tri milje. 

Međutim, ne možeš biti siguran u sve to, dok ne pokušaš putovati. 
Ohrabruje, istina, Poulterova pokusna vožnja, a i činjenica, što su mi se 
činile u redu sve zastave u blizini Istaknutog uporišta, kad sam ih po- 
sljednji put vidio pri mjesečini. Snijeg se nije bio nakupio više od pet 
šest inča oko motaka, premda je u jednom ili dva slučaja zahvatio ru- 
bove platna i pribio ih uz tle, tako da si ih teško mogao vidjeti. Zastave 
na ravnoj stazi bijahu četverouglasti komadi platna, široki oko jedne 
stope. Bijahu narančaste boje, na raskoljenim bambusovim štapovima 
od dvadeset i četiri inča. Osim tih, bilo je dakako i uskih dugih barja- 
ciča te trokutastih, koji su u pravome kutu opkoljavali spremišta Ovdje 
je međutim Barijera ravna, a snijeg se toliko ne gomila. U udubinama 
i uvalmama pak zastava može sasvim nestati. Ako su zametene i ako se 
ne može slijediti trag, onda je kraj putovanju, barem dok se ne vrati 
sunce. 

Kako sam zaista uvelike nastojao da budem bezličan u svojim ra- 
čunanjima, poteškoće toga putovanja počele su iskrsavati sve više. Po- 
malo je zamirala tvrda nada, što me držala poslije podne, a na njezino 
mjesto nadošla reakcija. Utrnuo sam svijeću, potišten i bezmjerno 
umoran. 


♦ * * 

Mjesec su lipanj ispraćivale sve manja mjesečina a sve veća studen. 
U četvrtak, dvadeset osmoga lipnja, igla na minimalnom termometru 
spala je na pedeset i devet stupnjeva ispod ništice; u petak na pedeset 
i pet, a u subotu na pedeset i šest stupnjeva. Ledena prevlaka na zido- 
vima popela se toliko, da je trebalo samo tri stope do stropa, idući u 
vijugavoj crti, koja me podsjećala na karte u školskim knjigama, gdje je 
bilo označeno, kako ledeno doba prodire na zemlju. 

Posljednji pad podsjetio me na prvotni strah, da bi mi slaboća mogla 
jedan dan onemogućiti da donesem goriva. Kad sam se osjećao zdrav- 
stveno bolje, počeo sam u sobu namicati zalihu za slučaj nužde puneći 
petrolejem sve prazne limenke za hranu. Većinu sam ih spremio u uglove 
sobe, a ostale sam pokrio starim rubljem, da bi zadržalo snijeg i sklonio 
ih na verandi, upravo ispred vrata. Da bih namakao još posuda, ispraznio 
sam velike limenke, u kojima je bio grah i riža, a ovo sam zbacao u 
poštansku vreću, za koju se bez sumnje pobrinuo opskrbnik. 

Oponoći posljednjeg sata u posljednjoj noći najduljega mjeseca u 
svome životu počeo sam okretati lipanj na kalendaru iza ostalih mje- 
seci. Tada sam učinio nešto čudno. Izmjerio sam površinu plohe toga 
lista. Bio je dvanaest inča širok i četrnaest dug. Brojke visoke jedan 
inč bijahu bijele na modroj pozadini. Natpis je bio: 

ARL. Hislop, Ltd. 

Strojarske potrepštine 

Wellington, Nova Zelandija. 

Sa strane su u pristalim kvadratićima bili poredani ostali mjeseci u 
godini. 


* * * 

Čak i sada treba samo da zatvorim oči pa da se do u pojedinosti 
sjetim toga kalendara pred sobom, prvog podsjetnika ujutro i posljed- 
njeg prijatelja u noći kroz dvjesta i četiri dana. Na okrajcima je bio 
bijeli obrub, a na njemu načrčkane različite bilješke: posude nisu na- 
punjene gorivom . . . ventilator držati bez prestanka otvoren . . . emisija 
na radiju... napunio spremnicu gorivom. Dok sam u travnju i svibnju 
prekriži vao ili precrtavao datume crvenom olovkom, u mjesecu lipnju 
ostalo je pol dana bez slične pažnje. No šta je napokon jedan dan u moru 
vječnosti? 

SRPANJ I: STUDEN 


1. srpnja 

Opet zastuđilo. Danas je na minimalnom termometru pokazi- 
valo šezdeset i pet stupnjeva ispod ništice. Imam osjećaj, da će ovaj 
mjesec b'.ti vrlo studen, da se odšteti za lipanjsku umjerenost. Ve- 
lika sreća po me, što je lipanj bio razmjerno topao. Prema podacima, 
studen je u tome mjesecu prešla preko četrdesetoga stupnja ispod 
ništice trinaest dana; pedeset stupnjeva pet dana, a nikad ispod 
šezdesetoga. Da nije bilo tako, teško da bih ostao živ. Kad sada gori 
u peći, vrata su mi odškrinuta, koliko god mogu izdržati, a kad su 
dovoljno bila_ otvorena, da nestane svih nečistih plinova, prnjama 
(pravo da kažem iznošenim košuljama i donjom odjećom) začepim 
motorsid ventilator u tunelu i ulaz u nutrašnji, tako da mi se tunel 
i koliba odviše ne rashlade. Zapravo sam bez loženja dvanaest do 
četrnaest sati na dan. Vjerujte mi, da treba krajnji napor za takvu 
hrabrost. Noćas mi se u spavaćoj vreći smrzlo jedno uho. 

Uznemiren sam zbog snježnih nameta. Otkad ih ne čistim, na- 
kupilo se sila snijega na krovu. Kad sam jutros izašao na motrenje, 
opazio sam visoke smetove iznad Tunela za nuždu i Tunela zapadno 
od kolibe. Možda ću ipak biti kadar da to dobrzo uklonim. Otkad 
sam premjestio razgovore preko radija na poslijepodne, golema mi 
je to pomoć da se osovim na svoje noge. Sada imam više vremena 
da se pripremim, pa napor nije tako težak. Premda me i današnji 
razgovor zamorio, nije me utukao kao prijašnji. 

Nema važnih novosti iz Male Amerike. Hutcheson mi kaže, da 
su Charlie i John Dyer izašli na skijanje, a da se doktor Poulter na- 
lazi s promatračima meteora. O bože moj, kako im zavidim zbog to- 
likih zabava u Maloj Americi, premda, bit će da i oni zavide onima 
kod kuće, kad s njima brbljaju preko radija . . . 

Poslao sam poruku, da mogu krenuti na promatranje meteora 
na jug, samo ako budu oprezni pred svim poteškoćama toga pot- 
hvata. 

2. srpnja ^ ^ eitati _ pro5itao sam dva poglavlja iz knjige 

Kuća progonstva, i nadam se, da ću večeras moći nastavci. Divno 
ie čitanje da zamisliti ne možeš - barem izađem iz sebe za ta bla- 
žena dva sata. Noćas sam također poslije večere navio gr amo on. 
»U samostanskom vrtu«, »Šišmiš«, »Priče iz bečke sume« i *Labud«. 
Dok sam slušao glazbu, obasjala me nada u ozdravljenje samo 
ne bude ponovnog teškog napadaja. Premda jos mrtvarim, bolje mi 
je bilo prošloga tjedna. Ta mi spoznaja podaje radosti... 

3. srpnja . 

Još drži kruta studen. Danas šezdeset i dva ispod ništice. 

Ledena prevlaka na zidu za stopu viša. Konačno sam se uspio rije- 
šiti velikog dijela smrznutih sudoperina, koje sam većinom izlijevao 
u tunel, odmah iza vrata. Sjedeći na rubu vrata izvukao sam smrzlo- 
tine vjedrom i uzetom i pobacao ih malko u zavjetrinu. le 
kako značilo ići desetak puta gore dolje uz ljestve i napuniti vjedro. 
Mislio sam, kako bi divno bilo, kad bih imao kakva Petea napolju 
pa da mu samo viknem: »Povuci. Petak, puno je vjedro!« A ovako 
moram sjesti i otpočinuti iza svakoga puta. Ipak se muka isplatila, 
tuneli su sada mnogo uredniji. 

4. srpnja . , . 

Uvelike sam se ohrabrio, kada sam se uvjerio da sam kadar 
odgrtati snijeg. Ipak se na to silim, jer je temperatura oko minus 
pedeset, a usto poput životinje nagonski se uklanjam svemu. sto m 
pozljeđuje. Čudnovato, koliko sam se promijenio. Prije mi nije 
nikad bilo . stalo do studeni. Štoviše, volio sam je, jer je pospjesa- 
vala čistoću a sprečavala gnjilež. A sada kao da o m ? 

otpora Tako, na priliku, danas poslije podne, prilično mi se ze 
stoko smrznuo nos. Kada sam pak na čas dva izvadio ruke iz ru- 
kavica, da bih ga protrljao, ofuno sam svih pet prsta. 

Dobro mi je po zdravlje, što sam bio vani Bit će da sam bio 
na zraku u svemu oko dva sata, iako ne dulje od pol sata najednom. 
Noć je još veoma mrkla, ali opodne boje na sjevernome obzorju 
daju mig sunčeva rođaja. Sada je sunčev ogranak blizi z a dvanaest 
. dana . . . Oduvijek sam cijenio život, ali nikada nisam kao sada. R 
ječi su nemoćne da opišu, šta znači, kada život ponovo u . mm 
ključa. Mislio sam o svim novim poslovima, sto ih kanim učini , 
kao i o starim stvarima, koje ću drukčije obavljati, ako se i kad s 

izbavim iz ove nevolje. Po svoj prilici ne ću biti poput samostanca 

iz pjesme, koja ide ovako nekako: 

Bolan monah moli, patnik, 

A zdrav živi ko razvratnik . . . 

Tada sam proživio prekrasne dane bez sjene. Jedva da bi koji oblak 
unakazio nebo. Uzgledajući prema njemu kao da sam progledao u du- 
bine, kroz koje bih kod kuće jedva prodro i teleskopom. Ponovo sam 
mjerio koračanjem svoj hod, nikada daleko ne odmičući, ali ipak do- 
voljno da zadobijem samosvijest, što posjedujem konstelacije, zvijezde 
i bogata pronašašća, što ih priređuje Aurora australis. Za ciče zime 
polarno je svijetlo bilo na vrhuncu savršenstva. Cijele se sate Barijera 
kupala u studnoj bijeloj užarenosti njegova uzbuđenja. Ovda onda ko- 
lala bi nebom golema svijetla rijeka, stotinu puta šira od Mississippija. 
Drugi bi se put rasule nebom latice bljeđanoga svijetla, pri kojima 
sam pomišljao na sase, a sjaj njihov u ventilatoru bijaše poput odsjeva 
šume u plamenu. 

Kada bi se temperatura spustila na minus pedeset ili šezdeset, iz te 
bi stuđi zaurlala vjetrina i svojim oštrim dahom poput sablje prilično 
zarežala kožu na licu. Okretao se, previjao ili trzao koliko ti drago, ne 
možeš se ukloniti njegovu gvozdenome stisku. Najprije bi se zastuđenili 
i umrtvili nožni prsti. Dok bih plesao gore dolje, da ih progibam i da 
povratim optok krvi, smrznuo bi mi se nos. Dok bi njega njegovao, 
smrzla bi mi se ruka. Zapešća, grlo, koje je šljem nažuljao, šija, članci, 
sve je kuckalo i gmizalo u izmjeničnoj vatri i ledu. Umirati od smrza- 
vice bit će da je poseban doživljaj. Kadkada se divno osjećaš. Ukoče- 
nost popusti potpunoj bezosjećajnosti. Postaneš neosjetljiv za bol kao u 
opijumskoj omami. A kada te opet stane studen omatati, tvoja je pečal 
kao da se pomalo utapaš u usplamtjelim kemikalijama. 

Barijera se zgrčila od studeni, kao da su došli samrtni čaši zemlja- 
noj kori. Glečerski potresi udaraju s velikom žestinom. Katkada se 
prolama poput groma, i udara trijes za trijesom. Moj se zaklon trese od 
toga drmanja, koje je višeput tako žestoko, da me probudi iz tvrdoga 
sna. Učinilo mi se kao da sam u epicentru potresa, jer sve veći udari 
svakoga mjeseca kao da su posvuda rastvorili pukotine oko Istaknutog 
uporišta. Možda su to bili zloslutni znaci. Poput Barijerine kore, i moja 
je nanovo oživjela sigurnost počivala na sumnjivoj ravnoteži — jedan 
snažan udar, i raspolovljen sam. 

* * * 

Taj je udar zaista nadošao u četvrtak petoga srpnja. Taj je dan 
posve zatajio radio-generator na benzinski pogon. Bio sam sve pripremio 
za razgovor. Čak je i motor išao. Slučajno sam zvrcnuo sklopku, da vi- 
dim, kolika je napetost. Kazaljka se nije micala s ništice. Pomislio sam, 
da nije možda slab spoj. Ali nije. Kad sam tragajući za griješkom došao 

do dinama, uvjerio sam se, da se ne okreće oko osovine. Loše je to, vrlo 
loše, rekao sam sam sebi. Bolje da sam izgubio ruku, nego da mi se to 
pokvarilo. 

Potpuno se odrekavši namjere da razgovaram s Malom Amerikom, 
radio sam oko motora. Do večeri svega sam ga rastavio. Pogreška je bila 
sudbonosna. Bio je odsječen navijak osovine. Nije koristila nikakva 
improvizacija, premda sam pokušao sve, čemu sam se god domislio. Ne- 
prestano sam radio sve do ponoći, samo što bih katkada zastao, da što 
pojedem ili da se odmorim. Oponoći je stol bio krcat dijelova motora, a 
krevet oruđa, ali rješenju sam bio blizu isto onako kao i opodne. Jedini 
spas bila bi nova osovina. A gdje da je uzmem, za boga svetoga? 

Pokunjen od umora i očajanja napokon sam spoznao, da se cijeli 
moj svijet pretvorio u ruševine. Imao sam još doduše spravu na ručni 
pogon u slučaju nužde, ali sam sumnjao, hoću li imati dovoljno snage 
da njome baratam. Obično treba da dva čovjeka rade s tim aparatima: 
jedan okreće ručku, proizvodeći struju za odašiljač, a drugi morzira. 
Ja, koji nisam imao snage ni od pol čovjeka, morao sam sam obavljati 
oboje. Nažalost je kvar nadošao u kritičnome času, baš kad se ^imalo 
odlučiti o sudbini putovanja traktorima. No ni to nije bila jedina žalost. 
Mašta mi je radila strelimke. Zamišljao sam, kako Dyer cijele sate zove 
KFY, kako je zabrinut, možda uplašen. Zbilja kvar nije mogaj) doći u 
gore doba. Sve što sam pretrpio u lipnju, da bih mogao održati vezu 
s njima, sada je upropastio kvar jednoga tako neuglednoga komadića 
čelika. 

U petak sam se probudio jadan i neodlučan. Otpakovao sam nađo- 
mjesnu napravu. Kako sam prijamnik iskušao prije više sedmica, znao 
sam, da je s njime u redu. S odašiljačem je sumnjivo. Bio je spremljen 
u čeličnu kutiju, koja je imala promjer oko sedam četvornih inča, a 
bila je pričvršćena na čelični tronožak, od kojega je jedna noga služila 
kao sjedalo za radiotelegrafistu. U strane kutije bile su uklađene dvije 
ručke. Njihovim okretanjem proizvodio se »sok«. Uz pomoć naputnice 
napokon sam uspio spojiti sve kako valja. Bakrena poluga, spojena 
s antenskim vodom, omogućavala mi je da ukopčam ili odašiljač ili pri- 
mač. Tako opremljen i uređen tik do radio-stola izgledao mi je maj- 
storski i jednostavan. Ali kao da me upozoravao, šta mi valja uza nj 
pretrpjeti. 

Glednuo sam na ručni sat. Bilo je blizu trinaest sati. Radio sam 
četiri sata gotovo bez prekida. Propustio sam, dakako, emisiju u devet 
i pol sati, određenu u slučaju nepredviđene pogibelji. No Dyer mi je 
rekao, da će me slušati i u četrnaest sati, izgubim li redovito vrijeme 
emisije. Na brzinu sam popio malo toploga mlijeka i juhe i pojeo ne- 
koliko hrskavaca. U četrnaest sati prvi sam put pokušao s novom na- 
pravom. Ukopčao sam na anteni odašiljač, a ispod tipkala podložio knji- 
gu, tako da Mala Amerika čuje neprestano znak, bude li uopće slušala. 
Tada sam s raskrečenim nogama na sjedalu počeo okretati sa obje ruke. 

Napor je bio čak i veći, nego što sam mislio. Ne znam, šta znači svla- 
dati teret magnetskoga otpora, ali za me je taj posao bio dugo i teško 
uzbrdno turan je teškoga tereta. Cim se počelo brže okretati, izmaknuo 
^^r kn ^ igU S tipkala >. te > J° š okrećući lijevom rukom, pokušao otkucati 
KFY — KFZ. Jeste li ikada pokušali društvenu igru, koja se sastoji u 
tome, da jednom rukom trljate želudac okolo naokolo, a drugom tuckate 
po tjemenu glave ravno gore dolje? Eto, taj moj posao bio je takav, 
samo s tom razlikom, što je kod mene organizacija pokreta bila neiz- 
mjerno zamršena zbog moje slabosti i zbog nesigurnog baratanja mor- 
zeovim znakovima. 

u4. Z ^ a °3 Sam pet m * nuta > a on đa ukopčao na prijamnik. Prsti su mi 
drhtali, dok sam navodio na valovnu dužinu, koju mi je bio Dyer ozna- 
čio za taj aparat. Cuo sam samo struganje vazdušne struje. Pokušao sam 
i druge dvije frekvencije, koje mi je Dyer dao na izbor. Ni tamo ništa. 
Onda sam išao po kazalu gore dolje. Potpuna tišina. Ili mi je odašiljač 
lose , udešen, ili nisam primač namjestio kako valja, ili Mala Amerika 
uopće ne sluša. Plakao bih od očaja, tako mi je bilo pri duši. Pošto sam 
počivao u postelji desetak minuta, opet sam nazvao, iako je bilo jasno, 
da ce mi se tako iscrpsti naskoro sva snaga. Kad sam ukopčao prijam- 
nik, bio sam preumoran, a da bi mi bilo stalo ma do čega. Tada na tren 
provali iz tišine Dyerov glas i namah se izgubi. Očajnički sam vrtio tamo 
amo po kazalu, ne bih li nagodio prijem točno na dlaku. 

»Naprijed KFY. Čuli smo vas. Naprijed, molim vas, naprijed. Ćuli 
smo vas.« Bio je Dyerov glas. Kakve li divote, prekrasno, pomislio sam 
u sebi. 

Ukopčao sam odašiljač i u nekoliko riječi objasnio Dyeru, da mi 
je motor »crko« i da mi je teško s pomoćnim aparatom. 

»Žao nam je to,« odgovori Dyer, »i kušat ćemo da svoje obavijesti 
zbijemo na najpotrebnije.« 

Zatim je nadošao Murphy i pročitao službenu obavijest, što je kani 
poslati u Sjedinjene Države u vezi s putovanjem radi meteora. Sto je 
govorio o meni, nije više bilo važno. Kada je završio, ja sam samo re- 
kao: »U redu. Odsada radio-emisije nesigurne. Nemojte se uznemirivati, 
ako ne uzmcgnemo razgovarati.« 

Tada će Charlie lagano i mirno: »Kako znaš, putovanje prema 
Istaknutom uporištu moglo bi biti tegotno, a izvjesno je, da je nesi- 
gurno. Mi ga tako promatramo. Stoga vagamo sve mogućnosti i spre- 
mamo se s najvećom brižljivmšću. Da sam na tvom mjestu, ne bih 
mnogo računao s mogućnosti, da će traktori stići tamo prije kraja srpnja. 
A možda i znatno kasnije.« 

Načas sam se zasupnuo. Došla mi je misao, da su oni svijesni opa- 
snosti puta, a ipak na nj srću. Da nisam svojim neoprezom štogod o sebi 
izdao? Srce me zaboljelo pri pomisli, da nisam slučajno napravio takvu 
glupost. Upao sam oštro prosvjedujući, da moraju odustati od puto- 

vanja, ako misle da je opasno. Još je bilo toga da im poručim, ali jedno- 
stavno nisam bio kadar okretati više ručkom. 

Usprkos do krajnosti lošem odašiljanju, oni su očito sve razumjeli, 
jer je Murphy onim istim mirnim tonom odgovorio, da mu je žao, što 
sam onako krivo razumio njegovu poruku. Nastavio je ovako: »Ja sam 
samo mislio ovo: znajući, kako su se oduljila posljednja tri mjeseca i 
pol, mogu misliti također, kakvo bi razočaranje doživio, kad bi poslije 
svih ovih razgovora dočekao, da se dolazak traktora odviše odulji.« 

Dugo je govorio, ali ja nisam mnogo toga čuo, jer mi je srce stra- 
hovito lupalo, a u glavi mi se vrtjelo. Da bude više jada, i znak se 
s nekog nerazjašnjiva razloga sada čuo, a sad opet nije. 

Poulter je zatim ukratko izložio pripreme. I od toga sam mnogo 
prečuo. No jasno sam razabrao, kako pita, imam li kakvih posebnih pri- 
jedloga s obzirom na izbor ljudi, koji će poći. 

»Nemam,« nakratko sam odgovorio. v 

Pokraj mene je stajala duga poruka, što sam je sastavio jučer, a 
odnosi se na različite mjere sigurnosti: da treba mnogo rezervnog go- 
riva za traktor, lične maske za ljude, krznene zaštitne duge rukavice, da 
ponesu dvije potpune opskrbe hrane i šatorskog pribora, i da jednu na- 
tovare na saonice iza traktora, a drugu u traktorsku kabinu, u slučaju 
da bi jedno ili drugo propalo u provaliju. Kada je Poulter svršio, ja sam 
poslao, koliko sam god mogao od te poruke, prije nego što su mi ruke 
malaksale. »Dobro se pripremite i ponesite više zastava!«, tako sam 
zaključio i otkucao znak, da mi to ponove. Jesu li ponovili ili nisu, ne 
znam ja ih nisam čuo. Onda sam ja ponovio tu rečenicu i dao zaključni 
znak,' proklinjući svoju slabost, jer sam već klonuo preko generatora. No 
ipak sam crpao snagu iz činjenice, da po mome mišljenju ne sumnjaju 
ni o čemu u Maloj Americi. 

Temperatura je bila šezdeset stupnjeva ispod ništice, a ipak mi je 
znoj curio niz prsa. Zatvorio sam peć i doteturao đo^ postelje. To je treći 
ozbiljan povratak u bolesno stanje, a kako je nadošao po vrhu pet tje- 
dana teškog bolovanja, gotovo sam skončao. Da mi ne bješe rezerve go- 
riva za sedmicu dana, pa zalihe hrane za tri nedielje, što sam je poput 
vjeverice naslagao pokraj sebe, sumnjam, da li bih to preživio. Ponovo 
sam sve potrebne poslove morao obavljati puževim koracima. Sablasna 
karikatura mojih htijenja! Ponovo nadošla bol sa svojim pratilicama. 
povraćanjem i besanicom. 

7. srpnja 

Sve, uključivši i mene, upravo je zasićeno studeni. Cijela dva 
tjedna termograf luta oko minus četrdeset, pedeset, šezdeset. Kad 
sam časak prije osvijetlio džepnom svjetiljkom unutrašnji termo- 
graf, pero je pokazivalo minus šezdeset i pet stupnjeva. Led iznad 
krovnog prozora lepezasto se širi, da bi se sastao s onim j?o zido- 
vima, koji se uzdigao do razine mojih očiju. Kako žarko želim, da 

popusti studen, jer jednostavno moram imati više topline, pa makar 
na račun toga imao manje ventilacije i više plinova. 

Još sam u groznome stanju. Kao da mi je mozak neizrecivo 
umoran i zbrkan. Sinoć sam bio u agoniji. Današnje jutro jedno od 
najgorih. Mrak, studen, jednoličnost Barijere pritištu moju dušu. 
Kao da je ravnoteže i mirnoće sasvim nestalo. Ovo novo pogoršanje 
bolesti iza oporavka sjeća me onoga, što sam ga doživio nakon na- 
padaja tifusne groznice, koju sam uhvatio u Engleskoj za vrijeme 
kružnog kadetskog putovanja. Cijele tjedne tresla me groznica. Onda 
se spustila temperatura. Onaj dan, kad sam opet mogao jesti čvrste 
hrane (a skapavao sam od gladi), opet je nastala recidiva. Tako sam 
ponovo morao podnijeti cijelu kalvariju. I sada, kao i onda, nalazim 
se pred još jednim bolovanjem, slab i tijelom i dušom. 

Danas sam opet promašio razgovor s M. A. Zvao sam i osluški- 
vao najmanje pol sata, jer dulje i nisam mogao izdržati. Ali nisam 
imao sreće. Tada sam u nadi, da će me možda ipak čuti, zazvao na- 
slijepo: »Ništa ne čujem. Primač nije u redu. Inače sam ja u redu, 
u redu, u redu.« Uočajilo me cijelo to stanje te sam se kolebao na 
uskom bridu zaborava. 

* * * 

Donesena južnim vjetrovima, koji sada vladaju, studen je okovala 
Barijeru. Od toga dana pa sve do sedamnaestoga srpnja minimalna 
dnevna temperatura nije se dizala od pedeset četvrtoga stupnja ispod 
ništice. Mnogo je vremena bila minus šezdeset, a četrnaestoga je iz- 
nosila sedamdeset i jedan. Mraz se nakupio unutar zakloništa instrume- 
nata, kao što se skupi vlaga na posudi, u kojoj se nalazi hlađovito piće 
sastavljeno od whiskyja, šećera, smrvljenoga leda i mladica svježe 
metvice. Zrak bi katkada upravo oživio od ledenih kristala, koji su se 
zgusli u suhu, stuđnu kišu. Da tako kažem, mogao sam vidjeti kako 
studen pada, jer kad god bih otvorio vrata, stvorila bi se gusta magla, 
kako se premrzli zrak s Barijere sastajao s toplim zrakom u tunelima 
i kolibi. Makar peć gorjela i petnaest šesnaest sati na dan, ne bi širila 
dovoljno topline, da se stopi led, koji je puzio uza zid jedan inč dnevno. 
Strop je bio napol pokrit kristalima, koji su se rijetko topili. A me- 
đutim ledena se prevlaka penjala po zidovima, dok nije konačno do- 
šla do stropa na svakoj strani osim na zapadu, gdje je toplina iz peći 
ustavila njezino puzavo napredovanje. Usprkos opasnosti od požara 
ostavio sam svjetiljku da noć na noć gori ispod registratora, da se ne 
bi smrzle baterije. 

Cijelo to vrijeme živio sam od hrane, što sam je pometao ispod 
postelje i po policama. Monoton jelovnik: Klim, eskimski dvopek, raj- 
čice, konzervirani grašak, repa, riža, kukuruzna kaša, limski grah, čoko- 
lada, voćna hladetina, konzervirane smokve i još malo divne šunke. 

što mi je bila poklonila majka. Glavno je, da su ta jestiva imala do- 
voljno hranjivosti, a za njihovu se jednoličnost nisam brinuo. Jedno- 
stavno mi je bilo nemoguće da u te jadne dane priredim štogod slo- 
ženije. Makar hrana u limenkama stajala cijele sate pokraj peći, 
često sam je morao kršiti čekićem i dlijetom. Prsti bi me strašno za- 
pekli od studeni, čim bi se dotakao ledenog metala. Makar koliko hrane 
nabio u želudac i ma koliko odjeće na se obukao, činilo mi se, da je 
nemoguće oživjeti tjelesni aparat, koji proizvodi toplinu. Jedne noći, 
kad sam bio zdravstveno sposoban da se kupam (prvi put u tome tjednu), 
zgrozio sam se, kad sam opazio, koliko sam smršavio. Rebra probila 
kroz meso, a koža se na rukama objesila. Kad sam otišao na Istaknuto 
uporište, bilo je u meni sto i osamdeset funta, a u srpnju ne znam, 
jesam li imao više od sto dvadeset i pet. 

9. srpnja 

Osjećam se kao šala, kojoj se ne možeš smijati, ili još priklad- 
nije, kao kornjača na leđima. Ubija me ova prokleta jednoličnost. 
U posljednje vrijeme niti mogu čitati niti navijati gramofon. Moram 
se nekako iz tog stanja iskoprcati, a jedino je sredstvo da prizovem 
u pomoć svoju vjeru, koja mi je posljednji mjesec bila jedini oslo- 
nac. Gotovo sam posve izgubio unutrašnji mir, koji sam onda za- 
dobio i koji me spasio. Moram nekako ponovo steći tu unutarnju 
harmoniju. Bit će da sam negdje skrenuo s puta. 

* 

10. srpnja 

...Kako bez prestana ujeda ljuta studen, toliko mi gori peć, 
da se sve bojim, e sam probavio veliku dozu plinova. Poznajem već 
dobro simptome trovanja: bole me oči, glava i leđa. Teško je reći, 
što me više ranjava: studen ili plinovi. Mnogo sam naučio iz isku- 
šenja i griješaka, ali još nisam siguran, gdje je srednji put. 

Sinoć mi se nije dalo zaspati, pa sam prvi, a bit će i posljednji 
put, uzeo jednu pilulu za spavanje, znajući, ne zaspim li nekako, 
ne ću se moći izvući sutradan iz spavaće vreće. Cijeli sam dan kao 
skršen. Bit će da je kriva pilula . . . 

11. srpnja 

. . . Sinoć osjeka raspoloženja. Ne samo da mi je mozak umoran, 
nego i zbrkan. Žeđ za svjetlošću bila je tako velika, da sam usprkos 
svojoj odluci konačne upalio svjetiljku na zgusnuti (plin i pio 
njezino sjajovito svijetlo cijelo pol sata. Bilo mi je gotovo kao da 
gledam opet sunčev sjaj, jer je nestalo mraka iz onoga kuta i jer 
sam odahnuo od vječnog sumora i treperenja . . . 

Moj je jad u tome, kako sam zaključio, što mislim riječ'ma, a ne 
osjećam njihova značenja; što ponavljam svoja uvjerenja o svi- 

jetu i svemiru, a ne shvaćam im smisla. Eto, to je ono zastranjenje 
sa staze. Kad bih mogao osjetiti unutrašnje značenje istine, kao 
što ispovijedam vanjske riječi o njoj, onda bih opet stekao unu- 
tarnji mir... 

Još mi je teže, što sam izgubio vezu s Malom Amerikom. U pone- 
djeljak, devetoga srpnja, kao i u utorak, slušao sam, ne bih li ulovio 
emisiju, ali zaludu. Odrekao sam se zvanja. Odviše treba snage da se 
pokrene motor. Jasno mi je, da je pogreška u mome aparatu. Cijele sate 
svaki dan bezglavo se uzrujavam i s primačem i s davačem. Rastavim 
ga na dijelove makar dvanaest puta. Zaludu potanko proučavam knjigu 
uputa kao i priručni vodič o udešavanjima, što ga je pripremio Dyer. 
Pronašao sam jedino, da je kod davača labav spoj. U četvrtak, dva- 
naestoga, čuo sam Dyera kako vrlo slabo naziva. Nastojao sam da ga 
ulovim. »Čuo sam vas. Smetnje na radiju. Zovite dalje,« javljao sam 
morzeom, a u svojoj fanatičnoj želji da me čuje čak sam glasno izgo- 
varao riječi. Ništavi morzeovi znakovi kao i riječi! Ništa se nije čulo 
nego Dyerov zov KFY i molba da se javim. Dvaput sam u razmaku od 
pet minuta okrenuo ručkom i otkucao: »Čujem vas. Ovdje sve u redu, 
u redu, u redu.« To sam jedino smogao. Nikad nije doprlo do njih. Pri 
kraju sam uhvatio Murphyjev glas. Nerazumljive su mi bile njegove 
riječi. Zatim muk. Bilo mi je kao da propadam u živ pijesak i do- 
življeni gluhaka. 

14. srpnja 

. . Hvala bogu, čini mi se, da sam pronašao kvar na radiju. 
Pronašao sam labav spoj na antenskom priključku. Tome sam se 
iznenadio, jer sam ga pregledao sutradan nakon prvoga razgovora. 
Otada točno pregledavam i stiskujem sve spojeve u primaču i 
davaču. 

Ne mili mi se ova neprekidna ljuta studen. Temperatura se u 
termografu spustila do sedamdeset i dva stupnja ispod ništice, pa 
moram miješati više glicerina u tintu kod svih instrumenata, da se 
ne smrznu. 

15. srpnja 

Danas ima i dobrih i loših vijesti. Napokon sam uspostavio vezu 
s Malom Amerikom. To je povoljno. Ali me iscrpio okretanje To je 
nepovoljno. Najviše me ohrabrila činjenica, što sam otkrio, da oče- 
vidno moja šutnja nije uznemirila Malu Ameriku. Zadržali su 
hladnokrvnost. Premda sam neobično želio doznati, kako tumače 
moj muk, mislio sam, da ipak nije razborito da pitam. A kako sam 
se usto bojao, da ne bi Murphy započeo unakrsno ispitivanje, odjed- 
nom sam banuo s uputama, što sam ih bio sastavio za Poultera. 
Zbio sam ih ovako: »Vratite se u Malu Ameriku, ako izgubite stazu. 
Ponijeti dosta zastava, benzina, hrane, krzna i šatora. Ali nadasve 

morate budno paziti, da ne izgubite stazu i da vam ne ponestane 

goriva.« 

Jedva sam čuo Dyera kako veli, da je uhvatio moje riječi samo 
djelomično pa me moli da ih ponovim. Ali jednostavno nisam mo- 
gao. Mjesto toga završio sam posljednjom opomenom: »Ne stavljajte 
na kocku ljudske živote!« 

Uto je došao Charlie i rekao mi, kako mu je drago, što je uspo- 
stavljena veza. Razjasnio mi je, da me ne kani pitati, što mi se do- 
godilo, jer mi ima prenijeti mnogo važnih obavijesti. Pripomenuo 
je, ako se ponovo izgubi veza, da će pokušati krenuti na put prvoga 
lijepog dana iza dvadesetoga srpnja. Iz njegovih sam riječi razumio, 
da su moj muk protumačili, kako sam i želio: tehničkim smetnjama. 
Charlie je još dodao, izgubi li se veza sa mnom u budućnosti, oni 
će računati, da radi moj primač, pa će mi stoga prenositi obavijesti 
u devet sati i pol i u četrnaest sati. Na kraju sam načuo, da još 
govori nešto o anemometarskom stupu, ali nisam shvatio, šta je 
rekao . . . 

Nakon znaka govorio je Poulter brižljivo i staloženo, kako on već 
zna. U skupini će se, veli, nalaziti: on, Waite (radiotelegrafist), Skinner 
(vozač), pa Petersen i Fleming. Dva potonja ostat će na Istaknutom upo- 
rištu kao promatrači. Ne misli, da će biti teškoća pri pronalaženju staze, 
ali ipak predlaže, da svaki dan nakon njihova polaska zapalim opodne 
posudu benzina, i tako im plamenom dadnem putokaz. 

Harold June je govorio malo o problemima putovanja, ali sam veoma 
slabo razumio, što je zborio. Potom je Murphy ukratko ponovio cijeli 
razgovor ponavljajući se više puta, da bih sigurno razumio. Kazao je, 
da je prva vožnja pokusna; da su se konačno sporazumjeli, da se ne će 
izlagati nepotrebnim pogiblima; ako prilike budu nepovoljne, Poulter će 
se vratiti u Malu Ameriku i pričekati bolje svijetlo. Na kraju je rekao: 
»Nazvat ćemo te u četvrtak kao obično, a zatim dvaput na dan u odre- 
đeno vrijeme.« 

Sve me to nedvojbeno ohrabrivalo. Pokušao sam da potvrdim pri- 
jem, ali mi je ponestalo snage. Dyer me molio da ponovim, a ja sam 
dao znak kraja emisije. 

U službenom zapisniku Male Amerike stoji ovako: » . . . Byrd je tada 
rekao: ,U redu. Slušajte deset minuta svaki dan mhindh dolkng k.’ Dyer 
ga je zamolio da ponovi. Čulo se samo gadno cviljenje generatora, kako 
je okretao ručkama. Onda je rekao ,Doviđenja\ Zamolili smo ga neka 
nam da zaključni znak ... a od njega ni crne ni bijele.« 

* * * 

Čak i sada, nakon četiri godine, cijela ta stvar izgleda mi čudnovata. 
Ja sam lagao, jer mi nije onda drugo preostalo. Ali lagali su i oni iz 
Male Amerike. Razlika je samo u tome, što su oni počeli sumnjati, da 

ieštTnS r r h° Za u ijel0 ’ iSt0 ka0 Št0 su ušli u tra S da izmišljam ko- 
3 sta, ne bi li ih omahnuo, pa su i oni sa svoje strane izmišljali da mene 
žedna preko vode prevedu. ’ 

Tlnr , r Cini se \ d V e Charlie „ Murp hy nekako potkraj mjeseca lipnja počeo 
p dozrijevati, da nije nešto u redu na Istaknutom uporištu. Nije do- 
duse, imao ništa opipljivo, na čemu bi gradio svoje sumnje, »ništa doli 
ttobrazenje i promcavost, a začudo i činjenicu, što nisam od tebe imao 
vijes i,« kako mi je kasnije objasnio. No dvoumica je postojala. Sjedeći 
na drugome kraju radio-prijamnika, promatrajući kako se moje poruke 
oblikuju na Dyerovu stroju za pisanje, bio je Murphy poput liječnika 
koji jnpa bilo bolesnikovo. Nestanak obavijesti u srpnju pridao je nešto 
konkretnosti Murphyjevim sumnjama. Još su više ojačale, kad je opazio, 
kako se zaludu mučim oko ručnog pogona, pa kako su moji znakovi ne- 

?™. ljlv . 1 ’ kak °. su du § e s . tanke između riječi. Sve to nije mogao lako 
drukčije tumačiti nego mojom tjelesnom slabosti. 

Ostati u Maloj Americi nisu Murphyjeve tvrdnje smatrali ozbiljnima. 
Govorili su, kako on nije nikakav vidovnjak, a moje nespretnosti s ra- 

2®”. da su posve raz umljive. Uza sve to, nisu iz njegove duše iščupali 
sumnju, da sam ja u neprilici. 

Iako je Poulter vazda uporno tvrdio, da na nj nije imala nikakva 
utjecaja Murphyjeva intuicija, kada je predložio putovanje prema Istak- 
nutom uporištu radi meteora, ipak mi nije mogao izbiti iz glave sumnju 
\o tome. Poznavajući njegovu učtivost sve sam više pomišljao, da je on 
to rekao zato, da poštedi moje osjećaje. No sigurno znam, kad su on i 
Murphy stali kovati osnove, da se putuje prema Istaknutom uporištu 
radi motrenja meteora, da su naišli na kremenitu oporbu. Prema ustav- 
noj vladavini, koju sam uspostavio u Maloj Americi, bili su primorani 
f a s , ve , vazne . Prijedloge podnesu grupi od šesnaest časnika, koji su 
tvorili glavni štab i imali pravo veta dvotrećinske većine glasova protiv 
bilo kojega čina izvršnih časnika. Borba se vodila u zatvorenom i kako 
sam čuo, bila je prilično žučljiva. Debata je trajala cijele dane. Pod- 
zemne nastambe u Maloj Americi vrele su od prepiraka. Glavni oslonac 
opozicije bio je manjak moga posebnog dopuštenja da krenu prema Istak- 
nutom uporištu prije granuća sunca. Tvrdili su da je prema izvornim 
mojim strogim nalozima zabranjeno upravo takvo putovanje pod ma 
kakvom pogodbom. Isticali su, kako sam dopuštajući raniju uspostavu 
uporišta prema jugu napose upozorio Poultera, neka ne kreće, sve dok 
ne bude obilno svijetla. 

No Murphy je ostao pri svojim predviđanjima i uporno zahtijevao 
■odlučan zahvat, premda je dopuštao pred članovima štaba, da nema ni- 
šta konkretno. »Dopuštam,« rekao im je, »da je moja intuicija odviše 
klisko tlo, da bi se na njegovu temelju ljudi dali u pogibli ali ako ja 
imam pravo, a vi krivo, do groba ćemo se svi zajedno kajati, što smo 
propustili da učinimo ono, što treba.« Poulter je opet sa svoje strane 
sasvim ozbiljno zagovarao akciju, jer da je vrijedna već samo radi me- 


10 R. E. Byr>d: »Sam« 

teorskih motrenja. No izvjesnim je ljudima, od kojih su mnogi mornari 
ili su služili prije u mornarici, pa su navikli na samovoljne naloge, pred- 
loženo putovanje bilo svojevoljno izmicanje izričitoj zapovijesti, nesmo- 
tren potez, koji se temelji jedino na slutnji, a možebitna nezgoda mogla 
bi donijeti sramotu i vođi ekspedicije i njima samima. Ako je to, kao 
što se nagađa, putovanje radi izbavljenja, onda nalaže zdrav razum i 
upute zapovjednikove, da se izravno upita čovjeka, za kojega se misli da 
treba pomoć, da li je zaista treba. 

Murphy se odlučno opro tome prijedlogu s razloga, što čovjeku na 
Istaknutom uporištu, ako mu se izlože te činjenice, ne preostaje drugo 
nego da put zabrani. Njegov je zaključak, da se tim putovanjem mogu 
jednim udarcem ubiti dvije muhe: pribaviti Poulteru uporište, koje mu 
je potrebno za motrenje, a u isto se vrijeme uvjeriti, kako je meni sa 
zdravljem. Na tome su temelju Murphy i Poulter napokon nagovorili 
štab, da naum odobri. Tako su mogli slobodno da mi i dalje prikazuju 
to putovanje kao čisto meteorski nacrt, znajući vrlo dobro, da ja ne ću 
imati odlučnosti da se oduprem velikim Poulterovim znanstvenim osno- 
vama Onoga časa, kada sam dao svoj pristanak, makar i uz spomenute 
ograde, njima su bile odriješene ruke. Ako me Poulter nađe živa i 
zdrava, to bolje, jer će onda imati samo uspostaviti uporište za proma- 
tranje meteora, i nikome ništa, osim što će Murphyja do smrti zadirki- 
vati kao loša polarnog proroka. Ako sam pak ja odista u nevolji, onda 
će to putovanje poslužiti dvostrukoj svrsi. 

Za cijele te gungule, pa čak kad je naša veza postala neredovita, 
neprestano su me uvjeravali, da je sve u redu, da pripreme za puto- 
vanje idu kao po lo.iu, da ne očekuju većih poteškoća i da se vesele, sto 
će se dobrzo sa mnom sastati. 

Sada ja znam sve to. Ali nisam mogao znati u mjesecu srpnju go- 
dine 1934. Charlie Murphy odlično se brinuo, da nemam ama baš ni- 
kakva povoda da bilo o čemu posumnjam. Kroz četiri godine, koje su 
međutim prošle, došla je do mene istina, ali u odlomcima. Sumnjam, da 
i sada sve znam kako je doista bilo. Ljudi koji su u srž poznavali cijelu 
stvar, teško su od sebe otkidali podatke o tome. Drugi znaju tek po koju 
činjenicu i tome pridodaju svoja nagađanja. Ali, kako su ti događaji is o 
tako dio prikaza o Istaknutom uporištu kao i moje nesreće, osjećam se 
obvezan da reknem, što god sada znam.. 

SRPANJ II: TRAKTORI 

J OŠ uvijek se vrlo polagano širio dan po sjevernom nebu. Igra 
boja trajala je oko pol sata. Sivo praskozorje popostalo bi jedan 
sht na obje strane podneva. Sjedeći jedan dan na snježnoj izbočini u 
zavjetrini pećne cijevi motrio sam kako svijetlo raste i jenjava, govoreći 
sam sebi, da će se uskoro na obzorju valovitog površja Barijere pojaviti 
žuta mutnoća traktorskih svijetala. Ali nisam smio dugo o tome misliti: 
odviše sam pretrpio a da bih se izvrgao pogibli novoga razočaranja. Go- 
vorio sam sam sebi: divno će biti, ako uistinu dođu; vrate li se pak, ne 
će ti biti ništa gore nego i prije. Kad su prvi sijerci izblijedjeli, zarudjela 
polarna zora i poput otvorene mahalice rasprostrla se nebom. Za ne- 
koliko časaka cijela je Barijera blistala bjelinom, tako da je bilo vidljivo 
cijele milje. Ako me nisu prevarile sjene, u pol milje razmaka nabrojio 
sam tri zastave na stazi prema Maloj Americi. 

16. srpnja 

Danas su mi zbog nekog neodrediva razloga poskočile nade, da 
će se trak tor isti zaista probiti. Poulter je odviše izdržljiv da bi stao, 
a momčad je, to znam, sigurna u njegovim rukama. Zaista mislim, 
da mi je malo bolje. Možda moje zdravlje pothranjuje nada, da se 
u redu odvijaju pripreme u Maloj Americi. Ali stegla je ciča zima. 
Danas je temperatura bila minus pedeset. Jučer je dotjerala do mi- 
nus šezdeset i osam, prekjuče do sedamdeset i jedan, a prekprekjuče 
isto toliko. 

17. srpnja 

. . Termograf je danas pokazivao šezdeset i jedan stupanj, ali 
se penje prema minus četrdeset. Molim boga, da bi bio kraj ovoj 
cičoj zimi. Danas se skrutio benzin u posudama. Primus-peć je 
gorjela u tunelu, ali s malo učinka. Stoga sam cijelo poslijepodne 
ostavio otvorena vrata kolibe, pa je toplina koja se širila po tunelu 

naposljetku do te mjere odmrzla tekućinu, da sam je mogao preli- 
je vati. No sve je to nepodnosivo rashladilo kolibu. 

U srijedu, osamnaestoga srpnja, studen je počela popuštati. Vjetar, 
koji se spuštao preko Brda kraljice Maud upornošću pasata, probio se 
kroz zapad prema sjeveru i tamo ojačao. Temperatura se popela do 
dvadeset Osmoga stupnja ispod ništice. Sutradan je vjetar duva ° " “ 
jače pa se temperatura povisila maksimalno do dvadeset trec g P 
ispok ništice. Uzradovao sam se promjeni, jer je prekid studeni, makar 
i nakratko, bio na dobro traktoristima. No to je bila pomućena rado , 
jer vjetri s toplinom donose i mećavu, otežavajući tako navigaciju. I 
zaista popodne me preko radija obavijestila Mala Amerika da vijavica 
bjesni taborištem i da se ne vidi ni prsta pred okom, ah da ipak me- 
teorolozi predviđaju, da će nevrijeme biti kratka vijeka. »Dopusti 1 
vrijeme,« veli Murphy, »traktor će se otputiti ujutro u sest sati.« Za- 
molio me, da u to vrijeme budem spreman s izvješćem o vremenu. 

»Možeš li se probuditi tako rano bez budilice?« upitao me. 

»Ići će nekako.« 

»Želiš li možda, da ti štogod ponesu?« c1af , nrn od 

»Da, natrijeva bromida, jetrenog bakalareva ulja i sladora 

skr °ba.«redu ćem0j kako će funkcionirati Južna pošta,« pripo- 

menu Charli’e. »Nego uzgredice da ti kažem, kako je ^ >0U d ^ i ^°” 1 t 0 
sobom hrane za tri mjeseca i kako je napravio sebi zaista domišljat re 

flek sTabo d slm^či^kao' i prije. Makar naravnao u najmanju dlaku, sre- 
tan sam bio ako bih ulovio pol riječi. Kasnije sam pronašao, da I P 
greška u slabom spoju duboko u labirintu žica kod pnjamnika. Stog 
f _ ih morao moliti da mi ponove mnoge obavijesti, isto kao sto sam 
a morao njim^ Bio sam iscrpen od tolikog okretanja. Najednom sam 
mogao izbaciti tek riječ ili dvije. Morao sam ih moliti, neka pričekaju, 

d ° k >°ZafmUe što te moram siliti da još okrećeš,« pripomenu Charlie^ 
Tragajući za kakvim vjerojatnim razjašnjenjem sjetio sam se, kak 
sam^SiSio r^e pri kraju mjeseca ožujka, za Što je Murphy znao. 
»Još me boli rame, pa mi je teško okretati,« ispričao sam se. 

=r.p u s“. u- 

Amerika svaka četiri sata javljati preko radija, kako napreduju 

SSl Ne će trebati da ja odgovaram na to, osim ako želim dati kakve 

upute Naposljetku mi je Dyer dao vremenski znak, sto g J P 

prispijem na razgovor u šest sati ujutro. Prije nego što sam utrnuo svi- 
jetlo, napunio sam termosicu vodom, te spremio nju i preostala dva 
toplinska jastučića u podnožje spavaće vreće. Obistinjenje, da će odista 
ljudi iz Male Amerike krenuti za nekoliko sati, tako je na mene djelo- 
valo, da nisam mislio na boli. Zapisao sam u dnevnik: »...Tako je to 
divna vijest, da naprosto ne mogu pojmiti činjenicu, da ću opet vidjeti 
ljude. Ta bilo je mnogo prigoda, kad sam bio uvjeren, da nema više ama 
baš nikakve mogućnosti da se sastanem s ljudskim bićem. A kakve li 
povoljne činjenice, da je vrijeme otoplilo. Dobar predznak. Crvena crta 
na termografu popela se na minus trideset. Barem jedamput da je sve 
kako valja. Osjećam se kao preporođen. No ipak ne mogu reći, da još 
nisam slab, vrlo slab . . .« 

Zaspao sam malo nakon toga. Kad sam se probudio, na ručnome 
satu bilo je pet sati i pol. Tada sam imao malo volje a još manje snage. 
No nekako mi je pošlo za rukom da se mučno izvučem iz spavaće vreće 
i uvučem u odjeću i da se probijem na vrata. Jak briđak sjevernjak su- 
nuo Barijerom; no nebo je bilo izvanredno vedro. Dobar znak, potkri- 
jepljen dizanjem barometra. Prenerazio sam se međutim, kad sam džep- 
nom svjetiljkom osvijetlio termograf. Temperatura se naglo spustila sa 
minus dvadeset i četiri stupnja na minus četrdeset šest stupnjeva i pol; 
i još se okomito obarala. Premda je peć gorjela punom parom, slabo je 
davala topline, kao i toplinski jastučići, kojima su se kemikalije gotovo 
iscrple. 

Cuo sam Dverov glas gotovo u isti čas, kad sam sjeo raskrečenih 
nogu na sedlastđ^sjedalo odašiljača. 

»Dobro jutro,« nazvao mi je po prijemu zova. »Imate li spremljeno 
izvješće o vremenu? Haines ga čeka.« 

Pošto sam ga dao, Poulter me obavijestio, da je prema preporuci 
stručnjaka za vrijeme, Williama Hainesa, polazak odgođen do podne, 
dok stigne još jedno izvješće o vremenu s Istaknutog uporišta. Iako se 
jučerašnja vijavica u Maloj Americi po svim izgledima razbila, Haines 
je još nerad da presudi »vrijeme čisto za vožnju«, sve dok mu njegova 
mjerenja balonom na otvorenome i moje povoljno izvješće s Istaknutog 
uporišta ne potvrde, da su se vremenske prilike ustalile. »Uza sve to, 
Bili vam poručuje, da vrijeme izgleda prilično dobro, dobro i hladno,« 
utješljivo mi je rekao naposljetku Poulter. 

. Taj dodatni napor, što sam izišao iz kreveta, prije nego što sam 
štogod pojeo ili se zagrijao, dotukao me na neko vrijeme. Više puta za 
vrijeme okretanja izdala me snaga, pa sam morao zamoliti Dyera neka 
pričeka, dok počinem. Vruće mlijeko i žitnu kašu, što sam ih đoručko- 
vao, povratio sam u grču napinjanja, prije nego što sam i dospio u tunel. 
Tako sam gadno zaprljao pod. Zatim sam se sprtio u postelju, da doče- 
kam podne. Sati uduljili kao gladna godina. Uz svijetlo olujne svjetiljke 
vidio sam kako termografska crta pada, neprestano pada. Kad sam 
opodne izašao da vidim, kakvo je vrijeme, termometar je pokazivao 

na Južnu stazu. Očito imaju poteškoća da otkriju sve signalne zastava 
Do čuvenja u ponoći.« 

v Clča zima - Još se niž e spustio crveni trak na termografu. Bogme su 
baš zloguke kobi, kad su izabrali najstudenije godišnje doba da ovamo 
krenu! uskliknuo sam u sebi. Dyer mi je javio valovne dužine, na ko- 
jima će izmjenjivati svakog sata obavijesti s traktorom. Pokušao sam ne 
bih li štogod naučio. Ali uhvatio sam samo prometnu vrevu, a morziranje 
^ e . bilo v za me P rebrzo - ° ko ponoći je vjetrokazna traka na registratoru 
svjedočila, da je vjetar opet zašaptao sa sjeverozapada, pošto je nakratko 
odlutao na zapad. Barometar se još dizao, što je svakako dobar znak. No 
temperatura je posljednji sat naglo pala; spustila se do sedamdeset pe- 
toga stupnja ispod ništice, najstudenije točke u godini, za preko dva 
stupnja niže nego što je ikada zabilježena najstudenija temperatura u 
Maloj Americi. Iako sam znao, da je u njih toplije, ipak sam bio izvan 
sebe pri pomisli, da petorica ljudi na Barijeri nastoji da se održi za- 
jedno s motorom po takvu vremenu. 

Oponoći mi se učinilo, da je Murphyja uhvatilo malodušje. »Upravo 
smo čuli vijesti od Poultera,« rekao mi je. »Traktor se nalazi sada se- 
damnaest milja južno od nas. Usporili su, ali još idu naprijed.« 

Mučno sam otkucao pitajući: »Je li sve u redu?« 

Glas u slušalicama kanda je dopirao iz velike udaljenosti, dok mi 
je Murphy polagano ponavljao: »Očito nije. Premda je ovdje vedro, oni 
javljaju, da tamo snijeg kija i vije, a da se ne vidi prsta pred okom. 
Bit će da je snijeg zameo svejsignalne zastave. Na površju se vide tek 
dva inča tkanine barjaka, pa tako moraju ići zaobilaznim putem od za- 
stave do zastave. Kad koju ne nađu, zaobiđu, dok ne nabasaju na nju. 
A kako su neke sasvim oborene, nastale su pukotine na stazi, pa je ra- 
zumljivo, da polagano napreduju.« 

Zbog manjkavosti u mome prijamniku molio sam Murphyja da mi 
ponovi dva tri puta, ali ipak sam dao ovdje glavni sadržaj njegova iz- 
vješća. Pri takvu stanju nije bilo nikakva opravdanja mojoj nadi. Ta 
ja sam se dosta naputovao po polarnim krajevima, pa da znam proci- 
jeniti, šta se sve događa u oceanskoj mrklini na sjeveru. Kao da sam 
gledao Poultera kako sjedi raskrečenih nogu na kapi motora, držeći re- 
flektor u ruci, pa kuša, ne bi li otkrio krpe platna, koje nisu šire od 
podlanice, a nalaze se dvjesta devedeset i tri jarda u razmaku jedna od 
druge. Zna kurs, što mu ga je zacrtao Innes-Taylor, koji je označio stazu 
prije gotovo pet mjeseci, ali te su mu obavijesti od male pomoći, kad 
mora prelaziti od jednoga znaka do drugoga. Psi nikada ne idu u ravnoj 
crti, nego pomalo zavijaju, sad na jednu sad na drugu stranu. Bit će 
stoga, da su i zastave dvadeset jardi i više na desnu ili na lijevu stranu 
od pravoga smjera. Zato moraju zaobilaziti, pošto je traktor prošao 
razmak po brzinomjeru, a nije uhvatio biljega. 

»Dick, nema smisla da budeš na nogama cijelu noć,« obavijestili su 
me iz Male Amerike. »Mi ćemo biti u vezi s Poulterom. Kako bi bilo da 
se opet porazgovorimo u osam sati sutradan ujutro.« 

Sastavio sam poruku Poulteru, u kojoj mu velim, da će zastave biti 
vidljivije na ovoj strani, samo ako se probiju. Još sam htio poslati jednu 
obavijest, ali nikad nije zabrujala zrakom, jer su me izdale ruke. To mi 
se događalo prije, a dogodit će mi se opet, pa mi ništa u životu nije 
ulilo takav osjećaj potpune uzaludnosti. 

Te sam noći utrnuo svijetlo i zavukao se u postelju s uvjerenjem, da 
više nisam gospodar svojih čina. Opet se vratile boli, muke i more. Na- 
kon strašne noći, u subotu ujutro opet mi se činilo, da lebdim na onoj 
čudnovatoj sakatoj pograničnoj zoni između svjesnosti i besvjesnosti. 
Jedv^a jedvice sam ustao. Kad sam osvijetlio termograf, vidio sam, kako 
se u tri sata ujutro crveni trak spustio do osamdeset stupnjeva ispod 
ništice i nije se više podigao. Borna kiselina, kojom sam ispirao oči, 
rasprsla je bočicu od smrznuća. Smrzlo se čak i mlijeko u termosici. 
Sada je bio pokriven bijelom prevlakom i onaj dio zida iza peći, koji 
se dosad odupirao leđnom prodiranju. Svrnula mi se koža s prstiju, kad 
sam se motao golim rukama iznad peći. Preslab sam bio i da stojim na 
nogama, pa sam se složio u spavaću vreću. Kad sam se prenuo, bilo je 
već blizu podne. Propustio sam tako prvi razgovor na radiju. 

Pokušao sam uspostaviti vezu s Malom Amerikom u dvanaest i 
četrnaest sati. Čuo sam samo kvrčanje uzdušne struje. Termografski 
znak stoji na osamdesetom stupnju ispod ništice kao da se tu skamenio. 
Bio sam izvan sebe od tjeskobe. U šesnaest sati, kad se nije ništa oda- 
zvalo na moj treći pokušaj da uspostavim vezu s glavnim uporištem,, 
naslijepo sam otkucao: »Ako je Poulter još na putu, neka se smjesta 
vrati u Malu Ameriku. Neka pričeka toplije vrijeme.« Dyer nije toga 
čuo, ali odakle da ja to znam. 

Ništa mi želudac ne drži doli toploga mlijeka. Veći dio vremena 
proveo sam zgrčen u spavaćoj vreći, u nekoj vrsti omame. Cijeli je dan 
gorjela vatra u peći, a u kolibi je ipak gotovo nesnosna studen. Uvečer 
sam došao k sebi. Oči me peku i suze; boli me glava i leđa. Šta je 
drugo, nego koliba se puni zagušljivim plinovima. Prisilio sam se iz 
postelje, da napravim, što se da. Ispusni ventilator bio je gotovo sami 
led, koji sam otkrnjivao zašiljenim štapom. Kad sam stavio ruku na 
vrh pećne cijevi, bila je studena kao mraz. Dakle je i ona zabrtvljena.. 
Uvidjevši, da je moram nekako izolirati, prekapao sam po verandi, dok 
nisam pronašao komadić azbesta. Ponesavši to i komadić uzice ispeo* 
sam se van. Unutrašnji je termograf pokazivao osamdeset i dva stupnja 
ispod ništice. Bridjela je tako ljuta zima, da nisam mogao disati, kad 
sam otvorio vrata, tako su mi se bili stegli dišni prolazi. Bit će da je 
sloj zraka odmah do površja imao najmanje osamdeset i četiri stupnja 
ispod ništice. Bilo kako bilo, morao sam zaroniti u kolibu, ako sam htio 
da dođem do daha. Ovaj sam se put oboružao maskom i zadržavao sam 

nilo mi se, da će mi tako biti toplije. Malo kasnije ustao sam i ugasio 
peć. 

♦ * * 

U nedjelju, dvadeset drugoga srpnja, bio sam gotovo izvan sebe od 
uznemirenosti, šta je s traktoristima. Kad sam se probudio, vrh spavaće 
vreće bio je ledena masa. Morao sam zagrijati gorućim alkoholom od- 
vodnu peć iz spremnice, da bi gorivo moglo poteći u peć. Triput sam 
ujutro, poslije podne i navečer — pokušao uspostaviti vezu s Malom 
Amerikom. Premda su mi ruke bile u kukavnom stanju, ipak sam po- 
sve rastavio prijamnik, ali bez ikakva učinka. Kao da je i eter zamrtvao 
i zamrznuo se. Barem sam desetak puta popodigao preklopna vrata, da 
pogledam prema sjeveru. Gotovo bi me uvijek prevarila drhtava i trep- 
tava svijetla, koja ne bjehu ništa drugo doli zvijezde. Temperatura se 
snizila na šezdeset stupnjeva ispod ništice, ali je s njome uzeo maha 
vjetar jugoistočnjak s brzinom od šesnaest milja na sat. Opet se za- 
mrznuo benzin, pa sam morao zagrijati tunel na štetu topline u sobi. 

To poslijepodne zamrle mi nade, a s njima i radosno uzbuđenje, što 
ga je porodio najavljeni dolazak prijatelja. Praznina mi ispunila dušu. 
Pokušao sam sve, čemu se kadar domisliti ljudski um, a ni za što. Sve 
me više podilazila tjeskobna slutnja, da je Poultera zadesila tragedija. 
Strahota je to dopustiti, ali nemaš razloga da misliš drukčije. Ipak sam 
se u petnaest sati ispeo na površje i upalio dvije limenke benzina kao 
znak raspoznavanja. Vjetar mi utrnuo cijelo tuce žigica u ruci, prije 
nego što mi je pošlo za rukom prinijeti plamen tekućini. Načas mi se 
opsjeniše oči, dotle navikle na tamnoću, kad je petrolej uz žestok mlaz 
svijetla uhvatio vatru. 

Stup dima vinuo se nebu pod oblake povijajući se za vjetrom. Na 
to se ne odjavi nikakvo signalno svijetlo sa sjevera. Kasnije sam zapa- 
lio magnezijevu buktinju, koju sam privezao za bambusov štap i po- 
digao. Zasinula je blistavije od benzina tvoreći golemu modru udubinu 
u polarnoj noći. Plamtjela je oko deset minuta. Zatim je opet mrknula 
noć, a mene obuzelo čuvstvo šamote u osami. 

23. srpnja 

Ni cigle riječi iz Male Amerike. Toliko sam puta izlazio na po- 
vršinu zaludu — ništa ne vidjeh doli varljivog plesa zvijezda. 
Premda sam znao, da nema koristi, ipak sam u kasno poslijepodne 
zapalio dvaput benzinsku vatru. Neka vrsta mahnitanja o zimskom 
Ivanjdanu. Nisam se smio olako podavati nerazboritim nadama. Ali 
usprkos očajanju raspoloženje mi podižu sunčevi sijerci, što se sve 
više šire o podnevu i navještaj sunčeva bojila, što se penje prema 
obzorju. Sve to navješćuje dan, od kojega nas dijele tek četiri sed- 
mice. 

Unutrašnji je termograf pokazivao jutros sedamdeset tri stupnja 
i pol ispod ništice. Neko vrijeme nisam mogao ustati iz kreveta 
Možda sam se počeo smrzavati. Po lijevom obrazu ozebine, a skuti 
spavaće vreće, pa čak i moja kosa, ukočili se od mraza uslijed di- 
sanja. 

24. srpnja 

Opet muk. Da mi je znati, bože moj, gdje li je sada Poulter. Ni- 
kad ne ću sebi oprostiti, ako mu se štogod dogodi. Prilično snažno 
đuva i sniježi s jugoistoka. Ali temperatura je popustila na minus 
pedeset i šezdeset . . . 

25. srpnja 

Ništa, osim vjetra i još više snijega. Ponovo sam demontirao ra- 
dio, a ipak nisam čuo ništa. Katkada velim samome sebi, da zato 
ništa ne čujem, jer nemam šta čuti, kad je nesreća poklopila Malu 
Ameriku i ušutkala radio. No ipak ne može tako biti. To ja samo 
bilježim odraz svoga duševnoga stanja. 

U četvrtak, dvadeset šestog srpnja, još je sniježilo, duvalo i zavi- 
jalo. No vjetar je, pošto se tri dana ukotvio na jugoistoku, počeo popu- 
štati. Barem se jedno dobro iz tog porodilo: ponos vjetra raspršio je stu- 
den, a termografska se traka popela do deset stupnjeva ispod ništice, 
najtoplije razine ima trideset i dva dana. Rekao sam u sebi, da će se 
toj utihi vjetra obveseljeti Poulter i njegovi ljudi, makar gdie se na- 
lazili. To sam jutro dvaput slušao Malu Ameriku, ali zaludu. Složio sam 
se u postelju i, dok su gorjele đvđje svijeće, promatrao kako snijeg pro- 
bija niz dimnjak pišteći i topeći se pri dodiru vrućeg željeza cijevi. 

U četrnaest sati opet sam ustao, da pokušam uspostaviti vezu. Baš 
sam namjerio da se okanim zvanja kadli se gluhom tišinom prolomi 
Poulterovo ime. Dršćućim sam prstima nagodio prijamnik. Eterom se 
pročuo darmar riječi, koje su se gubile u zračnoj struji. Prepoznao sam 
glas Charlieja Murphyja. Očevidno je govorio veoma promišljeno po- 
navljajući rečenice dva tri puta. Jedva sam se usudio da dahnem, samo 
da ne bih štogod propustio. Iz ulomaka sam sastavio u mašti sliku ono- 
ga, što se dogodilo traktoru. Ujutro trećega dana Poulter je stigao do 
Skladišta pedesete milje, na rub Doline provalija. No zaobilazeći prema 
istoku posve se zameo trag zastavicama. Ne mogavši dalje, naposljetku 
se vratio u Malu Ameriku, pokoravajući se mome nalogu, da ne odmiče, 
izgubi li stazu. Iz čestog spominjanja vjetra zaključio sam, da ga je na 
pol puta pri povratku snašla strašna oluja (zapravo uragan, kako mi je 
Poulter kasnije opisao), pa su se morali neko vrijeme zaustaviti. Uza sve 
to, Poulter se ipak pripremao na drugi prodor. 

Tako je zapravo bilo. Ali kako mi je duša bila smućena, nisam onda 
bio siguran, da li sam sve razumio. Pokušao sam se umiješati i uhvatiti 

Dyera. Otkucao sam pozivna slova, ali su me nakon nekoliko okretaja 
izdale ruke i zacrnjelo mi se pred očima. Smučilo mi se u želucu i po- 
vratio sam svu žitnu kašicu, što sam je pojeo za doručak. Okanio sam 
se razgovora, jer mi nije preostao nikakav oslonac. Kasnije sam razmi- 
šljajući u krevetu smislio novi način, kako ću upotrebiti svoju snagu, 
koja je na izmaku. 

Skinuo sam prednji dio generatora s tronoška i pričvrstio ga za te- 
šku škrinju, koju sam pribio uz pod. Tako sam sjedeći na stolici i okre- 
ćući lijevom nogom bio kadar primijeniti više snage, nego kada sam 
okretao rukama. Pošto sam iskušao taj način, pronašao sam da zado- 
voljava. Premda se generator pri okretanju drmao, činilo mi se, da sam 
trebao nekako manje napora. U tome je načinu bila još jedna prednost: 
mogao sam okretanje prebaciti s nogu na ruke, kad bih se umorio. Upis 
u dnevnik toga dana završio sam utješnom misli: »On (Poulter) je dobro 
uradio, što se živ i zdrav vratio u Malu Ameriku. Moje je olakšanje 
bezgranično. Vijest mi je stigla baš u pravi čas, jer sam bio veoma 
usplahiren.« 

Petak je donio sa sobom naoblačeno nebo; temperatura se podigla 
gotovo do n : štice. Kako se vrijeme smekšavalo, porasla su mi krila nade, 
jer se tada Poulteru pružila prava zgoda. A ipak, odvagnu li se moguć- 
nosti, jasno je, da se uz tolike što oborene što zametene zastave ne može 
očekivati ama baš s nimalo vjerojatnosti, da će doći do Istaknutog upo- 
rišta, ako ja ne opozovem prvotni nalog, da se drže stare staze. U svome 
očajanju i namjerio sam da to učinim. Priznajem, da bih se toga poslije 
sramio, ali u ono vrijeme nije bilo druge. Bilo je pitanje, dokle ću moći 
izdržati, osobito uzmu li se u obzir toliki napori oko radija. Svako vri- 
jeme neumoljivoga okretanja ostavilo bi me tako utučena, kao da sam 
na smrt isprebijan. 

Do razgovora u četrnaest sati radio sam sad ovo sad ono, samo da 
utučem vrijeme. Premećući po uporištu, da pronađem još buktinja, na- 
mjerio sam se u tunelu na dijelove signalnoga zmaja od sedam stopa u 
obliku slova T, koji sam posve zaboravio. Nije mi trebalo mnogo vre- 
mena da ga sastavim. Preudesio sam ga da mi posluži kao zračni putokaz 
napravivši mu odulji rep od antenske žice, za koju sam privezao komade 
papira i tkanine. Kad bude došlo vrijeme, namočit ću te komade u ben- 
zin, upaliti žigicom i pustiti zmaja da leti kao znak. Ponosio sam se 
tim pronalaskom. 

U četrnaest sati čuo sam Dyera kako nejasno zove KFZ. Prislonio 
sam stolicu uza zid, stao nogama tjerati ručke generatora poput bicikla 
i tako započeo davanje vijesti. Rekao sam, ako misle još jednom po- 
kušati, onda je bolje da to učine sada za topla vremena, kada su se sa- 
stale sve povoljne prilike, i mjesečina i praskozorje i blaža temperatura. 
Neka udare novom stazom oko provalija. Na anemometarskom stupu 
neprestano će gorjeti svijetlo, a u petnaest sati i u dvadeset puštat ću 
zmaja sa svjetlosnim putokazom na njemu. Mučno mi je bilo to okre- 

tanje. Morao sam zastati više puta, da otpočinem. Kad sam završio da- 
vanje, rekao sam, da ću pokušati primiti odgovor. 

Nisam siguran, je li mi odgovorio Dyer ili Murphy. Nisam mogao 
razabrati točno, što govori, samo sam čuo jasno zamolbu, da ponovim 
svoju poruku. Pokušao sam pet puta, ali sam se naposljetku morao oka- 
niti, da sačuvam ono malo snage, što mi- je još preostalo. Koljena su mi 
klecala, a noge same klizile s ručki. Ukopčavši na prijamnik, čuo sam 
gdje netko govori, samo mi je sve bilo mutno. Pustio sam slušalice iz 
ruku. Unatoč nesposobnosti uspio sam više nego što sam mislio. 

Evo ovako su skrpili tu moju poruku u službeni dnevnik Male Ame- 
rike: »Ako me čujete, dođite sda (sada za) vrlo topla vremena. Udarite 
novptem (novim putem) oko i onkr (onkraj) . . . čekajte.« Čekali smo 
dvije tri minute, kadli zakuklja generator, »...onkraj provalija, što bliže 
stroj (staroj) stzi (stazi?). Imat ćemo svijetlo vani. Čekajte.« Opet smo 
čekali dvije tri minute. Onda se opet čulo: »u tri i osom (osam) popodne 
jću (ja ću) baciti uvis zmaja zmaja zmaja sa svjetlošću. Čekajte.« Po- 
novo smo čekali. A tada je nadošlo: ». . . Poulter donijeti zmaja i ba- 
citi uvis isto vrijeme . . . « 

Bez moga znanja Mala je Amerika već stvorila svoju nepokolebljivu 
odluku. Nakon vijećanja s ostalim časnicima Poulter se odlučio da od- 
mah pokuša prodrijeti prema Maloj Americi. Smanjio je ekipu na tro- 
jicu: on, zatim zapovjednik traktorskoga odjela Demas, i radiotelegrafist 
Waite. Poulter se nadao, da će prvu polovinu puta brzo svladati, jer će 
ići po vlastitome tragu do Skladišta pedesete milje. Što se tiče zaobilaska 
Doline provalija, smislio je svoj posebni strpljivi način. Blizu magnet- 
skoga pola nije se mogao osloniti na točnost običnih kompasa pri mane- 
vriranju, jer su u visokim širinama kompasi tromi i nepouzdani. Osim 
toga, nitko u Maloj Americi nije još bio kadar izmisliti uspješan način, 
kako da se montira kompas u traktor, a da nema smetnja od blizine 
željeza. Rawson je kasnije za proljetne operacije zgodno izumio jedan 
način. Kompas je montiran na saonice, koje je vukao traktor na do- 
voljnu razmaku. Navigator je ležao potrbuške i obavještavao vozača 
električnim prekidačima, koji su palili dvije žaruljice na ploči s instru- 
mentima: jednu kao znak za pokret nalijevo, a drugu nadesno. Poulter 
je zamislio da na otprilike svako pet stotina jardi izgradi snježane kule 
visoke deset stopa, a na vrhu montira svjetlašca, koja će dobivati elek- 
tričnu energiju od baterija džepnih svjetiljaka. Napredujući obzirali bi 
se na ta svijetla kao putokaze za smjer. Premda je taj način mučan i 
težak, ipak je prilično siguran, da se uspostavi ravan kurs po rasjeli- 
nama i oko rasjelina Doline provalija. 

* * * 

Nije mi više vrijeme strujilo poput rijeke brzice, nego kao u kakvoj 
dubokoj ustajaloj baretini. Bilo je dovoljno da samo unutra zagn jurim, 

mirno, pasivno, bez borbe. Prošlosti više nema, a budućnost će donijeti 
svoj primjereni rasplet. Jedina mi je misao bila da dalje ne ugrožavam 
krhku ravnotežu, što sam je privremeno stekao, i da nastojim zadržati 
dušu u pokoju i postojanosti metodama, koje sam prokušao. Svu sam 
još preostalu snagu usredotočio na radio. Neprestano sam unosio vre- 
menske podatke, vršio motrenja i' navijao satove. No sve sam to vršio 
automatski, nesvijesno. Ono što je bilo odista, svi jesno i umno u meni, 
posvetio sam održavanju veze s Malom Amerikom, i to ne samo sebe 
radi. nego radi ljudi, koji mi opasnom stazom hite u pomoć u Istaknuto 
uporište. Otpočetka mi je radio bio mrzak, a sada sam ga mrzio neshva- 
tljivom mržnjom. Svaki dan poslije razgovora bio sam posve nemoćan 
cijele sate. Da sam ga skrhao čekićem, kao što sam više puta pokušavao, 
možda ne bih ni ublizu toliko pretrpio. Ali obuzdavao me moralni obzir. 
Pokrenuo sam stanovite snage, kojima nisam više mogao biti gospodar. 
Dok god djudi tapaju po tami između mene i Male Amerike, ne može 
biti predaha. 

U subotu, dvadeset osmoga srpnja, vjetar je titrajući zakrenuo 
prema jugu i utihnuo. I snijeg je prestao, pošto se napadao tri dana. 
U nedjelju ponovo zastudilo. Temperatura je pala na minus pedeset i 
sedam stupnjeva, čuo sam zov Male Amerike, ali Dyer nije čuo moga. 
Mislio sam isprva, da je Poulter opet na putu, ali sam kasnije za- 
ključio da nije, jer Dyer nije toga uopće spominjao, nego je bez pre- 
stana ustrpljivo ponavljao zov. Ipak sam poslije podne upalio dva 
signalna lončića. Obuzela me umornost. Na podnožju ljestava u tunelu 
nalazila se galonska limenka etilnog alkohola, koji se upotrebljava za 
instrumente. Natočio sam nešto u jednu posudu, pomiješao s vodom i 
naglo progutao. Umjesto da mi pruži olakšanje, taj me napitak potpuno 
dotukao. Ostao sam gotovo bespomoćan veći dio dana. U želucu me 
pekle strašne boli, a tjeme kao da će se raspući i odletjeti. Dosta mi 
je bio taj pokus. 

29. srpnja 

Još sam mamuran. Usprkos mutnoći u duši, teško mi je, što 

sam opozvao nalog Poulteru s obzirom na put . . . Traljavo vodstvo, 

a što je još gore, vraška zbrka. 

U ponedjeljak je minimalni termometar u zakloništu spuzao do 
Šezdeset četvrtoga stupnja ispod ništice. U dnevnom prosjeku bilo je 
toplije tek šest stupnjeva. Sutradan jedva da se štogod poboljšalo. 
Smrzlo mi se uho, dok sam iz tunela nosio kukuruzno brašno. Ni taj 
dan nikakva glasa na radiju. Izdala me hrabrost. U dogovoreno vrijeme 
emisije naslijepo sam poslao poruku, uporno zahtijevajući od Poultera, 
da ne ide silom preko opasnih provalija, nego neka se vrati u Malu 
Ameriku, ako mu je prodor težak. Nisu me čuli. Umirio sam barem 
savjest tako, da sam upalio još dvije limenke napunjene benzinom i 

zublju, koju sam svezao za uzicu i prebacio preko antene, gdje je 
gorjela petnaest stopa od zemlje. Pomamno njezino svijetlo nije ipak 
izmamilo nikakva odgovora. 


♦ * * 

Tako je završio mjesec srpanj. Rodio se i umro u studeni. Preda 
mnom su sada meteorološki podaci. Dvadeset dana bilo je šezdeset 
stupnjeva ispod ništice ili još studenije. Šest dana temperatura je pre- 
šla preko sedamdesetoga stupnja ispod ništice. Kad sam presavio mje- 
sečni list kalendara, rekao sam samome sebi: ovo je šezdeset prvi dan,* 
otkako sam prvi put pao u tunelu. Stvarno se nije otada ništa promi- 
jenilo. Još sam samosam. Ljudi iz Male Amerike nisu mi nimalo bliže. 
Sve oko mene rječito svjedoči o mome rasulu. Po podu razasute limenke, 
napol pojedene, smrznute hrane. Dijelovi raspremljenog generatora po- 
bacani na hrpu u kutu, gdje sam ih prije tri tjedna odgurnuo. Knjige 
spale s polica i ostavio sam ih tako neka leže porazbacane. Sada je 
ledena mrena prekrila pod, četiri zida i strop. Nema više prostora da ga 
osvaja. 

A ipak se moj položaj ne može označiti kao neprekidno raspadanje. 
Ne vraća mi se život natrag. Iako sam na nekim frontama izgubio, na 
drugima sam dobio. Jer dan se bliži. Teško si prokrčuje put na sjeveru 
svaki dan malko više razgoneći tamu, paleći svoje divne signalne lon- 
čiće uzduž obzorja čovjeku, koji samo to traži. Na mojoj je dakle strani: 
čudesno širenje i porast svijetla, tihog preteče sunca, od kojega me dijeli 
još samo dvadeset i sedam dana. 



KOLOVOZ: REFLEKTOR 

K OLOVOZ je započeo u srijedu s crnom prijetnjom. Nikad nisam 
vidio, da je barometar tako nisko. Pri pritisku od 27.72 inča pero 
je odletjelo s papira. Motreći ga kako pada, imao sam osjećaj, da je 
isisan sav zrak s Barijere. Anemometarske čašice njihale se tromo na 
nehajnu povjetarcu, a to je bilo dovoljno da se vjetrulja kompasa 
zavrti i potom se odmah smiri. Inače se ništa nije dogodilo. Pa ipak 
sam cijeli dan mislio, da Barijera suzdržava dah i da čeka nasrt ura- 
gana. 

Ta neizvjesnost u prirodi otrovala mi raspoloženje. Prvi sam put 
bio zaista na rubu da mi se izoglavi samokontrola. Nisam više mogao 
sjediti od nervoze. Napunio sam benzinom limenke ispred vrata, što 
sam ih bio ispraznio za vrijeme posljednjeg bolovanja; zatim sam unio 
još hrane iz tunela, dok nisam napokon u sobi imao rezerve najmanje 
za dva tjedna. Taj posebni napor stavio me na kušnju, ali nisam htio, 
a ni mogao prestati, dok ne svršim. Navika i nužda natjerale me da 
automatski obavljam cijeli niz poslova, usprkos samome sebi. 

Strah mi se povećao, kako već pet dana nemam vijesti iz Male 
Amerike. Možda je Poulter na putu, a možebit je sasvim blizu, a ja i 
ne slutim. Sabrao sam posljednju snagu i zapalio još jednu limenku 
benzina, ali okolna noć ne javlja se protuznakom. Stoga sam ^ otišao 
spavati i sanjao sam na mahove o traktorima, o provalijama i čudnim 
neprijaznim licima, što su se natisla oko kuće i brane prilaz nečemu 
maglovitom, ali žarko željkovanom. 


2. kolovoza 

Danas nisam ništa čuo. Za svaku sigurnost zapalio sam jednu 
limenku benzina poslije podne, a drugu navečer.. Vrijeme omekšava. 
Od jučerašnje minimalne temperature, pedeset i dva stupnja ispod 
ništice, noćas u dvadeset i tri sata bila su minus dva. Maglica i ne- 
znatan vjetar. 

3 kolovoza 

providnost mi se smilovala. Poulter je živ i zdrav u Maloj 
Americi. Sve ono moje nespretno krparenje oko radija čini se da 
je urodilo plodom. Danas sam razumio poruke. Poulter se nije još 
otputio, ali se sprema da pođe, čim mu Haines dadne dobro vre- 
mensko izvješće. Malu Ameriku upravo sapela magla, a ov^dje 
nebeska pučina vedra kao umivena. O podne se nebo na sjeveru 
okitilo finom ružičastom šarom i navuklo plašt u smjeru Rossova 
mora. Jutros je maksimalna temperatura bila na ništici, ali sve 
više zastuđuje, tako da je sada, u dvadeset sati, blizu četrdeset 
stupnjeva ispod ništice. Sve veće svijetlo svaki dan smanjuje 
Poulterove opasnosti. Ja sam dospio tako daleko, da mi je gotovo 
sve svejedno. Neka ukočenost ovladala mnome. 

Mora da je Dyeru paklenski teško sa mnom razgovarati. Jadan 
položaj, kad ne možeš odgovoriti na žurna pitanja Male Amerike. 
No moram istaći, da su Dyer i Hutcheson divne strpljivosti. 

4. kolovoza 

Poulter je krenuo. Rekli su mi danas poslije podne, da se ot- 
putio pet sati prije toga s hranom za dva mjeseca i s velikom re- 
zervom benzina. Vrijeme izgleda povoljno, jer je praktički legao 
vjetar, a temperatura je bez prestana na minus trideset. Činje- 
nica, da je Poulter krenuo opet prema jugu razbila je u meni 
mrtvilo, pa je opet mojim srcem oživjela nada. 

Nedjelju bih najradije izbrisao iz uspomene. Kad sam se probudio, 
bio sam strahovito oneraspoložen — prebolestan da jedem i preumo- 
ran da se gubim u letimičnim poslovima. Ševrđao sam malo oko regi- 
stratora, ali su mi oči neprestano dodijavale, pa sam se naposljetku 
složio u stolicu kraj peći, da tamo čekam podnevni razgovor. Doznao 
^am loše vijesti. Poulter zaglibio u provalijama Amundsenova rukava 
sa strane male Amerike. Nije pogodio prolaza, kroz koji je sigurno 
prošao prvi puta. Kušajući da pronađe novi prijelaz, zašao je s puta i 
upravo je onda kušao, kako bi izvukao kola iz duboke provalije, u koju 
su zapala. 

Kako je primač opet slabo djelovao, trebalo je nešto vremena 
dok shvatim kako valja što se dogodilo. Ali kad sam sasvim doznao 
činjenice iz spojenih izvještaja Murphyja i Hainesa, učinile su mi se 
okrutne i strašne. Ako je Poulter zapao u gadnu stupicu tek na deset 
milja udaljenosti od Male Amerike, zašto ne poduzmu štogod i ne 
priteku u pomoć? Izvrgli mi se živci, pa sam naglo stao lupati po 
tipkalu: »Charlie i Bili, šta se to događa za ime božje? Zašto ne šaljete 
u pomoć drugi traktor? Upotrebite sva sredstva!« 

Charlie je već odgovarao, dok sam ja namještao slušalice. Srdnje 
je nestalo, a na njezino se mjesto uvlačila grižnja savjesti. Dao bih 
Dio sve na svijetu, samo da sam mogao opozvati te riječi. Moj je pri- 
jatelj govorio promišljeno, obzirno, a ipak mi je, mislim, malko pred- 


11 B. E. Byrd: »Sam 

bacivao. Ne sjećam se točno njegovih riječi, samo mi je ostao u glavi 
smisao. Po njegovu mišljenju, Poulter postupa oprezno i razborito. Re- 
zervni je traktor spreman kao što je bio, sve otkada je Poulter otišao. 
Bez prestana su s njime u vezi. Premda su Poulteru ponuđene sve 
olakšice iz taborišta, on ih je odlučno odbio. Nema dakle uzroka uzne- 
mirivanju. Poulterov će traktor za nekoliko sati opet nastaviti put. 
Na kraju mi je Charlie rekao istim mirnim tonom: »Dick, da ti pravo 
kažem, mi smo više u brizi za te. Jesi li bolestan? Ranjen?« 

Kušao sam izbjeći odgovor na ta pitanja pa sam rekao, da razu- 
mijem cijeli položaj u vezi s traktorom. Ali baš u taj čas odrekoše po- 
slušnost najprije noge a onda ruke, jer nisu mogle okretati. I tako 
poruka ostade napol izrečena kao u zraku. Charlie opet započe govoriti. 
Veli, da su tek djelomično razumjeli, što sam im rekao. I opet je 
pitao, šta je sa mnom. Nije više bilo izlaza. Stara izmišljotina o bole- 
snom ramenu nije više palila. Murphy je bio odviše uporan. On je čak 
spomenuo nešto, kako će poslati liječnika. Konačno sam odgovorio: 
»Nemate se zbog čega uznemirivati, samo vas molim, nemojte od mene 
tražiti da okrećem ovaj motor.« 

Sve je Jo savjesno preneseno u službenu knjigu Male Amerike. 
Usto je dodana uzgredna pripomena Johna Dyera: »Kao da Byrda 
izdaje snaga nakon svakih nekoliko riječi.« Moja izmotavanja nisu dakle 
mogla zaludjeti nikoga drugoga doli mene. Murphyjeve zloslutnje bi- 
vale su sve opravdani je. No nije toga u razgovoru pokazivao, nego se 
gradio da je zadovoljan mojim odgovorom. Rekao mi je: »Znamo, kako 
ti je mučno okretati. Nemoj se uznemirivati zbog nas ili zbog Poultera, 
Doviđenja sutra.« 

6. kolovoza 

Danas opodne Poulter je prodro tek do dvadeset i prve milje.. 
Juče se izvukao iz provalije, ali mu otada mnogo ude neprestane 
mehaničke smetnje. Spojnica slabo klizi, remeni su istrošeni, pa 
Charlie sumnja, da bi Poulter mogao tu šta bilo popraviti. Ja sam 
ih pokušao ohrabriti, ali je Charlie kazao, da Dyer ne može ras- 
poznati ni jedne moje riječi, jer preslabo kucam. Obazrivo mi je 
natuknuo, da se ne bi smio mučiti okretanjem, osim kad imam 
kakvu važnu poruku. Inače je dosta, ako se javim oznakom OK. 
Poslao sam tada dva tri ta znaka i zaključio razgovor za taj dan. 

Mučno mi je bilo, što sam ono juče rekao. Veliku sam nepravdu 
nanio svojim prijateljima u Maloj Americi dovodeći u pitanje 
njihov razbor i odlučnost u radu. Oni svakako znaju, što im je 
raditi, pa ja iz ove udaljenosti nemam prava da se miješam. No 
moja je ozlojeđenost još veća zbog nečega drugoga. Bijesan sam, 
što sam se nakon šezdeset i šest dana izdao u trenutačnom napadaju 
nestrpljivosti. 

Ne znam. zapravo, koliko je Mala Amerika doslutila, kakvo je 
moje stanje. Charlieva bezbrižnost može biti samo maska. To me 
raspinje. Najmanje bih želio, da se putovanje mojih iz Male Ame- 
rike izrodi u neki izbavljački pothvat, sa svim opasnostima i poni- 
ženjima, što ih ima za posljedicu. Ističem to ipak sa svom skromno- 
sti. Davno sam prešao razdoblje prolaznih obzira ponosa ili čuvanja 
prestiža. Sada je posrijedi hladna računica. Upuste li se u vrato- 
lomiju i ispane li štogod po zlu, od toga će samo trpjeti vjerojatnost 
da se i ja izbavim iz ove nevolje ikada. Jer Barijera nije pogodno 
tlo za satrvene i tjeskobne ljude. Moja je dakle zabrinutost bila na 
kraju krajeva sebičnost. Jasno da časnici u Maloj Americi rade 
s najvećim oprezom, da bi prepriječili pogibli. Drukčije i ne mogu 
raditi a da ujedno ne izdaju i mene i ljude pod svojim zapovjedni- 
štvom. M 

Usprkos svemu tome, žarko i do neba želim, da se okonča taj 
pothvat ovako ili onako. Ne mogu dalje ovako živjeti, čas ziban 
valom nade a sad gutan ponorom beznađa. Svaki se dan smanjuju 
vrela moje okrepe, a tome mi je najviše kriv radio. Neprestano 
okretanje vraški me izmori. Iza razgovora teturam okolo gotovo 
sasvim bespomoćan. S tom se bijedom može čovjek privremeno po- 
miriti, a onda mora u njemu nešto prsnuti. Tonem sve više i više 
na razinu prosjaštva. 

Moram sada poći na počinak uljuljavan izmišljajem, da će sutra 
navečer biti ovdje. U dnu sam duše uvjeren, da to nije moguće, 
osobito nakon Charlieva izvješća, koje nipošto ne ohrabruje. Naj- 
gore je, što je studen opet osvojila. Sada je blizu šezdeset stupnjeva 
ispod ništice. 


* * * 

U utorak sam htio svisnuti. Murphy mi je hladnokrvno pr 1 ' općio, 
da se Poulter ponovo vratio u Malu Ameriku. Dvadeset i šest milja na 
jugu, tek upol puta, što ga je prevalio prvi put, spojnica je posve 
izdala. Morao se vratiti i sretan je, što je živ stigao u Malu Ameriku. 
Charlie je nastavio: »Žao mi je, ali to su činjenice. Njih trojica sada 
spavaju, traktor se popravlja i do ponoći će sve biti pripremno.« 

Odgovorio sam, da pametno rade. Ništa se ne postiže žurbom i na- 
ganjanjem. 

»Ponovi, molim te, ne možemo te uhvatiti,« odgovorili su mi iz 
Male Amerike. »John veli, da ti odašiljač nije uređen kako valja.« 

Rijetko jedno zlo dođe samo. Odašiljač mi se pokvario. Prije nisam 
mogao čuti Malu Ameriku, ali su barem mogli oni čuti mene. A sada 
je obrnuto. Ja njih čujem prilično, a oni mene gotovo nikako. Zamolio 
sam ih neka pričekaju, pa sam brže bolje pregledao odašiljač, udesio 
ga ponešto i počeo iznova. 

»Nije dobar, ali ne smeta,« rekao je Charlie. »Pokušaj ga popraviti 
do sutra. Čut ćemo se u isto vrijeme. Nemoj se za nekoliko dana brinuti 
o svjetlosnim znacima.« 

To jutro zaista sam se prepustio usudu. U dnevnik sam zapisao: 
»Čini se, da pomoć meni i razborita sigurnost za moje drugove ne mogu 
počivati u istoj postelji . . . Prevario sam se, kad sam dopustio, da mi 
nada toliko otvrdne . . . Danas sam naposljetku točno shvatio, da su 
se u ekipi nalazila trojica. Jedan od njih divni i vjerni drug mnogo 
ljeta, Pete Demas, drugi Bud Waite, u kojega imam potpuno pouzdanje. 
Kad se Poulter s tom dvojicom vratio, onda zaista mora biti veliki 
razlog.« 

Premda sam izgubio nadu, ostala je u meni ona životinjska žila- 
vost, koju ima svaki čovjek, i ona mu ne da da posve očaja. Sve od 
prvog njihova polaska bez prestana sam pripravljao buktinje i sig- 
nalne lončiće. Sada sam, premda mi odlazak i dolazak traje cijeli sat, 
iznio još dvanaest limenka benzina naizvan. Imao sam dakle u pripremi 
dvanaest signalnih lončića, koji su se sastojali od limenki za rajčice i 
dvije benzinske limenke s odrezanim vrhovima. Sve sam ih poredao na 
improviziranoj klupi na krovu, pokrio ih papirom, da se ne utruni 
snijeg i na papir metnuo grude leda, da drži. Na podnožju liestava na 
verandi spremio sam zmaja, sa znalački namotanom žicom. Tamo sam 
također metnuo posljednje magnezijske buktinje, šest njih na broju. 
Kako da kažem, pripremao sam se za posljednju obranu u opsjednu- 
tom gradu. 

Kako su me te priprave skrenule na druge misli, godile su mi duši. 
A i sam dan kao da me gotovo ohrabrio. Vedro je bilo, a niie ni pre- 
hlađno: opodne tek četrdeset i jedan stupanj ispod ništice. Nije se više 
dalo poreći, da se budi danje svijetlo, jer ga tjera neumoljiva i neza- 
ustavljiva snaga sunčeva sustava. Nakratko je na dvoje presjekla tama 
prostor između mene i Male Amerike. Grimizno praskozorje sve se 
više širi i postaje ružičasto i žućkasto, kao da tka divotan sag za sunce 
što dolazi. Još je udaljeno tek tri sedmice. Zamišljam u mašti, kakvo 
li će biti, ali zamišljaj je pregolem da ga obuhvatim. 

8. kolovoza 

Jutros su Poulter, Demas i Waite krenuli po treći put. Dan je 
bio vedar, osvjetljenje dobro, a i studen osrednja. Ujutro je bilo 
minus pedeset, oko podneva minus trideset i sada drži prilično po- 
stojano na minus četrdeset stupnjeva. 

Charlie je bio dobro raspoložen. »Drži vazda u pripremi sig- 
nalna svijetla, Dick. Ovaj put zaista mislim, da će se probiti,« rekao 
mi je. Ali, vidjet ćemo. Ne mogu dopustiti, da se opet zaludu po- 
nadam; odviše je strmenit pad u neuspjeh. Velika je šteta, što 
sam tek napola u vezi s Malom Amerikom. Ja njih prilično čujem, 
ali oni mene nikako da ulove. Već sam jednom rastavio odašiljač 
i opet ću večeras. 

Sutradan je bio četvrtak. Probudio sam se s nepokolebljivim uvje- 
renjem, da će se i ovo putovanje kao i prva dva neminovno završiti 
neuspjehom. Sada znam bolje nego što sam znao onda, zašto sam pri- 
hvatio takvo držanje: tako sam izgradio obrambeni zid, da bih suzbio 
strašan trzaj još jednoga razočaranja. Čudnovato je, da nisam imao 
istinskog osjećaja očajanja; štoviše, mislim, da sam bio sasvim stvaran. 
Osobni moj ulog u ishodu toga pothvata i onako je bio od ništetne 
važnosti. Makar kako se na kraju okrenulo, stigli oni u Istaknuto upo- 
rište ili ne stigli, ja sam osobno bio uvjeren, da sam na malom dobitku, 
jer je vrednota moga izbavljenja bila jednaka ništici. Samo je jedno i 
dalje bilo važno: ugled ekspedicije i život trojice ljudi, koji se nalaze 
između mene i Male Amerike. 

Vrijeme se nešto pogoršalo, premda se barometar polako dizao. 
Nebo je bilo naoblačeno, a vjetrokaz nekako očijukao s istokom, mri- 
jestištem oluje. Podilazio me strah, da će uhvatiti u stupicu ljude, koji 
se nalaze na pol puta između Male Amerike i Istaknutog uporišta ili 
oluja ili novi bijesni napadaj studeni. Ja sam postao gledalac u toj 
drami. Pogibli se gomilaju oko glavnih nosilaca radnje, a kako odluka 
leži u rukama drugih ljudi, ja ne mogu da vičem na uzbunu. 

Bit će da je ista neizvjesnost prožimala i moje ljude u Maloj Ame- 
rici. Kad smo stali razgovarati u rano poslijepodne, John Dyer je bio 
užurban i razdražljiv. Po onome, što mi je rekao, zaključio sam, da 
je Charlie Murphy otišao nekamo na skijanje. Mjesto njega je izvješći- 
vao Bili Haines. Iz njegovih sam riječi zaključio, da Poulter sasvim 
dobro napreduje. »A kakvo je vrijeme?« upitao sam. Bili je držao, da 
nije baš presjajno. »Za ime božje, Bili,« otkucao sam, »kažite im neka 
žure.« Ako se sprema nevrijeme, htio sam da odmaknu s Barijere. 

»Razumijem,« odgovorio je Bili; »ne će im se ništa dogoditi. Po- 
brinut će se za to sami.« 

Tada je govorio Charlie Murphy. Iako je njegov glas bio jasniji, 
izmaklo mi je mnogo njegovih riječi. Naposljetku je meni na uhar 
utuvljivao činjenicu, da je pomoćm traktor spreman da priskoči u 
pomoć Poulteru, a u slučaju da traktori ne mogu dalje, June i Bowlin 
mogu u četrdeset i osam sati pripremiti jedan od aviona. Odavno sam 
se poznavao s Charliem Murphyjem; vezalo nas je odano i duboko 
prijateljstvo. Stoga sam bio kadar osjetiti zabrinutost ne iz onoga što 
je rekao, nego iz onoga što nije. »Hvala,« odgovorio sam, »ali ne smijete 
praviti pogrešaka niti ludo srtati u opasnosti.« 

Onda saru sjeo kraj vatre, omotao ramena pokrivačem, i bit će da 
sam zadremuckao, jer kad sam se prenuo, bilo je oko mene tamno kao 
u rogu. Zaboravio sam napuniti svjetiljku, pa je zgasnula. Tapajući 
pronađoh malu bateriju. Bilo je već vrijeme razgovora u šesnaest sati. 
Sjedeći u tami čuo sam Charlieja kako govori, da je Poulter odmakao 
već dobrih četrdeset milja i po svoj prilici napreduje i dalje kako 
treba. Ostalo sam jedva razumio. Uhvatio sam samo, da nešto govori 

0 svjetlilima, a onda, kako me pita, treba li mi liječnik. Očito je Charlie 

imao svoje utvrđeno mišljenje o stanju na Istaknutom uporištu, pa bi 
stoga svako zavaravanje s moje strane bilo uzaludno. Ipak sam na po- 
tonje pitanje odgovorio: »Ne, ne, ne.« I tako se tim negacijama završila 
emisija. • ; 1 ! ! 

Izatog su sati otpadali kao strugotine pod rukom dokona blanjara. 
Hodao sam sobom od puke tjelesne potrebe da nešto radim. Jednom 
sam otišao naizvan, da vidim kakvo je vrijeme. Južnjak gotovo utihnuo, 
nebo kao da se vedrilo, samo je nadolazila studen. Sa šesnaest stupnjeva 
ispod ništice oko podne spala je temperatura na minus trideset. Pomi- 
slio sam: Poslije svega, što je prepatio, Poulter će već izaći na kraj s tom 
zimom. Prije nego što sam zatvorio vrata, pogledao sam prema sjeveru 

1 bit će da sam izmolio tihu molitvu za trojicu svojih drugova. 

Večerao sam juhe, hrskavca i krumpira. Kad sam to progutao i 
uvjerio se, da će u želucu ostati, otišao sam spavati. Dugo sam razmi- 
šljao. Vjerojatnost, pred kojom sam slijepo zatvarao oči, pokazala se 
činjenicom: naime, Mala je Amerika sada jednodušna u kolektivnom 
mišljenju, da sam ja u opasnosti i da Poulter ide prije meni u pomoć, 
nego da bi promatrao meteore. Ako je tako, onda znam posigurno, da 
je pregnuo probiti se bez obzira kakvo je stanje zastava s one strane 
Doline provalija. Tako sam protumačio Murphyjevo preporučivanje, da 
dajem znakove svjetlilima. Kad jednom živi i zdravi zaobiđu prova- 
lije, očito su namjerili da kormilare kompasom do Istaknutog uporišta, 
uzdajući se, da će me naći pomoću svijetla, koje se može vidjeti iz da- 
ljine petnaest ili dvadeset milja. 

U tome je i bila opasnost, samo ako potpuno zatajim. Kad ne bi do 
Poultera doprlo svijetlo, mogao bi proći kraj kolibe stotinjak jardi, a 
da je uopće ne opazi u mrkloj noći. Ako opet u žurbi projure predaleko 
prema jugu, opet jao i pomagaj. Oni istina znaju, gdje se nalazi po 
karti, a i Poulter bi je mogao lokalizirati po motrenju zvijezda. No ipak 
to za ciče zime nije tako jednostavno. Ako je oblačno, onda je uopće 
nemoguće. U tom slučaju Poulteru jedino preostaje da okruži područje 
i da ga prijeđe uzduž i poprijeko, dok ne pronađe Uporište. Tada bi 
pak potrošio više vremena i više benzina, a opasnost od provalija po 
neiskušanom području bila bi mnogostruko povećana. 

Moja je dakle zadaća bila jasna. Mjesto da budem pasivan proma- 
trač, morao sam biti aktivan suradnik. Morao sam obavljati posao 
svjetioničara na hridovitoj obali. Morao sam pošto poto biti na nogama, 
a kako mi je rezerva snage bila gotovo iscrpena, morao sam štedieti 
ono malo, što mi je još preostalo. Nije bilo smisla da je trošim uludo 
kao što sam je trošio prije, kad sam palio benzinske lončiće, a Poulter 
je bio daleko i nije ih mogao vidjeti. Stoga sam otišao u postelju, 
upalio svijeću i računao vrijeme, u koje će otprilike doći. U šesnaest 
sati nalazio se kojih četrdeset milja i trideset i sedam sati od Male 
Amerike, dakle je prosječna brzina nešto pojače od milje na sat. Još 

ima da prevali osamdeset milja. Uz najbolje okolnosti ne može preva- 
liti više od pet milja na sat. Recimo da bog da pa uzmognemo odmicati 
tom brzinom. Onda bi stigao oko osam sati izjutra. 

Odviše lijepo a da bi bilo moguće. No ja sam se svakako morao 
pripremiti za svaku možebitnost. Stoga sam odlučio da ću pustiti prvoga 
zmaja u zrak u sedam sati izjutra i paliti benzin u lončićima svaka dva 
sata cijeli dan. Više se nije dalo. A sumnjao sam, hoću li i to moći. 
Tako sam otišao na počinak. Dugo je potrajalo, dok je san došao na oči. 
A i kad me svladao, miješale su se u njemu tlapnje o provalijama, o 
ljudima što lutaju i o treptavim dalekim svijetlima. 

♦ * * 

Ujutro sam se nenadano trgnuo oda sna. Obično bi mi buđenje bilo 
duga unutarnja borba između odlučnosti i očajanja, a ovaj put sam 
odmah bio budan. Obukao sam se brže bolje, zavatrio peć i izašao po- 
lako naizvan. Po ručnome satu bilo je sedam sati i pol. Dan je bio mrk. 
Teške se oblačine nadvele nad istočno nebo. Onako od navike pogledah 
prema sjeveru. Zakleo bih se, da sam taj put vidio svijetlo. Za svaku 
sigurnost zaklopio sam oči. Kad sam opet pogledao, nije bilo svijetla. 
Zvijezde su me prevarile u više navrata, pa možda i tada. Mislio sam, 
da ipak nije To je uvjerenje dalo krila mojoj snazi. 

Zmaj je stajao na podnožju ljestava. Digao sam ga na konopu, 
dugi mu rep namočio u benzinu, a na kraju ostavio nekoliko stopa suha 
papira. To mi je služilo kao fitilj i ostavilo mi vremena da suknem 
zmajem uvis, prije nego što rep sagori. Zatim sam krenuo s njime u 
smjeru vjetra. Upravo je šaputao lahor s jugoistoka. Da prištedim 
snage, puzao sam jedan dio puta. U svemu sam išao oko dvjesta stopa, 
najviši put što sam ga prevalio već odavna. Iskopao sam rupicu, zabio 
u nju vertikalno zmaja i okolo nametnuo snijega kao potporanj. Zatim 
sam nategnuo rep i upalio papir. Premda sam hramao za njim, koliko 
god sam se brže trudio, benzin je planuo prije nego što sam dospio do 
drugoga kraja uzice. 

Nemajući snage da trčim, naglo sam napravu rinuo u zrak, vukući 
uzicu sad jednom sad drugom rukom. Prvi je pokus uspio. Bus vjetra 
zahvatio je zmaja i ponio ga uvis. Naglo se trznuo, i kliznuo je do 
visine od stotinu stopa. Bio sam zadovoljan, kad sam ga vidio gdje vi- 
juga u noći njišući užareni rep. Bješe to prvi moj stvaralački č : n ima 
već dosta vremena. Svijetlo je trajalo možebit pet minuta, a zatim se 
skvrčilo samo do užarene niti, koja se naposljetku razdvojila i pala. Na 
to ne bijaše nikakva odgovora sa sjevera. Uzeo sam zmaja i obratio se 
bateriji benzinskih signala. Upalio sam dva punjenja brzo jedno iza 
drugoga. Ni na to ne bješe nikakva odgovora. Ludo je oduševljenje 
splasnulo i stao sam posrtati od iscrpenosti. Preslab da i čas dalje kro- 
čim sjeo sam na snijeg i razmišljao. Moja su svijetla bila vidljiva u 


167 


najmanju ruku iz udaljenosti od dvadeset milja. Sto Poulter nije odgo- 
vorio, znači da nije došao na dogled. Stoga mogu otpočinuti od signali- 
ziranja barem još četiri sata. 

Nakon povratka u kolibu proboravio sam desetak minuta uz pri- 
jamnik, ne bi li se javila Mala Amerika. Grobna tišina. Dotle se u 
vjedrici otopio snijeg. Napravio sam malko vrućega mlijeka i to me 
osvježilo. Potom sam se zavukao u spavaću vreću ostavivši svjetiljku 
neka gori. Na mahove bih zadremuckao. Učinilo mi se više puta da ču- 
jem škripu traktorskih gusjenica, a to je samo škripala sama Barijera. 
Slično me mnogo puta prevarilo pjevanje antenske žice na vjetru. 
Opodne sam izašao s dalekozorom. Praskozorje ojačalo, tako da sam 
mogao duž staze izbrojiti barem dvanaestak zastavica, što znači da se 
dobro vidjelo na dvije milje. Ružičasta zažara oblijevala sjeverno nebo 
napol puta od zenita. A ništa da bi se micalo. 

U uobičajeni sat razgovarao sam s Malom Amerikom. Murphy je 
gotovo kliktao od veselja. Prije šest sati javio je Poulter, daje prevalio 
više od polovine puta oko Doline provalija, a sto je najvažnije, našao 
je obilježenu stazu. Zastave su, kako se čini, vidljive i stoje kako valja. 
Poulter veli, da ne očekuje više nikakvih neprilika i da je najgore pro- 
šao. »To je najbolja vijest ima već dosta vremena« reče Charlie. »Imamo 
s putnicima drugi razgovor u petnaest sati i četrdeset i pet minuta. Oba- 
vijestit ćemo te preko radija.« 

Sat kasnije izvukao sam se kroz vrata i zapalio limenku benzina. 
Nikakva odgovora. No nisam ga tako brzo ni očekivao. U šesnaest sati 
nazvala me Mala Amerika neobično uzbuđena. Poulter se nalazi deve- 
deset i tri milje na jugu, posred sreća staze. »Prema posljednjem izvje- 
štaju,« veli Charlie, »četke su dinama izlizane, ali je Poulter prilično 
siguran, da ga to ne će zadržati. Želimo ti svaku sreću, Dick. Nemoj 
zaboraviti signalna svijetla.« Nisam ništa na to odgovorio, strahujući 
od posljedica, ako budem okretao generator. 

Kad je Dyer završio obećavši, da će me zvati opet nakon četiri 
sata, nastojao sam pribrati misli. Charlie je nagađao, ako ne bude ni- 
kakvih prepreka, da će Poulter stići u Istaknuto uporište za osam sati, 
najkasnije rano ujutro. Odviše veliko očekivanje, da bi ga čovjek u 
duhu predočio. Isto kao da znaš unaprijed, da ćeš se ponovo roditi bez 
posrednog uništenja smrću. Ipak sam smislio, da je Charlie preoptimi- 
stičan. Poulter ima još prevaliti oko trideset milja. U šezdeset i jedan 
sat što je već na putu poprečno je napredovao milju i pol na sat, a u 
protekla dvadeset i četiri sata manje od dvije milje na sat. Makar od- 
micao i potonjom brzinom, još ima petnaest punih sati do Istaknutog 
uporišta. Ne može dakle stići mnogo prije sedam sati ujutro. 

No ipak mi je oprez nalagao, da se pripremim na raniji dolazak. 
Stoga sam se oko sedamnaest sati uzverao uz ljestve. Nebo se znatno 
razvedrilo, ali je nestalo sivog praskozorja, pa je Barijera rijetko kada 
izgledala tako crna i pusta. Zapalio sam još jednu limenku benzina. 

Nikakva odgovora kao ni prije, kako sam i očekivao. Sišao sam u i™ 
libu i počivao jedan sat. Silio sam se da čitam Hergesheimerovu knii*u 
Predbrezje Jave . Misli nikako da slijede riječi. U osamnaest sati onet 
sam bio na vratima. I taj put zaista sam nešto vidio. Sasvim na sjeveru 
mlaz svijetla podigao se s Barijere, jurnuo okomito i pao; opet se digao 
prema nebu ; kao da hoće dodirnuti jednu zvijezdu, i splasnuo. To je 
neđvoumno bio Poulterov reflektor i po prvoj mojoj procjeni nije bio 
dalje od mene od deset milja. 

Bio sam neizrecivo sretan. S buktinjom u ruci potrčao sam po 
zmaja spotičući se i zaplićući nogom o nogu od prevelike revnosti. Brzo 
sam privezao buktinju za rep naprave, upalio je i ponavljajući ono, što 
sam napravio prije, trznuo sam zmajem sedamdeset i pet stopa u visine. 
Buktinja je gorjela sjajnim plamenom oko pet minuta. Cijelo sam vri- 
jeme bio upro pogled prema sjeveru, ali zaludu. Buktinja je sagorjela 
i zmaj pao. Pol sata sjedio sam na snijegu samo motreći. Tama je pri- 
mjetljivo postajala gušća. Pouzdano znam, da sam vidio svijetlo, ali 
nakon svih razočaranja bio sam pripravan da se više ni u što ne po- 
uzdajem. Htio sam vidjeti konačnu odluku, pa bila pozitivna ili nega- 
tivna. Nesnosno mi je bilo neprestano uzlaženje i silaženje, ta neizvje- 
snost. Već je sedamdeset i jedan dan, otkako sam prvi put pao onesvi- 
ješćen. Pretrpio sam zaista, koliko god čovjek u svojoj slabosti može 
pretrpjeti. 

Kad sam se pomakao da se dignem, izdala me snaga. Otpuzao sam 
do vrata, kliznuo niz ljestve i dočepao se postelje. Neizmjerno sam bio 
umoran. A ipak nisam mogao mirno ležati. Nakon pol sata uputio sam 
se naizvan, počivajući na svakoj prečki ljestava. Sada ćeš vidjeti svi- 
jetla u blizini, govorio sam sam sebi. A svjetlima ni traga. Barijera 
crna kao ugljen. Mora da su ipak vidjeli kako buktinja plamti. Ako 
jesu, bit će da nisu osjećali potrebe da odgovore. Jer ja niti sam šta 
čuo ni vidio. Zapalio sam još jednu limenku benzina; kad je zaplamsala, 
zapalio sam i drugu buktinju, koju sam posadio uspravno u snijeg 
Svijest o nemoći olovnim negvama sputala mi noge. Prošlo je deset 
minuta. U devetnaest sati i pol nekoliko zvijezda probilo oblake što 
plove. Gdje li su sada? Brižno sam upalio još jednu limenku benzina i 
pričekao dok izgori. Možda su se utaborili n a noćište? Ali znam, da to 
ne bi uradili, kad su tako blizu. U svom pesimizmu pomišljao sam na 
najgore: kvar u stroju, vatra, pad u provaliju. 

. v Cr vena traka termografa označivala je četrdeset stupnjeva ispod 
ništice. Bio sam neizrecivo utučen, kad sam primio slušalice. Charlie 
Murphy bio je usred izvještaja. Po onome, što sam razabrao, Poulter 
se nije javio od šesnaest sati. Slušalice su mi pale iz ruku. Šteta što 
nisam dulje slušao, jer mi je Murphy pokušavao protumačiti Poulterovu 
šutnju kao dobar znak: kako se prikučio sasvim blizu Istaknutom upo- 
rištu, Poulter je nesumnjivo odlučio da ne gubi vrijeme u razgovoru 
na radiju, nego da hiti što brže može. Ja sam bio na izmaku svojih 

snaga. Onesvijestio sam se. Kad sam došao k sebi, bio sam izvaljen sa 
pol tijela u krevetu, a s polovinom izvan njega. 

Studen me probudila. Bilo je oko dvadeset i pol sati. Pomakao sam 
se na vrh postelje, prekrio se pokrivačima i zaspao. Spavao sam oko sat 
i pol. Uvidjevši, da jednostavno moram zapaliti signalna svijetla, pošao 
sam prema ljestvama. S teškom sam mukom dospio do polovice. Opet 
sam doteturao u sobu i pokušao promisliti, šta mi je učiniti. Očito mi 
je trebalo kakvo podražajno sredstvo. Sjećajući se, što je onda sa mnom 
napravio alkohol, kad sam ga posljednji put okušao, nisam htio za njim 
poseći. Nije mi bilo jasno, šta da uzmem. U ormaru za ljekarije .bilo i e 
hipofosfata sa strihninom. Oko bočice bila je naljepnica i na njoj na- 
pisane sastavine i doziranje: jedna čajna žlica u čaši vode. Tekucma 
se smrzla, ali sam je stopio u vjedrici. Uzeo sam tri čajne žličice u 
čaši vode’i još potom tri čaše najjačega čaja što sam ga mogao svariti. 
Osjećao sam vrtoglavicu, ali kao da mi se vraćala snaga. 

S još jednom buktinjom i oduljim komadom savitljive žice popeo 
sam se kroz vrata napolje. Barem privremeno imao sam zalihe snage. 
Prebacio sam žicu preko radio-antene između dva stupa, pričvrst o 
buktinju za jedan kraj, upalio fitilj i zatim je digao navrh antene. 
Plamen je zabliještio. Kad se smirio, zažmirkao sam i onda pogledao 
prema sjeveru. Snop svijetla od reflektora kretao se gore dolje^po tam- 
nom zastoru obzorja. Možda opet tlapnja. Sjeo sam i odlučno upro 
pogled prema suprotnome obzorju. Kad sam ustao i ponovo pogledao, 
svijetlo je sveudilj lepezalo gore dolje. Tada sam zaista ugledao i drugo 
svijetlo, nepomično i slabije od prvoga, sigurno glavna traktorska 

SVlj etici 

Sada je zaista prema meni kročio novi svijet. Domalo ću vidjeti 
prijatelje i čuti njihove glasove. Izbavljenje, koje je za dva i pol mje- 
seca postojalo samo u mašti, sada je postalo bliza stvarnost. Teško bi 
bilo točno i opisati, što je meni značilo to svijetlo. U cijelome životu 
sjećam se samo jedne zgode, koja bi se mogla s tom usporediti. Bio je 
to kraj moga leta preko Atlantika. Prešli smo preko Atlantika po magli 
i oluji a na francuskoj obali naišli smo na cijeli niz zapuha vjetra, koji 
su doveli do kiše i još gušće magle. Iako smo stigli do Pariza bili smo 
primorani da se vratimo natrag prema obali, jer je ona bila jedino mje- 
sto, gdje smo se mogli spustiti a da ne ubijemo nikoga drugoga doli 
same sebe. Gotovo nam je nestalo pogonskog goriva. Sva četvorica mrtvi 
iscrpeni. A pred nama, sigurno kao smrt, prisilno spuštanje. I tada, u 
četrdeset četvrtome satu, ugledasmo na obali Francuske kako se okreće 
svijetlo. Bio je to svjetionik u Ver-sur-Mer. Slično sam se obradovao, 
kad sam ugledao svijetlo traktora, samo sam ovaj put dulje čekao 1 vise 
prepatio. U tome čudesnom času nestade svega očaja i sve patnje iz 
lipnja i srpnja, i osjetio sam kao da sam se ponovo rodio. 

Najedamput nestade svijetla. Kola su se spustila u jednu od plitkih 
dolina, kojima obiluje Barijera, pa nisam vidio istaknutoga hrpta. Trak- 

tor je bio još u nekoj udaljenosti pa sam sumnjao, da će stići prije dva 
sata. Pošto sam upalio još jednu limenku benzina (ostale su mi još samo 
dvije) i pretposljednju buktinju, sišao sam u kolibu, da pripremim nešto 
večere trojici svojih gostiju. Slio sam dvije limenke juhe u tavu i stavio 
na vatru neka se griju. 

Kad sam opet izvirio s vrata, vidio sam sasvim jasno reflektor — 
tako jasno, da sam bio kadar razaznati, da su ga pričvrstili kraj voza- 
reva sjedala. I tada su po mojoj procjeni bili daleko oko pet milja. Još 
će trebati cijeli sat, dok dođu. Sjeo sam u snijegu, da dočekam kraj toga 
divnog pothvata. Domalo ću moći čuti, kako kroz čisti drhtavi zrak 
tutnje traktorske gusjenice, kako rog traktora javlja: bi-bi-bz. Kola se 
još nisu znatno primakla. Osjećajući studen otišao sam u kolibu i sku- 
trio se načas kraj vatre. Kako ćeš na miru sjediti, kad se vani događa 
divno čudo? Ipak sam se prisilio na sjedenje, da ne bi posve malaksao. 
Ogledao sam se po kolibi i pomislio, kako li će drukčije u njoj biti za 
nekoliko časaka. Sada sama prljavština i zbrka. Sjećam se, kako me bilo 
sram, što će me Poulter i drugovi zateći u takvom brlogu. Kušao sam 
napraviti malo reda u toj zbrci, ali sam bio preslab da mnogo u tome 
uspijem. 

Nekoliko minuta prije ponoći opet sam izišao. Bili su sasvim blizu. 
Vidio sam veliku sjenu traktora. Kao pozdrav zapalio sam posljednju 
limenku benzina i posljednju zublju. Upravo se plamen smirivao, kadli 
se na sto jardi preda mnom zaustaviše kola. Iz njih iskočiše trojica ljudi, 
s Poulterom u sredini, izgledajući u krznima poput divova. Ustao sam, 
ali se nisam usudio da im priđem ususret. Sjećam se, kako sam svima 
stisnuo ruke, a Waite uporno tvrdi, da sam rekao: »Zdravo, druzi moji. 
Dođite k meni u kolibu. Pripremio sam za vas zdjelu vruće juhe.« Ako 
je to istina, u svoju obranu imam reći samo to, da mi tada nije bila na 
umu nikakva teatralnost. Istina je, da nisam smogao riječi, kojima bi 
izvana izrazio ono, što se odista događalo u mojoj duši. Kažu također, 
da sam se onesvijestio podno ljestava. O tome mi je ostao mutan dojam, 
a nešto se jasnije sjećam, kako sam pokušao sakriti svoju slabost. Sje- 
ćam se ipak, kako sam sjedio na krevetu motreći Poultera, Demasa i 
Waitea gdje gutaju juhu i dvopeke. Dobro se sjećam njihovih glasova, 
iako nisam siguran, što su govorili. Dobro pamtim, da su mi mnoge nji- 
hove riječi bile nerazumljive, kao da su govorili nekim stranim jezikom. 
Kako su bili dugo vremena zajedno, zauzeti zajedničkim poslovima, oni 
su smatrali same po sebi razumljive mnoge natuknice i skraćenice. A ja 
sam bio među njima kao stranac. 

* * * 

Sve se to dogodilo malko poslije ponoći, jedanaestoga kolovoza go- 
dine 1934. Prošla su dva mjeseca i četiri dana, prije nego što sam se 
osposobio za povratak u Malu Ameriku. Bilo je to korisno, jer smo tako 

mogli produljiti svoja meteorološka motrenja. I to se drugo čekanje 
uduljilo, ali nisam bio kadar prije otputovati. Po svoj prilici ne bih pre- 
živio povratak traktorom, a nisam htio da se izvrgnem pogibli puto- 
vanja avionom, dok ne steknem dovoljno izdržljivosti da podnesem ne- 
pogode prisilnog spuštanja, što je uvijek moguće u tome dijelu svijeta. 
U pohvalu Poulterovoj samodisciplini moram istaći, da ni jedan jedini 
put nije postavio pitanje moga povratka. A ni Murphy sve do kraja. On 
je neprestano igrao ulogu odbojnika, prenoseći samo one poslove ekspe- 
dicije, za koje su trebali moju konačnu odluku. »Svi smo neizrecivo 
sretni zbog takvog razvoja događaja,« javio je radijem Poulteru. »Ka- 
žite mu, da će do njegova dolaska ekspedicija biti pripravna da pođe, 
kamo god joj dadne znak.« 

Dva mjeseca po dolasku traktora bila su isto tako ugodna, kao što 
su prijašnja dva bila strašna. Istina je, da se četvorica ljudi nisu mogli 
kretati po sobici a da ne bi jedan drugome bili na putu. Noću bi njih 
trojica rasprostrli spavaće vreće po podu i spavali rame uz rame jedan 
drugome kao tri mušketira. Demas i Waite izmjenjivali su se u kuhanju 
i čišćenju. Poulter se brinuo za instrumente i promatrao meteore, sve 
dok je trajala tama. Zadugo mi nisu dali da išta radim, a da pravo ka- 
žem nisam ni bio tako uporan osim kad je tražila obična udvornost, jer 
divno je bilo za promjenu ništa ne raditi. Tama je napuštala moje srce, 
kao što se dizala i s Barijere, pošto je silno nahrupila bijela svjetlost. 
Prošlo je dugo vremena, dok sam opet zadobio snage, ali je pomalo 
dolazila, a s njome i izgubljena težina. 

S razloga, koji ne znam potpuno razjasniti, ukoliko to nije ponos, 
krio sam od tih ljudi, koliko god sam mogao, pravi razmjer moje sla- 
bosti. Nisam je nikad spominjao, a prema tome ni priznao. A ni oni me 
nisu nikada salijetali, da im kažem, što se dogodilo prije njihova dolaska. 
Bit će da su o tome stekli svoje mišljenje čisteći svu onu nečistoću u 
sobi, ali mislili što mislili, za sebe bi zadržali. Nagon samoodržanja vod- 
stva i osjećaj stida zbog moje slabosti natjerali su me da se ogradim 
bedemom od svoje neposredne prošlosti. Htio sam, da nitko ne uzmogne 
gledati preko toga bedema. Također je nešto duboko u mojoj duši tra- 
žilo, da ne priznam spoznaju, da sam izbavljen. 

Ponos se domisli svojim posebnim opravdanjima. Zadugo sam bio 
uvjeren, da bih i sam izdržao, došao traktor ne došao. Možda i bih, samo 
da nije bilo onoga prokletog ručnog generatora. Bilo kako bilo, nije to 
sada važno. Važno je samo to, da sam ja. trebao hitnu pomoć. Najmanje 
što mogu učiniti jest da izreknem vječnu zahvalnost Poulteru, Demasu, 
Waiteu i Charlieu Murphyju. 

Četrnaestoga listopada došli su iz Male Amerike avionom Pilgrim 
Bowlin i Schlossbach. Sunce je već odskočilo visoko na nebu, i Bowlin 
mi je rekao, da se glavne saoničke skupine spremaju na početak tro- 
mjesečnih terenskih operacija. Poulter je rekao, da će sa mnom avi- 
onom. Waite i Demas ostali su, da skinu posljednje papirne trake s regi- 

OPĆA napomena 


ovnmp™Je a , m Pri P revođen j u ostavljao originalne američke mjere na 
u ovoj knjizi* oznacujem nasu Protuvrijednost za one, koje se spominju 

1 inč (inch) = 2.53 cm 
1 stopa (foot) ~ 3.04 dcm 
1 jard (yard) = 0.914 m 
1 milja (mile) = 1609.31 m 
1 paint (pint) = 0.567 1 
1 kvart (quart) = 1.135 1 
1 galon (gsllon) = 4.543 1 
1 funta (pound) = 45.35 dkg 

r»r,v^ t CJ '’ e i l01 i tl pri j e Y° du ostavljeni su termometarski stupnjevi po Fah- 
renheitu, kako je običaj u Engleskoj i Americi. Tko hoće da Fahren- 

Sscu: StUPnJ6Ve Prer3ČUna U Cel2ijeve > može t0 učfnniTo oJome 
n°F = 0,555 (n°— 32’) C 

1 Koliko, na primjer, — 60°F iznosi kod Celzija? 

— 60°F — 0,555 ( — 60 — 32) C 

— 60°F = 0,555 (—92) C 
— 60°F = — 51,1°C 

2 Koliko je Celzijevih stupnjeva u +12®F’ 

+ 12°F = 0,555 ( + 12—32) C 

+ 12°F = 0,555 (—20) 

+ 12®F = — 11,1° C 

Prevodilac 

O PISCU OVE KNJIGE 


Riehard Evelyn Byrd rodio se 25. listopada 1888. u Winchesteru. Nje- 
gov je rod igrao za tri stoljeća znatnu ulogu u političkom životu Virgi- 
nije. Brat admirala Byrda, Harry Flood Byrd, američki je senator iz 
Virginije, a prije toga bio je državni guverner. Richardu Byrdu bilo je 
petnaest godina, kad su braća Orville i Wilbur Wright, 17. prosinca 1903., 
prvi put uzletjeli avionom u Kittyhawku; dvadeset i jedna, kada je L. 
Bleriot, 25. srpnja 1909., preletio Kanal La Manche; bio je prešao dva- 
deset petu, kada je prvi put letio avionom, a primakao se tridesetoj, 
prije nego što se osposobio za avijatičara. 

U dobi od dvanaest godina putovao je sam oko svijeta. Od škola 
pohađao je Vojničku akademiju u Shenandoah Valley, bio je najmlađi 
učenik u Vojničkom institutu u Virginiji, od 1907. do 1908. učio je na 
Virginijskom sveučilištu, a godine 1912. diplomirao je na Američkoj 
pomorskoj akademiji u Annapolisu. God. 1913. — 14. služio je kao pomor- 
ski zastavnik, a 1917. dodijeljen je pomorskozračnom uporištu u Pensa- 
coli, da se izobrazi za avijatičara. Pošto je god. 1918. osposobljen, pro- 
maknut je u poručnika fregate i povjereno mu je zapovjedništvo sjeve- 
roameričkih pomorskozračnih uporišta u Kanadi, gdje je ostao sve do 
primirja nakon prvog svjetskog rata, zadobivši uz ostala odličja i odli- 
kovanje Srebrne zvijezde. On je izvršio navigacione pripreme za prvi 
uspješni prekidni let preko Atlantika za američku mornaricu god. 1919. 
Godine 1922. bilo mu je naređeno da pomaže let velikog zrakoplova 
ZR-2 preko Atlantika. Zrakoplov je eksplodirao u Engleskoj nad rijekom 
Humber, te su od četrdeset i šest ljudi posade poginula četrdeset i dva. 
God. 1925. zapovijedao je zrakoplovnom jedinicom pri MacMillanovoj 
polarnoj ekspediciji, prvi na svijetu leteći po krajnjim arktičkim širi- 
nama. Devetoga svibnja 1926., u 0.50 sati, Byrd je, s poručnikom Floydom 
Bennettom kao pomoćnim pilotom, krenuo iz Kraljevskog Zaljeva na 
Spitzbergima, prvi put u povijesti svijeta, u 9.02 sati, preletio avionom 
Sjeverni pol i u 16.20 sati vratio se u svoje uporište. Tada je razgovarao 
s norveškim polarnim istraživačem Amundsenom o letu na Južni pol. 
Po povratku s arktičke polarne ekspedicije odlikovao je Byrda predsjed- 
nik Coolidge i tada je promaknut u čin kapetana korvete. Taj svoj let 
opisao je u knjizi Put neba ( Skyward , 1928.). 

Više tjedana nakon Lindbergha, 25. lipnja 1927., krenuo je Byrd 
s trojicom drugova avionom preko Atlantika, noseći prvu službenu 
zračnu poštu u neprekinutom letu. Posred kiše i oluje stigli su do Pa- 
riza, ali se nisu zbog guste magle mogli spustiti na zrakoplovnom pri- 
stanu Le Bourget, kako su bili namjerili. Vratili su se prema obali 
oceana, da ne bi ugrozili tuđe živote, i prisilno su se spustili u tamnom 

uzburkanom moru blizu svjetionika Ver-sur-Mer. Cijeli je taj let trajao 
42 sata i 6 minuta, i za to su vrijeme prešli razmak od 4200 milja. 

Kad se vratio u New York nakon toga pothvata, koji se umalo nije 
završio tragično, gotovo se isključivo posvetio istraživanjima Antarktika 
bijelog nenastanjenog kontinenta na dnu kugle zemaljske. 

Istraživanje toga kopna može se podijeliti u četiri veća razdoblja: 
prvo je razdoblje tunolovaca i kitolovaca (Palmera, Pendletona, Powella 
i drugih) dvadesetih godina prošlog stoljeća. Oni su malo što v : še doka- 
zali, nego samo da postoji polarni kontinent. Drugo je razdoblje dobro 
opremljenih vladinih ekspedicija (Wilkis, Ross, D’Urville) četrdesetih 
godina prošloga stoljeća. Ti su istraživači u grubim obrisima odredili 
obalnu crtu, koja je unesena na geografske karte. Treće je razdoblje 
i slavno i tragično nastojanje, da se prodre do Južnoga pola (Scott, 
Shackleton i Amundsen) početkom dvadesetog stoljeća. I napokon, čet- 
vrto, najuspješnije razdoblje točnijeg i detaljnijeg istraživanja avi- 
onima. U ovome potonjem, uz manje poznate istraživače: R. H. Cruzena, 
Sir Huberta Wilkinsa, Lincolna Ellsvvortha i Finna Ronnea, najviše je 
zasluga stekao admiral Byrd. On je dosada vodio tamo četiri velike 
ekspedicije i pridonio više znanju o tome kontinentu nego svi njegovi 
prethodnici zajedno. 

Skupivši dvije trećine predviđene svote od 750 tisuća dolara krenuo 
je Byrd u rumu godine 1928. na prvu antarktičku ekspediciju, sa dva 
broda, City of New York i Eleanor Eolling, pet aviona, devedeset i pet 
eskimskih pasa i s velikim zalihama hrane, radio-opreme i odjeće. 
Ekspedicija je stigla u staro Amundsenovo uporište, Zaljev kitova, nešto 
po Božiću godine 1928. i udarila taborište na ledenom kopnu, što ga je 
Bvrd prozvao Mala Amerika. Byrd je 28. studenoga 1929., s trojicom 
članova posade: pilotom Berntom Balchenom, radiotelegraf istom Ha- 
roldom H. Juneom i snimateljem kapetanom Ashleyjem McKinleyiem, 
preletio prvi put u povijesti svijeta Južni pol. Na toj prvoj antarktičkoj 
Byrdovoj ekspediciji uneseno je u geografsku kartu više od četiri stotine 8 
tisuća četvornih milja bijeloga kontinenta, uključivši^ Edsel Ford i 
Rockefellerova brda istočno od Rossova mora. Posebnom odlukom Kon- 
gresa Byrd je zbog tih svojih pothvata promaknut u čin rezervnog kon- 
traadmirala i posebno odlikovan od predsjednika Hoovera. Rad te 
ekspedicije opisao je u knjizi Mala Amerika (Little America, 1930.). 

Godine 1933. poveo je Byrd drugu privatno financiranu i organizi- 
ranu ekspediciju, za koju je teško sakupio potrebna sredstva usred eko- 
nomske depresije, koja je tada vladala u Americi. Na toj je ekspediciji 
otkrio tisuće četvornih milja dotada nepoznata prostora, goleme gorske 
lance i t. đ., sa cijelim štabom stručnjaka obrađujući 22 znanstvene 
grane. Ta otkrića opisuje Byrd u knjizi Otkriće (Discovery, 1935.). 

U vrijeme te ekspedicije umalo Byrd da nije platio životom. Stje- 
cajem prilika proveo je sam samcat mrklu polarnu noć u kolibici ispod 
snijega, 123 milje južno od Male Amerike, na samotnoj straži »Istaknu- 
tog uporišta«, motreći vremenske prilike (pritisak zraka, temperaturu, 
smjer i brzinu vjetrova, oblačnost i t. d.) i prikupljajući podatke o po- 
larnome svijetlu (jačinu, oblik, smjer i visinu Zornjače), da bi se svi ti 
podaci mogli kasnije isporediti s onima, što su ih biliežili u Maloj Ame- 
rici Te se dužnosti prihvatio sam, jer nije htio da bilo kojega od svoj’ih 

55 ljudi izvrgne opasnosti najmračnijeg mraka, najstudenije studeni i 
na j samotni je osame polarne noći na nepristupnoj bijeloj pustinji Rossove 
ledene barijere. Uslijed trovanja ugljičnim monoksidom, koji su propu- 
štali radio-generator i pećna cijev na benzinski pogon, lebdio je preko 
tri mjeseca o tankoj niti između života i smrti. Obrvan bolešću, izmrša- 
vio, onemogao, pri studeni, koja je dosegla minus 83 stupnja Fahren- 
heita, u mrkloj tami polarne noći, mučio se i trpio, odlučivši radije i 
umrijeti nego u to vrijeme moliti pomoć, i tako dovesti u pogibelj živote 
onih, koji bi ga pokušali spasiti u vrijeme antarktičke tame. Vukao se 
na nogama i rukama do radija, da može svojima javiti, kako mu je 
dobro. I kad je sav iscrpen od bolesti i umora padao kraj generatora na 
ručni pogon, javljao je u Malu Ameriku OK. Ta njegova herojska borba 
protiv smrti završena je sretnim dolaskom trojice drugova u njegovo 
uporište. Sve te svoje patnje, raspinjanja, sumnje, unutrašnje raskole i 
vjerovanja iznio je književno i umjetnički u knjizi Sam (Alone, 1938.), 
koja je samo u Americi doživjela 15 izdanja, a evo sada izlazi prvi put 
i u hrvatskome prijevodu. 

Po povratku s te ekspedicije, u mjesecu svibnju godine 1935., admi- 
rala Byrda dočekao je osobno predsjednik Roose^elt na washingtonskom 
pristanu. To je bio prvi slučaj, da je koji američki predsjednik izišao, 
da službeno pozdravi jednu ličnost izvan Bijele Kuće. Američki je Kon- 
gres u toj prilici izrekao Byrdu divljenje cijele zemlje na njegovim 
zamjernim postignućima. 

Godine 1939. — 40. vodio je Byrd treću ekspediciju na Antarktik, 
koju je financirala američka vlada. Jedno je uporište bilo u Maloj Ame- 
rici, a drugo 1200 milja istočno odatle. Obavljene su opsežne izmjere tla 
zračnim i obalnim snimanjem. Na povratku s te ekspedicije odlikovao 
je Byrda predsjednik Roosevelt za njegov veliki doprinos mnogim znan- 
stvenim granama. 

Admiral Byrd aktivno je sudjelovao u Drugom svjetskom ratu, i na 
evropskom i na pacifičkom bojištu. Kako je većina njegova rada bila 
tajne i povjerljive prirode, cijelih pet godina nije se o njemu ništa pi- 
salo u novinama. Taj njegov posao najbolje je okarakterizirao admiral 
Nimitz, u povodu četvrtog Byrdova ratnog odlikovanja, ovim riječima: 

»Sudeći po mnogim upitima o admiralu Byrdu vidim, da je golemo 
zanimanje u ovoj zemlji, šta je bilo s njime, otkako je nestao s novin- 
skih stupaca prije šest godina, nakon posljednje ekspedicije, koja je za- 
vršena god. 1940. Sada je slobodno o njemu nešto reći. On je iščeznuo 
s vidika god. 1941., prvo, jer je njegov posao većinom vrlo povjerljive 
prirode, i drugo, jer je želio i uporno zahtijevao, da se potpuno podredi 
skupnome radu, kako to čini svaki čestit pomorski časnik. Sretan sam, 
što mogu izjaviti, da je Dick Byrd obavio veličajan posao u ovome ratu, 
kako su od njega i očekivali njegovi sugrađani. Ovo je četvrto njegovo 
ratno odličje. Četiri je puta bio preko mora u vezi s avijacijom i dru- 
gim. Za sve ove ratne godine nije se mrznuo na Južnome polu, nego je 
požrtvovno služio svojoj zemlji.« 

Nakon drugoga svjetskog rata (u godinama 1946. i 1947.) admiralu 
Byrdu povjerena je četvrta antarktička ekspedicija, koja je i po gran- 
dioznosti i po rezultatima zasjenila sve ostale. Na njoj je otkrito više 
područja nego i na jednoj u povijesti svijeta. Sudjelovalo je u njoj tri- 
naest velikih brodova, oko četiri tisuće časnika i momčadi s najmoder- 


12 R. E. Byrd: »Sam« 

nijom tehničkom opremom i spravama, što su usavršene u Mornarici za 
vrijeme rata. Operacioni zapovjednik bio je kontraadmiral R. H. Cruzen, 
koji je pratio Byrda na trećoj ekspediciji kao zapovjednik ledolomca. 
Za vrijeme te ekspedicije admiral Byrd preletio je drugi put preko 
Južnoga pola. Još i sada, uza sav golemi odgovorni posao, sanja, kako 
će poći »s one strane pola«, prema Weddellovu moru. On misli, da su još 
neviđena prostranstva polarne ravni nastavak istražene jednolične, va- 
lovite ravnine, premda ne isključuje mogućnost, da na neistraženom 
prostor ju ima velikih gorskih lanaca i bezlednih dolina, što ih zagrijava 
neka vrsta podzemne peći, gdje se može naći barem nekog života. To je 
barem san jednoga od najvećih sanjara svoga naraštaja, koji je većinu 
svojih snova i ostvario, i poslije ostvarenja ostao živ. 

Taj najveći živeći istraživač i jedan od najvećih istraživača svih 
vremena uopće, primio je za svoj znanstveni rad počasni akademski stu- 
panj od 17 kolidža i sveučilišta, te preko 75 kolajna za doprinos na- 
pretku čovječanstva. Odlikovan je najvećim odličjem američke nacije: 
Kongresnom medaljom časti. Od 25 pohvala, što ih je primio od ame- 
ričke mornarice, deset je za hrabrost, uključujući dvije za izvanredno 
junaštvo. Neki Byrdovi pothvati, u koje odista ide i ovaj, što ste ga 
čitali u ovoj knjizi, najsvjetliji su primjeri ljudskog pregalaštva i iz- 
držljivosti. 

